
UVODNIK 


Svetac za treće tisućljeće 


Danas, pred kraj tisućljeća, hrvatski vjernički puk s ponosom se sjeća velikana koji je svojom 
vjernošću Katoličkoj crkvi trajno obilježio dvadeseto stoljeće. Još jedan vjerni sin Crkve i 
hrvatskog puka dignut je na čast oltara. Kardinal ALOJZIJE VIKTOR STEPINAC novi je 
blaženik Svete Majke Crkve. 

Sto poručuje naš veliki Kardinal? Poručuje nam cijelim svojim životom kako se živi vjera 
katolička i ljubi svoj rod! 

Lojzek je rođen na izmaku devetnaestog stoljeća, prije ravno sto godina. Rastao je u okrilju 
brojne, skladne katoličke obitelji, pod brižnim okom majke Barbare. Od majke je dobio u naslijeđe 
pobožnost prema Majci Božjoj, koju je tijekom cijelog svog života djelima častio i slavio i kojoj 
se utjecao u najtežim trenucima. Već u tim ranim godinama stvoreni su čvrsti temelji za bure i 
oluje dvadesetog stoljeća, a stvoreni su “postom i molitvom” skromne Barbare. Tako se još 
jednom pokazalo da bez zdravih obitelji i velikih majki nema ni velikih ljudi. Nije li to poruka 
današnjim obiteljima, današnjim majkama, današnjoj djeci i mladeži? Jer, ni današnje napasti ne 
mogu se odagnati ničim nego “postom i molitvom” -postom, koji kroti tijelo, i molitvom, koja 
uzdiže dušu k Bogu. 

Na bojišnicama prvog svjetskog rata Alojzije svjedoči predanje u Božje ruke i krepost 
kršćanske ljubavi prema bližnjemu. I u vrijeme mladenaštva, studija u Rimu i svećeništva, 
svjedočio je Alojzije svojom pobožnošću i ustrajnošću. U vrijeme biskupstva zasjao je njegov 
primjer nadaleko, zasvijetlio je svjetionik vjere kada je bilo najteže. 

O junaštvu i mučeništvu Alojzijevu svjedoče nam osobe koje ga odlično poznaju i na živote 
kojih je izrazito djelovalo njegovo svjedočanstvo vjere. 

Međutim, da Alojzije nije bio junak u skrovitosti, da nije bio vjeran u malome i svakodnevno 
rastao u krepostima, ne bi njegov primjer bio izvor nadahnuća i za suvremenike i za naraštaje 
u trećem tisućljeću kršćanstva. 

Stoga i naši biskupi poručuju da hranimo dušu istom hranom kao i blaženi Alojzije: 
spasonosnim trolistom GOSPA -EUHARISTIJA - PAPA. Blaženi Alojzije je u marijanskom 
ozračju proveo cijeli život, čak je i ovozemni život završio pod njenom slikom. Euharistija je bila 
svakodnevna hrana njegovoj duši, dok je zbog vjernosti Petrovu nasljedniku bio spreman i na 
najteža zlostavljanja. 

A današnji Petrov nasljednik, IVAN PAVAO II., iako već poprilično narušena zdravlja, 
došao je po treći put (nakon Zagreba 1 994. i Sarajeva 1 997.) u svom 20-godišnjem pontifikatu 
posjetiti vjerni hrvatski puk i Kardinala (kojeg mi već poodavno častimo kao sveca) službeno 
proglasiti blaženim. 

Međutim, dolazak Ivana Pavla u Hrvatsku i kanoniziranje kardinala Stepinca nije bilo po 
volji svima izvan Crkve. Javljala su se duhovna siročad idelogije koju je kardinal Stepinac 
nazvao “paklenom družbom, leglom nemorala, korupcije i svakog nepoštenja, zakletim 
neprijateljem Crkve katoličke pa prema tome i hrvatskog naroda”. Međutim, Duh Sveti vodio 
je Kardinala, a vodi i Papu i naše biskupe. Stoga nema straha za Petrovu lađu. 

Uzdajmo se u Gospodina i držimo hrabro Stepinčevu liniju ! Neka blaženi Alojzije bude 
naučitelj kršćanskih kreposti - prvo nama, a preko nas i cijeloj Crkvi! ■ 



PRIGODE 


0 darovima Svetog Duha 

Godinu 1998. Sv. Otac je proglasio godinom Duha Svetoga. Tim 
povodom, a u svrhu boljeg upoznavanja Treće Božanske Osobe, Duha Svetoga, 
prenosimo dio trećeg poglavlja knjige o. LJUDEVITA LALLEMANTA “ Nauka o 
duhovnom životu", koji obrazlaže narav i učinke darova Duha Svetoga. Knjiga 
predstavlja jedno od najznačajnijih djela duhovne literature 17. stoljeća. 


Narav darova Svetog Duha. 

P osvcćujuća milost treba više sredstava za svoje 
uzdržavanje i djelovanje. Ova su sredstva: bogo- 
slovske kreposti, darovi Svetog Duha, moralne kreposti, 
nadnaravne ili ulivene, plodovi Svetog Duha, blaženstva, 
kreposti moralne, naravne i stečene. 

Na prvom su mjestu bogoslovske kreposti, jer se 
odnose izravno na Boga i sjedinjuju nas neposredno s 
njime. Iza bogoslovskih kreposti dolaze darovi Svetog 
Duha, jer ih popunjuju i daju im vanrednu moć djelovanja. 

Moralne vrhunaravne kreposti niže su od darova 
Svetog Duha, jer raspolože dušu da čini dobro na obi- 
čan način, a darovi daju moć za izvanredna djela. 

Plodovi su Svetog Duha ulivene kreposti, kad ih 
možemo obavljati bez poteškoća, i odvratnosti, s veseljem 
i nasladom. Ako su ove iste kreposti potpune i savršene, 
zovemo ih blaženstva. 

Na zadnjem su mjestu moralne i naravne kreposti, 
jer usavršuju dušu po razumu, a ne po vjeri i mogu biti 
bez posvećujuće milosti. 

Darovi su Svetog Duha trajna stanja ili svojstva, koja 
Bog dijeli dušama skupa sa milosti posvećujućom i sa 
ulivenim krepostima. Oni jačaju naravne moći i čine ih 
gipkim za pokrete božanskog Duha, sposobnim činiti 
najteža i najplemenitija djela kreposti, koja se zovu 
heroična. Sedam je darova Svetog Duha: dar mudrosti, 
koji je po dostojanstvu prvi, razuma, znanja, savjeta, 
pobožnosti, jakosti i straha Božjeg. 

Prva četiri rasvijetljuju i usavršuju razum. Tri posljed- 
nja usavršuju volju i nutarnju želju. Darom razuma pronik- 
nemo dublje u vjerske istine. Darom mudrosti vidimo 
njihovu nutarnju vezu i sklad. Darom znanja dobro 
prosuđujemo zemaljske stvari, darom savjeta upravljamo 
djelima žive vjere. Darom pobožnosti, jakosti i straha 
pridružujemo rasvijetljenom umu još i želju. 


Pobožnost ublaži našu tvrdoću prema bližnjemu, 
jakost nas utvrđuje proti našim slabostima i kukavičluku, 
strah zaustavlja našu oholost i neuredne želje. 

Izaija krasno razvrstava darove Svetog Duha. On 
spaja mudrost i razum, jer jedan pripravlja drugog. Razum 
pronikne božanske stvari i pripravi dušu, da ih mudrošću 
uživa. On spaja znanje i pobožnost, jer je znanje bez 
pobožnosti suhoparno i odvratno. Strah stavlja na 
posljednje mjesto kao oslon i temelj svih drugih darova. 

Vjera se ne ispoređuje s ovim darovima, jer je oni 
sadržavaju i usavršuju. Vjera se usavršuje darom znanja, 
razuma i mudrosti, koji čini, te nam ono, što je po vjeri 
tamno i teško postaje jasno, ugodno i slatko. Tako 
dolazimo do viđenja i vanrednih spoznaja. 

Darovi ne postoje u duši bez ljubavi. Oni rastu raz- 
mjerno prema milosti. Stoga su oni vrlo rijetki i ne dolaze 
do višeg stepena bez savršene i gorljive ljubavi. Laki ih 
grijesi i najmanje nesavršenosti drže svezane i ne daju 
im djelovati. Da napredujemo u razmatranju treba se 
odlikovati u ovim darovima i to nas vodi do najuzviše- 
nijeg gledanja. Kada duh u tome napreduje, on se izgubi 
i uživa u vrhunaravnim spoznajama. 


Darovi su Svetog Duha 
trajna stanja ili svojstva, koja Bog 
dijeli dušama skupa sa milosti posve- 
ćujućom i sa ulivenim krepostima. 

Učinak darova Svetog Duha. 

Četiri nas vrste rasvjetljenja vode u našem djelovanju. 
Prvo je razum. On je vrlo slab i sam nije sposoban voditi 
nas cilju. Neki ga ispoređuju varavom svjetlucanju, što 
se po noći sja i zavodi putnike u rijeke i ponore. Jer 
ljudski razum, ako nije vjerom rasvijetljen, vrlo je nizak i 
vodi nas samo u propast. 

Drugo je vjera, koja, vežući nas uz prvu istinu, sigurno 
nas vodi i nije podvrgnuta varki. 

Treće je vrhunaravna mudrost. Ona skupa s vjerom 
čini, da izabiremo najkorisnija vrhunaravna sredstva za 
postignuće našeg vrhunaravnog cilja. 

Četvrto su darovi Svetog Duha. Ovi nam bez zaklju- 
čivanja i nestalnosti na uzvišeniji način pokazuju, što je 
za nas najbolje. Mi to, po Božjem rasvjetljenju upoznaje- 
mo sa manje ili više jasnoće već prema stupnju toga 
svijetla. 

Ako nas vodi Sveti Duh slični smo lađi, što plovi punim 
jedrima, vjetrom u krmi. A ako nas vode samo kreposti, 
a ne darovi, čamcu, koji tjera sila vesala sa puno više 
truda i buke i puno sporije. 

Velika obraćenja plemića i kraljeva, kojim se divimo 
učinak su darova Svetog Duha. Bog ih jači u tolikoj mjeri, 
te sve ostavljaju i posvećuju se križu. Moraju biti moćne 
ove milosti da raskinu najednom toliko sklonosti. Ovo 
im se obično zbude u njihovim nezgodama ili u drugim 
prilikama, koje im providnost odredi za njihovu sreću. 

Po darovima se Svetog Duha sveci konačno oslobode 
ropstva stvorenja. Obilni ovi darovi izbrišu iz duše spo- 
men i misao o zemaljskim stvarima, a srce očiste od 
osjećaja i želje za njima. Sveci misle skoro samo na ono, 
što hoće i koliko hoće. Ne osjećaju neugodnih rastrešeno- 
sti i žurbe, što ih jc prije uzrujavala. Kako su im moći 
potpuno sređene uživaju potpuni mir i slobodu djece 
Božje. 

Dok nemamo toliko obilje darova Svetog Duha treba 
nam se truditi i znojiti u kreposnim djelima. Slični smo o- 


Ako nas vodi Sveti Duh 
slični smo lađi, što plovi punim 
jedrima, vjetrom u krmi. A ako nas 
vode samo kreposti, a ne darovi, čamcu, 
koji tjera sila vesala sa puno više 
truda i huke i puno sporije. 


Darom razuma pronik- 
nemo dublje u vjerske istine. 
Darom mudrosti vidimo njihovu 
nutarnju vezu i sklad. Darom znanja 
dobro prosuđujemo zemaljske stvari, da- 
rom savjeta upravljamo djelima žive 
vjere. Darom pobožnosti, jakosti i 
straha pridružujemo rasvijetlje- 
nom umu još i želju. 


nim, koji idu pomoću vesala proti vjetru i valovima. Doći 
će dan, te ćemo primiti darove Svetog Duha i ploviti pu- 
nim jedrima i vjetrom u krmi, jer Duh Sveti pripravi svojim 
darovima dušu, da se lako prepusti vodstvu božanskih 
nadahnuća. Pomoću darova Svetog Duha sveci postignu 
takovu savršenost, te bez poteškoće čine i stvari na koje 
se mi ne bi usudili ni pomisliti, jer im Sveti Duh izravna 
sve zapreke i učini, da svladaju sve poteškoće. 

Velika je razlika između djetinjstva i razumne dobi, 
razuma i vjere, obične vjere i vjere rasvijetljene darovima 
Svetog Duha i između uzvišenog gledanja. 

Još je veća razlika među spoznajama, što smo ih imali 
u ovom životu i onim, što ćemo ih imati oslobođeni od 
tijela. A neprispodobiva je razlika spoznaja blaženih na 
nebu i osuđenih u paklu. 

U djetinjstvu mi ne poznamo ni Boga, ni besmrtnosti 
svoje duše, ni vječnosti nagrada i kazni. Razumom 
možemo nešto od ovih istina otkriti, vjerom ih stalno 
upoznajemo; darovima Svetog Duha uživamo ih, ali još 
uvijek nejasno. U stanju rastavljene duše gledat ćemo 
ih otkrito. U nebu ili u paklu imati ćemo jasno spoznaju 
tih istina, potpuno iskustvo za vazda. Jao! Kako se 
možemo naslađivati i nalaziti veselja u svjetovnim 
stvarima! Trebamo se naviknuti opažati u evanđelju 
darove Svetoga Duha i djela, koja naš Gospodin po njima 
čini: Parabole dolaze od razuma. Govori, što ih je naš 
Gospodin govorio iza posljednje večere jesu po daru 
mudrosti. 

Tko bi bio malo rasvijetljen božanskom svjetlošću, 
lako bi prepoznao u pripovijestima sv. pisma, Evanđelju, 
Apostolskim djelima najvišu mudrost u izboru stvari, 
koje se pripovjedaju. Duh Sveti prema svojim namjerama 

spominje upravo ono, što treba spomenuti, mimoilazi, što 
treba propustiti, opširnije iznosi, što treba biti opširnije: 
Naprotiv je u svjetskim povijestima lako upoznati pogreš- 
ku duha, pokvarenost srca ili zloću njihova pisca. Laži 
su izmiješane sa istinom; često pune strastvenosti, nalik 
blatnim vodama, onečišćenim blatom mjesta, kojim su 
tekle. Samo se u svetom pismu nalazi u svome vrelu 
istina čista i nepomiješana. 

Zašto darovi Svetog Duha imaju tako malo učinka u 
dušama. 

Pita se, zašto mnogo redovnika i pobožnih osoba, koje 
provode mlak život, čine tako malo djela po darovima 
Svetog Duha, iako ih inače, jer su u milosti, posjeduju. 
To je zato jer ih drže kao svezane protivnim navikama i 
ljubavlju i jer laki svagdanji grijesi odbijaju milosti nužne 
za sudjelovanje sa darovima Svetog Duha. Bog im 
uskraćuje pomoć svojih milosti; predviđajući, da im u 
onom stanju neće ništa koristiti, dakle im je volja vezana 
hiljadama okova, te ne može sudjelovati s milošću. 
Sredstvo, da izađemo iz ovakove mlakosti jest čistoća 
srca. To je najstalniji put. U tome đavao ne postavlja ni- 
kako ve zamke, jer on ne može voditi duše, da se očiste. 

Ozbiljno i bez prekidanja posvećujmo se ovoj svetoj 
službi, sa odlučnom voljom da ništa Bogu ne uskratimo, 
što od nas zahtijeva, da nas dovede do više savršenosti. 
Ovim ćemo sredstvom biti puno prije oslobođeni od ovih 
veza, koje čine u nama nekorisnim darove Svetog Duha 
i vidjeti ćemo, da će nas Sveti Duh nadariti puninom 
svojih darova. 

Toliko redovnika živi u stanju milosti 40 ili 50 godina, 
govore misu svaki dan, vrše sve svete vježbe vjerskog 


Neizmjerna slabost duše, 
nebrojene misli i želje i osjećaji zemaljski 
ugase u nama Božji duh i stoga nas tako 
malo rasvjetljuje i upravlja Sveti Duh. 


života i dosljedno imaju darove Svetog Duha u uzvišenom 
stepenu, odgovarajućem onoj savršenosti milosti, koju 
bogoslovi zovu postepena ili fizičkog prirasta. A neki se 
čude gledajući ove duhovne osobe, da ne pokazuju darova 
Svetog Duha u svojim činima, i djelovanju. Njihov je 
život posve naravan. Kada ih se kudi ili opominje vrijeđaju 
se, otimaju se za hvalom, čašću i priznanjem svijeta. 
Ljube i traže svoje ugodnosti i sve što laska njihovom 
samoljublju. Tome se ne treba čuditi. Laki grijesi u kojim 
su bez prestanka, drže darove Svetog Duha kao svezane 
i tako se ne vidi učinka ovih darova. Istina, ovi darovi 
rastu kao i ljubav fizički i trajno, ali laki grijesi kao oprečni 
žaru ljubavi slabe dosljedno i njihovo djelovanje. 

Kad bi ove duhovne osobe nastojale oko čistoće srca, 
žar bi ljubavi u njima sve više rastao i darovi bi Svetog 
Duha zasjali u svom svojem sjaju. Ali se kod njih neće 
nikada pokazati, jer živu bez sabranosti i pažnje nad 
svojom nutrinom, puštaju se voditi svojim sklonostima, 
izbjegavaju samo najteže grijehe i zanemaruju male 
stvari. 

Ne možemo pomisliti, kaže sv. Lovro Justinijan, 
kolikim se grijesima puni naše srce, ako se ne brinemo 
da ga bez prestanka čistimo. To je jedno vrelo smrada, 
koje treba svaki čas čistiti. I veoma duhovne i savršene 
osobe nijesu izuzete od ove slabosti. Uvijek osjećaju 
slabosti i rane pokvarene naravi, koje se nikada ne mogu 
izliječiti. Neizmjerna slabost duše, nebrojene misli i želje 
i osjećaji zemaljski ugase u nama Božji duh i stoga nas 
tako malo rasvijetljuje i upravlja Sveti Duh. 

Malo se osoba potpuno predaje Bogu i vodstvu 
Svetog Duha, tako te bi on u njima živio i bio začetnik 
svih njihovih djela. Svi koji su u milosti posjeduju darove 
Svetog Duha i katkada po njima djeluju. No ovo je samo 
časovito i nenadano, te se gotovo ne primjećuje. Tako 
ostaju uvijek u istom stanju, ne imajuć dijela na darež- 
ljivosti Svetog Duha radi otpora u njihovoj duši. ■ 

Izvor: Ljudevit Lallemant, Nauka o duhovnom životu. Vrelo 
života, Sarajevo, (1934.) 

Članak donosimo u izvornom obliku , bez lektorskih i 
korektorskih intervencija ( Uredništvo ). 

Teologija Papinog pontifikata 


Povodom 20-godišnjice pontifikata Vrhovnog Svećenika 
Ivana Pavla II. o. STEFANO M. MANELLI FI napisao je kratki pregled Papinog 
doprinosa suvremenoj teoretskoj (ortodoxa,) i praktičnoj fortopraxa,) teologiji. 


T eologija se kreće na dva plodna kolosijeka mišljenja 
i života: na doktrinalnom kolosijeku i kolosijeku 
djelovanja. S prvim imamo ortodoxu, a s drugim 
ortopraxu. Istinska teologija sinteza je jedne i druge. I 
stoga, ona je mudrost, jer daruje istinu i slast, poznavanje 
istine. Teologija, svedena na samu i čistu teoriju , doista 
bila bi samo hipotetična , znala bi samo za apstrakciju, 
zatvorena stvarnom i živućem. Teologija svedena na čistu 
praksu s druge bi pak strane bila samo mehanička , 
odgovarala bi samo automatskom, zatvorena životnom 
dahu misli i duha životvorca. Svaka stvarnost ili istina 
mogla bi se uistinu nazvati teološkom ako ujedinjuje u 
sebi ortodoxu i orto praxu, harmonički složene i stopljene 
in facto esse. Sve ostalo je izvještačena, falsificirana ili 
sofisticirana teologija, koja može prouzročiti i buku, ali 
samo prolaznu, i može biti povod divljenju poput onoga 
prouzročena vatrometom. 

Dakle, ako se može sabrati teološka vrijednost 
dvadesetogodišnjeg pontifikata našeg pape Ivana Pavla 
II., onda je to upravo zato jer u njemu nalazimo na 
jednom jedinom kolosijeku dobro usklađene i ortodoxu 
i ortopraxu. Papa Ivan Pavao II. bio je svjedok i borac 
za vjeru naviještenu i obranjenu s mukom i brigom, bolom 
i krvlju, riječima i djelima. 

Naš je papa Ivan Pavao II. učitelj i apostol. Učitelj 
vjere i morala, apostol svjetla i života. Za čitavo 
čovječanstvo. Za Crkvu u hodu spasenja među narodima. 
Zbog svega ovoga on je osoba koja se ističe visoko i 
plemenito iznad svih ostalih. Zbog ovoga je također s 
pravom rečeno da zaslužuje naslov “Veliki”. 

Za prenošenje i obranu istina vjere i morala, doista, 
Papa Ivan Pavao II. izdao je mnoštvo veličanstvenih 
doktrinalnih dokumenata koji su autentično naučavanje 
na svim razinama naučiteljskog autoriteta. U 
dvadesetogodišnjem pontifikatu papa Ivan Pavao II. dao 


nam je 17 apostolskih pisama , 13 enciklika , 10 
apostolskih pobudnica , 5 apostolskih konstitucija , te 
mnoštvo govora, kateheza, propovijedi, poruka 
prenošenih iz godine u godinu besprekidnim ritmom. 

Njegovo doktrinalno naučavanje zauzima široko i 
zahtjevno područje dogmatske teologije (sa četiri 
enciklike “ Dives in misericordia ”, “ Redemptoris 
hominis ”, “ Dominum et vivificantem ”, “ Fides et ra- 
tio ” i apostolskim pismom “Dies DominČ ’); moralne 
teologije (s dvije enciklike “Veritatis splendor” i 
“Evagelium vitae ”); socijalnih pitanja (s tri enciklike 
u Laborem exercens'\ “ Centesimus annus ”, “ Solicitudo 
rei socialis ”); misija (s dvije enciklike “ Redemptoris 
missio ” i “ Slavorum apostoli ” i apostolskom 
pobudnicom “ Ecclesia in Africa”)\ kateheze (s 
apostolskom pobudnicom “ Catechesi tradendae” , 
apostolskim pismom “ Laetemur magnopere ” i 
apostolskom konstitucijom “ Fidei depositum”)\ 
ekumenizma (s enciklikom “Ut unum sif\ i apostolskim 
pismima “ Orientale lumen ”, “ Euntes in mundum ”, 
“ Brestovska unija ”); mariologije (s enciklikom 
“ Redemptoris mater ” i brojnim marijanskim 
katehezama); svećeničkog i redovničkog života (s 
apostolskim pobudnicama “ Redemptionis donum ”, “ Vita 
consecratd\ “ Pastores dabo vobis ” i s apostolskim 
pismom “ Ordinatio sacerdotalis ”); obitelji i laikata (s 
apostolskom pobudnicom “ Familiaris consortio ” i 
“ Christifideles laici ” i apostolskim pismima “ Mladima 
svijeta ” i “ Mulieris dignitatem ”); muke (s apostolskom 
pobudnicom “ Salvifici doloris ”). Podsjećamo i na 
apostolsku pobudnicu o sv. Josipu (“ Redemptoris 
Custos ”) i apostolska pisma protiv rata i nasilja i one o 
zaštitnicima Evrope (sv. Ćirilu i Metodu), o jubileju 
2000-e (“ Tertio millennio adveniente ”) i o svetoj 
Tereziji od Djeteta Isusa, naučiteljici Crkve (“ Divini 


Nova Tribina, 1998. br. 17 9 





OBLJETNICE 



Ivan Pavao II. nakon 20-godišnjeg pontifikata (prilikom 
pohoda splitskoj katedrali) 


amoris scientia ”). 

Osvrćući se na tako široko Papinsko naučavanje 
odmah se otkrije mnoštvo doktrinalnih tema koje su vrlo 
važne i aktualne, i može se zasigurno potvrditi da je 
posred valova i oluja “naših teških vremena” papa Ivan 
Pavao II. bio veliki kormilar Petrove lađe, potpomognut 
Duhom Svetim i Majkom Božjom, kojoj je potpuno 
posvećen, u skladu sa motom “ Totus tuus ” koje se ističe 
na njegovom papinskom grbu. 

Ne manje zanimljiva, nego baš naprotiv, zasigurno 
još očitija i transparentnija bila je pastoralna služba koju 
je naš Prvosvećenik razvio i osobno predvodio s 
nebrojenim žrtvama, za što konkretmju evangelizaciju 
na planetarnoj razini. 

Dovoljno se prisjetiti njegova 84 apostolska putovanja, 


na pet kontinenata, s prosjekom od pet putovanja svake 
godine, koja su posvuda potakla novo buđenje vjere i 
silan entuzijazam u narodu Božjemu, pobuđujući i 
pozivajući narode na pravednost, ljubav i solidarnost 
iznad svega u obrani života (protiv zločina abortusa) i 
na potporu siromašnim državama. 

Međutim, apostolskim putovanjima potrebno je 
također nadodati mnoge Papine zadivljujuće manje ili 
veće inicijative poduzete i dovršene s velikom podrškom 
i upornošću, usprkos godinama i svaki put sve većoj 
iznad svake granice iskušanoj fizičkoj obnemoglosti - 
potpomognutoj i kirurškim intervencijama. Dovoljno se 
ovdje prisjetiti brojnih beatifikacija, među kojima je i 
kanonizacija Maksimilijana Marije Kolbea, posebno mu 
dragoga zemljaka. Osim toga, 7 konzistorija gdje je 
imenovano 158 kardinala, od kojih je 128 živih. 
Prisjetimo se na kraju izvanrednog događaja brzog pada 
komunizma, kojeg je Papi prorekao nekoliko godina prije 
sluga Božji don Dolindo Ruotolo (“Doći će novi Ivan. . .”). 
Nisu manje važne Papine mirovne intervencije (na 
poseban način Irak, Hrvatska i Bosna i Hercegovina, te 
Libanon), zatim dani mladih sa silnim odazivom u 
Denveru, Manili, Parizu. . . 

Jednom potpuno marijanskom Papi ne može 
nedostajati posebno zanimanje za Gospu. I doista, osim 
veličanstvene enciklike “ Redemptoris mater ”, koja je 
otvorila vrata i ponovno silno aktualizirala vjersku istinu 
o Marijinom “Posredništvu” svih milosti, također je 
slavljena cijela jedna godina (1987.-1988.) posvećena 
2000. rođenju B. D. Marije, zatim su bila povijesna 
Papina putovanja u Fatimu (od kojih prvo 1982., kao 
zahvala Gospi za zaštitu i spašavanje od smrti u groznom 
atentatu od 13. svibnja 1980.). Podsjećamo također na 
posvećenje svijeta Bezgrešnom Srcu Marijinu, prvi put 
u Fatimi 1982., i drugi put u Rimu 1984., zajedno sa 
svim biskupima svijeta. 

Na kraju, približavajući se velikom jubileju 2000-e - 
nakon što je proslavljen jubilej Otkupljenja 1983. -Papa 
proživljava ove godine pripreme s velikom žudnjom ono- 
ga koji bdije i uvijek gleda naprijed sa živom vjerom i si- 
gurnom nadom, jer je, s druge strane, ruševina čovječan- 
stva zahvaćena kao nikad “ concupiscentia carnis, 
concupiscentia oculorum etsuperhia vitae ” (“ požudom 
tijela , požudom očiju i ohološću života ”) (1 Iv 2,16), u 
nadolasku “trijumfa Bezgrešnog Srca Marijina”. ■ 

Izvor: O. Stefano Maria Manelli FI, Giovanni Paolo II: 
teologia di un pontificato. In: Missio Mariae international , 
br. 10/98. 

Preveo: Ivan Turudić 

Hrvatski Metropolita - Hrvaticama 

Nadbiskup dr. Alojzije Stepinac o savremenoj ženi i o Hrvatici 


U cijelosti prenosimo do sada skoro nepoznatu 
Blaženikovu izjavu Mariji Jurić Zagorki, glavnoj 
urednici liberalnog časopisa “Hrvatica”. 


Z amoljen da odgovorim na neka Vaša pitanja, ne vidim 
razloga da toj molbi ne udovoljim. Što više u ovoj 
babilonskoj pomutnji pojmova gotovo mije i dužnost da 
i na ovaj način kažem svoje mišljenje kao predstavnik 
Crkve na pitanja koja Vas zanimaju. 

Željeli biste čuti kakvo je moje mišljenje o današ- 
njoj suvremenoj ženi? 

Kršćaninu će u prosudjivanju žene za sva vremena 
biti mjerodavne norme, što ih je sam Bog za ženu i njezin 
život u knjizi objave postavio. Tu se najprije veli, daje 
mudrost Stvoriteljeva ženu zato pozvala iz ništavila, da 
bude Adamu: adiutorium simile šibi - pomoć slična 
njemu samomu. Muž je po sebi nepotpun i jednostran, i 
zato sam za se nedorastao životnim zadacima. On je 
nepotpun u sferi ličnog, individualnog života; nepotpun u 
težnji, da ostvari krug obitelji; nepotpun i jednostran u 
vodjenju javnoga života i u stvaranju civilizacije i kulture. 
Providnost mu šalje pomoć u ženi. Ta pomoć nije nešto 
nuzgrednoga, manje vrijednoga, podredjenoga. Žena je 
mužu: adiutorium simile šibi - pomoć slična njemu 
samomu. Sličnost uključuje u sebi jednakost u različnosti, 
i različnost u jednakosti. Jednakost: žena je čovjek - 
osoba u punom smislu riječi kao i muž. Ona ima pravo i 
dužnost, da živi neokrnjenim ljudskim životom, da taj život 
razvija u punini. Ništa, što je ljudsko ne može i ne smije 
da joj ostane tudje i zatvoreno. Ali žena nije pozvana, da 
nadomjesti muža, da stupi na njegovo mjesto i igra ulogu, 
koju je Bog po prirodi njemu dodijelio. Žena je pozvana, 
da u sva područja života - počevši od individualnog života 
muževog - unese nešto novoga, nešto specifički 
ženskoga, ali za život nešto bitnoga, jednako vrijednoga 
i ravnopravnoga. I psiholozi i moraliste i pedagozi 
nabrajaju i ističu specifične crte i osobine žene. Htio bih 
naglasiti, kako žena treba da vjeruje u se; da poštuje 


sebe, i da ostane samoj sebi vjerna. Njezin je utjecaj na 
život drukčiji od muževljevog; ona na drugi način nego 
muž aktivno sudjeluje u ostvarivanju Božjih nacrta. Neka 
vjeruje u vrijednost i značenje svog vlastitog rada. Neka 
ne ostavlja svoga mjesta: Neka ne napušta svoje uloge 
u pogibeljnoj iluziji, da će više značiti i više učiniti, ako 
stupi na mjesto muža i prisvoji njegovu ulogu. Žena se 
ne može afirmirati u životu, a ne može naći ni vlastite 
sreće i zadovoljstva skrećući s linije, koju joj je Bog u 
njezinoj prirodi zacrtao. 

Odredjujući pobliže životni zadatak žene sv. Pismo 
je naziva mater viventium - majka živih. Sv. Pavao pače 
kratko veli: da će se žena spasiti radjanjem djece. 
I. Tim. II. 15. Time dakako nije rečeno, daje žena stroj 
za produciranje novog i svježeg ljudskog materijala. Tako 
mogu na ženu gledati materijalisti. Kršćanstvo gleda u 
ženi od Boga blagoslovljenu njivu, na kojoj niče klica 
života, kojemu je svršetak u vječnosti. Žena je čitavim 
bićem tajanstveni atelier, gdje Stvoritelj uz najtjesnije 
sudjelovanje žene kleše najdivniju od svih umjetnina - 
besmrtno biće čovjeka, djeteta Božjega i baštinika 


Kršćaninu će u 
prosudjivanju žene za 
sva vremena biti mjerodavne 
norme, što ih je sam Bog za 
ženu i njezin život u knjizi 
objave postavio. 

kraljevstva nebeskog. Žena nije Majka samo u tjelesnom 
smislu; njezino majčinstvo svojom toplinom, ljubavlju i 
beskrajnom požrtvovnošću obuhvaća čitav život čovjeka, 
u svim njegovim fazama. Bez žene-majke u ovom punom 
smislu riječi mi ne bi imali ni Augustina, ni Akvinca; ni 
Petra Zrinjskoga ni Franu Bulića, da druge i ne spomi- 
njem. Ako se žena odreče dužnosti majčinstva, ona se 
odrekla najveće časti i najuzvišenijeg dostojanstva; 
ispustila je iz svoje ruke polugu, kojom je pokretala 
svijetom; od korijena do krune ljudskoga stabla formirala 
i obnavljala njegov život. 

Crkva naziva žene: pius femineus sexus - pobožni 
ženski spol. Time ne kani pohvaliti u nje neku čuvstvenu, 
sentimentalnu pobožnost, koja je uvijek spremna da se 
rastapa u suzama, a nije sposobna za nikakve žrtve i 
junačka djela. Crkva time ističe jednu dragocjenu odliku 
žene uopće, a to je: daje ona po svojoj specifički ženskoj 
prirodi tjesnije povezana s idealnim i religioznim 
vrednotama ljudskoga života, da im je redovito bliža i 
pristupačnija od muškarca. Ona do vjerskih spoznaja 
dolazi više intuicijom i prihvaća ih čitavim bićem, pa je 
sumnje teže pokolebaju. U nje nije tolika pogibelj kao 
kod muškarca, da će joj vjerski život razoriti silovite strasti 
ili da će ga ugušiti kruta životna borba. I napokon, jer je 
fizički žena slabija, u njezinom je vlastitom interesu, da 
se što više osloni na idealne i religiozne sile. Zato ima 
žena u nekom posebnom smislu poslanje, da bude 
čuvarica idealnih vrednota u čovječanstvu, da ih s 
ljubavlju usadjuje u srce novih generacija. Obitelj, gdje 
ona vlada, treba da bude tim vrednotama utočište u teške 
dane, kad su one iz javnoga života posve istisnute ili čak 
silovito progonjene. U tom smislu svaka bi žena trebala 
biti Vestalka, koja u svom krugu brižno čuva svetu vatru 


Isključiti ženu od javnoga 
života i politike značilo bi 
omalovažavati je u njezinom dosto- 
janstvu čovjeka-osobe; odricati joj pravo 
na puninu ljudskoga života. I kao kraljica 
kućnoga ognjišta žena ne može i ne smije 
ostati pasivna i indiferentna prema 
javnom životu i politici. 



Barbara Stepinac, Alojzijeva majka 


vjere i morala. Trebalo bi da je vazda živo svijesna, 
koliko je to u njezinom vlastitom interesu. Lijepo je netko 
rekao: Kršćanstvo je stvorilo prestiž i kraljevsko 
dostojanstvo žene, i s kršćanstvom će njezinih prerogativa 
nestati. Mi se vraćamo u staro poganstvo. A s poganstvom 
se vraća i kruto ropstvo. Koncentracioni logori kao stalne 
ustanove; prisilni rad, na koji vode miljune, sve su to 
nova imena za vrlo staru stvar. Žena, upravo jer je fizički 
slabija, imala je u poganstvu inferiorni, često ropski 
položaj. Uvidjala to modema žena ili ne, kad nestane i 
zadnjeg traga idealnih, vjerskih vrednota kršćanstva, bit 
će kraj i njezine jednakosti i njezinog gospodstva, ona će 
se i opet naći u ropstvu. 

U svijetlu ovih načela i normi ja promatram modemu 
ženu, njezin život i njezina nastojanja. Iz toga nije teško 
izvesti, koje je moje mišljenje o suvremenoj ženi. 

Pitate me nadalje, kako stanovište zauzimam prema 
uplivu žene na politički i javni život uopće? 

Isključiti ženu od javnoga života i politike značilo bi 
omalovažavati je u njezinom dostojanstvu čovjeka-osobe; 
odricati joj pravo na puninu ljudskoga života. I kao kraljica 
kućnoga ognjišta žena ne može i ne smije ostati pasivna 
i indiferentna prema javnom životu i politici. Strujanje 
javnog i političkog života, zrak, što izvana, iz široke 
javnosti prodire u nutarnjost obitelji, oživljava ili ubija 
nju samu, njezina muža i djecu. Zato ženi ne može i ne 

Lijepo je netko rekao: 
Kršćanstvo je stvorilo prestiž i 
kraljevsko dostojanstvo žene , i s 
kršćanstvom će njezinih prerogativa 
nestati . Mi se vraćamo u staro 
poganstvo. A s poganstvom 
se vraća i kruto ropstvo. 


smije biti svejedno, kakav će biti javni život i političko 
previranje. Ona mora imati mogućnosti, da na svoj način 
utječe na razvitak svega javnoga života. Ali vrlo je teško 
pitanje, koje treba rješavati s puno razbora i opreza, na 
koji način i u kojoj mjeri u konkretnim prilikama žena 
treba da posegne u javni život. Veliki papa Bencdikto 
XV. reče jednom zgodom: »Razvoj, koji je doveo do 
sadanjeg stanja ljudskoga društva, mogao je naložiti ženi 
novih dužnosti i novih prava, kakvih joj stari nisu 
priznavali. Ali nikakav preokret javnoga mnijenja, nikakve 
socijalne prilike i nikakav tok dogadjaja ne može ženu 
svijesnu svoje misije i zadaće istrgnuti iz njezine naravne 
sfere: a to je obitelj. Ona je kraljica domaćeg ognjišta; 
pa i kad je daleko od njeg, treba da oko tog ognjišta 
koncentrira svu ljubav svoga srca majke i domaćice; 
upravo kao što suveren, kad boravi izvan svoga 
kraljevstva, nikako ne zaboravlja svojih podanika: oni 
uvijek u njegovim mislima i brigama zauzimlju prvo 
mjesto.« Crkva principijelno ne isključuje žene iz javnoga 
života uopće, pa ni iz aktivne politike. Ona zna, da mogu 
nastati takove socijalne, ekonomske i opće kulturne 
prilike, daje žena upravo prinuždena zaći u velikoj mjeri 
u javni život; da to od nje traže interesi cjeline i zajednice. 
Već u sv. Pismu Starog zavjeta, a još više u kršćanskoj 
prošlosti, znale su pojedine žene, pa i svetice, igrati važne 
političke uloge. I ne može se reći, da su ih odigrale slabije 
nego muškarci. Uza sve to bismo rekli, da je to više 
posljedica izvanrednih, ili abnormalnih i poremećenih 
prilika u ljudskoj zajednici. Najprirodnije i najidealnije će 
polje rada za ženu uvijek ostati domaće ognjište. Odatle 
će ona iz skrovitosti i povučenosti vršiti svoj golemi 
blagotvorni utjecaj na razvitak čovječanstva, pa i na 
politiku. Kršćanstvo je vazda upućivalo ženu, daje tu 
vrelo njezine snage i da s te strategijske točke ona može 
gospodovati svijetom. Kako smo već istakli, žene bi 


morale biti pretorijanska garda mira, sloge, blagosti, 
dobrote, praštanja, ukratko evandjeoske ljubavi, koja u 
surovoj i bezobzirnoj političkoj borbi tako brzo ugasne. 
Zato se ne bi smjele spustiti na političku arenu, u sukobe 
dnevne, aktivne politike, sve dok nije skrajnja potreba. 
Već sv. Ivan Hrizostom lijepo ističe ovu prednost i 
posebnu dužnost žene: »Muža valovi nemirnog vanjskog 
života neprestano bacaju amo tamo, ali žena ima u 
domaćem obiteljskom životu školu prave mudrosti; ona 
se može lakše u svojoj nutrini sabrati i ništa ne može 
tako uzgojno djelovati na muža, ništa ne može toliko 
srediti njegovu dušu, koliko smirena ženska duša.« Prava 
domovina žene je u nutrini; ona je jaka u intimnosti i 
miru domaćeg života; u njezinom je interesu, u interesu 
djece i muža, i u interesu čitavoga čovječanstva, da u 
prvom redu tu usredotoči sve bogatstvo svojih 
sposobnosti. 

To će kršćanski sociolozi imati pred očima, kad im je 
izreći sud - sud, za koji se traži i solidna teoretska 
sprema, i široko i duboko poznavanje suvremenog života 
i njegovih potreba -da lije došao čas, da i žene, drukčije 
nego u prošlosti, aktivno posegnu u politički život. 

Napokon još, kakvo je moje mišljenje o radu 
hrvatskih žena u borbi hrvatskoga naroda za 
njegove ideale? 

Djelomično se odgovor na to nalazi već u dosad 
rečenom. Narod je veliki organizam. Samo ako svaki 
dio toga organizma ostane na svom mjestu, ako savjesno 
vrši funkciju, koju mu je priroda i Providnost sticajem 
prilika dodijelila, bit će dobro čitavom organizmu. Čitav 
narod će biti jak, otporan i rasti će do punine života. Ne 
čini dobro svećenik, ako zanemaruje ili napušta svoje 
svećeničke dužnosti, pa se baca ne područja rada koja 
na njegovo zvanje ne spadaju; ne čini dobro naša mladež, 


Najprirodnije i najideal- 
nije će polje rada za ženu uvijek 
ostati domaće ognjište. (...) Kršćan- 
stvo je vazda upućivalo ženu f da je tu 
vrelo njezine snage i da s te strate- 
gijske točke ona može gos- 
podovati svijetom. 

Faksimil izvornog teksta 


ako zaboravlja na svoju prvu i glavnu dužnost, da se 
solidno i stručno spremi za vodstvo narodnog života u 
budućnosti, pa posiže u metež dnevne politike; a ne bi 
učinila dobro ni hrvatska žena, kad bi ostavila svoje pri- 
rodno mjesto misleći, da će na drugi način više koristiti 
svomu narodu. Pastirska mi je dužnost, da tu budem 
posve otvoren i jasan. Nedavno sam uputio našim 
liječnicima pismo, koje je našlo živog odjeka u našoj 
javnosti. Zar ne bi trebalo slično pismo upraviti našim 
hrvatskih ženama? Bijela kuga, zločin pobačaja oduzima 
hrvatskom narodu više vitalne snage, nego li bi mu moglo 
oduzeti najbezobzirnije diktatorsko ugnjetavanje. Može 
li se reći za hrvatske žene, da su one nevine u krvi onih 
pravednika, koji su kucali na vrata života, da budu jednom 
nosioci naše narodne budućnosti, a one su im iz 


Može li se reći za hrvatske 
žene, da su one nevine u krvi onih 
pravednika, koji su kucali na vrata života, 
da budu jednom nosioci naše narodne 
buducenosti, a one su im iz sebičnoga 
straha zatvorile vrata? 


sebičnoga straha zatvorile vrata? Ne bi li one najviše 
učinile za budućnost hrvatskoga naroda, kad bi se udružile 
i na čitavoj liniji povele odlučnu borbu protiv ovog 
najodvratnijeg i najopasnijeg narodnog neprijatelja. Dok 
ne budu hrvatski muževi i žene junačkom požrtvovnošću 
vršili prema svom narodu najosnovnije prirodne dužnosti 
očinstva i majčinstva, dotle će najoduševljeniji poklici 
domovini zvučati kao prazne fraze; dotle će na našem 
patriotizmu počivati sjena laži; on će biti kao stablo, kojem 
se grane još divno zelene, ali ne donosi nikakva ploda, 
jer ga u korijenu podgriza smrtonosni crv. Radujem se i 
s udivljenjem i štovanjem pozdravljam sve one hrvatske 
žene, koje s najvećim samoprijegorom u ova opaka 
vremena ustraju na svom mjestu; žene, koje svim žarom 
ljube lijepu našu domovinu; koje budnim okom brižne 
majke prate tešku njezinu borbu za slobodu i blagostanje; 
žene uvijek spremne, da - poput slavnih Hrvatica naše 
burne prošlosti - bodre i pomažu svoje muževe; da s 
njima zajedno trpe i s njima zajedno u pradjedovskoj vjeri 
i u moralnoj čistoći podižu novi, mladi i zdravi rod, koji 
će dostojno kroz buduće vjekove pronijeti divno 
bogatstvo hrvatske narodne duše. ■ 

Izvor: Alojzije Stepinac, Hrvatski metropolita - Hrvati- 
cama. Nadbiskup dr. Alojzije Stepinac o savremenoj ženi i 
Hrvatici, Hrvatica (časopis za ženu i dom), br. 3/II, Zagreb, 
ožujak 1940., s. 2.-4. 

Zahvaljujemo dr. Ivanu Mužiću, koji nas je upozorio na 
postojanje ovoga članka i ljubazno nam ga ustupio za 
objavljivanje. Članak donosimo u izvornom obliku , bez 
lektorskih i korektorskih intervencija (Uredništvo). 

Mučeništvo i svjedočenje vjere 

Interview s nadbiskupom Antom Jurićem 


O mučeniku i svjedoku vjere , kardinalu Stepincu , o današnjoj situaciji 
u Hrvatskoj i današnjem mučeništvu, te o pastirskom pohodu našeg tješitelja, 
Ivana Pavla II., za naš list govori nadbiskup splitsko-makarski msgr. ANTE JURIC. 


O če Nadbiskupe, Vi ste u vrijeme poratnog “cr- 
venog progona” bili već zaređeni za svećenika 
i svjedok ste kalvarije vjernog hrvatskog puka. Kako 
Vi danas, nakon toliko godina gledate na ondašnje 
vrijeme kušnje? 

Svećenici i vjernici su tada puno pretrpjeli. Komunisti 
su nas pokušali na razne načine onemogućiti. Međutim, 
to im nije uspjelo. 

Živjeli smo iz dana u dan, skromno. Kažem - hvala 
ti Bože na tim godinama. Jer kad se sada prisjetim tih 
dana, uistinu sam zahvalan Bogu za sve što sam proživio 
u to vrijeme. Te kušnje čovjeka - kad se oslanja uistinu 
na Boga, kad moli - učvršćuju u vjeri; tako je bilo s 
narodom, tako je bilo i sa svećenicima. A kada dođe 
lagodan život i privilegije, onda čovjek omlitavi. 

Kako je nadbiskup Stepinac svjedočio svoju vjeru 
pred vjernicima dok je bio u lepoglavskom zatvoru 
i kućnom pritvoru? 

Svjedočio je prije svega primjerom, onda žrtvom i 
molitvom. Divna su njegova pisma iz sužanjstva, pisma 
protiv staleškog udruženja svećeničkog - silno je to 
svjedočanstvo odlučnosti. Naime, staleško svećeničko 
udruženje je bilo smišljeno, plansko djelo za uništenje 
Crkve. To je njemu bilo posve jasno. On je tu bio 
odlučan, nepokolebljiv protiv tog udruženja, da spasi 
svećenike da ne nasjednu. Taj svjedok vjere - koliko je 
god bio odlučan protiv tog produkta sotone, tog 
udruženja, i odlučan u borbi protiv komunizma, za kojeg 
je također rekao daje produkt sotone, daje to otvorena 
borba protiv Boga - uvijek je naglašavao ljubav, molitvu 
za te koji su zalutali: za komuniste, za odlutale svećenike, 
da im se Bog smiluje, da progledaju. Dakle, spajao je 
beskompromisan stav borbe za istinu, za pravdu, za 
Crkvu s ljubavlju jednog pravednika, mučenika koji 


prašta, koji ljubi, koji moli za neprijatelja, po primjeru 
Spasitelja. To je divno; to se može vidjeti baš iz ovih 
pisama iz sužanjstva. Kao što kaže Sveto pismo: 
Pravednik moj iz vjere živi (Heb 10,38). Tu vidimo što 
vjera čini od čovjeka - čini čovjeka heroja, spremna 
umrijeti za svoje uvjerenje, a s druge strane heroja koji 
je kadar ljubiti i u mučeništvu, i to iskreno ljubiti, praštati, 
moliti za neprijatelja. Gdje se ne osjeća ni trunka mržnje 
ni željeza osvetom. 

Neka sada zli jezici govore što hoće, neka kleveću, 
ali ovo su činjenice! 

Može li ondašnja Stepinčeva poruka vjernicima biti 
poruka i za današnje vrijeme, za današnji svijet? 

To je poruka za svako vrijeme, a posebno za vremena 
u kojima Crkva mora izdržati teške kušnje. Onda su te 
kušnje bile druge naravi - fizičko nasilje; progonstvo, a 
k tome i obmanjivanje, tj. naučavanje ateizma u školi. 

Ali ovo je sada isto tako jedna jako teška kušnja u 
kojoj se Crkva nalazi. Sadašnja kušnja je druge naravi. 
To je kušnja kada su srušene duhovne vrednote i one 


Dakle, spajao je 
beskompromisan stav borbe 
za istinu, za pravdu, za Crkvu s ljubavlju 
jednog pravednika, mučenika koji prašta, 
koji ljubi, koji moli za neprijatelja, 
po primjeru Spasitelja. 

Msgr. Ante Jurić i Papa u Solinu, 4. listopada 1998. 


postavljene u pitanje; i uspio je Božji neprijatelj takoreći 
obmanuti ljude do te mjere da su oni doveli u sumnju 
vjerske istine i moral ili su čak već potpuno kapitulirali i 
prihvatili ta protivna učenja. 

Nažalost i vjernici se kolebaju pod tim silnim utjecajem 
mass-medija koji iz dana u dan planski ruše moral, a 
preko morala se ruši vjera. Ljudi se nažalost kolebaju, 
kao da preispituju svoj vjerski stav. Ako još tome 
podlegne i svećenik, onda je dvostruka žalost, jer njegov 
primjer loše djeluje. Meni se čini da su ove kušnje 


Msgr. Ante Jurić rođenje 1922. god. u 
Vranjicu kraj Splita. Diplomirao je na KBF u 
Zagrebu, a za svećenika je zaređen 1947. 
Obavljao je razne crkvene službe (župnik, od- 
gojitelj i ravnatelj u sjemeništu, duhovnik na 
bogosloviji, profesor glazbe vjeronauka, na- 
stavnik pedagogije na VBS u Splitu, i dr.). 
Nositelj je odlikovanja pape Pavla VI. Od 
1988. je nadbiskup i metropolit Splitsko- 
makarske nadbiskupije. 


opasnije nego one pređašnje. 

Za ovo vrijeme baš treba primijeniti onu Isusovu riječ: 
Ova se vrst đavola izgoni postom i molitvom (usp. Mk 
9,29). Đavao opsjedne ljude sa težnjama uživati pod 
svaku cijenu, zato moraš imati pod svaku cijenu i napuše 
ga nekim znanstvenim dostignućima, napuše njegovu 
oholost umišljenošću, lakomošću i bludnošću. Tim trima 
najvećim napastima kojima đavao kuša ljude, kojima je 
pokušao i Krista samoga kušati, a danas je na neki način 
doveo do dezorijentacije, uhvatio čovjeka u tu mrežu. 
Stoga je danas najuspješnija borba protiv toga molitva i 
pokora. To je sigurno sredstvo protiv đavla. 

Za koji dan dolazi nam papa Ivan Pavao II. Dolazi 
dan prije proglašenja blaženim mučenika vjere, 
kardinala Stepinca. Kasnije dolazi u Split, pohodit 
će katedralu Sv. Duje mučenika. Mučeništvo na 
početku Crkve, mučeništvo na kraju dvadesetog 
stoljeća. Je li mučeništvo uvijek aktualno? 

Mučeništvo je stalna stvarnost Crkve kroz sva 
stoljeća. Pored mučeništva krvi postoji i druga vrsta 
mučeništva. Krist reče da su neprijatelji čovjeku često 
njegovi domaći. Ovakve vrsti mučeništva su bez 
prolijevanja krvi, ali čovjek mora izdržati velike kušnje 
često od svojih najbližih s kojima živi, iz svog ambijenta. 
I to mučeništvo je svjedočanstvo koje može biti sjeme. 

Danas se od kršćana u ovom raskršćanjenom i 
novopoganskom mentalitetu traži da izdrže vjerno, da 
se ne daju pokolebati. Kao što su prvi kršćani izdržali i 
jednostavno se nametnuli svojim životom i svojim 
primjerom da su se i pogani divili i pitali kakvi su to 
ljudi, tako se današnji kršćanin pojedinac i zajednice 
moraju nametnuti. Vidite kako se nametnulajedna majka 
Terezija čitavom tom svijetu. I nametnuli su se pojedini 
ljudi, pojedine sestre, pojedini svećenici. U današnjem 
svijetu tim putem treba ići. Treba svjedočiti. Martyres 
(mučenici) su u biti svjedoci. 

Oče Nadbiskupe, postavlja se pitanje: kako danas 
svjedočiti. Mnogi misle da je nužno činiti velike 
stvari i da je to bilo moguće samo u nekim davnim 
vremenima. Ili da se mora imati posebna karizma. 
Sto biste Vi poručili današnjim vjernicima glede 
mučeništva i svjedočenja vjere? 

Vjernik ne treba sebi umišljati da mora napraviti neke 
velike stvari. Jer mi ne vidimo da su u onim malim 
stvarima, u onim malim svakodnevnim svjedočanstvima 
često stavljene klice iz kojih će niknuti velike stvari. 
Susret s jednim običnim čovjekom, njegova jedna ili 
dvije riječi okrenu nečije gledanje, razmišljanje. Netko 
posije primjerom koji kasnije urodi plodom, a da sijač 
nije ni svjestan daje to izazvao. 

Eto takvih, “ludih 
radi Krista ’’ prvenstveno 
u pitanju morala, potrebno je 
danas. Koliko su potrebni danas mla- 
dići i djevojke koje će proglasiti ludi- 
ma radi Krista jer žive čisto, nevino, 
jer se ne daju slomiti i zarobiti! 


Dakle, ništa što radimo nije izgubljeno, toga moramo 
biti svjesni. Na nama je da iz dana u dan ostanemo Bogu 
vjerni i da damo istinsko svjedočanstvo kršćanskoga 
života. To svjedočanstvo je najuvjerljivije kada je 
popraćeno stanovitom žrtvom. Sjećam se, jedan taksist, 
s kojim sam se kratko vozio, rekao mi je kako ga je 
iznenadio primjer jedne časne sestre. Taksist je nju 
povezao besplatno jer nije imala novca da plati prijevoz. 
Naime, kako je doznao, ta časna sestra je radila u bolnici 
u civilu i sav svoj prihod je davala na raspolaganje svojoj 
zajednici, a sebi nije ništa ostavljala. “Kad sam doznao 
da zaista nema uza sebe novca”, kaže taksist, “pomislio 
sam: ‘Koji je to primjer nesebičnosti, požrtvovnosti, 
odricanja, da ona ono što je zaslužila, što je zaradila, 
jednostavno daje i ne traži sebi ništa!?’”. On je - gledajući 
taj primjer u ovom općem ropstvu i robovanju novcu, 
dobiti, švercu, malverzaciji - ostao frapiran. Danas se 
ne hvatati na lijepak novca uistinu je veliko svjedo- 
čanstvo. 

Danas su potrebni takvi poštenjaci kakvih je prije 
bilo odreda. Ostali su danas kao bijele vrane, ali su 
potrebni kako bi se počeo liječiti taj novopoganski 
mentalitet koji obožava novac, posjedovanje, koji 
čovjeka zarobljava i ne da mu biti ono što je rekao sv. 
Pavao: “lud radi Krista”. Od nekoliko laika koji zaista 
žive kršćanskim životom čuo sam da danas ispada lud 
onaj tko ne odobrava nečije snalaženje , lopovluk, 
nepoštenje, nego hoće živjeti čestito, pošteno, savjesno 
i odgovorno. Takvima kažu: ti ne znaš živjeti, ti nisi za 
ovo vrijeme. Eto takvih, “ludih radi Krista” prvenstveno 
u pitanju morala, potrebno je danas. Koliko su potrebni 
danas mladići i djevojke koje će proglasiti ludima radi 
Krista jer žive čisto, nevino, jer se ne daju slomiti i 
zarobiti! 

To je put kojim se kršćanstvo širilo i kojim je Crkva 


osvajala svijet i preporađala čovječanstvo, to je tajna 
kvasca iz Evanđelja. Sitan, malen, neugledan ali 
preporađa. I zato danas Papa drži u Crkvi dosta do malih 
zajednica. Vidi odmah taj kvasac koji će masu tijesta 
preporađati. Ali potrebno je da ti budu zaista predani 
Bogu i da žive dostojno svoju vjeru. To je to mučeništvo 
koje se danas traži od nas. Ako dođe čas da treba nanovo 
prolijevati krv, dat će Bog snage. Ali ovo je mučeništvo 
svagdanjeg života itekako potrebno u našem vremenu. 

Sveti Otac Papa sigurno će nam reći svoju poruku, 
ohrabriti nas u ovom teškom trenutku. Kako Vi, 
kao naš pastir, gledate na aktualno stanje u našoj 
državi? 

Ja doživljavam današnjeg Svetog Oca kao pravog 
oca cijele Crkve kao i pojedinih dijelova Crkve. Meni se 
čini da zato On prema dijelovima Crkve koji više trpe 
pokazuje veću pažnju, kao što roditelji to čine prema 
djeci koja su u većoj opasnosti, koja trpe. Jedan od tih 
dijelova Crkve koja je puno propatila u vrijeme 
komunizma a koja sada trpi na drugi način smo i mi. 

Eto, Papa dolazi k nama Hrvatima ne samo u 
Hrvatsku nego i u Bosnu i Hercegovinu. Hrvatskom 
narodu je, možemo reći, došao tri puta u četiri godine. 
To je itekakav izraz njegove ljubavi i skrbi. On osjeća 
da smo mi ugroženi. Mi smo ugroženi sjedne strane s 
ovim klevetama, nepravdama, prisilama, nasiljem u 
politici. Ali s druge strane mi smo ugroženi jer su u ime 
demokracije puštene uzde svim razvratnostima i 
negativnom djelovanju, tako da može svatko činiti što 


Tamne sile pokušavaju 
u narod unijeti malodušnost , 
kao da je u nas sama propast , kao 
da je u ovoj državi nemoguće živjeti , 
kao da se umire od gladi , kao da je samo 
rasulo , pljačka. To su obične laži. Ne ka- 
žem da nema oskudnih , ne kažem da 
nema pronevjera , lupeža. Ali pro- 
glasiti sve lupežima, kao da 
se ništa ne radi!? 

gaje volja. Naime, u ime slobode i demokracije se ovdje 
može importirati pornografija, sekte, droga - sve skupa 
nekažnjeno. Nekažnjeno! Može svatko činiti što hoće, 
nikome ne odgovara niti je kome kriv. U Hrvatskoj se 
takva demokracija traži. Nije svugdje takva demokra- 


A mi u Hrvatskoj, 
koja je naslijedila moralnu 
ruševinu bivše države i u kojoj je to- 
liko materijalnog srušeno, toliki izbjegli 
i prognani, mi bismo htjeli odmah 
imati normalan život i da svi 
imaju u izobilju. Odakle? 


čija. U drugim zemljama obuzdavaju stanovite stvari. 
Od nas se traži ono što nigdje u drugim zemljama ne 
dozvoljavaju. 

Tamne sile pokušavaju u narod unijeti malodušnost, 
kao daje u nas sama propast, kao daje u ovoj državi 
nemoguće živjeti, kao da se umire od gladi, kao daje 
samo rasulo, pljačka. To su obične laži. Ne kažem da 
nema oskudnih, ne kažem da nema pronevjera, lupeža. 
Ali proglasiti sve lupežima, kao da se ništa ne radi!? 
Ipak su djela drugo. Mnoštvo djela, napravljenih za rata 
i iza rata u našoj državi uz oskudicu, mnogo govori 
onome koji hoće vidjeti istinu. 

To je taj smišljeni atak na hrvatsku državu kao takvu. 
Da se među Hrvatima stvori raspoloženje da oni zamrze 
svoju vlastitu državu. Da smatraju kako oni nisu kadri 
upravljati. Da im netko drugi treba doći sa strane, opet 
vladati. To je smišljeno i, nažalost, narod ne vidi, ne 
razumije. Zato treba moliti svjetlo odozgo da narod 
progleda, da uoči te laži. Ovog ljeta sam u Tučepima 
sreo Nijemce, koji su pomagali obnovu crkve. Njih 
stotinu ja iza Mise pitam koliko je trebalo njima u 
Njemačkoj dok su normalizirali život iza drugog svjetskog 

Na Gospinu otoku nad 
grobom kraljice Jelene jedan natpis 
svjedoči o liku svete Kraljice. To je divan 
primjer za sve one koji su na vlasti 
kako bi trebalo vladati. 


rata - 5 godina? Odgovor je bio: ne, ne - puno više. U 
jednoj Njemačkoj ! A mi u Hrvatskoj, koja je naslijedila 
moralnu ruševinu bivše države i u kojoj je toliko materi- 
jalnog srušeno, toliki izbjegli i prognani, mi bismo htjeli 
odmah imati normalan život i da svi imaju u izobilju. 
Odakle? 

Ne žele li tamne sile time baciti Hrvate potpuno na 
koljena? 

Htjeli bi nas uništiti. To je nakana tamnih sila. Mi 
moramo s time biti načisto. I Papa to osjeća, osjeća da 
smo ugroženi sa svih strana i zato nas tješi. “Ti učvrsti 
braću svoju”, kaže Isus Petru (usp. Lk 22,32). Tako 
Papa nas učvršćuje i ojačava da ne klonemo. 

Naročito je mlada generacija ugrožena. Mladi čovjek 
više nego stariji teži za užicima. Mladima se servira da 
je smisao života užitak. Mass-mediji ispiraju mozak, tako 
da mladi ne vide drugačiji život nego takav kakav im se 
servira. I zato neki mladi traže užitak do samouništenja, 
bila to droga ili raspojasani život. To su isti mass-mediji 
koji traže demokraciju i slobodu, a ispiru mozak. Ako 
ikome lažu, lažu mladima prikazujući im život s krive 
strane, prikazujući im smisao života kroz užitak. Mladima 
se ne govori istina, a istina jedina oslobađa od ove vrste 
ropstva. 

Iskustvo života pokazuje daje istina sasvim suprotna: 
daje, kako kaže Evanđelje, blaženije davati nego primati; 
da se radost života nalazi u žrtvi, činjenju dobra, 
odricanju, tješenju bližnjih. I koliko to više napraviš, 
toliko ćeš biti radosniji. Radost i sreća su u tome, a ne u 
posjedovanju, užitcima i niskim smozadovoljenjima. 

Nažalost, mladi ne mogu doći k ovome jer im se ne 
da misliti o tim idealima. Toliki su predani ovome svijetu, 
jer je jednostavnije zuriti u televiziju i čitati novine, nego 
se založiti i ozbiljno raditi. 

Zanimljivo je da Papa mladima uvijek govori jasno 
i jednostavno. 


Da. S druge strane je utješno da mladi rado slušaju 
Papu kad im govori istinu, makar im ne bila uvijek ugodna. 

Na neki način, oče Nadbiskupe, moglo bi se reći da 
Papa raskrinkava zlo koje nas okružuje i vreba! 

Točno. Papi je potpuno jasno što se događa u svijetu, 
jer je on došao iz komunističkog svijeta, a ovamo je 
opet vidio zapad i drugu krinku, propast druge vrste. 
Prema tome, on kao prorok Božji nastupa odlučno, 
beskompromisno, ne pogađa se s lažima, ne gleda ugađati 
ušima, govori istinu, pa tko što prihvati. Ali govori prema 
riječima sv. Pavla (IKor 9,16): “Jao meni ako evanđelja 
ne navješćujem.” 

To je baš zanimljivo, oče Nadbiskupe, da on, prorok 
Kristov, svjedok Kristov u ovom svijetu, poručuje 
nama ovim sloganom: Bit ćete mi svjedoci. 

Da, u ovom vremenu, u ovom času sada, u ovom 
kraju, u ovoj domovini vi morate biti svjedoci. 

Na to nas potiče primjer kardinala Stepinca i svih 
drugih naših mučenika kroz cijelu povijest! 

To je bilo mučeništvo prolijevanja krvi, a ovdje je 
sada potrebno mučeništvo svjedočenjem želimo li spas, 
izlazak iz ove situacije. 

Naši pređi - a tako i naši kraljevi - primjer su vjernosti 
Kristu i Katoličkoj crkvi s koljena na koljeno. 

Na Gospinu otoku nad grobom kraljice Jelene jedan 
natpis svjedoči o liku svete Kraljice. To je divan primjer 
za sve one koji su na vlasti kako bi trebalo vladati. I ono 
što je zabilježeno za kralja Zvonimira, svete uspomene, 
kakvo je bilo stanje u njegovoj državi, kako nije bilo 
lopovluka, kako su siromasi bili štićeni. Divni likovi 
svjedočanstava u našim kraljevima! To je vjera, to je 
katoličanstvo. 

Oče Nadbiskupe, što Vi poručujete mladima pred 
ovaj susret s Papom? 

Njegov dolazak je svakako velika milost za nas i naš 
narod. Providnost Božja vodi o nama računa. Njegova 
očinska skrb neće nas ostaviti. Nije nas ostavio ni u 
ovom ratu. Prst Božji se očitovao na nama. On će nas i 
kroz ove kušnje sačuvati ako, kako reče kardinal Stepi- 
nac, ostanemo vjerni Bogu i Božjem zakonu i pobožni 
Majci Božjoj. 

Beatifikacija Stepinca, pohod Pape u ovom za nas 
povijesnom času, to je sve tako očito složeno da se vidi 
dobrota Oca nebeskoga koji pruža ruku da nas spasi. 
Nema razloga malodušnosti. Stoga i mi u očekivanju 
Svetog Oca pjevajmo adventsku pjesmu: Srca gore, evo 
zore! ■ 

Razgovor je vođen pred Papin dolazak (Uredništvo). 

“Bedem Crkve u Hrvata” 

Interview s kardinalom Franjom Kuharićem 


O svojim uspomenama na kardinala Stepinca, o značaju njegove 
beatifikacije, o potrebi vjernosti Crkvi, te o pastoralnim posjetima pape 
Ivana Pavla II. Hrvatskoj, za naš list govori kardinal FRANJO KUHARIĆ, 
Stepinčev drugi nasljednik na stolici zagrebačkih nabiskupa. 


S veti Otac po drugi put posjećuje našu do- 
movinu Hrvatsku! Slugu Božjeg kardinala 
Alojzija Stepinca proglašava blaženim. Kako bi, po 
Vašem mišljenju, vjernik katolik trebao gledati na 
te velike događaje i kakvu bi pouku trebao izvući 
za svoj život, svoj svakodnevni život prilikom ovog 
Papina posjeta? 

Posjet Svetog Oca u Hrvatskoj sam po sebi velik je 
događaj, ali događaj bi trebao odjeknuti u duši i savjesti 
vjernika. Papa dolazi u ime samoga Isusa Krista istim 
mandatom koji je Spasitelj ljudi dao apostolu Petru: “Pasi 
jaganjce moje... pasi ovce moje!” (Iv 21). Ili što čitamo 
u Lukinom Evanđelju: “Alija sam se molio za tebe da 
ne smalakše tvoja vjera. Pa kad k sebi dođeš, učvrsti 
svoju braću” (Lk 22). S tim istim poslanjem Papa dolazi 
u Hrvatsku. Stoga ga vjernik očekuje s raspoloženjem 
vjere u to poslanje! Očekuje ga s raspoloženjem 
poslušnosti da njegovu poruku pažljivo sluša, usvaja i 
nastoji živjeti da bude ne samo učvršćen u vjeri Crkve, 
nego i da bude svjedok Evanđelja. Vjera nije samo stvar 
Pape, vjera je poziv svakom vjerniku da živi vjernički u 
skladu s Božjom voljom. 

Stoga bi se vjernik trebao pripremiti molitvom da Duh 
Sveti prati posjet Svetog Oca svojim darovima i da djeluje 
u dušama vjernika i svih ljudi dobre volje (ljudi zle volje 
su zatvoreni milosti) kako bi se događala iskrena 
obraćenja na novi život u skladu s Evanđeljem. Na žalost, 
mnogi kršćani razmišljaju o životu “mudrošću” ovoga 
svijeta, pa im je govor Evanđelja “tvrd govor” (Iv 6). 
Svećenici bi trebali biti što više na raspolaganju 
vjernicima kroz mjesec rujan da obave dobru ispovijed 
kako bi na Papinoj Misi bili dostojni pričesnici. To bi bila 
najbolja priprava. Takva bi priprava onda donosila i 
plodove istinske duhovne obnove. Ime duhovne obnove 
može biti samo obraćenje. Sveti Otac je kazao mladima 


na Hipodromu u Zagrebu 11. rujna 1994.: “Treba 
promijeniti srce!” Bez promjene srca nema duhovne 
obnove. Duh Sveti izvodi djela obraćenja u onima koji 
iskreno mole. 

Prigodom svojeg prvog pohoda našoj Domovini u 
rujnu 1994. Sveti je Otac u više navrata istaknuo 
lik kardinala Stepinca. Je li to bila u određenom 
smislu “najava” događaja u Mariji Bistrici 3. 
listopada 1998., tj. beatifikacije kardinala Stepinca? 
Možete li nam opisati što ste osjećali u trenucima 
dok je Sveti Otac Ivan Pavao II. nakon večernje u 
katedrali klečao i molio na grobu kardinala 
Stepinca? 

Uočljivo je da je Sveti Otac u Zagrebu 1994. s 
osobitim naglaskom izricao svoje poštovanje prema sluzi 


Ime duhovne obnove 
može biti samo obraćenje. 

Sveti Otac je kazao mladima na 
Hipodromu u Zagrebu 11. rujna 1994.: 
“Treba promijeniti srce ! ” Bez promjene 
srca nema duhovne obnove. Duh 
Sveti izvodi djela obraćenja u 
onima koji iskreno mole. 

Franjo kard. Kuhane za vrijeme euharistijskog slavlja 
na zagrebačkom Hipodromu, rujan 1994. god. 


Kardinal Franjo Kuharić (rođ. 1923.), 
nadbiskup i metropolit zagrebački u miru, drugi 
je nasljednik blaženog kardinala Alojzija 
Stepinca na stolici zagrebačkih nadbiskupa. 
Pomoćnim biskupom zagrebačkim imenovan 
je i za biskupa posvećen 1964. godine, 
apostolski administrator Zagrebačke nad- 
biskupije je od 1969., a zagrebački nadbiskup i 
metropolit od 1970. do 1997. g. Papa Ivan 
Pavao II. imenovao gaje kardinalom 1983. g. 
Sudjelovao je na Drugom vatikanskom saboru 
(1964.-1965.). Član je Kongregacije za kler 
u Rimu, Papinskog vijeća za dijalog s onima 
koji ne vjeruju, Međunarodne papinske 
marijanske akademije, te počasni doktor 
teologije Katoličkog bogoslovnog fakulteta u 
Zagrebu. 


Božjem Alojziju Stepincu. Već prilikom dolaska na 
uzletište naziva Slugu Božjega: “bedem Crkve u Hrvata”. 
U govoru u katedrali naziva ga “najsvjetlijim likom”. U 
homiliji na Hipodromu proglašava ga protagonistom naše 
suvremene povijesti, koji je platio “patnjama i kušnjama 
svake vrste svoju hrabru privrženost Evanđelju”. Kad 
Papa tako govori o kardinalu Alojziju Stepincu, onda 
govori nadahnut dokumentima procesa za proglašenje 
blaženim Sluge Božjega. 

Poznato je da su vođena dva procesa: o krepostima, 
tj. o svetosti života i o mučeništvu. Ti su procesi išli prema 
svome dovršenju, i Sveti Otac je pratio tijek tih procesa 
s punom pažnjom. Stoga njegovo svjedočanstvo u 
Zagrebu 1994. o Sluzi Božjem smijemo tumačiti kao 
navještaj buduće beatifikacije. 

Sto se tiče mojih osjećaja dok je Papa klečao na grobu 
Sluge Božjega, moram priznati da ih nije lako izraziti. To 
je tako duboko bilo doživljeno: Papa kleči na grobu tako 
strašno ponižavanog Nadbiskupa i tom molitvom briše 
sve krive optužbe i svjedoči o njegovoj nevinosti. A to je 
bilo moguće samo u slobodnoj Hrvatskoj. Da 
komunističke vlasti nisu bile sklone Papinom posjetu, 
premda je Papa bio raspoložen doći, jedan je od razloga 
i to što bi on svakako molio na grobu kardinala Stepinca. 
To bi se već onda smatralo neke vrste beatifikacijom. 

Molitva Svetog Oca na grobu sluge Božjega bila je 
zadovoljština za učinjene mu nepravde i potvrda nastupa 
svih onih koji su vjerovali u njegovu nevinost i branili je u 
“nezgodno vrijeme”. 

Od svih Vaših uspomena na zagrebačkog nadbiskupa 
i, kasnije, kardinala, sluge Božjeg Alojzija Stepinca, 
koja Vam se i zbog čega najviše usjekla u pamćenje 
i u srce, te što za Vas osobno, kao drugog Stepin- 
čevog nasljednika na stolici zagrebačkih nadbiskupa, 
znači ovaj događaj njegove beatifikacije? 

Zagrebački nadbiskup Alojzije Stepinac podijelio mi 
je sveti sakramenat svećeničkog reda. Bilo nas je 22 
redenika. Zbog okolnosti u kojima je Crkva naša živjela 
u to vrijeme kad su počeli napadi komunističke vlasti i 
medija na svećenike i na samog nadbiskupa, mi smo 
čas ređenja doživljavali kao odlučan čas za naš život, i 
mi smo, milošću Božjom, bili raspoloženi dati život za 
vjeru, Crkvu i svoje svećeničko zvanje. Pristupili smo 
ređenju s iskrenim raspoloženjem da budemo vjerni i 
poslušni svome Nadbiskupu. U takvom raspoloženju smo 
saslušali i poruku našeg Reditelja, koju nam je izrekao 
kod objeda. Ta je poruka bila: “Šaljem vas u krvavu 
kupelj !” Tu smo poruku razumjeli i prihvatili, a neki su je 
od tih redenika i iskusili. Za određene kušnje Bog daje i 
potrebnu milost onima koji mole. Ipak spominjem jedan 

Molitva Svetog Oca na 
grobu Sluge Božjega bila je 
zadovoljština za učinjene mu neprav- 
de i potvrda nastupa svih onih koji su 
vjerovali u njegovu nevinost i bra- 
nili je u u nezgodno vrijeme''. 


susret koji posebno pamtim s poštovanjem. Poslije podne 
na dan ređenja, 15. srpnja 1945., išli smo u kapelu 
nadbiskupskog dvora da pojedinačno Nadbiskupu 
podijelimo mladomisnički blagoslov. On je klečeći primao 
od svakog prisutnog mladomisnika blagoslov i svakom 
je poljubio ruku koju je toga dana pomazao svetim uljem 
krizme. Taj mije čin bila velika pouka o dostojanstvu 
svećenika i o svetosti svećeništva. On je ponizno kleknuo 
pred svakoga od nas i poljubio nam ruku. Već smo ga 
tada smatrali Božjim čovjekom iako nismo mogli 
predvidjeti da će on biti i mučenik za Božju stvar. Tako 
smo poljupcem dobili pouku o svetom događaju ređenja. 
To se pamti srcem. Kad sad razmišljam o tome, baš ta 
mi zgoda neprestano živi u mislima. Dakle, molit ću se 
svome Reditelju kao blaženiku, a on je poljubio moju 
svećeničku ruku. Kakva obveza! 

Kad se osvrnete na proteklih gotovo pedeset 
godina u kojima je trebalo u našoj Domovini i u 
svijetu braniti časni lik kardinala Stepinca od laži, 
beskrupuloznih optužbi i napada, te širiti istinu o 
njemu, kakvom Vam se sada čini ta borba, kakvim 
Vam se sada ukazuje taj dugi niz tih “10. veljače” 
- taj niz obljetnica Kardinalove smrti i niz onih 
“poruka sa Stepinčeva groba” koje su svakom 
vjerniku katoliku tako mnogo značile? 

Smatrao sam obavezom svoga položaja u Crkvi i 
svoje savjesti da slavim Misu u zagrebačkoj katedrali 
svakog 10. veljače na godišnjicu blaženog preminuća 
kardinala Alojzija Stepinca. To je bila moja dužnost da 
branim istinu o njemu, a istina je tada bila ugušena. 
Optužnica se ponavljala u medijima, na političkim 
tribinama, u školama, u vojsci. Svetog se čovjeka Crkve 
nazivalo “zločincem” i to u beskraj. Poznavajući njegovu 


založenost za čovjeka, za svaku ljudsku osobu, i njegovu 
borbu za progonjene bez obzira na nacionalnost, vjeru, 
političko opredjeljenje, nisam smio dopustiti da lažne 
optužbe ostanu bez odgovora. 10. veljače je zagrebačka 
katedrala bila prepuna, osobito uočljivo, mladim ljudima 
koji su htjeli čuti istinu. Tu im je istinu netko morao kazati. 
Ni katolički roditelji nisu se usudili svojoj djeci govoriti 
istinu o Stepincu jer su se bojali da bi djeca to mogla reći 
u školi, a onda bi imali posla s policijom. 

Te su krive optužbe raširene svijetom svim 
sredstvima. Mnogi su im povjerovali u zapadnim 
demokracijama jer nisu htjeli razumjeti da montirani 
procesi osuđuju nevine, da totalitarizam sudi nepravedno 
i da mržnja sije laži. Tragovi toga žive još i danas, pa oni 
koji ne provjeravaju takvu propagandu i nisu osjetljivi za 
istinu, postavit će i sada možda javno pitanje: kako se 
“ratni zločinac” može proglasiti blaženim? Oni koji su 
bili izvor optužbi i sijači kleveta neki će i sada braniti 
svoje optužbe, koje su ušle u diplomatske arhive, u 
enciklopedije, u biblioteke. Daleko je sijana optužba, a 
obrana je bila ušutkana. Da li je smio njegov drugi 
nasljednik na katedri zagrebačkih nadbiskupa šutjeti? 
Nastojao sam biti i u obrani pažljiv i odmjeren, nipošto 
da nekoga dražim nego da uvjerim o istini one koji je ne 
poznaju, one koji je traže i žele čuti. Tako su nastale, 
milošću Božjom, “Poruke sa Stepinčeva groba”. Osobito 
je bilo dirljivo da su u koncelebraciji 10. veljače 
sudjelovali toliki svećenici. Tako je 10. veljače bio 
blagoslovljeni dan da se ohrabri vjernike, da se učvršćuje 
svećenike, redovnike, redovnice u vjernosti pozivu po 
uzoru pravednika i mučenika za jedinstvo Crkve. 


Smatrao sam obavezom 
svoga položaja u Crkvi i svoje 
savjesti da slavim Misu u zagrebač- 
koj katedrali svakog 10. veljače na go- 
dišnjicu blaženog preminuća kardinala 
Alojzija Stepinca. To je bila moja duž- 
nost da branim istinu o njemu, 
a istina je tada bila ugušena. 

Ivan Pavao II. i kardinal Kuharić u Mariji Bistrici, listopad 1998. god. 


Može li se držati da je beatifikacija kardinala 
Stepinca beatifikacija i mnoštva naših nevinih 
svećenika, redovnika i redovnica te vjernog 
hrvatskog katoličkog puka, progonjenih, mučenih 
i pogubljenih od strane bezbožnog komunističkog 
režima u našoj Domovini zbog njihove vjernosti 
Bogu i Katoličkoj crkvi? Nije li to i “beatifikacija” 
povijesne istine o kardinalu Stepincu i svim tim 
nevinim žrtvama, te poraz laži i objeda? 

Beatifikacija je uvijek osobna. Vrši se ne paušalno 
nego na temelju postupka koji strogo ispituje život 
kandidata. A ako se radi o mučeniku, onda se ispituje 
sve okolnosti mučeništva, prihvaćanje mučeništva iz 
ljubavi prema Bogu i Crkvi i ustrajnost mučenika u ljubavi 
i prema progonitelju. U obadva postupka, možemo kazati, 
Sluga Božji je položio “ispit” summa cum laude! 

Sigurno u progonu Crkve u komunističkim sustavima 
u svim državama ima mnogo pravih mučenika jer su 
mnogi svećenici, redovnici, redovnice i vjernici laici bili 
progonjeni, mnogi sve do smrti, ne zbog nekih svojih 
nedjela nego iz mržnje prema vjeri. Koliko je svećenika 
i redovnika ubijeno u Hrvatskoj, u Bosni i Hercegovini 
za vrijeme rata od nekih sudionika u ratu! Koliko ih je 
ubijeno poslije rata! Sigurno i one stotine svećenika i 
redovnika koji su odležali godinama u tamnicama ili su 
ubijeni, bilo nakon sudske osude, bilo bez ikakvog sudskog 
procesa, nisu bili tako progonjeni zbog nekih zločina nego 


iz mržnje prema vjeri. Takvu su sudbinu dijelili i mnogi 
vjernici. U prvom govoru na sudu 3. listopada 1946. 
nadbiskup Stepinac je kazao: “Ponovno tvrdim pred 
svima: 260-270 svećenika poubijano je od narodnog 
oslobodilačkog pokreta. U nijednoj civiliziranoj državi 
na svijetu ne bi toliki svećenici bili tako kažnjeni za te 
krivice, koje im imputirate.” 

Suvremeni progonitelji Crkve nisu postavljali pitanje: 
Odreci se vjere ili smrt! To bi bilo očito i istinsko 
mučeništvo. Tako su činili rimski carevi. 

Bilo je doduše nebrojenih prijetnji otvoreno izrečenih: 
ako ideš u crkvu, izgubit ćeš radno mjesto. Unatoč toga 
bilo je kažnjivo reći da vjeru progone. Progonitelji 
kršćanstva u ovom stoljeću optuživali su nevine žrtve 
političkim optužbama na temelju “napakovanih” krivnja, 
ali pravi motivi su bili skriveni. Činjenica je da je 
nacionalna mržnja progonila i ubijala i zbog iskrenog 
rodoljublja i onda kad je to rodoljublje bilo kršćanska 
krepost i kad nije bilo opterećeno nepravdom bilo prema 
kome. U najširem smislu mučeništva svaki je čovjek 
mučenik koji je progonjen ili čak ubijen samo zato jer je 
pripadao svome narodu, svojoj vjeri ili svom političkom 
opredjeljenju, a da nije učinio zločin protiv drugoga. 
Međutim, kršćanski mučenik je mučenik za vjeru, a 
mučeništvo prihvaća sa sviješću vjernosti Bogu, Isusu 
Kristu i Crkvi s ljubavlju do kraja, pa i s ljubavlju prema 
progoniteljima opraštajući im što čine. 

Kršćanski mučenik je 
mučenik za vjeru, a mučeništvo 
prihvaća sa sviješću vjernosti Bogu , Isusu 
Kristu i Crkvi s ljubavlju do kra- 
ja, pa i s ljubavlju prema progonite- 
ljima opraštajući im što čine. 


U Hrvatskoj je sigurno bilo mnogo pravih kršćanskih 
mučenika. Beatifikacija mučenika Alojzija Stepinca je 
sigurno svjedočanstvo Crkve i za te mučenike, ali oni ne 
mogu biti tom beatifikacijom skupno i anonimno 
beatificirani. Sigurno ima primjera za koje bi se mogao 
povesti postupak za beatifikaciju, i to s punim uspjehom, 
ali svakoga treba identificirati. U Istri, na primjer, 
započinje takav postupak za mladog svećenika Miroslava 
Bulešića, koji je prigodom krizme u Lanišću 1947. bio 
ubijen kao očita žrtva progona vjere i Crkve. Posve 
nedužan, a zaklan! 

Papa Ivan Pavao II. u svojoj pobudnici “Nadolaskom 
trećeg tisućljeća” piše: “Crkva je ponovno postala Crkva 
mučenika. Progonstva vjernika, svećenika, redovnika i 
laika - proizvela su veliku sjetvu mučenika na različitim 
stranama svijeta... Koliko je moguće ne smiju se izgubiti 
njihova svjedočanstva... Potrebno je da mjesne Crkve 
učine sve da ne puste zaboravu spomen onih koji su 
pretrpjeli mučeništvo, prikupljajući potrebnu dokumen- 
taciju” (br. 37). 

Kako se, poučeni primjerom kardinala Stepinca mi, 
katolički vjernici danas, trebamo odnositi prema 
raznim bezbožnim idejama i ideologijama u 
suvremenom svijetu? Sto nam, u tom smislu, 
poručuje Stepinčeva beskompromisna vjernost 
Kristu i njegovom vidljivom namjesniku na zemlji, 
Svetom Ocu papi? 

Suvremeni mentalitet isključuje velikim dijelom 
objektivnu istinu na moralnom području. Ne voli ni slušati 
o objektivnim moralnim načelima koja bi obavezivala 
uvijek, svuda i svakoga. Taj mentalitet osporava gotovo 
sve Božje zapovijedi koje su, htjelo se to priznati ili ne, 
temeljna načela čovjeka dostojnog života. Čuvaju čovjeka 
od svake zloporabe, od svakog obeščašćenja, od svake 


nepravde i izrabljivanja. To su načela koja uređuju sve 
ljudske odnose u vertikali i horizontali i jamče poštovanje, 
suradnju, solidarnost, pravednost i mir. 

Međutim, i ta se Božja načela ne prihvaćaju makar 
im je izvor Stvoritelj čovjeka. Sve ovisi o subjektivnom 
izboru, i sam čovjek odlučuje što je dobro, a što je zlo. 
Ali ako se usvoji apsolutni relativizam da nema 
objektivne norme koja obavezuje svaku savjest, onda je 
izbrisana uopće razlika između dobra i zla. A to je 
urušavanje čovjeka, života i svih ljudskih odnosa, počevši 
već od obitelji, u rasulo i propast. Sotonistički je princip: 
čini što hoćeš jer si aposlutno slobodan . Takav 
mentalitet isključuje i pojam grijeha i pojam 
odgovornosti. Makar države imaju svoje zakonike i 
progone prekršitelja zakona, u privatnom životu mnogi 
suvremenici u odnosu prema moralnim normama ne 
priznaju nikakve sankcije ni ljudske ni Božje. To je 
očito i tragično prisutno na području seksualnosti. 

Na tom području su ukinute tri Božje zapovijedi: 

Ne sagriješi bludno! Koliko i kršćanskih mladenaca 
ide u crkvu na vjenčanje sa sačuvanom mladenačkom 
nevinošću? Koliko i kršćanskih brakova živi čisto ne 
upotrebljavajući sredstva protunaravne kontracepcije? 
Ukinuta je zapovijed: Ne poželi tuđeg bračnog druga! 
Koliki preljubi, rastave, itd. Ukinutaje zapovijed: Ne ubij! 
Pobačaji postaju opća praksa svijeta, a skoro će to biti 
na temelju takvog mentaliteta i eutanazija. I mnogi koji 
ne niječu postojanje Boga Stvoritelja i priznaju barem 
na neki način Isusa Krista, ipak ne prihvaćaju da Bog 
bude norma dobra i zla, da Božja istina bude svjetlo 
savjesti. To su ateisti savjesti. 

Iz takvog mentaliteta, iz te hedonističke i materija- 
lističke civilizacije diže se buna protiv Učiteljstva Crkve, 
osobito protiv Pape. Ukoliko je takav mentalitet zadimio 
i Crkvu, kako je rekao papa Pavao VI., “đavolskim 
dimom”, onda se i u Crkvi postavljaju zahtjevi da se 
Crkva prilagodi tom mentalitetu, da se tobože približi 
suvremenom čovjeku. To je falsificiranje cijele Božje 


Sotonistički je princip: 
čini što hoćeš jer si aposlutno 
slobodan. Takav mentalitet is- 
ključuje i pojam grijeha i 
pojam odgovornosti. 

Ivan Pavao II. pozdravlja vjernike na Hipodromu , rujan 1994. godine 


Objave, to je nijekanje uzvišene vizije čovjeka i ljudskog 
života kakva nam je objavljena u Evanđelju. To je 
podvrgavanje Božje volje čovjekovoj volji. To je 
moderno idolopoklonstvo i klanjanje idolima užitka, profita 
i moći. Žrtva je ljudsko biće od začeća do smrti; žrtva 
su nemoćni i slabi; čovjek je ugrožen u cijeloj svojoj 
egzistenciji na zemlji, a da o vječnosti i ne govorimo. 
Izmišljen je mit modernog čovjeka kao nekog apsolutnog 
bića kojemu Bog ne znači ništa. Htjelo bi se i Isusa Krista 
uvući u tu igru oduzimajući Evanđelju zahtjevnu i svetu 
viziju čovjeka kao slike Božje, koja se može svjedočiti 
samo životom i vjernošću Evanđelju. Isus Krist nije 
pravio kompromise s duhom zlim ni s duhom ovoga 
svijeta. Bio je raspet. Ni Crkva ne može kapitulirati i 
sudjelovati u izdaji samoga Boga, zato je progonjena i u 
medijima (a i u filozofijama) stalno optuživana da je 
zaostala. 

Ne postoji neki moderni natčovjek koji bi imao pravo 
odbaciti Božju Riječ u ime svoje apsolutne i zloupo- 
trijebljene slobode. Postoji samo stari neotkupljeni čovjek 
ako ne prihvati Otkupljenje i pomirenje s Bogom. Stari 
čovjek prvog stoljeća i stari čovjek dvadesetog stoljeća 
jednako trebaju spasenje po jedinom Spasitelju Isusu 
Kristu da bude novi čovjek snagom Duha Svetoga. Samo 
obraćenjem svim srcem, svom dušom, svom misli, svom 
voljom čovjek postaje nosilac i svjedok za Kraljevstvo 
Božje. 

Neki su u Crkvi sijali sumnje i stavljali u pitanje velike 


Božje istine vjere i moralnih načela pozivajući se na Drugi 
vatikanski koncil. Sudjelovao sam u dvije sesije Koncil, 
potpisivao njegove dokumente nakon razmišljanja i 
prosuđivanja i ne mogu prihvatiti hipoteze daje Sabor 
stavio u pitanje bilo koju istinu vjere i bilo koje moralno 
načelo, što Crkva ispovijeda kroz cijelu svoju veliku 
Tradiciju. Krive interpretacije Koncila sigurno nisu 
nadahnuće Duha Svetoga. 

Sluga Božji Alojzije Stepinac svojim životom, svojim 
svjedočenjem, svojim naviještanjem vjere i ćudorednih 
zakona, svojom konačnom žrtvom brana je svim 
zabludama, svim sumnjama, svim kompromisima na 
račun Božje Istine i poslanja Crkve. Kao učenik Isusa 
Krista nije poznavao nikakvog kompromisa na račun 
istine i načela. Zato će u našoj Crkvi, a i u cijeloj Crkvi, 
biti postavljen na svijećnjak da svijetli svima koji su u 
Kući Božjoj. Ako ga štujemo, ako mu se divimo, ako mu 
se radujemo kao blaženiku Crkve, onda neka to ne bude 
neki vanjski izraz, nego usvajanje srcem i savješću kako 
se vjeruje, ljubi i nada! Kako se slijedi Krista i ljubi i 
sluša Crkvu! Kako se živi Crkva: biti sveta Crkva u 
svakom sinu i kćeri Crkve, u svakoj obitelji, župi, biskupiji. 
Takva je Crkva potrebna hrvatskom narodu da bude 
spašen od propasti. 

Poziv učenika Isusovih nije lagan ali je divan i moguć 
snagom Duha Svetoga. Sluga Božji Alojzije Stepinac 
bio je uronjen u Sv. pismo, bio je čovjek duboke molitve, 
meditacije i djelotvorne ljubavi. Govori nam i sada svojim 

Alojzije Stepinac može 
nam biti primjer i učitelj pra- 
vog kršćanskog rodoljublja. On je 
čast ne samo Crkve nego i hrvatskog na- 
roda koji je kršćanski ljubio i nastojao je 
obraniti ga od svih pogubnih ideolo- 
gija i ideja koje su bile sijane u 
dušu našega naroda. 


riječima, svojom svetošću i svojom žrtvom. Bio je vjeran 
do smrti i primio je vijenac života (usp. Otk 2,10). 

Nakon što u našem nacionalnom svetištu Mariji 
Bistrici Papa proglasi blaženim mučenika kardinala 
Stepinca, posjećuje i naš grad Split, grad mučenika 
sv. Dujma, i Solin, naše prasvetište Gospe od 
Otoka. Nije li to puno simbolike: od Stepinca 
mučenika do Dujma mučenika, od hrvatskog 
nacionalnog svetišta Marije Bistrice do hrvatskog 
prasvetišta Gospe od Otoka, od hrvatskog sjevera, 
Zagreba, glavnog grada svih Hrvata, do hrvatskog 
juga, Splita i Solina, grobova hrvatskih kraljeva? 
Možemo Ii u liku kardinala Alojzija Stepinca gledati 
najsigurnijeg vodiča za duhovnu obnovu i duhovno 
zajedništvo svih Hrvata? 

Sveci su uvijek suvremeni jer su živjeli vječnu novost 
Evanđelja i mladost duhovske ljubavi. To su i mučenici. 
Zato ih Crkva pamti svojom liturgijom, svojim 
martirologijem i svojom pobožnošću. Crkva je otajstveno 
Kristovo Tijelo koje nadživljuje tisućljeća. Njezin je 
identitet Duhom Svetim utemeljen u Kristu. Zato smo 
kao pripadnici Crkve Duhom Svetim povezani sa svim 
pokoljenjima Crkve u prošlosti, sadašnjosti i budućnosti, 
sve do vječnosti. Povezuje nas Branitelj, Duh istine i 
ljubavi. Stoga su nam sveta naša braća i sestre iz davne 
prošlosti bliži u sadašnjosti, naši su, makar su živjeli u 
drugim narodima, kulturama, vremenima. Sveti Dujam, 
biskup i mučenik, ista je poruka Crkvi našeg vremena 
kao što je bio i u svoje vrijeme. Toj se poruci pridružuje 
novi naš blaženik Alojzije Stepinac i svjedoči nam istu 
baštinu iste vjere i zajedništva Crkve. 

Povezani smo Duhom Svetim u Očevoj kući - Crk- 
vi - i s našim knezovima, kraljevima, s prošlim narašta- 


jima Crkve, a sveci prošlosti i sadašnjosti zajedničko je 
duhovno i moralno bogatstvo i zajednička baština. 
Pozvani smo da nadahnućem te baštine sada živimo i 
tako nastavljamo put Crkve u hrvatskom narodu u vjerniju 
budućnost, sve do praga vječnosti, kad bude povijest 
dovršena u vječnoj neprolaznosti Kraljevstva nebeskoga 
za sve one koji prema tom dovršenju putuju strmim 
putem da uđu na uska vrata s onima koji su se odazvali 
na Božji poziv. 

Solin - Kraljica Jelena; lik Gospe Velikoga zavjeta iz 
Zvonimirove Crkve! Nin - Branimir s izmjenom pisama 
s papom Ivanom VIII.! Marija Bistrica — Nacionalni 
euharistijski kongres 1984.! Prvi pohod Ivana Pavla II. 
Hrvatskoj i Zagrebu! Sada drugi njegov posjet Zagrebu 
i Mariji Bistrici, Splitu i Solinu sve su to događaji i postaje 
na našem hodu kroz više nego mukotrpnu povijest. Sve 
su to milosni događaji da se Crkva u Hrvata zaista 
doživljava kao jedno srce ijedna duša i da kao takva u 
hrvatskom narodu bude sol zemlje, kvasac duhovne 
obnove, učiteljica sloge, mira i pomirenja; promicatelj 
pravednosti i čestitosti na svim područjima života: javnog, 
obiteljskog i osobnog. 

U ovom trenutku naše povijesti proglašenje blaženim 
zagrebačkog nadbiskupa i kardinala Alojzija Viktora 
Stepinca kruna je svih tih događanja, poticaj i poziv Crkvi 
i hrvatskom narodu da treba živjeti, život i odnose među 
ljudima graditi na čvrstim temeljima istine i pravednosti. 
Bez toga kuća se gradi na pijesku i svi se graditelji toga 
doma muče bez pravog uspjeha. Alojzije Stepinac kao 
blaženik zaista može biti sigurno nadahnuće i vodič u 
duhovnoj obnovi i može biti stalni poziv u iskreno, 
čovječno i dostojno zajedništvo kojem jedino Evanđelje 
može dati novo osvjetljenje! 


Sveti Dujam, biskup 
i mučenik, ista je poruka Crkvi 
našeg vremena kao što je bio i u svoje 
vrijeme. Toj se poruci pridružuje novi 
naš blaženik Alojzije Stepinac i svje- 
doči nam istu baštinu iste vjere 
i zajedništva Crkve. 

Ivan Pavao II. i kardinal Kuharić na grobu kardinala 
Stepinca, rujan 1994. god. 


Kako biste opisali domoljublje kardinala Alojzija 
Stepinca? 

Njegovo je domoljublje bilo isključivo evanđeosko. 
On je ljubio svoj narod i svoju domovinu slijedeći primjer 
one ljubavi kojom je Isus Krist ljubio svoj narod i svoju 
zemaljsku domovinu. U njegovu rodoljublju nije bilo ni 
truna nekog šovinizma ili rasizma, ili nekog nacionalizma 
kojim bi nijekao prava i dostojanstvo bilo kojem drugom 
narodu. Zato je apsurdno daje bio optužen i osuđen kao 
“neprijatelj naroda”. Kojega naroda? Hrvatskoga? Zar 
zato jer je želio njegovu slobodu? Srpskoga? Zar zato 
jer gaje štitio? Želio je dobro svakom narodu i nitko, tko 
je pravedan, ne može ga optužiti daje svom narodu ili 
bilo kojem drugom narodu učinio bilo što nažao. 

On je bio rodoljub na evanđeoski način, a od bilo 
koje zemaljske vrijednosti ili stvarnosti nije pravio idola. 

Ivan Meštrović u svojim “ Uspomenama na ljude i 
događaje ” (Buenos Aires 1961.) svjedoči kako su neke 
važne komunističke ličnosti s vrha vlasti njegovo 
rodoljublje nazivale nacionalizmom, ali su ipak priznali 
da i tako nazvanom rodoljublju nemaju što prigovoriti. 

Đilas je kazao Meštroviću: “Mi nemamo ništa protiv 
njegova hrvatskog nacionalizma, ali mi ne možemo 
podnositi njegove privrženosti rimskome papi. Mi 
uklanjamo, udaljujemo sve što nam je na putu. Svrha 
posvećuje sredstvo.” 

Slično se izrazio i neki drugi visoki komunistički 


predstavnik pred Meštrovićem: “To je sigurno čovjek 
velikoga karaktera, bez prigovora, stalan u svojim 
uvjerenjima. Daje on popustio samo u jednoj stvari, on 
bi bio sutradan oslobođen. I nas bi poštedio od mnogih 
neugodnosti. Njegov nam hrvatski nacionalizam nije 
mnogo smetao. Daje samo proglasio hrvatsku crkvu, 
odcijepljenu od Rima, mi bismo ga do neba uzdigli” 
(Benigar: Stepinac , Zagreb 1993., str. 590). 

Đilas je dao pred slavnim hrvatskim kiparom još ovo 
svjedočanstvo o nevinom osuđeniku: “Da vam pošteno 
kažem istinu, ja mislim, i nisam sam u tom uvjerenju, da 
je Stepinac čovjek neporočan, postojan karakter, koji se 
ne da slomiti. On je bio osuđen nevin, ali često biva u 
povijesti da pravednici budu osuđeni u cilju postignuća 
nekih političkih ciljeva.” Takva svjedočanstva iz vrha 
komunističke vlasti rasplinjuju u dim cijelu optužnicu iste 
vlasti. 

Alojzije Stepinac može nam biti primjer i učitelj pravog 
kršćanskog rodoljublja. On je čast ne samo Crkve nego 
i hrvatskog naroda koji je kršćanski ljubio i nastojao je 
obraniti ga od svih pogubnih ideologija i ideja koje su bile 
sijane u dušu našega naroda. 

Koja je i kakva poruka kardinala Stepinca, koji je 
ostao do kraja “sluga vjerni i dobri” i zbog svoje 
vjernosti Kristu i Sv. Ocu papi, pretrpio mučeniš- 
tvo, Crkvi u Hrvata, ali i sveopćoj Crkvi, njezinim 
biskupima, svećenicima, redovnicima i svemu puku 
Božjemu, na pragu trećeg tisućljeća? 

Sve što sam odgovarao na prethodna pitanja vi ste 
saželi u ovo pitanje. On poručuje da se vjeran Isusu 
Kristu i njegovoj Crkvi ne može biti s pola srca nego 
cijelim srcem. Vjera se usvaja cjelovito, čvrsto i 
životvomo. Učiteljstvo Crkve - papa i biskupi s njim u 
jedinstvu - ima mandat od samoga Isusa Krista, 
asistencijom Duha Svetoga; stoga iskreni vjernik, koji 
želi živjeti dosljedno vjeru, prima pravorijek Učiteljstva 
s religioznom odanošću. To je i nauka Koncila. Svaki je 
vjernik pozvan da bude životom svjedok Božjega 
spasenja i odgovorni graditelj svete Crkve u svijetu. 
Svećenici pak, redovnici i redovnice pozvani su da budu 
svim srcem, uvjerenjem i pripravnošću na svaku žrtvu 
vjerni svome izboru i riječi danoj samom Isusu Kristu. 
Ljubiti Crkvu znači ljubiti Raspetoga i Uskrsnuloga 
Gospodina! To je zagrebački nadbiskup Alojzije Viktor 
vjerovao, svom dušom živio i potvrdio i mučeništvom, 
snagom Duha Svetoga! Nije pravio kompromise s 
požudom očiju, s požudom tijela ni s ohološću života (usp. 
1 Iv 2,16). “Svijet prolazi i požuda njegova, a tko čini 
volju Božju, ostaje dovijeka” (1 Iv 2,17). 

Toj poruci nemam što dodati! ■ 

Razgovor je vođen pred Papin dolazak (Uredništvo). 

Stepinčeva linija 

Interview s nadbiskupom Franom Franićem 


O poratnom <( crvenom potopu ” kao i o svojem odnosu prema našem 
blaženom kardinalu Alojz iju Stepincu, značenju njegove beatifikacije i drugog pohoda 
Sv. Oca Ivana Pavla II. našoj domovini, o aktualnom trenutku naše Crkve na pragu 
trećeg tisućljeća, msgr. FRANE FRANIC govori za naš list. 


O če Nadbiskupe! Molim Vas, opišite nam kad 
ste se i kako susretali sa zagrebačkim nad- 
biskupom kardinalom Alojzijem Stepincem? 

Prvi put sam vidio Alojzija Stepinca 1934. godine. 
Te godine on je prije svoga nadbiskupskog ređenja došao 
obaviti duhovne vježbe kod otaca isusovaca u njihovu 
kuću na Jordanovcu, Jordanovac 1 10, u Zagrebu. Ja sam 
tada u Zagrebu bio isusovački novak. Došao sam tamo 
nakon završene druge godine teologije u Splitu, i ostao 
ondje dvije godine. (Otišao sam prije zavjeta zbog zdrav- 
stvenih razloga.) Dakle, Stepinac je tu došao obaviti 
duhovne vježbe i ja sam vidio jednog čovjeka vrlo oštrih 
crta lica, duboko sabrana, ozbiljna, jedne velike 
ozbiljnosti. Ja sam tada bio osjetljiv na te stvari. Jer, tada 
sam imao 2 1 navršenu godinu, i nakon drugog razreda 
teologije sa ozbiljnim sam motivima došao u isusovački 
novicijat. Nije mi bilo “do šale” ni sa kim, nego sam te- 
žio za onim baš najradikalnijim. Možda se to ocrtavalo i 
na mom licu. A to sam opazio na njegovom licu još 
dublje. 

Eto, to je bio moj prvi susret sa Stepincem. Nisam s 
njim progovorio niti riječi, nije ni on s nama novacima, 
samo smo ga viđali. Ja sam poslije 1938. godine otišao 
u Rim. Tih je godina, 1938./1939., 1939./1940., 1940./ 
1 94 1 ., za vrijeme kojih sam spremao doktorat, on dolazio 
u Rim. Dolazio je k nama u Zavod sv. Jeronima. Zajedno 
s nama je blagovao i razgovarao. Nisam imao drugih 
osobnih kontakata s njime osim tih, spomenutih, u 
blagavaonici. No, slušajući ga i gledajući, čuo sam i 
opazio sam istu onu ozbiljnost, radikalnost, istu onu 
beskompromisnost, u njegovoj svakoj riječi, i rekao bili, 
to se odražavalo na njegovom licu. Eto takav je on bio. 
To su bili moji prvi utisci o njemu. 

U Splitu sam ga jednom vidio kad je odlazio na 
hodočašće u Svetu zemlju. On i njegovi suputnici putovali 


su parobrodom i onda smo ga ispratili. Tu sam bio zajedno 
s drugim svećenicima i tu sam ga opet - ali izdaleka - 
vidio. Prvi sam put s njim progovorio u Krašiću 1954. 
godine. Tada sam ja već bio apostolski administrator 
Biskupije splitsko-makarske jer sam 26. lipnja 1954. 
dobio dekret za tu službu. Biskup splitsko-makarski Kvirin 
Klement Bonefačić te je godine otišao u svoju rodnu 
Bašku u mirovinu. Kao pomoćni biskup nisam imao 
pristupa biskupskoj konferenciji, jer onda pomoćni biskupi 
nisu imali pravo sudjelovanja na zasjedanju biskupske 
konferencije. Ali, kad sam 1954. godine prvi put kao 
apostolski administrator bio na zasjedanju Biskupske 
konferencije, onda sam jednim automobilom zajedno s 
drugih par osoba otišao posjetiti Stepinca u Krašić. Tu 
sam prvi put mogao nešto s njim i progovoriti. On je 
ostao isti: načelan, beskompromisan. Kao Krist! Nije 
ga slomila tamnica! To je meni imponiralo. 


Slušajući ga i gledajući, čuo 
sam i opazio sam istu onu ozbilj- 
nost , radikalnost , istu onu beskom- 
promisnost , u njegovoj svakoj riječi, 
i rekao bih, to se odražavalo na nje- 
govom licu. Eto takav je on bio. 

Ivan Pavao II. i nadbiskup Franić na Žnjanu, 4. listo- 
pada 1998. 


Nadbiskup i metropolit splitsko-makarski u 
miru, msgr. Frane Franić rođenje 1912. Za 
biskupa je zaređen 1950. Od 1954. do 1960. 
upravlja nadbiskupijom kao apostolski admini- 
strator. Od 1960. do 1969. je rezidencijalni 
biskup, a od 1969. do 1988. nadbiskup metro- 
polit Splitsko-makarske nadbiskupije. Profesor 
je teologije u Splitu od 1941. do 1980. Radio je 
u Pripravnoj teološkoj komisiji Drugoga 
vatikanskog koncila, te u Koncilskoj doktrinalnoj 
komisiji. Sudionik je cijelog zasjedanja Drugoga 
vatikanskog koncila, na kojem je izrekao 18 
govora. 

Godine 1953. je u Nadbiskupiji splitsko- 
makarskoj zabranio staleška svećenička udru- 
ženja. 


Kakvi su u našoj Nadbiskupiji bili odjeci pastir- 
skoga pisma kojeg su 1945. izdali biskupi ondašnje 
Biskupske konferencije na čelu sa njezinim pred- 
sjednikom, zagrebačkim nadbiskupom Alojzijem 
Stepincem? 

Ovdje su bili progoni svećenika koji su pročitali to 
pastirsko pismo. A ja mislim da su svi pročitali to pastirsko 
pismo. Što se tiče mene, mene su, kao, pustili na miru. 
Alija sam bio rektor Bogoslovije i rektor škole i tajnik i 
profesor: sve sam te službe sam vršio. I zato su mene 
tada pustili na miru. Nisam bio biskup, nisam bio župnik 
pa to pismo nisam trebao ni pročitati. 

Da se ide u otvoreni progon Crkve jasno je bilo nama 
svima! Odmah po ulasku partizana u Split 1 944. k nama 
je bio došao svećenik Svetozar Ritig. Došao je u 
Bogosloviju u kojoj sam ja tada bio rektor, a vicerektor 
pok. Mate Garković. On, Ritig pozvao je sve svećenike 
iz Splita i kad smo došli tražio je da se dade “solidarnost 
s narodnooslobodilačkom borbom”. Kako će to biti? 
Odmah mu je tu, pred svima - a svi nazočni svećenici 
mislili su to isto -pok. Ćiril Banić, koji je poslije postao 
šibenski biskup, rekao: “Kako ćemo mi dati solidarnost 
onima koji su ubili na desetke i stotine katoličkih 
svećenika?!” Ćiril Banić bio je naime kanonik, i to 
počasni, našeg Kaptola a bio je i župnik u Velom Varošu. 
1 od tada, njega su komunisti mrzili jer je on tamo vodio 
protukomunističku borbu i govorio je narodu za komuniste 
da su ateisti. Dalmatinski grb ima tri lavove glave. On, 
Banić, bio je jedan “lav”, biskup splitsko-makarski 
Bonefačić drugi, a biskup hvarski Miho Pušić treći “lav”! 

Ovdje je, znači, odmah bilo “frontalno”! Došao je, 
dakle, taj Ritig kao predsjednik Komisije za odnose sa 
Crkvom, došao i - mi smo ga odbili ! Poslije mi je, kada 
sam morao odlaziti k njima jer su nam okupirali 
bogosloviju i malo sjemenište, on, Ritig rekao: “Sjećate 
se kad su me ono svećenici - kao svetog Sebastijana - 
strelicama gađali? Kao sv. Sebastijana!” To je on meni 
rekao u četiri oka! On je to uzeo kao sliku. “Ja sam”, 
rekao je, “želio pomirenje!” Da, on je želio pomirenje! 
Ali oni, komunisti, su imali svoj klasni moral! A poslije je 
i on sam, govorio za partizane: “To su vlastodršci!” I on 
se razočarao! 

Kakve su u našoj Nadbiskupiji bile reakcije klera 
i vjernika na Stepinčevo uhićenje, na taj sramni 
sudski proces protiv njega i na njegovu osudu i 
zatočenje? 

Mi smo Stepinca odmah držali mučenikom! Nitko 
nije vjerovao u ono što su oni pisali! Svi smo mi držali 
Stepinca svecem. Svi! To je Stepinac u Dalmaciji, ujužnoj 
Hrvatskoj ! 

Daje on tada došao u Split, ja mislim da bi ga Splićani 

Mi smo Stepinca odmah držali 
mučenikom! Nitko nije vjerovao u ono 
što su oni pisali! Svi smo mi držali Ste- 
pinca svecem. Svi! To je Stepinac u 
Dalmaciji , u južnoj Hrvatskoj! 


bili dočekali na koljenima. Naravno, svi osim komunista. 
Komunisti su ga mrzili! 

Dakle, katolički Split je bio Stepinčev u potpunosti! 

Recite nam nešto o tome kako su naši biskupi na 
čelu sa Stepincem spriječili djelovanje od komuni- 
sta zamišljenih i pokrenutih staleških udruženja 
svećenika? 

To je taj “NON LICET”! “NON LICET” je bila 
direktiva Pape Pia XII. msgr. Silviju Oddiu koji je bio 
apostolski delegat Svete stolice u Beogradu, o zabrani 
pristupanja svećenika tim, od komunista inciranim, 
svećeničkim udruženjima, i on je tu direktivu Pia XII. 
prenio pismeno Biskupskoj konferenciji. Onaj čas sa 
svećeničkim udruženjima najprije se krenulo u Sloveniji. 
Oko 80% slovenskih svećenika bilo je u svećeničkim 
udruženjima. Izdavali su i svoj časopis “ Nova pof\ 
Sjećam se, kad bih došao u Zagreb, da su zagrebački 
svećenici govorili: ”To je sramota! Kako to mogu pisati?” 
Dana 17. prosinca 1950. bio sam ređen za biskupa i 
kao pomoćni biskup nisam bio na biskupskoj konferenciji 
ujesen 1952. kad je došao “NON LICET”. 

Sam Stepinac, koji je od 1950. bio u zatočeništvu u 
Krašiću, nama je kad smo ga ono posjetili 1954. godine, 
rekao: ”Ja sam služio devet svetih Misa da bi ta osuda 
svećeničkih društava bila jednodušna, da ne bi bilo među 
nama biskupima podjele!” Ali sam poslije čuo od drugih 
biskupa koji su bili nazočni na biskupskoj konferenciji i 
pričali mi kako je bilo, da su uz Stepinca tri glavna 
promotora “NON LICETA” (jer čuo se neki glas onih 
koji u neznanju rekoše: “Bit će nam gore!”), dakle, trojica 
onih koji su rekli: “Moramo poslušati Svetu stolicu i 
njezinu direktivu i nadbiskupa Sjtepinca!” bili: pok. msgr. 
Ćiril Banić, šibenski biskup, zatim msgr. Kvirin Klement 
Bonefačić, naš splitsko-makarski biskup, i msgr. Miho 
Pušić, hvarski biskup. I onaj koji je mene uputio u tu 


stvar bio je moj “šef’ - biskup Bonefačić! 

Ali, još moram slijedeće reći za sebe. Odmah 
početkom 1951. pozvao me Vicko Krstulović na 
razgovor. Dakle, neposredno nakon mojeg biskupskog 
ređenja. Jer, budući sam ja povučene naravi, više šutljiv, 
a i godinu dana sam se opravdavao da ne želim biti biskup 
zato što više volim sobu, samoću i studij, komunisti su 
mislili, da će sa mnom lakše izići na kraj, da će sa mnom 
moći “oko prsta”. Širili su glasove: “Mladi biskup je za 
nas, a Bonefačić je onaj koji je protiv nas!” Jer, on, biskup 
Bonefačić, je njima, nakon svakog svećenika koji bi mu 
došao potužiti se, pismeno prosvjedovao: ”Zar je ovo 
pravna država? Učinili ste to i to! itd...” Strahovitio ih je 
iritirao. Ja nisam, jer sam bio pomoćni biskup. Ja se nisam 
htio isticati: on je vodio, ja sam njega slušao. Vicko 
Krstulović je, dakle, dvije godine sa mnom prijateljski 
razgovarao, obećavao brda i doline! O tim mojim raz- 
govorima s njime izvješćivao sam moga biskupa 
Bonefačića i on mi je odobravao da nastavim sve te 
razgovore! Budući su oni saznali da će biti proglašen 
“NON LICET” jednom me, u jesen 1952., Vicko 
Krstulović pozvao k sebi na razgovor. I onda on meni 
reče: “Znate, sve smo lijepo razgovarali. Pa vidite da mi 
naše prilike poznajemo bolje nego Papa. Evo ovako ćemo 
nastaviti. Bit ćete slobodni! A Papa je Talijan! On ne 
poznaje našu situaciju, pa ćemo stoga staviti jednog 
našeg papu, jednoga patrijarha u Hrvatskoj, u Hrvatskoj 
katoličkoj crkvi.” I onda mi reče: “Ta staleška svećenička 
udruženja imaju to provesti!” I, reče mi: ”Kako smo se 
mi rastavili od Moskve, tako možete i vi od Rima. I bit 
će sve kako smo govorili!” A ja sam mu rekao: “Hvala 
Vam, predsjedniče.” (Nisam mu govorio ni druže ni 
gospodine.) “Znate, možete se vi lako politički rastaviti 


On je grmio sa svoje 
propovjedaonice protiv fašizma 
i rasistieke ideologije, protiv komunis- 
tičkog ateizma. Ali sve ih je - i Srbe i Zi- 
dove i komuniste - štitio! On nije bio fa- 
natik i integrist, fundamentalist. Nego, on 
je bio razborit i široka srca za sve. 

Ivan Pavao II. i zagrebački metropoliti, listopad 1998. god. 


i sutra opet politički sastaviti. Ali ako seja odrečem Pape, 
odrekao sam se Boga, Katoličke crkve! Ja to ne mogu!” 
A on će mi nadalje. “Kako ne možete? Pa zašto ne 
možete? Pa vidite kako ste dobro sa mnom razgovarali, 
tako ćete i sa svima drugima! A onda mi reče tihim 
glasom: “Imat ćete plaću visoku, palaču svoju, sjemeništa 
prazna će se napuniti i svi će Vas hvaliti da ste to učinili 
pametno!” Ja sam mu rekao: "Oprostite, to što vi 
predlažete ja ne mogu napraviti! Vi činite što znate!” 
Tako smo se rastali. 

Možete li nam opisati kako je proglašen “NON 
LICET” u našoj Nadbiskupiji i kakve su bile reak- 
cije komunista na njegovo proglašenje? 

Kada je, dakle, biskup Bonefačić došao iz Zagreba, 
odmah u slijedeću nedjelju, na blagdan Krista Kralja 
1952. godine, u katedrali je održao pontifikalnu Službu 
Božju i na njoj proglasio “NON LICET” i osudio 
svećenička udruženja kao komunistička, preko kojih se 
želi uništiti Crkva! Budući sam gaja već bio izvijestio o 
tomu što sam s Vickom Krstulovićem razgovarao, on je 
bio tim uvjereniji o tome! On je branio Stepinčevu i Pia 
XII. beskopromisnu liniju! A biskup šibenski Banić još 
više, jer je bio mlađi, a isto tako i biskup hvarski Pušić. 
Nakon te svete Mise pozvao me je on, biskup Bonefačić 
k sebi i zapitao me: “Biste li vi mogli održati Službu Božju 
u slijedeću nedjelju?” Ništa drugo mi nije rekao! A ja 
sam odmah vidio što je to što on zapravo želi: da ja sada 


njega slijedim! A on je slijedio Stepinca! Ja dakle, nisam 
nikakav neposredni nasljednik Stepinca. Njegov prvi 
nasljednik je kardinal Šeper, drugi je kardinal Kuharić, a 
treći, sada, je nadbiskup Bozanić. Nego, ja sam bio jedan 
između dvadeset hrvatskih biskupa koji smo slijedili 
Stepinca! Ja sam bio sljedbenik svoga biskupa 
Bonefačića i preko njega došla je k meni Stepinčeva 
poruka! Ja tu dakle ne igram nikakvu ulogu nekog 
korifeja, vođe! Vođa je bio Stepinac, vođa je bio 
Bonefačić, a ja sam samo bio onaj koji je provodio njihovu 
odluku, s osobnim trajnim uvjerenjem, jer sam i sam, 
kroz spomenute razgovore sa Vickom Krstulovićem, 
neposredno doznao što se hoće sa tim udruženjem. 
Prema tomu ja sam u sebi imao osobno trajno uvjerenje 
o tome i to je biskup Bonefačić znao i mi smo išli 
sukladno! 

I ja sam na toj svojoj svetoj Misi rekao isto tako: “Ja 
znam iz osobnoga iskustva i znanja čemu imaju služiti 
svećenička udruženja, i ja se potpuno, sto posto, 
pridružujem ‘NON LICETU’ svoga Biskupa i Biskupske 
konferencije!” Komunistički su pravnici zatim tvrdili o 
“NON LICETU” daje on doduše naredba ali da naredba 
koja nije sankcionirana nije zakon nego uputa! No, naši 
svećenici, osobito dijecezanski, svjesni i dobri i ovdje i u 
Zagrebu uglavnom su poslušali. U našoj Nadbiskupiji 
nije bilo nego samo šest svećenika koji su pristupili 
svećeničkom udruženju! 

Zbog “NON LICETA” biskupa su Bonefačića zvali 

Stepinac mi je napisao (...): 
“Čestitam Vam na Vašem držanju 
jer s tim đavolskim svećeničkim udru- 
ženjima nema nagodbe! I nema nijedne 
žrtve , pa ni gubitak obaju sjemeništa , da 
u toj borbi ne bi žrtvovali , pa i to! Jer 
što će nam sjemeništa ako u njima 
budu gospodarili komunisti!” 


na policiju! I onda su njemu, starcu, dokazivali da treba 
dopustiti udruženje i kako je sloboda zagarantirana u 
ustavu: sloboda vjere, sloboda i prava čovjeka itd. A on 
je bio bolestan, tada mu je bilo 84 godine i imao je 
otvorene vene, uvijek povezane noge itd. Morao je ići 
na policiju i čekati da ga se primi! Ponižavajuće! Bio je 
jednom par mjeseci i u zatvoru u Makarskoj! Oni su ga 
toliko maltretirali te 1952. godine, daje on negdje u 
prosincu pozvao mene i rekao mi daje već napisao molbu 
za umirovljenje i da meni želi dati ovlast za vanjsku 
disciplinu klera, a to je značilo za disciplinu protiv 
udruženja: da u našoj Biskupiji, zabranim sa sankcijama 
udruženje. Ja sam mu onda rekao: ”Hoću! Jer, za to, za 
Papu, spreman sam sve učiniti!” I on je meni to u samo 
četiri crte i napisao. I danas imam tu njegovu odluku 
kod sebe! Svi su znali da sam sada ja odgovoran. A 
svećenici su me poticali. To je bila sreća u našoj 
Nadbiskupiji! Svećenici su svi, osim tih šesfkoji su ušli 
unutra, bili jednodušni: da poduzmemo oštru borbu i da 
se ne pokažemo kukavice! To je bila velika milost Božja! 

Dana 7. srpnja 1953. g. ja sam izdao dekret sa 
sankcijama prema kojemu je svaki svećenik koji se 
ogriješi stupivši u udruženje ipso facto suspendiran od 
svih božanskih čina i crkvene službe. I svim je 
svećenicima ta odluka podijeljena, uključujući i onih šest 
svećenika koji su već bili stupili u to udruženje. Malo 
zatim javio se jedan od te šestorice i rekao mi da on nije 
znao daje to tako zakonom zabranjeno, te da on istupa. 
Još jedan je istupio, a četiri druga su ostali dalje u 
udruženju. I onda sam ja njima osobno priopćio - kako 
ipak ne bi mogli reći da su ono što su napismeno dobili 
izgubili, da pošta nije došla, da oni o tome ništa ne znaju, 
itd. - priopćio dakle, da su oni lišeni svih crkvenih službi 
i svih božanskih čina. 


Možete li nam opisati kakvim su se sve sredstvima 
ondašnje komunističke vlasti služile da bi od 
biskupa Katoličke crkve u našem narodu iznudili 
popuštanje? 

Njima nije bilo strano posegnuti za najbrutalnijim 
metodama. Biskup Čule je radi iste stvari osuđen na 
više od 10 godina robije. Prijetnje su se nastavile, a 
osobito karakteristično kad sam ja 26. lipnja 1954. 
preuzeo upravu Biskupije. Naslijedio sam dakle, biskupa 
Bonefačića ali ne kao biskup splitski nego kao apostolski 
administrator Biskupije splitsko-makarske. To zapravo 
znači “od danas do sutra”. Biskupiju sam administrirao 
kao namjesnik Svetog Oca. Sveti Otac je znači tu preuzeo 
vlast; mogao me je drugim dekretom udaljiti ili pak i dalje 
ostaviti za pomoćnog biskupa, ili pak sa mnom učiniti 
što drugoga. A onda je došlo do sudskog procesa protiv 
nas te su Bogoslovija i Sjemenište bili zatvoreni za 6 
godina. K nama je jednog dana došla policija, rušeći i 
bacajući sve ispred sebe i istjerala nas vani! Ali su u 
bogosloviji na hodniku ostavili ipak mene ijednu osobu, 
u dvije sobe ispod stepenica. Također su nam ostavili 
neke sobe na prvom i drugom katu te potkrovlje i kuhinju. 

Ja nikada nisam stanovao u biskupovoj palači. Palača 
je bila malo bombardirana i to su nove komunističke vlasti 
uzele kao povod daje “poprave” i - nacionaliziraju. A 
meni su bili obećali da će je denacionalizirati. Nama ovdje 
u Splitu oduzeta je biskupova palača: jedina palača od 
svih biskupskih palača, katoličkih i pravoslavnih, u bivšoj 
Jugoslaviji! Nema Splita do Splita: oni su ovdje bili najveći 
boljševici! 

No, ja sam ostao sam na liniji svoga biskupa Bone- 
fačića koji me hrabrio i rekao: ”Nemojte nikada popuš- 
tati!” A to je bila Stepinčeva linija, i linija pape Pia XII. 
i svega katoličkog episkopata. Meni su drugi biskupi 
govorili: “Blago tebi što imaš takve svećenike! Ti si imao 
borbu samo sa šestoricom, a i od tih šest dvojica su 
odustala!” Moj najteži dan u životu bio je onaj kad sam 
potpisao suspenziju te četvorice svećenika. Ali to je bila 
takva žrtva da sam je morao prinijeti! U to vrijeme 


Mi trebamo beskompromis- 
no slijediti Stepinčevu liniju vjernosti 
stvarnoj Kristovoj nazočnosti u Euha- 
ristiji koja je danas pokolebana. 

Ivan Pavao II. i nadbiskup Franić u Splitu, listopad 1998. god. 


Stepinac mije napisao pismo u kojem je stajalo: “Čestitam 
Vam na Vašem držanju jer s tim đavolskim svećeničkim 
udruženjima nema nagodbe! I nema nijedne žrtve, pa ni 
gubitak obaju sjemeništa, da u toj borbi ne bi žrtvovali, 
pa i to! Jer što će nam sjemeništa ako u njima budu 
gospodarili komunisti!” To mi je jedino pismo koje sam 
od njega primio. A 1 952. godine on je u Krašiću rekao 
devet svetih Misa da bi biskupi bili jednodušni i osudili ta 
društva, jer to su đavolska društva! I to je Stepinac ovdje 
u Dalmaciji, a nisam ja! I to ne neposredno, nego 
posredno, preko biskupa Bonefačića! 

Od tih i drugih raznih napada i progona koji su uslijedili 
razbolio sam se i bio sam u zagrebačkim bolnicama u 
prvoj polovini 1960. godine. Nisam se mogao micati. U 
Zagreb sam došao sa 40 do 41 stupanj temperature. 
Stepinac je te iste 1960. godine kad sam ja došao u 
Zagreb - umro. U molitvama sam mu se preporučio za 
njegov zagovor i na dan njegovog sprovoda ja sam 
ozdravio! 

Oče Nadbiskupe, kako biste opisali ulogu našeg 
blaženog Kardinala u odnosu između vidljivih 
nasljednika Kristovih na zemlji - papa - i našeg 
naroda? 

Kardinal Stepinac učvršćuje naše veze sa 
papinstvom! Njega je hvalio papa Ivan XXIII. prigodom 
Mise zadušnice koju je za njega održao u bazilici Sv. 
Petra u Rimu, rekavši o Stepincu daje bio ubrojen među 


razbojnike ali daje njegov grob slavan! A i menije on 
sam, Ivan XXIII., rekao: ”Ja sam održao jedan govor 
kad je bila Misa zadušnica za Stepinca u bazilici Sv. 
Petra i tako sam ga jako hvalio: daje bio ubrojen među 
razbojnike, ali daje njegov grob slavan” Da! To je rekao 
Ivan XXIII. u razgovoru sa mnom kod moje prve 
audijencije kod njega. Tada mi je također rekao da mu 
zbog toga gospoda komunisti ipak nisu previše zamjerili. 
Komunisti su poslije Pia XII. za njega, Ivana XXIII., 
govorili: ”Ovo je naš Papa!” A on to nije bio. On je za 
mene svetac! 

Sto je po Vašem mišljenju osoba našeg blaženog 
kardinala Alojzija Stepinca poručivala Crkvi u 
Hrvata za vrijeme komunizma i što joj poručuje 
danas, na pragu trećeg tisućljeća? 

Stepinac je bio beskompromisan Kristov apostol, 
biskup i vjernik! Beskompromisno vjeran papi! Njemu 
je prvom ponuđeno od strane komunista da se odreče 
pape i da će imati sve. I on je prvi rekao Ne! i zbog toga 
je išao u zatvor. Onda su oni vidjeli da tako samo čine 
zlo jer iz zatvora još više djeluje njegov primjer! I biskup 
mostarski, Čule, je isto tako rekao Ne! Onda su isto tako 
došli k meni i ukinuli sjemeništa, uzeli palaču, učinili 
progon... Nisam se mogao maknuti iz Splita da mi nije 
došla prijetnja linčovanjem. I drugim biskupima! Gdje 
su se god maknuli bile su ih pune novine. 

Dakle, Stepinčeva poruka za vrijeme komunizma bila 

Poručio bih dakle našem 
katoličkom puku i našoj mladeži 
da slijedi ovu liniju Katoličke crkve koju 
je podržavao, koju je vodio u na- 
šem narodu Stepinac! 


je kristalno jasna! Svatko ju je razumio! Ja bih još i ovo 
rekao za Stepinca. On je branio Srbe, Židove i komuniste! 
On je grmio sa svoje propovjedaonice protiv fašizma i 
rasističke ideologije, protiv komunističkog ateizma. Ali 
sve ih je - i Srbe i Židove i komuniste - štitio! On nije 
bio fanatik i integrist, fundamentalist. Nego, on je bio 
razborit i široka srca za sve. 

S obzirom na našu sadašnjost, danas Crkvi prijeti 
opasnost od posvjetovnjačenja, sekularizacije, i klera i 
laika: "Prilagoditi se što više svijetu!" Niječu se mnoge 
vjerske istine! Sada ih neću sve nabrajati ali bih mogao 
nabrajati iz mojega vlastitog iskustva gdje sam sve morao 
uredovati protiv zabluda koje se šire u našoj Crkvi. Mi 
trebamo beskompromisno slijediti Stepinčevu liniju 
vjernosti stvarnoj Kristovoj nazočnosti u Euharistiji koja 
je danas pokolebana. Počeo je simbolizam! Također, 
trebamo beskompromisno slijediti Stepinčevu liniju 
vjernosti integralnom papinskom primatu: da on može 
upravljati Crkvom sam ili uz pomoć biskupskog kolegija, 
kao i njegovu beskompromisnu vjernost Gospi, što je 
danas također kod mnogih pokolebano. 

U našem katoličkom puku te tri vjernosti su prisutne, 
jer u katoličkom puku nema zablude. No, ona dolazi od 
intelektualaca. Iz njihovih krugova dolazi ta linija 
demokratizacije Crkve ili posvjetovnjačenja Crkve. Stoga 
je sigurno da Stepinac ima s obzirom i na ove zablude 
našeg vremena, jasnu poruku: da se ostavimo tih zabluda, 
da uvažimo hrvatsku katoličku tradiciju, jer mi imamo 
apostolsku tradiciju, apostolsku vjeru kao i drugi narodi. 
Zašto sada prekidati s tom tradicijom i tumačiti Evanđelje 
sasvim drugačije nego što ono jest?! On, Stepinac, bio 
je uzor vjernosti Kristu i Katoličkoj crkvi na čelu s papom, 
te Gospi, i ujedno široka srca za sve. On je imao ljubavi 
prema svima! Stepinac je u Dalmaciji, rekao bih, 
“obožavan"! I on je onaj koji povezuje hrvatski sjever i 
jug. Svaki put kad sam išao u Zagreb, svaki put sam 
molio na njegovu grobu! Poručio bih dakle našem 


katoličkom puku i našoj mladeži da slijedi ovu liniju 
Katoličke crkve koju je podržavao, koju je vodio u našem 
narodu Stepinac! I puk je bio za njega. 

Sveti Otac Ivan Pavao II. po drugi put posjećuje 
Hrvatsku: Zagreb, Mariju Bistricu, ali i Split i Solin. 
Kako Vi gledate na te događaje? 

To je za nas velika milost Božja. Velike zasluge za to 
pripadaju našem nadbiskupu Juriću. Njemu, koji je bio i 
solinski župnik, stalo je do toga da Papa posjeti tlo u 
kojem su naši korijeni. A ovdje su naši korijeni, korijeni 
naše vjere i naše državnosti. U Solinu su grobovi hrvat- 
skih vladara. A gdje su grobovi vladara, obično se držalo 
da su u blizini i stanovali. U Klisu su imali svoju rezidenci- 
ju; u Klisu na prijelazu između sjevera i juga. Papa nas 
je na političkom, također i na diplomatskom polju, prvi 
priznao. I sada nam daje potporu kada nas neke 
zapadnjačke diplomacije hoće opet vratiti u onu državu 
koja nam je bila tamnica. On želi podržati ono što je 
priznao. Da svima poruči da mi nismo genocidni narod! 
Oni koji nas za to optužuju bliže su tome nego mi. A na 
duhovnom polju Sveti Otac želi učvrstiti vezu sa hrvatskim 
narodom. 

Bizantinski car Konstantin Porfirogenet u svojem 
djelu O vladanju carstvom piše kako su se naši pređi, 
kad su se krstili u Solinu, zakleti da neće voditi ofenzivne 
ratove, da neće drugima činiti nepravde, a ako nas netko 
drugi bude napao da će ga kazniti Bog Hrvata... A taj 
Bog Hrvata nije neki poganski Bog, to je Bog Isus Krist 
koji je naš Bog! Znači krštenje su Hrvati shvatili duboko. 

Sažeo bih ukratko: Čvrsta veza s papom, čvrsta veza 
sa stvarnom nazočnošću Kristovom u Euharistiji pod 
zaštitom sveopćeg majčinskog posredništva Blažene 
Djevice Marije! Euharistija, Gospa i papa! Neka, dakle, 
Papin pohod donese obilne plodove vjere u našem 
osobnom i javnom životu! 

Što biste, oče Nadbiskupe, poručili mladima koji 
se okupljaju u crkvi Svetog Filipa Nerija u Splitu 
kao i svim drugim mladim čitateljima “Nove 
Tribine”? 

Danas se mladi katolik sam teško održava, osobito u 
školama ako nije u nekoj katoličkoj zajednici. U zajednici 
se on može opirati. Nije dovoljno stajati po strani i reći: 
dovoljna je obitelj i obiteljski odgoj ! Samo obitelj nije kadra 
odgovoriti na sve njegove probleme na koje nailazi, 
osobito u školi. Pa niti nije dovoljno daje s njime ijedan 
svećenik, nego treba da ga zajednica mladih ponese i da 
u njoj raste. Želim dakle “filipljanima” da se ono prvotno 
oduševljenje obnovi, s našim nadbiskupom Antom 
Jurićem na čelu! B 

Razgovor je vođen pred Papin dolazak (Uredništvo). 

Stepinac: svetac, mučenik i 
iskustveni učitelj nade 

O procesu za proglašenje blaženim kardinala Stepinca, o svojem sudjelovanju u 
njemu, te o zaključku da bi kardinala Stepinca - “značajna u nauci i svetosti ” - trebalo 
proglasiti “crkvenim naučiteljem", za naš list piše o. ATANAZIJE J. MATANIC OFM. 


P ostavljam ovaj naslov mojim stranicama kao izražaj 
osobnog uvjerenja i kao tezu s tri dijela: prvi i drugi 
od tih dijela već su utemeljeno dokazani (vidi kanonski 
postupak za proglašenje blaženim), dok na dokazivanje 
trećega čekaju s nadom tisuće i tisuće vjernika, napose 
vjernika Hrvata. 

U kanonskom pravničko-teološkom postupku za 
proglašenje nekoga (ili nekoje) svetim slijedi se redovito 
dvostruki kolosijek: jedan je pretežno ljudski ili znanstveni 
ili teološki, drugi je gotovo isključivo Božji ili duhovni ili 
milosni; prvi je poglavito ljudski posao, drugi je poglavito 
Božji, iako oni nisu nikada potpuno rastavljeni. U prvome, 
ljudi (teolozi, povjesničari, pravnici, sociolozi, psiholozi) 
nastoje znanstveno dokazati da je određena osoba do 
kraja života “vjerno i ustrajno”, što znači “junački” 
(herojski) živjela po Božjim zakonima i vlastitim 
dužnostima; u drugome, Bog, odgovarajući molitvama 
vjernika, na čudesan način potvrđuje svetost dotične 
osobe. Kad se pak radi o mučenicima, onda treba 
također dokazati da se radi o žrtvi života zbog vjerskog 
razloga ili jednostavno zbog vjere. A takova “žrtva” već 
je čudesno djelo, pa Crkva za mučenike ne traži neko 
drugo dokazno djelo. Naš sluga Božji Alojzije Viktor 
Stepinac u stvari je bio predmetom dvostrukog postupka: 
o svetosti života i o vjerskom mučeništvu. S pravom je 
stoga o njemu napisano: “Stepinac zaslužuje dobiti čast 
oltara ne samo zbog kratkog puta mučeništva, nego i 
zbog dužeg puta junačkog vježbanja u krepostima” 
(v. Relatio et vota congressus peculiaris super martyrio 
die 11. nov. an. 1997. habiti, Roma 1998, str. 64). 

Ljudi koji dokazuju kršćansko “junaštvo” slugu Božjih 
znanstveno dolaze do uvjerenja daje dotična osoba doista 
sveto živjela i umrla. Njihovi su razlozi za to redovito 
mnogobrojni: iz života i djelovanja osobe o kojoj se radi, 
iz njezinih osobnih svjedočanstava (spisa, ukoliko ih ima), 


iz svjedočanstava onih koji su je poznavali, a često i s 
njome živjeli. Svi bi ti razlozi prije svega morali proizvesti 
“glas o svetosti - fama sanctitiatis” dotične osobe, glas 
koji kao da istu osobu okružuje i koji se također mora 
dokazati. 

Prema tome već je lako nazrijeti kakav i kolik je posao 
onih ljudi koji se time bave: proučavanje života i svega 
što ulazi u život dotične osobe (sredina, društvo, uplivi, 
rod, odgoj, djelovanje...); pronalaženje i proučavanje svih 
spisa dotične osobe, osobito ako se radi o “autobio- 
grafskim” spisima, kao što su dnevnici, pisma, pjesme, 
sjećanja, molitve i slično; kritičko vrednovanje svjedo- 
čanstava drugih kvalificiranih osoba o junačkoj svetosti 
i o “glasu o svetosti” kandidata ili kandidatice “za čast 
oltara”. 

Sav ovaj uvodni govor treba primijeniti na “slučaj” 
nadbiskupa i hrvatskog kardinala Alojzija V. Stepinca, 
imajući u vidu daje potpisani imao udjela u tom “ljud- 


Postavljam ovaj naslov mo- 
jim stranicama kao izražaj osob- 
nog uvjerenja i kao tezu s tri dijela: 
prvi i drugi od tih dijela već su uteme- 
ljeno dokazani (...), dok na dokazivanje 
trećega čekaju s nadom tisuće i tisuće 
vjernika, napose vjernika Hrvata. 

Alojzije Viktor Stepinac u 
stvari je bio predmetom dvostrukog 
postupka: o svetosti života i o vjerskom 
mučeništvu. S pravom je stoga o njemu 
napisano: i( Stepinac zaslužuje dobiti čast 
oltara ne samo zbog kratkog puta muče- 
ništva , nego i zbog dužeg puta junač- 
kog vježbanja u krepostima. ” 


skom” poslu. I inače ja već skoro dvadeset godina radim 
na tom području pa mogu ustvrditi da, ako na ovom svijetu 
postoji ijedan ozbiljan posao, to je rad oko dokazivanja 
konkretne ili življene ljudske svetosti. U tom se radu 
susreću i teologija, i povijest, i sociologija, i psihologija, i 
liječništvo: mnoge Božje i ljudske znanosti. 

I.dio 

Već osamdesetih godina saznao sam da se “sub 
secreto pontificio - pod papinskom tajnom” vodi kanonski 
postupak za proglašenje blaženim nadbiskupa i kardinala 
Stepinca. Istodobno sam živio u blizini oca Alekse 
Benigara, poznatog Stepinčeva životopisca i glavnog 
pokretača toga postupka, na kojem je ujedno postao i 
“krunski svjedok”. Jednog dana on me zamolio da na 
papinskom Zboru za postupke o blaženicima i svecima 
budem tumač-prevoditelj kod naših hrvatskih ljudi, koji 
nisu dovoljno poznavali talijanskog jezika (usput budi 
rečeno da sam već bio “konzultor” istog Zbora, što je o. 
Benigar dobro znao). Iz tog posla oko prevođenja izjava 
svjedoka i pisanih svjedočanstava spomenut ću napose 
dva slučaja: msgr. Frane Franića, splitskog nadbiskupa 
u miru, i vlč. župnika Josipa Đurana. Prvi je predao gore 
spomenutom Zboru svoje vlastoručno svjedočanstvo na 
hrvatskom jeziku (oko šest stranica), dok je drugi 
svjedočio usmeno. Nadbiskup Franić je oduvijek bio 
uvjeren u Stepinčevu junačku svetost (kao svetačku 
“moć” čuva Stepinčevu biskupsku crvenu kapicu), a, 
kako sam vidio u Stepinčevim spisima, i nadbiskup 
Alojzije uvelike je cijenio Franića. A kad je službenik 
“Zbora” msgr. Antonio Casieri (inače jako zaslužan za 
Stepinčevu stvar) upitao vlč. Đurana što hrvatski vjernici 


O. Atanazije J. Matanić OFM rođen je 
1922. god. Ugledan je teolog i povjesničar. 
Umirovljeni je profesor duhovnosti franje- 
vačkog Učilišta Antonianum u Rimu. Savjetnik 
je Kongregacije za svece u Rimu. Sudjelovao 
je u procesu beatifikacije kardinala Alojzija 
Stepinca. 


misle o Stepinčevoj svetosti, bio je odgovor: “Oni se 
čude što već nije proglašen blaženim.” Navodim ove 
podatke da čitatelji bolje razumiju, što to znači uvjereno 
“svjedočiti” o svetosti jedne osobe. I kad mislimo da 
takovih često vrlo kvalificiranih svjedoka ima više 
desetaka, a katkad i koja stotina, onda je zaključak lako 
prihvatljiv. 

Dakako, iako se postupak o Stepinčevoj svetosti i 
mučeništvu vodio “tajno”, ipak je nešto o njemu pomalo 
došlo u javnost. Poznato mije daje i istarski marksist 
Ante Ciliga za nj doznao pa je bio upozorio 
jugokomuniste: “Pazite da vi progonite Stepinca, a Crkva 
će ga proglasiti svetim.” Bilo je uzalud. Tako se i ovdje 
obistinilo da, usprkos njihovu samohvalisanju, komunisti 
nisu bili dovoljno ni političari ni diplomati. 

n.dio 

Uvodno sam spomenuo, i moram ponoviti, da kod 
svakog postupka za proglašenje nekoga (ili nekoje) 
blaženim ili svetim (odnosno blaženom ili svetom) traže 
se i proučavaju svi njihovi mogući spisi, prema kritičkom 
pravilu da u “kauzama” treba čuti najprije onoga o kome 
se radi. Tako se zbilo i kod našeg Stepinca. Usprkos 
mnogim poteškoćama (zna se da su ljudi uništavali 


Ako na ovom svijetu 
postoji ijedan ozbiljan posao, 
to je rad oko dokazivanja konkretne ili 
življene ljudske svetosti. U tom se radu 
susreću i teologija, i povijest, i socio- 
logija, i psihologija, i liječništvo: 
mnoge Božje i ljudske znanosti. 

Prema glavnoj svrsi 
mojega čitanja , dobio sam 
potpunu i, rekao bih , prozračnu 
sliku Stepinca kao čovjeka vjere i duha , 
nade i pouzdanja , po kojima je bio uvje- 
ren da će komunizam nestati , Stepinca 
učitelja malih i velikih , dosljednoga 
Kristova učenika i sluge. 


njegove spise, napose pisma, u strahu pred komunističko- 
-policijskim pretragama), ipak njegovi su preživjeli i 
mnogobrojni spisi sabrani i popisani, i ima ih mnogo više 
nego li bi se u prvi mah pomišljalo. 

Zahtjevno je pravilo da ih se onda dade na čitanje i 
proučavanje bogoslovaca, da o njima izreknu svoj 
bogoslovski sud “pod vidom vjere i ćudoređa” tj. ima li 
ili nema u njima nešto što bi se kosilo s kršćanskom 
vjerom i moralom. Dapače, teolozi su redovito zamoljeni 
da na temelju čitanih spisa reknu i više: o osobnosti 
autora, o naravi njegovih spisa, i o njegovim idejama 
(koje se možda i često ponavlja), o višestrukoj vrijednosti 
i važnosti njegovih spisa itd. I, kako spomenuh, budući 
da nam je (srećom!) Stepinac namro puno spisa i obilne 
pouke, tada je to njihovo “cenzuriranje” palo na više 
bogoslovaca, među kojima se našao i pisac ovih stranica. 

Jednog me dana msgr. Juraj Batelja, poznati postulator 
za Kauzu Alojzija Stepinca, zamolio da pod vidikom 
beatifikacije sluge Božjega preuzmem bogoslovsko 
proučavanje pisama (korespondencije) Stepinca i 
također glasovitog “dnevnika” krašićkog župnika Josipa 
Vranekovića. Poznatih i sabranih Stepinčevih pisama 
ima do danas oko 650, a Vranekovićev “dnevnik” je 
pretipkan na mašini i ima usve pet svezaka, možda oko 
2000 stranica. 

Taj mije zadatak pribavio puno zadovoljstva: smatrao 
sam velikom srećom, što me taj posao zapao. Iz onog 
velikog štiva naučio sam mnogo toga o našem javnom 
životu i o našim “javnim” ljudima, napose o biskupima, 
teolozima, intelektualcima, svećenicima i redovnicima; 
osobito sam vidio što je Stepinac o pojedinima mislio i 
kako se odnosio, tako da će ti spisi ostati prevažni za 
našu povijest u prvoj polovici 20. stoljeća. Ali, prema 


glavnoj svrsi mojega čitanja, dobio sam potpunu i, rekao 
bih, prozračnu sliku Stepinca kao čovjeka vjere i duha, 
nade i pouzdanja, po kojima je bio uvjeren da će 
komunizam nestati, Stepinca učitelja malih i velikih, 
dosljednoga Kristova učenika i sluge. Od prvog do 
zadnjeg lista, od prve do zadnje stranice Vranekovićeva 
dnevnika on se pokazuje isti i jednak, potpuno svjestan 
svojega stanja i povijesnog časa (kairo’s!) Hrvata i 
Crkve u Hrvata. Izradio sam moj “teološki sud” 
(cenzuru) o ovim spisima na desetak stranica, koje se 
danas mogu čitati u “aktima” za beatifikaciju. Dakako, 
drugi suradnici Kauze čitali su ostale Stepinčeve spise i 
dali svoje sudove. Stoje pak najvažnije: kod Stepinca se 
govor i pisanje slažu s njegovim radom. Baš kao kod 
svetaca! 

DL dio 

Po papinskom proglašenju “blaženim” Stepinac je 
priznati vjerski mučenik, tj. blaženi i sveti mučenik. Crkva 
priznaje njegovu životnu žrtvu pravim vjerskim 
mučeništvom, on je dostojan štovanja (“venerabilis”), 
što je teološki znanstveno dokazano. Stepinac je 
postavljen za uzor i za našeg zagovornika. To je bio možda 
najteži posao u proučavanju Stepinčeve svetosti, ali, 
dakako, i najplodonosniji. Glede toga je najzaslužnija 
komisija (povjerenstvo) devetorice bogoslovaca- 
-konzultora Zbora za postupke o blaženicima i svecima 
u zajedništvu s predsjedajućim “promotorom fidei - 
promicateljem vjere” (vulgarno “advocatus diaboli”), što 
je naknadno prihvatila i prelatska komisija istoga Zbora, 
a onda je Papa potpisao dekret o Stepincu kao vjerskom 
mučeniku. 

Spomenuta komisija bogoslovaca-konzultora sastala 
se u Vatikanu 11. studenoga 1997., a odgovorna 
mišljenja tih povjerenika danas su objavljena u izvorniku 
(to je gore navedeni svezak “Relatio et vota”, Rim 1 998.). 
Potpisani nije sudjelovao u komisiji, nego je naknadno 


Od prvog do zadnjeg lis- 
ta, od prve do zadnje stranice 
Vranekovićeva dnevnika on se pokazuje 
isti i jednak, potpuno svjestan svojega 
stanja i povijesnog časa (kairo s!) 
Hrvata i Crkve u Hrvata. 

Sluga slugu Božjih na grobu dojučerašnjeg sluge Božjega , blaženog kardinala A.V. Stepinca , listopad 1998. god. 


zamoljen od spomenutog promotora da dade svoj sud o 
Stepinčevu mučeništvu. 

Ja sam naime došao u Rim (iz Hrvatske) sutradan 
poslije bogoslovske rasprave u Zboru za postupke o 
blaženicima i svecima o Stepincu kao mučeniku. Posjetio 
sam velecijenjenog promotora (msgr. Sandro Corradini), 
i on mije sa žaljenjem pričao o minuloj raspravi, koja je, 
istina, završila s odobrenjem, ali su također iskrsli i jaki 
prigovori: kakav je Stepinac mučenik koji nije ubijen? 
zašto ga nisu ubili? ima li veze između možebitnog 
trovanja i njegove smrti u Krašiću? nije li on u Lepoglavi 
i u Krašiću zapravo bio povlašten nasuprot drugim 
zatvorenicima? (Nekoji od tih prigovora dokumentirani 
su u spomenutoj publikaciji konzultorskih mišljenja, a sve 


Sto je pak najvažnije: kod 
Stepinca se govor i pisanje slažu s njego- 
vim radom. Baš kao kod svetaca!. 


je usmeno potpisanome saopćio promotor.) Stoga je ovaj 
isti izrazio bojazan “kako poći naprijed?” u postupku, i 
što će reći prelati, kad budu čitali takove prigovore? Tim 
više što je Stepinac “prvi slučaj” svoje vrsti, a slijedit će 
zastalno drugi iz komunističke ere. Promotor me je na 
koncu zamolio da i ja dadem svoj sud u stvari. Trebalo 
je “teološki” bolje pokazati da Stepinčeva žrtva ulazi u 
kanonsko-teološki pojam mučeništva, kako ga Crkva 
prihvaća. 

Latio sam se posla, pošavši od opće prihvaćene 
definicije vjerskog mučeništva, što ju je pred više od 
200 godina dao papa Benedikt XIV. (+1758.), priznati 
učitelj u predmetu, s djelom “De beatificatione et 
canonisatione servorum Dei... - O proglašavanju 
blaženima i svetima slugu Božjih...” U njegov dakle 
pojam mučeništva ulazi prije svega “voluntaria mortis 
perpessio” zbog vjere ili koje druge kreposti, uvijek u 
odnosu na Boga, ali i sve ono što netko podnese “pro 
Christo” i što gaje dovelo u smrt (nav. djelo, knj. III, 
pogl. XI, br. 1 i pogl. XII, br. 3; što je sve na liniji 
prethodnih bogoslovaca, osobito sv. Tome Akvinskog). 

Uz to sam pokušao odgovoriti na gornje prigovore i 
upite i predao sam Zboru za postupke o blaženicima i 
svecima moje stranice, koje su bile sa zahvalnošću 
primljene (mogu se čitati u nav. svesku “Relatio et vota”, 
str. 165-169). Tako smo mogli čitati i u našem vjerskom 
tisku: Stepinčevo mučeništvo dokazuje se poglavito i 

Kardinal dr. Alojzije Stepinac (autor: Jelačić, 1934.) 


odlučno vjersko-teološkim razlozima (znanost, povijest, 
ljekarstvo nemaju ovdje velike riječi!). 

Zaključak 

Zaključno mogu ponajprije potvrditi “tezu” izraženu 
u naslovu: Stepinac je naš svetac, mučenik i veliki 
crkveni učitelj. Upoznavši dobar dio njegovih spisa i 
njegovih pastirskih nastupa, došao sam do uvjerenja da 


Došao sam do uvjerenja da 
nam je Stepinac od Boga podan ta- 
kođer kao vjersko ćudoredni učitelj. Sto- 
ga se usuđujem napisati da bi naši bis- 
kupi trebali učiniti korak više kod Svete 
stolice: da Stepinac bude priznat i pro- 
glašen “crkvenim naučiteljem 


Naš se junački 
Nadbiskup i mučenik 
ističe, poput svih crkvenih 
naučitelja: “doctrina et sanctitate 
insignis - značajan u nauci i sve- 
tosti ”, a to su dva bitna uvje- 
ta da sluga Božji bude 
i učitelj Crkve. 


nam je Stepinac od Boga podan također kao vjersko- 
ćudoredni učitelj. Stoga se usuđujem napisati da bi naši 
biskupi trebali učiniti korak više kod Svete stolice: da 
Stepinac bude priznat i proglašen “crkvenim 
naučiteljem”. Poznato mi je da kod Svete stolice ima 
puno sličnih molbi, napose sa strane nekih redovničkih 
ustanova (franjevci za sv. Bernardina i Ivana D. Skota, 
monfortanci za sv. Ljudevita Grignion de Montfort, itd.). 
Prema mojem uvjerenom mišljenju naš se junački 
Nadbiskup i mučenik ističe, poput svih crkvenih 
naučitelja: “doctrina et sanctitate insignis - značajan u 
nauci i svetosti”, a to su dva bitna uvjeta da sluga Božji 
bude i učitelj Crkve. 

Kao takav on je živio i znao nastupiti riječju i pisanjem, 
često u vrlo delikatnim i teškim časovima; on je znao 
reći svoju prosvjetljujuću riječ usred našeg vjerski i 
etnički pluralističkog društva, kao katolički rodoljub i 
nerasistički nacionalist, u pitanjima vjere i ćudoređa, kao 
stoje i naše osjetljivo populacijsko pitanje; on je znao 
izabrati put ljubavi nasuprot smrtonosne komunističke 
mržnje; on je, osobito, znao pokazati i dati svjedočanstvo 
vjere i nade, kad su kod nas te dvije ponajveće kršćanske 
vrednote bile jako izblijedile. Njegova pisma, kao zadnja 
sredstva apostolata iz sužanjstva, otkrivaju Stepinca kao 
vjernika nade, u koju je vjerovao usprkos svim poteško- 
ćama. Poznato je da su marksisti ljudima oduzimali baš 
kršćansku nadu, da bi onda izmislili “das Prizip der Hoff- 
nung - načelo nade” (E. Bloch). Ali eto, naš se Stepinac 
vjernički i uvjerljivo pozivlje na kršćansku i teologalnu 
krepost nade, koje je postao uzor i učitelj, i to pod cijenu 
života. Prihvatimo ga kao veliki, milosni dar Božji! 


Zadar, 17. rujna 1998. ■ 

Moja sjećanja i doživljaji Nadbiskupa 


Predsjednik Velikog križarskog bratstva dr. LAV ZNIDARČIC, 
osobni poznanik nadbiskupa Stepinca i njegov bliski suradnik u Katoličkoj akciji, 
iznosi svoja sjećanja na doživljaj osobnosti blaženog Kardinala. 


O sobno sam pod raznim okolnostima bio u vezi sa 
blaženim Alojzijem Stepincem. 

Kroz desetljeća sam razmišljao o njemu, našim odnosi- 
ma i kako sam cijenjenog Nadbiskupa i Kardinala doživ- 
ljavao. 

Rado sam se odazvao pozivu uredništva časopisa 
NOVA TRIBINA, koji će biti posvećen novom hrvat- 
skom Blaženiku. 

Iznijet ću ono što mislim da moram iznijeti, baš sada 
u času, kada je ALOJZIJE STEPINAC proglašen bla- 
ženim. 

Kao gimnazijalac sam u našim križarskim listovima 
čitao da mladi svećenik ALOJZIJE STEPINAC nakon 
povratka u Hrvatsku djeluje kao duhovni vođa u našim 
križarskim bratstvima u zagrebačkoj nadbiskupiji. 

Bilo je to kratko vrijeme nakon njegovog povratka iz 
Rima. Vratio se zajedno s kolegom svećenikom 
FRANJOM ŠEPEROM, koji je bio mlađi od njega. Dr. 
Franjo Šeper je postao duhovnikom križarica u Zagrebu, 
te ostao takovim sve do srpnja 1945. g. 


Nije poznavao kompromise , 
nije bio sklon nekim “nagađanjima” 
radi materijalnih pitanja ili možda 
smanjenja poreza i si 


Stepinac je bio uzoran svećenik, čovjek molitve i rada, 
pa je stoga osvojio ljubav i pažnju svog nadbiskupa dr. 
ANTUNA BAUERA, koji gaje nakon samo tri godine 
svećeništva predložio za svog nasljednika na stolici 
zagrebačkih nadbiskupa. 

Bilo je to za vjernike i za javnost veliko iznenađenje. 
Prvi sam put mladog Nadbiskupa susreo, kada sam s 
mojim pok. ocem, koji je bio dugogodišnji suradnik don 
FRANE BULIĆA bio na sprovodu don Frane u Splitu i 
Solinu početkom kolovoza 1934. g. 

Svi smo s velikom pažnjom i ljubavlju gledali novog 
Nadbiskupa, koji je odavao lik mladog i ozbiljnog 
svećenika. 

Svećenik 

Alojzije Stepinac je borbom u duši izborio svoje 
svećeništvo i u toku studija se pripremao da bude na 
selu pastoralni radnik. Najprije kapelan, a onda župnik, 
jer je volio tog malog hrvatskog čovjeka-patnika, 
hrvatskog seljaka, kojega je dobro upoznao prije stupanja 
u bogosloviju. 

Stepinčeva je pobožnost bila iskrena, nenamještena. 
Bilo je dovoljno iz neposredne blizine slušati kako moli: 
“PRISTUPAM K OLTARU BOŽJEM I SUDI MI, 
GOSPODINE.” 

Vratio se iz Rima sa dva doktorata ali nije tražio 
nikakav položaj ili “bolje” mjesto. Bio je skroman i 
ponizan. Htio je služiti Bogu i dušama! Druga su to 
vremena bila! 

Iskrena, otvorena i ponizna pobožnost resile su 
mladog svećenika, pa koje čudo da se posvetio 
karitativnom radu u gradu Zagrebu i radu s mladeži. Bili 
su to sve teški problemi tadašnje najveće hrvatske 
biskupije. 

Bio je pravi svećenik: Po Srcu Isusovu! 

Dr. LAV ZNIDARČIĆ rođenje 14. kolo- 
voza 1918. godine, u Splitu. U rodnom mjestu 
je završio pučku školu i klasičnu gimnaziju. 
Po zanimanju je pravnik, a sada umirovljeni 
je odvjetnik. 

Nadbiskupa koadjutora ALOJZIJA 
STEPINCA prvi put je susreo na sprovodu 
don Frane Bulića početkom kolovoza 1934. 
godine u Splitu i Solinu. 

Od 1939. godine član je vodstva Velikog 
križarskog bratstva (Mahnićeva đačka križar- 
ska zajednica). 

Godine 1940. postaje tajnikom Velikog 
križarskog bratstva, a u ožujku 1942. godine 
predsjednikom Velikog križarskog bratstva do 
obnove, 1992. godine. 

Nadbiskup Stepinac je 19. rujna 1943. g. 
blagoslovio njegov brak, a 19. siječnja 1946. 
g. krstio njegovog prvog sina Ivana. 

Jedan je od petorice predstavnika Crkve 
koji su pratili proces protiv nadbiskupa Stepin- 
ca u Zagrebu (rujan-listopad 1946. g.); danas 
je jedini živ od njih petorice. Dopisivao se s 
nadbiskupom Stepincem za vrijeme Nad- 
biskupova zatočeništva u Krašiću. 

Nakon 1990. g. održao je 21 predavanje 
o kardinalu Stepincu u Hrvatskoj, Austriji, 
Njemačkoj i Sloveniji. 

Stručni je savjetnik u filmu “Kardinal 
Stepinac” Danijela Marušića (serija “Hrvati 
koji su stvarali svijet”). Dne 25. ožujka 1996. 
sudjeluje u emisiji sa Željkom Ogrestom na 
HRTV (prvi dio razgovora bio je posvećen 
kardinalu Stepincu). U Zagrebu je održao tri 
javna predavanja o kardinalu Stepincu i 
njegovom procesu (1992., 1994. i 1996. g.). 

Veći dio života proveo je u Zagrebu, gdje i 
danas živi. 

Kao odličan osobni poznavatelj blaženog 
kardinala Alojzija Stepinca i kao njegov du- 
gogodišnji suradnik, dr. Lav Znidarčić je 
nedavno objavio knjigu Alojzije Stepinac (u 
izdanju Matice hrvatske), koja predstavlja 
dragocjen prinos bibliografiji o našem novom 
mučeniku. 


Biskup 

Po posebnom nalogu Sv. Oca bio je postavljen 
nadbiskupom koadjutorom s pravom nasljedstva. Iskreno 
i ponizno se borio protiv ovako teškog tereta, ali 
poštivajući obvezu poslušnosti primio je teret, za kojeg 
je sam predosjećao da neće biti lagan. 

Preuzeo je dužnost u teškim predratnim vremenima. 

Bilo je problema i izvana, ali i unutar Crkve 
zagrebačke. 

Nikad nije tražio sebe, svoja osobna prava ili kakova 
priznanja. Htio je samo jedno: savjesno i dosljedno 
obavljati svoju biskupsku dužnost! To je i ostvario. 

Nije bio teoretičar, nego praktičan vođa svoga puka, 
koji nije nikad napustio, za koji je bio spreman i umrijeti. 

Njegov primjer je bio od strane vjernika a i nevjernika 
cijenjen. 

Čvrst karakter mu nije nitko osporavao, pa ni oni koji 
su ga mrzili - priznavali su daje dosljedan i nesalom-ljiv. 

Za sebe nikada nije tražio ništa. Svoj je nasljedni dio 
na velikom obiteljskom imanju u početku svog 
svećeničkog djelovanja dao braći. I njegova druga 
oporuka to potvrđuje. 

Borio se za zaštitu prava Crkve protiv - kako je sam 
napisao - “beogradske hajdučije”, ali to nikada nije bilo 
za njega, nego za narod, kojemu je Crkva bila majka i 
koja mu je odgajala pomladak. 

U najtežim vremenima odlučno je dao uputu: “NEKA 
ODNESU SVE, PA I KANONIČKE KURIJE U 
ZAGREBU, ALI NIKAKO POPUSTITI.” Nije 
poznavao kompromise, nije bio sklon nekim 
“nagađanjima” radi materijalnih pitanja ili možda 
smanjenja poreza i si. 

Propovjednik 

Znao je dobro daje dužan svom puku propovijedati. 
To nije nikada propuštao. Govorio je kratko i jasno, ne 
propuštajući zahvatiti aktualne, pa i teške teme. Za 
propovijedi se pripremao i naučio ih napamet. 

Ne bojeći se vlastodržaca otvoreno je znao osuditi 
one svećenike, koji su pošli za onima koji vladaju, 
zaboravljajući na svoju svećeničku službu i dužnost. 
Jedne je (za vrijeme rata) javno označio kao “USIJANE 
GLAVE”, a druge - u doba komunističkih pritisaka i 
terora: “IZDAJICAMA”, znajući dobro da će se 
takovim javnim nastupima teško zamjeriti onima koji 
vladaju u njegovoj Domovini. 

Slušatelji su osjetili da govori iz dubokog uvjerenja, 
da iza njegovih riječi stoji njegovo uvjerenje, njegov život. 

Govorio je malom čovjeku, ali i vlastodršcima, onima 
koji sude ovaj svijet. Bio je neustrašiv do te mjere, da 
nije razlikovao radi li se o članu kraljevske obitelji (Pavle 
Karađorđević), o čovjeku koji sebe identificira s državom 

Ustajao je u obranu 
prava i obranu čovjeka, 
bez obzira o kome se radi - Hrvatu, 
Srbinu, Židovu, komunisti 
ili protivniku Crkve. 


i narodom (Ante Pavelić) ili pak komunistima, koji su 
došavši na vlast smatrali da im se svi moraju bezuvjetno 
pokoriti (Josip Broz). 

Ustajao je u obranu prava i obranu čovjeka, bez 
obzira o kome se radi - Hrvatu, Srbinu, Židovu, komunisti 
ili protivniku Crkve. 

Za svoje uvjerenje je bio spreman dati život, svjestan 
da postupa kao Kristov svećenik, kao biskup koji ni u 
kojem slučaju ne smije popustiti protiv sile, protiv 
nepravde i protiv ljubavi. 

Socijalni radnik 

Kao mladi svećenik, uočivši svu bijedu u tadašnjem 
gradu kao što je Zagreb, neposredno je zahvatio svojim 
radom da konkretno pomogne onima, koji su potrebni. 
Taje njegova socijalna nota došla posebno do izražaja 
neposredno prije i u toku II. svjetskog rata. Organizirao 
je pomoć izbjeglicama iz Trećeg Reicha (Njemačke pod 
Hitlerom) zaštićujući posebno Židove. 

Za vrijeme rata je bio i organizator i velikodušni 
darovatelj svima onima, koji su trpili bijedu ili bili 
progonjeni. 

Za svakog je čovjeka imao razumijevanja; tko god 
se na njega obratio nije bio odbijen. I sam je nalazio 
rješenja za ugrožene, posebno djecu. Smatrao je to 
svojom velikom dužnošću. 

Stepinčev socijalni osjećaj nije potjecao iz neke mode 
ili želje da se pokaže pred svijetom, ne! To je bio dio 
njegovog bića, to je bio dio njegove svećeničke i 
biskupske službe. 

Njegova nas je ljubav prema bližnjemu oduševljavala, 
bila primjer koji treba nasljedovati. Put kojim treba ići! 

Uvijek je svojim radom pokazivao daje vjera bez 
djela mrtva. Živio je i umro kao siromah, a to u ovom 
našem stoljeću nije bilo na ovim područjima neznatna 
stvar. 


Vođa svjetovnjaka 

Od prvih dana svog svećeničkog rada znao je što 
znači posvetiti se radu sa svjetovnjacima, posebno s 
mladima. Pristupao je svima. Tražio pomoć i savjet, a 
kad je trebalo zaštititi progonjene križare, ustajao je u 
njihovu obranu bez odugovlačenja. Pozivao nas je na 
dogovor, primao naše sugestije, pomagao u ostvarivanju 
naših želja i potreba. 

Kad sam jednom prilikom upozorio njegovog tajnika 
dr. Stjepana Lackovića da bi nam bilo drago kada bi nas 
na poseban način oslovljavao, na sljedećem susretu je 
molbu nenametljivo i brzo proveo u život. Kad se nismo 
imali gdje sastati, rado nam je davao i svoj dom i svoj 
vrt. Bio je spreman pomoći mlade ljude, koji su se 
oduševljavali za ideale, koji su i njega u njegovoj mladosti 
vodili. 

Križari su mu bili zahvalni. Ostali su uz njega i u 
najtežim danima. Bili su prisutni i na njegovom suđenju, 
znajući da će to i te kako platiti. I platili su: preko deset 
godina komunističke robije i maltretiranja svake vrste. 
Bila je to ljubav za ljubav. 

Kad su ga prisilno smjestili u Krašić, pohodili su ga 
vodeći križari, a on se odmah raspitivao za one koji nisu 
mogli doći, jer su bili u zatvorima. 

U svojim je načelima bio odlučan, nepopustljiv, ali ga 
nikada nisam vidio ljutog i neraspoloženog prema 
čovjeku. 

Razlikovao je grijeh od grješnika. Za njega su načela 
bila svetinja, koju je trebalo čuvati i braniti, ali se za 
grješnike i one koji su ga progonili molio! 

Zatvorenik i pred sudom 

Vidjeli smo ga pred sudom, a iz brojnih podataka 
znamo kako mu je bilo u zagrebačkom zatvoru, u 
Lepoglavi i Krašiću. Na sudu je odgovarao mirno, bez 


Kardinal i nadbiskup 
ALOJZIJE STEPINAC je hrvat- 
skim katolicima ostavio ogroman duho- 
vni kapital. Moramo dobro paziti da ga 
neodgovorno ne rasipamo i da novog 
Blaženika djelima slijedimo. 

Ivan Pavao II. pred oltarom Majke Božje Bistričke, kojoj je i 
kardinal Stepinac bio vjeran cijelim svojim bićem 


ljutnje ili odgovora na nepravde, koje su bile očite u 
montiranoj sudskoj komediji. Nikome nije zamjerao, za 
svakoga je imao opravdanje i nastojao da radi njega, 
njegovih odgovora nitko ne strada na bilo koji način! 
Sebe nije štedio, ali suoptužene da. 

Svoju je patnju snosio s velikim strpljenjem, 
pouzdavajući se u Božju pomoć. Nikada nije mislio na 
sebe, pa ni onda kada je radi bolesti mogao napustiti 
svoje vjernike. Ostao je do smrti DOBAR PASTIR, 
svjestan da mu je dužnost ostati uz svoj narod, koji ga 
treba. 

Protivniku, koji mu je priredio takovu sramotu i koji 
gaje na različite načine ponižavo i vrijeđao, odgovarao 
je mirno, suzdržano. Znao je dobro, da nevin pati i da će 
osuda biti za njega nepovoljna. Nijednim korakom ni 
činom nije pokazivao da bi svoj položaj olakšao. Svoju 
spremnost na žrtvu, pa i žrtvu života je otvoreno pokazao. 
To je učinio ne samo radi onih koji su ga optužili i sudili, 
nego i radi onih za koje je spreman žrtvovati se do kraja. 

Stepinčeva Crkva 

0 Stepincu se mnogo pisalo i govorilo, pa smo tako 
čitali i čuli STEPINČEVA CRKVA. Jedni su to spominjali 


s negativnim predznakom, a drugi s vrlo pozitivnim 
predznakom. 

STEPINČEVE CRKVE NIJE BILO! 

Prvi koji bi bio protiv toga “naslova” bio bi sam Alojzije 
Stepinac, koji je znao samo za “jednu, svetu, katoličku 
i apostolsku Crkvu”. 

Nikako nije u skladu s onim što je Stepinac bio i kako 
je Stepinac djelovao, da se njegovom imenu (bez obzira 
s kakovim namjerama i željama) dodaje i epitet 
“Stepinčeva Crkva”. Takove nije bilo i nema je. Postojala 
je i postoji samo KRISTOVA CRKVA, kojoj je Stepinac 
dosljedno i vjerno služio. To se ne smije zaboraviti. Crkva 
ne može nikome služiti, a posebno ne pojedincima. 

Kardinal i nadbiskup ALOJZIJE STEPINAC je 
hrvatskim katolicima ostavio ogroman duhovni kapital. 
Moramo dobro paziti da ga neodgovorno ne rasipamo i 
da novog Blaženika djelima slijedimo. 

* * * 

Uza svu svoju skromnost postao je velik, primjer svom 
narodu i svijetu. Ne tražeći svoju slavu, postigao je slavu 
pred svijetom, a sada evo i na Nebu! 

Hvala mu! Jedino što moramo zapamtiti, to je: treba 
ga slijediti. Neka ga slijede i oni koji su na položajima u 
Crkvi i oni koji žele ostati maleni i sami, ali vjerni Kristu 
Gospodinu, koji nije tražio ni vlast ni novac! 

Kada su Stepincu nudili vlast, odlučno je odbio, jerje 
znao da to njemu nije povjereno, da to ne spada na njega. 
Novac je za Stepinca uvijek bio sporedna stvar. 

Znao je da se mora boriti za Kristovo kraljevstvo, 
koje nije od ovoga svijeta. 

ALOJZIJE VIKTOR je doista ostao VIKTOR - 
POBJEDNIK! 

* * * 

Popis osoba koje se spominju u prilozima: 

BAUER dr. Antun - sveučilišni profesor, akademik, zagre- 
bački nadbiskup. 

BULIĆ don Frane - svećenik, arheolog, počasni doktor 
zagrebačkog Sveučilišta, ravnatelj Arheološkog muzeja u 
Splitu. 

KARAĐORĐEVIĆ Pavle - knez namjesnik u Karađor- 
đevićevoj Jugoslaviji nakon pogibije Aleksandra I. Kara- 
đorđevića u Marseillu 1934. g. 

LACKOVIĆ Stjepan - svećenik Zagrebačke nadbiskupije 
i tajnik nadbiskupa Stepinca do 1 945. g. Živi u Americi. 

PAVELIĆ dr. Ante - ustaški poglavnik i poglavnik NDH, 
pravnik. 

ŠEPER dr. Franjo - kateheta, rektor Bogoslovnog sjeme- 
ništa u Zagrebu, nadbiskup koadjutor “sedi datus”, nadbiskup 
zagrebački, kardinal i prefekt Kongregacije za nauk vjere u 
Rimu 

ZNIDARČIĆ Ivan - knjižar i fotograf, suradnik don Frane 
Bulića u arheološkom muzeju u Splitu i društvu “BIHAĆ” za 
očuvanje starina. ■ 

Osobnost i poslanje svećenika 

Prema nauku i životu kard. A. Stepinca 


Postulator kame za kanonizaciju kardinala Stepinca , msgr. JURAJ BATELJA , 
sabrao je dio misli što ih je naš Blaženik izrekao ili napisao o svećeništvu u ovaj svoj 
nagovor kojeg je u svibnju 1996. održao svećenicima studentima Hrvatskog papinskog 
zavoda Sv. Jeronima u Rimu i ljubazno ga ustupio za objavljivanje u Novoj Tribini. 


Uvodne misli 

K ardinal Stepinac nije napisao traktata o svećeništvu. 

Ipak, na temelju njegovih misli, okružnica, pisama 
i dnevnika moglo bi se sastaviti djela o svećeništvu koja 
bi na svetopisamskoj osnovi, na razvitku teološke misli i 
crkvenosti bila ne samo djela o svećeništvu već obilna 
vrela trajnog njegova oživljavanja i obrazloženje njegova 
postojanja. 

Na Sinodi 1971. god. biskupi su ustvrdili kako su 
krize očitovane u kleru više doktrinalne, nego li disci- 
plinske naravi, i složno zaključili da govor o zvanju i 
poslanju svećenika mora biti utemeljen na Božanskoj 
Objavi. 

Prethodno je o tome progovorio Presbiterorum 
Ordinis , a nakon toga pojasnila Pobudnica Pastores dabo 
vobis. 

Čitajući tekstove Drugog vatikanskog sabora i 
pokoncilske dokumente o svećeništvu, te proučavajući 
život i djelo Alojzija Stepinca lako je uočiti sklad biblijske 
utemeljenosti, teološke podudarnosti i nadnaravne 
usmjerenosti ovih dvaju vrela glede prezbiterova poziva 
i poslanja. 

Čini mi se prije svega uputnim uvesti u te Kardinalove 
misli na temelju nekoliko napomena o promjenama koje 
su se dogodile na misaonom i društvenom području 
suvremenog života, uslijed kojih se često govori o krizama 
u životu i radu prezbitera, a odraz su zapravo krize osobne 
vjere. Mislim daje Alojzije Stepinac dobrano osjetio 
promjene u zajednici naroda koje su se dogodile niječući 
ili čak izgoneći božanski zakon iz javnoga života. 

Naime, ako je svećenikov poziv do nedavnog vremena 
imao neku sigurnost u kakvoj takvoj stalnosti javnog 
poretka, Stepinac je Misnik već u vremenu napetosti što 
opečatiše odnose između Crkve i svijeta. Bjelodano to 
pokazuje njegovo vrednovanje svećeničkog poziva, kad 


radi sablazni svećenika-oca obitelji, odustaje od hoda k 
oltaru, nakon povratka iz prvog svjetskog rata 1919. 
god., da bi 1924. nakon dodatnog promišljanja, 
savjetovanja s ispovjednikom, hrabro zakoračio prema 
svećeništvu s odlukom: “I posljednju kap krvi ako 
ustreba žrtvovati za pobjedu kršćanske misli u hrvatskom 
narodu, koji je već počeo izdisati pod uplivom mate- 
rijalizma!” 1 

Sigurno je u prošlom vremenu prezbiterova uloga bila 
zaštićena crkvenim auktoritetom, ugledom, učenošću i 
duhovnošću, zaštićena i snagom javnih službi jer je 
mogao osigurati i obraniti svoju čast, svoj ugled, svoje 
poslanje, pa i svoje imanje. Ovo naše doba, ishitrene ili 
zakonite demokracije, u neku je ruku već bio dohvatio i 
Stepinac. Dobro su mu, naime, bili znani zakoni 
demokracije i dijaloga, i to ne samo unutar Crkve, nego 
i u dodiru sa svijetom. Nažalost iskusio je što iskušavamo 
i mi, kako je često puta demokracija zakoračaj u 
demonkraciju, autoritarizam, anarhiju pa čak i očitu 
nepravdu, kako za pojedinca tako i za pojedine zajednice. 

Zbog osobitosti poslanja svećeniku se u javnom životu 
tijekom povijesti iskazivalo posebnu pozornost i 
poštovanje. U doba Alojzija Stepinca, a to je i naše doba, 
osjećalo se obaranje barijera što su se bile naslagale oko 
svećenikova lika i njegova je osoba postala poželjnija u 
neposrednom doticaju, u potrazi za odlutalima, u 
razgovoru s nevjernicima, u evangelizaciji, kojom je 
trebalo spašavati i one koji su nesmiljeno nasrtali na Boga, 
Crkvu, a s posebnim nabojem na svećenika. Stepinac je 
bio svjedokom desetaka i stotina nevino ubijenih 


1 Pismo Mariji Horvat, bez mjesta, 2. travnja 1 924., J. BATELJA, 
Živjeti iz vjere. Duhovni lik i pastirska skrb kardinala Alojzija 
Stepinca, izd. Nadbiskupski duhovni stol u Zagrebu, Zagreb, 1990., 
str. 8 1 . 

Msgr. Juraj Batelja (rođ. 1949.) bio je 
duhovnik sjemeništa Zmajević u Zadru. Docent 
je na Katoličkom bogoslovnom fakultetu u 
Zagrebu i profesor teologije duhovnosti na 
Institutu za kršćansku duhovnost u Zagrebu. 

Od 1990. godine postulator je kauze za 
kanonizaciju sluge Božjega Alojzija Stepinca. 


svećenika. 

Alojzije Stepinac, Pastir u katoličkoj sredini, osjetio 
je bremenitost i trnovito probijanje dijaloga radi 
pravoslavnog prozelitizma i velikosrpskog državnog 
podupiranja svih pokreta, družbi i vjerskih zajednica 
preko kojih je mogla oslabiti, zapriječiti ili onemogućiti 
djelovanje Katoličke crkve, kako po njezinim organskim 
institucijama, tako i po školi, katoličkim organizacijama, 
vojsci, plaćama župnika i kateheta, neuređenjem 
Konkordata, itd. 

Pred ovako zamašnim djelom ne želim niti mogu biti 
iscrpan. Navode Sluge Božjega ne donosim kronološkim 
redom, već snagom njihove poruke u povijesti spasenja. 

Dostojanstvo svećeničke službe 

Nadbiskup Stepinac se odlikovao nadnaravnom 
procjenom svećeničkog poziva. Promatra ga u njegovom 
biblijsko-teološkom korjenu. Svećenici su poslenici 
Kristovi. U čestitki mladomisnicima 19. veljače 1953. 
je napisao: “Ne poznajem Vas doduše osobno, jer je 
proteklo već sedam godina otkad sam nasiljem odstranjen 
od središta dijeceze, ali ne smeta. Poznajem Vas u Kristu 
Gospodinu, koji Vas je po svom milosrđu i ljubavi pozvao 
u svoju svetu službu, najuzvišeniju i najdivniju što je 
pozna ova dolina suza.” 2 

Pred misterijem svećenikova misterija on zastaje 
ushićen. Pokoji puta govori u zanosu kakvim je sv. Ivan 
Krizostom pisao svoje djelo O svećeništvu. 

U predgovoru knjizi Odgoj klera 3 je istaknuo ovo: 
”Ako postoji na svijetu štogod lijepa i uzvišena, onda je 
to sigurno svećeničko služenje (...) Postoji li na zemlji 
neko služenje koje bi bilo na korist vidljivom i nevidljivom 
svijetu, kao što je to svećeničko služenje. Nema ga. To 
je mogao ustanoviti samo Bog.” 

Češće je navodio misli sv. Pavla: “Milošću Božjom 
jesam što jesam!”, i ponavljao: “Tako bi trebao govoriti 


2 Krašić, 19. veljače 1953.; usp. J. BATELJA, Živjeti iz vjere, 
str. 169. 

3 Predgovor hrvatskom izdanju , u: CAMELE M. G., Odgoj 

klera (prijevod), pripremio BAJIC L., Zagreb, 1942. 


”Ako postoji na 
svijetu štogod lijepa 
i uzvišena , onda je to sigurno 
svećeničko služenje (...) Postoji li na 
zemlji neko služenje koje bi bilo na korist 
vidljivom i nevidljivom svijetu , kao 
što je to svećeničko služenje? 

Nema ga. To je mogao 
ustanoviti samo Bog. ” 


svaki svećenik.” 4 

Poznato je kako je on s jednakom ljubavlju primao 
župnike, kapelane, svećenike iz drugih biskupija, 
svećenike prognanike i redovnički kler. U svećenikovom 
poslanju, vršenom s predanjem i ljubavlju, gledao je 
najizvrsniji put kojim Bog vodi ljude k vječnom spasenju: 
tako valjan župnik preporađa čovjeka u svetom krštenju, 
malenima usađuje u dušu osnovne istine kršćanstva, 
malene i odrasle neprestano opominje na obveze prema 
Bogu i bližnjemu, u sv. Misi, kroz slavlje i lomljenje 
kruha, u pričesti, dijeli dušama hranu Tijela i Krvi 
Kristove, u sakramentu pomirenja liječi rane dušama, u 
sakramentu ženidbe daje bračnim drugovima blagoslov 
Boga Stvoritelja. Svećenikovo poslanje je u službi Života 
vječnoga i boljitka vremenitog čovjekova života. 
Nadbiskup to potkrepljuje kad oduševljeno govori o 
svećenikovom poslanju koje omogućuje čovjeku čuvati 
njegovo ljudsko i kršćansko dostojanstvo, koje ga 
osposobljuje za život snošljiv i ugodan, koji se lako može 
pretvoriti u pakao kad čovjek prestane crpiti milosna 
dobra s vrela spasenja, obezvređujući dostojanstvo 
svećeničkog poslanja; osim toga po svećeniku Krist 
ozdravlja grijehom ranjene duše, te u grešna srca i 
odlutale članove zajednice unosi svjetlo pomirenja, 
vraćajući ih Bogu. U teškom ratnom vremenu i poratnom 
progonu vjere, kad su mnogi svećenici lažno pozivani k 
bolesnicima i potajno ubijani, on je hrabrio svećenike na 
spremnost pružanja sakramenta bolesničkog pomazanja 
i svete Popudbine. 5 


4 J. BATELJA, Živjeti iz vjere , str. 273. 

5 Usp. Propovijed prigodom pete obljetnice osnutka župe 


Nova Tribina, 1998. br. 17 45 






DOSJE STEPINAC : Duhovni lik Blaženika 


“Isus Krist, Spasitelj 
roda ljudskoga, pobrinuo se 
je u svojoj dobroti za mnoge zrake 
sunca, da bi sunce Njegovih milosti 
moglo što bolje obasjavati grešne 
ljude. Uz biskupe dao je kršćan- 
skom puku veći broj svećenika. ” 


Piše jednom mladomisniku: “Doista, veće stvari vam 
nije mogao učiniti ni svemogući Bog, nego Vas učiniti 
svojim svećenikom i dati Vam vlast nad Tijelom i Krvi 
Kristovom ... Na dan svećeničkog ređenja reče Vam: 
”Jam non dicam vos servos sed amicos Meos.” 6 

Svoje je svećeništvo započeo živjeti pod geslom: “A 
ja, ne daj Bože da bih se ičim drugim uznosio, osim 
križem Gospodina našega Isusa Krista po kojem je svijet 
meni raspet i ja svijetu” (Gal 6,14). 

“La noblesse oblige.” Preporuča jednom 
mladomisniku: “Budite dakle pravi plemić Božji! Neka 
nikada u vašem svećeničkom životu, trajao dugo ili kratko, 
ne padne ni najmanja sjenka na Vaš svećenički karakter 
(...) neka nikada ne bude svijesnog prestupka u Vašem 
svećeničkom životu!” 7 

Kardinal Stepinac je svećenika promatrao ugrađena 
u djelo spasenja, u poslanje Crkve, najtješnje povezana 
uz osobu Isusa Krista koji ga pomaza za svećenika “in 
aeternum”. Dapače, “Isus Krist,” ističe Kardinal u 
Katehetskim propovijedima , “Spasitelj roda ljudskoga, 
pobrinuo seje u svojoj dobroti za mnoge zrake sunca, 
da bi sunce Njegovih milosti moglo što bolje obasjavati 
grešne ljude. Uz biskupe dao je kršćanskom puku veći 
broj svećenika.” 8 

Prezbiterat je dakle Božje djelo i Božji dar. Krist ga 


Sv. Josipa na Trešnjevci, u Zagrebu, 21. lipnja 1942., u A. Kard. 
STEPINAC, Propovijedi, govori, poruke (1941-1946), pripremili 
i uvod napisali J. BATELJA i C. TOMIĆ, izd. Postulatura Sluge Božjega 
Alojzija Stepinca i AGM, Zagreb, 1996, str. 113. 

6 Pismo svećeniku, nepoznatom naslovniku, 9. kolovoza 1956., 
u Arhivu Postulature Sluge Božjega Alojzija Stepinca, Zagreb, Kaptol 
31 (AP), sv. XIII, str. 421. 

7 Pismo Mladomisniku, naslovnik nepoznat, Krašić, 9. VIII. 
1956., AP,sv. XIII, str. 421. 

8 Katehetske Propovijedi, sv. II, (priredio N. BORIĆ), izd. 
Nadbiskupski Duhovni Stol u Zagrebu, Zagreb 1956, str. 87. 


daje polaganjem biskupovih ruku, i zato je prezbiter 
duhovno dijete biskupovo, koje postaje trajni i osobit 
suradnik u djelu spasenja. Nezamislivo je da bi se u 
životu Alojzija Stepinca mogla i začeti pomisao o čisto 
funkcionalnom svećeništvu, o svećeništvu s određenim 
radnim vremenom, o napuštanju službe uslijed teškoća i 
nerazumijevanja, itd. Za njega je prezbiter osoba bitno i 
neopozivo uključena u djelo ljudskog spasenja. 

Čovjek vjere 

Svećenik mora biti stoga čovjek duboke vjere, 
cjelovite, žive, prave i postojane vjere. 9 Običavao je 
govoriti kako “vjera nije kabanica koju možeš po volji 
okrenuti” 10 , ne sastoji se “u izvanjskom obliku koji 
sakriva trulo srce” 11 , već je sveudiljno priznanje Boga. 
“Morali bismo,” reče, “kad bi htjeli dostojno vjerovati, 
ljubiti Boga, pozajmiti si na neki način Njegovo srce, da 
Mu barem donekle vratimo ljubav za ljubav.” 12 

Prodahnut takvom vjerom mogao je hrabro nastupiti 
kad su komunisti zaprijetili interkontinentalnim raketama, 
a nakon što su pojedini svećenici, slabi u vjeri, postali 
zbunjeni i mislili su daje sve propalo. Napominje stoga 
u pismu jednom svećeniku 2. rujna 1957. godine: ”Ti si, 
hvala Bogu svećenik vjere, pa se nadam, da ni tebe ni 
ostale dobre braće svećenika neće impresionirati ni 
prestrašiti niti komunističke interkontinentalne rakete, da 
nećeš postaviti svoju nadu niti u američke rakete (...) Ali 
nomen Domini neće srušiti niti interkontinentalne rakete, 
makar nosile naoružanje svih A, H, K i U bomba na 
svijetu.” 13 

“Makar zvijezde padale s neba ... ne bojimo se ... 
Bog naš ostaje!” 14 

Svjedok nade 

Znakovito je Kardinalovo pismo vlč. Ćirilu Kosu, 
duhovniku bogoslova u Đakovu, od 3. srpnja 1959.: 
“Bogoslovi koji prolaze per ignem et acquam do svoga 
svećenstva, neka budu pravi pastiri duša, a nikad 
mercenarii i uvijek ljudi najvedrijeg optimizma.” 15 

Ako je ikada, a to je danas potrebna strpljivost, 
protkana nadom, napose svećeniku. “Redditio 


9 Pismo o. Alfonsu Andrašecu OFM, 28. srpnja 1957, AP, sv. 
XIII, str. 524, usp. Pismo jednom svećeniku, naslovnik nepoznat, 
Krašić, 12. srpnja 1957., AP, sv. XIII, str. 512. 

10 J. BATELJA, Živjeti iz vjere, str. 224. 

1 1 Nav. mj., str. 224. 

12 Nav. mj., str. 224. 

13 Pismo jednom dekanu, naslovnik nepoznat, 2. rujna 1957., 
AP, sv. XIII, str. 532. 

14 Pismo p. Ciprijanu Vupori OFM, Krašić, 18. travnja 1958., 
AP, sv. XIII, str. 552.-553. 

15 AP,sv. CXI, str. 3866. 

Slavljenje svetih Tajni prilikom beatifikacije blaženog 
kardinala Alojzija Stepinca 


jucundidatis doći će svima koji u ovim burama i olujama 
ostaju vjerni Bogu i Crkvi njegovoj.” 16 U svim zbivanjima 
moraju imati pouzdanje, neograničeno pouzdanje u 
dobrotu, moć i milosrđe Božje. “Pouzdanje i opet 
pouzdanje u Boga. Bog skriva ulje svoga milosrđa u 
posudici ‘pouzdanja’. Dakle, pouzdanje, pouzdanje, 
pouzdanje.” 

Navirala su ta ohrabrenja iz duboko proživljenog 
načela: “U Tebe se, Gospodine, uzdam!” 

U malom pismu šest puta spominje pouzdanje. 17 

Piše jednom laiku: “Naši siromašni i vjerni seoski 
župnici pribijeni su na križ boli i danju i noću, da ih 
duševno dotuku, kad nije uputno i dalje ubijati fizički, 
kao što se činilo u ratnim i poratnim prilikama. Ipak 
ostaju vedri, jer im je nada u Bogu.” 18 Neka ostanu 
puni nade u nepobjedivog Boga. Katolički svećenik koji 
vjerno služi Bogu, ne može biti malodušan. 19 


16 Pismo svećeniku, naslovnik nepoznat, 25. travnja 1 952., AP, 
sv. XII, str. 161. 

17 Pismo vlč. Živku Mihelčiću, župniku u Cerovcu ,11. srpnja 
1955., AP,sv. XII, str. 332. 

18 Pismo dr. Ivi Andresu, 24. lipnja 1954., AP, sv. XII, str. 245. 


Dostojanstvo prezbiterova poslanja možda najbolje 
izriču ove njegove riječi. “Vos autem sacerdotes Domini 
vocabimini, ministri Dei nostri. Dominus vos vocavit, 
Domino servire debetis, Domino vivitis, Domino etiam 
mori vos oportet.” 

Slavitelj svetih Tajili 

Najsvetija dužnost prezbiterova je slavljenje svete 
Mise. Što smo mi svećenici bez svete Mise? - pita se u 
pismu msgr. Smiljanu Čekadi, biskupu u Skoplju. 20 
Svećenicima piše: “Moramo i mi svećenici uzeti ‘ernst 
machen’ sa najsvetijim činom na zemlji, svetom Misom, 
po kojoj se u prvom redu obnavlja lice zemlje. A sigurno 
se ne može govoriti i ‘ernst machen’, ako se svećenik 
brižno ne pripravlja na svetu Misu i dolično ne zahvaljuje 
za nju.” 21 

Iz načina njegova slavljenja Mise rodilo se i ostvarilo 
nekoliko svećeničkih poziva. Jedan je i ovdje; nadam se 
da neću izdati “apostolsku tajnu”, ako spomenem daje 
to p. Ivan Fuček. 

“Ne znam samo”, pisao je vlč. Vinku Komeričkom, 
župniku u Pregradi, 11. rujna 1957., “hoćemo li se i mi 
svećenici ikada pravo uživjeti u neizmjerno bogatstvo, 
koje nam je Isus ostavio u svetoj Misi i sakramentima. 
U prvome redu u svetoj Misi! Ona je nastavak krvave 
žrtve na križu na nekrvni način.” I nakon što je izložio 
misli o Misi kao Žrtvi, kao izvoru i vrhuncu kršćanskog 
života, uskliknuo je: “I zato nikada ne mogu ni sebi ni 
vama dosta doviknuti: izrabiti (kad je Isus tako dobar, 
da se upravo želi dati izrabljivati) to božansko bogatstvo, 
te divne plodove svete Mise, žrtve Isusove na križu. 
Kada je mundus bio tako naufragus, da se poslužim 
riječima liturgije, kada tako naufragus kao danas?” 22 

Slugu Božjega posebno raduje mnoštvo svećenika 
adoratora, koji tjedno obavljaju sat adoracije, te svećenici 
kad prigodom bratskog okupljanja obave najprije 
adoraciju pred Presvetim. 23 I on je sam bio član tog 
udruženja i obavljao ure klanjanja za možda one 
propuštene u prošlosti ili unaprijed za one, kad će biti 
spriječen. 

Neće Vas sablazniti, naprotiv želim Vas utvrditi u 
vjeri u Presveti sakrament Euharistije. Spomenut ću 
naime dvaput suzama orošeno Stepinčevo lice. Jednom 


19 Pismo o. Viktoru Crnkoviću OFM., 2. srpnja 1959., AP, sv. 
XIV, str. 733. 

20 Krašić, 26. ožujka 1958., AP, sv. CXI, str. 3832.; usp. Pismo 
dr. Smiljanu Čekadi, 26. kolovoza 1958., AP, sv. CXI, str. 3828. 

21 Pismo vlč. Vinku Komeričkom, 2. lipnja 1957., AP, sv. XIII, 
str. 492. 

22 Pismo vlč. Vinku Komeričkom, Krašić, 1 1 . rujna 1 957., AP, 
sv. XIII, str. 535.-536. 

23 Pismo jednom svećeniku, naslovnik nepoznat, 6. prosinca 
1956., AP,sv. XXIII, str. 438. 

“Tu moramo tražiti 
također duboki razlog 
pada našega intelektualnog 
svijeta, što je zanemario riječ Božju, 
koju naviješta svećenik u crkvi. Jer onaj 
koji preporađa duše nije svećenik kako 
oni misle, nego milost Božja, koja se 
svećenikom služi kao kanalom, 
kroz koji dolazi u duše. ” 


mu je naime u lice na prkosan način jedan svećenik 
priopćio da napušta svećeničku službu jer nakon 25 
godina nije uspio uzvjerovati u Isusa u Euharistiji i drugi 
puta kad mu je poslužnik javio da Pavelić nije uvažio 
njegovu intervenciju za 40 hrvatskih časnika- 
pobunjenika, i da su strijeljani; i na tu vijest suze su mu 
niz lice počele kapati u tanjur juhe. 

Navjestitelj Božje riječi 

Nadbiskup Stepinac je sustavno naglašavao 
svećenicima potrebu i važnost navještaja Božje riječi, 
kao i potrebu njenog uvažavanja u životu slušatelja. U 
temelj propovijedanja postavio je “delectatio veritatis”, 
zahtjev da propovjednik bude ljubitelj istine. Navjestitelj 
Kristove osobe i Kristova nauka. Zar nije svojim stavom 
do smrti sustavno ne samo navještao, nego i branio 
Božansku osobu Kristovu i njegove Crkve? Odsijeva to 
i u brojnim njegovim nagovorima kleru. U Kristu Isusu 
vidio je rješenje na sve čovjekove probleme. Zato je 
Kristovu osobu postavio ponajprije za temelj svoje 
kršćanske osobnosti, svoje duhovnosti, svoje pobožnosti, 
želio ju je staviti u srž propovijedanja svojega klera, 
imajući na pameti kako sva teološka zrenja i ljudska 
umovanja koja nisu na Kristu utemeljena odvode od 
istine, a svaki svećenikov govor mora po Kristu voditi 
ka Kristu. 

Znakovite su u tom vidu njegove riječi izgovorene u 
propovijedi akademičarima prigodom uskrsne ispovijedi 
i pričesti, 26. ožujka 1944. u Zagrebu: “Nema sumnje, 
da bi teško griješio dušobrižnik, koji bi zanemario dužnost 
navješćivanja riječi Božje. Ali nema sumnje ni o tome, 
da bi radio zlo i svaki katolik, bio on intelektualac ili 


priprost čovjek, koji bi prezirao i omalovažavao riječ 
Božju, što ju svećenik kao zastupnik Božji nedjeljom i 
blagdanom naučava u crkvi. Isus Krist je išao tako 
daleko, da je ovaj prezir i ovo omalovažavanje riječi 
Božje označio kao siguran kamen zabačenja.” 

U nastavku spomenute propovijedi navedene misli 
pojasnit će upozorenjem kako je upravo omalovažavanje 
Božje riječi uzrok mnogih zala. Reče: “Tu moramo tražiti 
također duboki razlog pada našega intelektualnog svijeta, 
što je zanemario riječ Božju, koju naviješta svećenik u 
crkvi. Jer onaj koji preporađa duše nije svećenik kako 
oni misle, nego milost Božja, koja se svećenikom služi 
kao kanalom, kroz koji dolazi u duše.” I u nastavku 
donosi primjer Donosa Cortesa, španjolskog poslanika 
u Parizu. Naime, na prigovor, kako on, čovjek visoke 
naobrazbe i profinjenog duha, voli slušati priproste 
propovijedi svećenika, Cortes je dao lijep odgovor: “Kad 
svećenik govori s propovjedaonice i naviješta riječ Božju, 
onda ja uvijek iza njega vidim Boga.” 

Slično će reći i vojnim svećenicima na završetku 
duhovnih vježbi, 24. studenoga 1941., kad im je, na 
osobit način, stavljao na srce propovijedanje Božje riječi. 
Opominje ih i potiče da propovijedaju vojnicima ne 
“prazne priče ili ljudsku mudrost, nego Krista raspetoga”. 
Potom ih je ohrabrio napominjući: “Ako budete morali 
koriti, budite otvoreni kao sveti Ivan Krstitelj (...) Kad 
budete morali tješiti, budite blagi kao Krist koji na grobu 
Lazarovu plače zajedno s drugima, ali više nego ustima, 
gospodo, propovijedajte raspetoga Isusa svojim životom. 
Jer po tom se najviše poznaju sluge Božje, po riječima 
svetoga Pavla, 'što razapeše tijelo svoje strastima i 
požudama' (Gal 3, 24). To će biti najbolja propovijed 
vojnicima i zalog svakog uspjeha.” 

Dužnost je svećenikova propovijedati. “Danas narod 
potrebuje riječi Božje više nego možda ikad u povijesti 
roda ljudskoga.” 24 U oduljem pismu dominikancu o. D. 
Budroviću, iznosi svoje gledanje na propovijedanje. 
Načelno treba iznositi vjerske istine pozitivno, ali ne pasti 
u drugu skrajnost da se ispušta dogma o paklu. Sveto 
pismo mora biti poglaviti sadržaj propovijedanja. Sam 
je počeo narodu tumačiti Bibliju, počevši od knjige 
Postanka. No posebno naglašuje da premalo molimo za 
uspjeh propovijedanja. 25 Piše patru Leonu: “Doista, 
živimo u vremenu kad je došlo do potpune 
dekristijanizacije javnog života. Nije upravo radi toga 
potrebnije danas nego ikada prije propovijedanje riječi 
Božje?” I govori o tužnim vremenima za vrijeme Henrika 


24 Pismo o. Leonu OFM, 9. siječnja 1954., AP, sv. XII, str. 219. 

25 Pismo o. Dominiku Budroviću O.P., 3. kolovoza 1955., 
AP, sv. XII, str. 335.-339. 

Vrhovni Svećenik Crkve, Ivan Pavao II. , u Solina (listopad 1998.) 



VIII. kada nisu propovijedali niti znali propovijedati ni 
biskupi ni svećenici. “Ne govori li možda ta činjenica 
bolje od ikoje druge o šizmi Katoličke crkve u 
Engleskoj ?” 26 

SensusEcđesiae' 

Svećenik nije samo sin, nego i svećenik Crkve . 27 
Njegovo služenje je “proslava Isusa Krista ”. 28 Stoga je 
i norma po kojoj je nadbiskup Stepinac prosuđivao 
svećenike bila mjera u koliko se pojedini svećenik svojski 
borio za pobjedu Kristova kraljevstva u svijetu. “Mi se 
kao svećenici”, reče, “ne možemo baviti stranačkom 
politikom, i neka je daleko od nas, ali isto tako poštujemo 
i ne bojimo se istaknuti svoje ljubavi prema hrvatskom 
narodu. Mi znamo što jesmo i svog hrvatskog imena ne 
trebamo se nikad stidjeti .” 29 

No njegov politički stav može se pravilno vrednovati 
samo na temelju uvjerenja sažeta u riječima: 


26 Usp. Pismo p. Leonu O.F.M., 27. lipnja (godina nečitljiva), 
AP, sv. XVII, str. 1382. 

27 Pismo vlč. Franji Kuhariću, 26. srpnja 1955., AP, sv. XII, str. 
333. 

28 J. BATELJA, Živjeti iz vjere, str. 169. 

29Nav. mj., str. 177. 


“Svećenik, koji je /u moralnom pogledu/ na svom 
mjestu, politički najviše čini za svoj narod. On čini više 
nego svi političari .” 30 

“Jao svećeniku, koji bi kušao mimo svog biskupa 
voditi neku posebnu crkvenu politiku (...) Ali jao isto 
tako biskupu, koji misli, daje mudriji od Petra, Sv. Oca 
i da će svojom nekom zasebnom crkvenom politikom 
postići uspjehe kojima će se diviti svijet .” 31 

Crkva je zasnovana na Petru. Dok je za vrijeme 
pastirskog rada tu istinu vjere hrabro naviještao, u 
sužanjstvu ju je predano živio. Kad je progon radi 
stvaranja nacionalne crkve odvojene od Rima postao 
strahovito težak, pisao je: 

“Ako misle ovakovim mjerama slomiti Katoličku 
crkvu, onda su velike naivčine, jer Crkva se Katolička 
ne upire niti na kardinala Stepinca niti na bilo kojeg 
čovjeka, nego na Isusa Krista, kojega zamjenjuje na 
zemlji Petar, Sveti Otac. A Petar ne umire !” 32 


30 J. VRANEKOVIĆ, Dnevnik , sv. IV, str. 87s.; usp. nav. mj., 
sv. II, str. 10. 

31 Pismo vlč. Vinku Komeričkom, Krašić, 7. siječnja 1957., u 
J. BATELJA, Živjeti iz vjere, str. 274. 

32 Pismo naslovljeno “Prečasni”, Krašić, 29. travnja 1958., 
AP, sv. XIII, str. 558-560. 

“Svećenik, koji je 
/u moralnom pogledu/ 
na svom mjestu, politički najviše 
čini za svoj narod. On čini više 
nego svi političari. ” 


Oznake svećenikove crkvenosti najprepoznatljivije su 
u brizi stoje iskazuje za Crkvu načinom propovijedanja 
Božje riječi rječju i primjerom, te proživljenošću i vjerom 
kojom s Božjim narodom slavi i pomnjom kojom dijeli 
tajne Euharistijske Žrtve. 

Ovaj sud donosim na temelju brojnih njegovih 
okružnica o katehetskom načinu propovijedanja, o 
biblijskim referencijama u donošenju primjera, o točnom 
počinjanju svete Mise, o sabranosti slavljenja Euharistije, 
o pripremi i zahvali za Misu, o čuvanju presv. 
Sakramenta, o spremnom podjeljivanju Popudbine, o 
duhovnoj Pričesti, o brizi za dostojan izgled crkvenog 
posuđa i liturgijske odjeće. U tom je vidu, u 37 
propovijedi, protumačio knjigu Levitskog Zakonika. 

Božanski Časoslov 

Svećenik mora biti čovjek meditacije i razmatranja, 
čovjek molitve. Znao je koliko tijek života slabi zelus 
svećeničke revnosti. Stoga inzistira na duhovnim 
obnovama, rekolekcijama, duhovnim vježbama, osobnoj 
molitvi, unići naime u sebe sama, da bi poput sv. 
Augustina pronašao sebe u Otajstvu Kristova poslanja i 
uzdigao se u nadvisine. 

Tako je u pismu upravljenom vlč. Vinku 
Komeričkom, tada župniku u Pregradi, naglasio: “Mislim 
pak, da Ti ne trebam posebno isticati, da među odlična 
arma spiritualia svećenikova spada meditacija, 
razmatranje. I kad bi koji svećenik kušao podcijeniti 
važnost dnevnog razmatranja, stavio bi se iznad 
auktoriteta proroka, koji govori: ‘Desolatione desolata 
est terra, quia nullus est, qui recogitet corde.’ Ako je 
meditacija potrebna redovniku unutar četiri samostanska 
zida, kud više nama svećenicima, koji smo izvrgnuti svim 
navalama svijeta i po danu i po noći. Kako možemo 
izbjeći ruševinama naše duše, ako živimo po svjetski, 
bez pravog poznavanja naših svećeničkih dužnosti, 
mlitavi? A kako su teške i velike dužnosti svećeničke! ... 
Onda samo moći ćemo gorjeti kod prikazivanja svete 


misne Žrtve, kod molitve brevijara, saneta sanete 
tractare , kao što je dijeljenje svetih sakramenata i 
sakramentala, jer će nas upravo meditacija učiniti ignem 
urentem , kao što veli Psalmista: ‘Et in meditatione meae 
ardescet ignis.’” 

I podsjeća na pale svećenike i među njima neki 
columnae katoličkog pokreta. “Raditi, raditi, raditi bilo 
im je geslo. Da bude uspjeh što veći na oko, radili su, ali 
zanemarili meditaciju ili bolje vlastitu dušu, i rezultat je 
bila ruina magnat 

Slavitelj sakramenta pomirenja 

Uz poticaje na spremno i radosno naviještanje 
evanđelja, nadbiskup Stepinac potiče svoje svećenike 
da što češće pristupaju sakramentu pokore, ispovijedi. 
Istaknuo je to ovako govoreći katehetama grada Zagreba, 
u veljači 1941. godine: 

“Mi se evo spremamo, da u ovoj svetoj jubilarnoj 
godini /o 1 300-toj obljetnici prvih veza Hrvata sa Svetom 
Stolicom/ preporodimo čitav naš narod duhom Božjim 
(...) A tko od nas ne zna, da je jedan od važnih koraka 
na tom putu iskrena sveta ispovijed svakog pojedinca, 
kad poput rasipnog sina pada raskajan u naručje Oca 
nebeskoga. 

Nije li to, gospodo katehete i braćo vjernici, memento 
za nas, da mislimo najprije na same sebe te i mi nastojimo 
oživjeti u sebi vjeru u ovaj sakramenat oproštenja i 
marljivo se koristimo njime? (...) 

Nastojimo stoga oživjeti, opet u sebi vjeru u vrijed- 
nost ovoga svetog sakramenta. Neka nam opet dođe 
pred oči, da ovo nije nikakvo mučilište savjesti nego is- 
tinsko oslobođenje savjesti. Neka nam dođe živo pred 
oči, daje sveti sakramenat pokore divna Božja institucija 
u kojoj Božja svemoć pritiče u pomoć našoj nemoći 
(...) 

Potrebno je, rekoh, da opet nanovo oživimo u sebi 
vjeru u vrijednost ovog svetog sakramenta, jer smo svi 
slabi i u vrevi života ohladi i zaboravi se mnogo toga, što 
nam je potrebno kao korica kruha. I mi rado podlegnemo 
ljudskim obzirima i ljudskom stidu, da otvorimo srce 
svoje tamo, gdje ćemo naći najotvorenije srce, srce 
ispovjednika (...) 

Ako dakle hoćemo, da u ovoj svetoj jubilarnoj godini 
što više ljudi privedemo k Bogu kao izgubljene ovce 
(...), iskoristimo sami ovaj sveti sakramenat, da kao pravi 
prijatelji Božji uzmognemo posredovati kod Boga za one, 
koji su se grijesima udaljili od Njega.” 

Prigodom plenarnog sastanka zagrebačkih kateheta, 
7. prosinca 1941., zagrebački Nadbiskup održao je 


33 Pismo vlč. Vinku Komeričkom, 1. lipnja 1957., AP, sv. 
XIII, str. 491. 


50 Nova Tribina, 1998. br. 17 





DOSJE STEPINAC: Duhovni lik Blaženika 


“Žalosno je, kad neki 
svećenici zaborave na uzvišeno 
dostojanstvo svoga zvanja i bace 
se ili u numizmatiku, ili na učenost, ili 
na studij, ili se bave sa stvarima, koje se 
ne slažu sa njihovim svećeničkim zva- 
njem. (...) Više puta bi čovjek zapla- 
kao, kad misli, da se svećenik 
ili redovnik bavi svačim. ” 


značajan nagovor. Nakon što je ustvrdio činjenicu 
propadanja nebrojenih duša, reče, kako se posvuda 
zamjećuje pojavnost slična onome, što je Isus Krist 
nazvao “mrsko opustošenje”, o kojem govori Daniel 
prorok. I navodi formalizam u pobožnosti, razvratnost 
u obitelji, nepoštivanje zakonitoj vlasti, nasilje i pljačku, 
mržnju koja je ljudska srca sledila i okamenila. Ima 
mnogo uzroka tome. Nadbiskup Stepinac želi upravo 
svećenicima svratiti pozornost na jedan uzrok koji nije 
možda najzadnji, ali je jedan od bitnih, a zove se: 
“komotnost, nerad, nebriga onih, kojima su povjerene 
neumrle duše”. 

On je bolno osjećao i nestašicu svećenika, kako u 
općoj Crkvi, tako i u svojoj Zagrebačkoj nadbiskupiji. 
Jedan od uzroka vidi upravo u mlakosti onih koji su već 
pozvani, posvećeni i poslani. Stoga u spomenutoj 
propovijedi katehetama opominje. “Ali nema sumnje ni 
u tom, kad bi oni koji su tu, bili puni oduševljenja za 
Božju stvar i napeli svoje sile, da bi u mnogim krajevima 
bila sasvim druga situacija za Crkvu nego li jest.” 

Nakon što je naveo primjer apostola Pavla u 
gorljivosti u radu za Božje kraljevstvo, Nadbiskup je 
nastavio: “Kako bijednu figuru prave u poredbi s 
apostolom Pavlom oni svećenici, koji hoće da im se rad 
u ovim teškim vremenima ograničuje na samu njihovu 
dobru volju (...), kojima je prvo pitanje kad im se povjeri 
koja zadaća, kakova će biti nagrada (...), kojima ja prvo 
pitanje kad se žele natjecati za koje mjesto, da li je u 
materijalnom pogledu bolje nego ono koje ostavljaju, i 
ima li na novom mjestu više vremena za razonodu nego 


li u dosadašnjem! Amice ad quid venisti!" 

Nakon tih proročkih kazivanja o propustima, 
uznastojao je ohrabriti subraću zboreći ovim riječima. 
“Rad za Boga naša je najveća čast, rad za Boga naša je 
prva dužnost! Naša najveća ambicija mora biti da u 
svemu postanemo slični Kristu (...) da možemo i smijemo 
nastaviti djelo Kristovo (...) Mi smo u službi evanđelja. 
Tamo gdje službenici evanđelja spavaju, tamo neprijatelj 
brzo zasije kukolj lažnih nauka koje duše strovaljuju u 
propast.” 

I potom je svoj nagovor zaključio riječima: “Ono što 
Bog od nas očekuje nije uspjeh (jer taj ovisi o Njemu), 
nego rad, i On naplaćuje ne uspjeh , nego trud i muku 
koju smo uložili. Neovisno od uspjeha izrabimo talente, 
koje nam je Bog dao, i u školi i izvan škole, da ih s 
obilnim kamatima vratimo Gospodaru života, kad dođe 
da načini račun sa svojim slugama.” Znakovito je što je 

0 svećenstvu prozborio i u nagovoru sestrama 
milosrdnicama, održanom 24. rujna 1944. Govoreći o 
nastanku staro-katoličkog pokreta, koji je najprije 
poljuljao, a potom odveo iz Katoličke crkve uzdrmale 
svećenike, Nadbiskup reče: “Nema tu nikakvog idejnog 
naziranja, nego prljavština života, zanemarivanje 
brevijara iz dana u dan, pogotovo izostavljanje molenja 
sv. krunice, koja nema obveza pod smrtni grijeh, zatim 
zanemarivanje drugih pobožnosti, a kad se tome pridruži 

1 zlo društvo, pa i žena, onda se pada sve dublje i dublje. 
Na taj način dođe se i do otpada i tako daleko, kao što je 
došao jedan otpali svećenik, koji je zanijekao djevičansku 
čistoću Majke Božje.” 

Ozbiljno se na tu temu osvrnuo govoreći i sestrama 
uršulinkama, 17. listopada 1945., rekavši: “Žalosno je, 
kad neki svećenici zaborave na uzvišeno dostojanstvo 
svoga zvanja i bace se ili u numizmatiku, ili na učenost, 
ili na studij, ili se bave sa stvarima, koje se ne slažu sa 
njihovim svećeničkim zvanjem. (...) Više puta bi čovjek 
zaplakao, kad misli, da se svećenik ili redovnik bavi 
svačim.” 

Uz nastojanje da svećenici budu svetog i neporočnog 
života, brinuo se i da savjesno vrše osobito im povjerene 
dužnosti. Na poseban način bijaše osjetljiv za savjestan 
rad svećenika vjeroučitelja, kateheta. Svjedoči to i njegov 
vrlo ozbiljan govor održan katehetama grada Zagreba 
na početku školske godine 1943. Bijahu mu dobro 
poznate teške prilike u kojima se živjelo i radilo u 
prosvjeti. Ali jer se radilo o vjeronauku, o kršćanskom 
odgoju i oblikovanju duša, nije propustio naglasiti kako 
te teške okolnosti ne mogu niti njih niti njega “izuzeti od 
dužnosti koje smo na sebe preuzeli svetim svećeničkim 
ređenjem i nastupom katehetske službe”. 

I kad su pridošle tužbe, da neki katehete ne rade, 

“U društvu svetih Boga 
će gledati oni svećenici, koji su 
kroz pedeset, šezdeset godina obrađi- 
vali njive ljudskih duša, a kao nagradu 
često puta primali poruge svake vrste, 
trpili nasilja, a često puta zapeča- 
tili sve mučeničkom smrću. ” 


koliko bi mogli i morali, on ih vrlo obzirno potiče na 
savjestan rad, govoreći: “Vi, gospodo i braćo katehete, 
nastojte da marljivim svojim radom izbijete svaki povod 
tužbama, kao da ne vršite svjesno ono, na što ste kao 
katehete obvezani. Potrebno je do maksimuma iskoristiti 
vrijeme napose sada, kada manje više sve škole moraju 
raditi u vrlo skučenim prilikama i uz stalne prekide.” 
Potom ih svjetuje na blagi i molitvom nadahnut pristup 
u radu s mladima. Učinio je to ovim riječima: “Mi 
katolički svećenici imademo uvijek u ruci sredstvo, kojem 
se ništa ne može oprijeti, ako hoćemo da nešto 
postignemo. To sredstvo je sveta molitva. Pa da lakše 
doskočite zlu, na koje se tuže kadkada i građani, da se 
mladež razuzdano vlada pod svetom Misom u crkvi, 
utecite se svemogućem sredstvu, molitvi! Neka ne prođe 
nijedan dan, a da se povjerene Vam mladeži ne sjetite u 
svetoj Misi, breviru ili inače u molitvama, i uvjeren sam, 
da će se prilike i u ovom pogledu izmijeniti usprkos 
očajnim prilikama, koje vladaju u čitavom svijetu.” 

Ne zaboravlja skrenuti pozornost katehetama na 
osobitu skrb za one mlade kršćane koji svoje 
opredjeljenje za Krista radosno žive. “Nastojte, reče, tu 
izabranu mladež privući u bilo koje /katoličko/ društvo, 
da se onaj sveti plamen, koji je Krist donio na svijet, 
raspali u njima, pa da onda zapale njime i svoju okolinu, 
drugu mladež, koja je mlaka, nemarna i neupućena. Jer, 
moglo bi doći vrijeme, a možda čak nije ni daleko, kad 
će se od svih nas tražiti možda i krvava žrtva za priznanje 
naše vjere. Za taj slučaj valja biti spreman.” 

Spomenuti nagovor završava riječima ohrabrenja 
kako bi vjeroučitelji muke i brige nove školske godine 
podnosili Kristovom ljubavi, koja sve podnosi i sve 
prašta. Bit će to “novi dragulj u kruni vječnoga života, 
koju vam pripravlja onaj, kome služite”. 


0 toj nagradi progovorio je i na Sve Svete 1945., 
nakon što su zaredale zapreke vjerskom nauku i učestali 
progoni svećenika. Reče: “U društvu svetih Boga će 
gledati oni svećenici, koji su kroz pedeset, šezdeset godina 
obrađivali njive ljudskih duša, a kao nagradu često puta 
primali poruge svake vrste, trpili nasilja, a često puta 
zapečatili sve mučeničkom smrću.” 

Jedinstvo i bratsko ophođenje među svećenicima 

U oporuci što je napisa 28. svibnja 1957., kako 
vjernicima Zagrebačke nadbiskupije, tako i svemu 
hrvatskome narodu, insistira na očuvanju crkvenog 
jedinstva: Složni budite! Ništa on toliko ne stavlja na 
srce svojim svećenicima nego slogu, jedinstvo, jedno 
srce. 34 

Necessitas caritatis. 

Na početku svoje natpastirske službe 1937., reče u 
pozdravnom govoru predstavnicima svećenstva. 
“Poznam poteškoće pastoralnog klera. Njihove 
poteškoće bit će i moje poteškoće. Zajedno ćemo trpjeti 
i zajedno se radovati da budemo jedno srce i jedna 
duša.” 35 

1 župljani sa svojim župnikom moraju biti jedno srce, 
jedna duša. 36 No posebno ističe jedinstvo u radu između 
dijecezanskog i redovničkog svećenstva; jedan su 
jedincati prezbiterij. 

Bog je skriven u svećeniku. Navodeći arškog župnika 
Vianeja, reče: “Kad bismo imali vjere, vidjeli bismo Boga 
sakrivenoga u svećeniku kao svjetlo iza stakla, kao vino 
pomiješano s vodom”, i zatim nastavi: “I to vrijedi za 
svakoga svećenika, pripadao on svjetovnom, 
dominikanskom, franjevačkom, isusovačkom ili kojem 
mu drago kleru. Kroz svakoga od njih, po riječima 
svečevim, proviruje Bog koji ih je pozvao u svoju službu. 
I zato je razumljivo, da svi moraju biti jedno srce ijedna 
duša, kad su svi sluge Boga Višnjega, i kad se sjete, da 
je Spasitelj na Posljednjoj Večeri s posebnom toplinom 
molio za sve ‘ utunum sint - da budu jedno’. Zato me je 
neugodno dirnulo, kad sam čuo, da su neki mladi 
svećenici prigodom mlade Mise u Samoboru stavljali 
nerazborite prigovore franjevcima, zaboravivši, da ‘ zelus 
imprudens plus officit quam proficit \ i da nam danas, 
ako ikada, mora biti geslo, makar pripadali raznim 
redovima ili svjetovnom kleru: ‘Getrennt marschieren, 
vereint schlagen’, /napredovati zasebno, ali tući 


34 Usp. Pismo vlč. Mati Žlimenu, župniku u Petrovini, 3. 
travnja 1956., AP, sv. XIII, str. 378. 

35 J. BATELJA, Živjeti iz vjere, str. 174. 

36 Pismo vlč. Antunu Klasincu, župniku u Lasinji, 3. travnja 
1956., AP,sv. str. 379. 

ujedinjeno/ sotonu i njegovo kraljevstvo, da se uspostavi 
u svem svijetu kraljevstvo Kristovo ‘regnum veritatis et 
vitae, regnum sanctitatis et gratiae, regnum justitae, 
amoris et pacis.’” 37 

U pismu isusovačkom provincijalu, čiji redovnici drže 
dijecezansko sjemenište, govori o problemu kako 
postupiti kad neki mladić u biskupskom sjemeništu osjeti 
redovnički poziv. “Ja dakle smatram, da bih ogriješio 
svoju savjest, ako bijednom mladiću, kod kojeg su očiti 
znak ov i pozi va Božjeg-za. red ov ničko zvanje, priječio to 
zvanje zato, jer je bio pitomac dječ. sjemeništa. Neki 
prerevni svjetovni svećenici misle, oslabit će naš svjetovni 
kler i župe ostati prazne. Moje je mišljenje, da se veoma 
vara svjetovni svećenik, koji smatra, da je za nas 
izgubljeno zvanje, ako jedan mladić iz našeg sjemeništa 
ode u redovnike.” I navodi razloge, zašto nije izgubljen 
bilo da radi u svojoj provinciji ili da kao misionar pođe u 
misije. “Ako imademo pred očima Corpus Christi 
Mysticum, bez sumnje će se na bilo koji način izbiti 


37 Pismo o. Afonsu Andrašecu O.F.M., 28. srpnja 1957., AP, 
sv. XIII, str. 524. 


korist i za našu dijecezu, odnosno domovinu.” 38 

Isusovačkim mladomisnicima piše: “Ja se dakle 
radujem, da se pomnožio broj svećenika Gospodnjih u 
teško iskušanoj crkvi šutnje.” 39 

Jednom isusovačkom mladomisniku piše: ”Ja se 
iskreno radujem kad vidim da se popunjuju redovi 
svjetovnih svećenika, dobrim i revnim dušama. Ali se 
isto tako radujem, a možda i više radujem, kad vidim da 
se popunjuju redovi redovničkog klera revnim i dobrim 
svećenicima.” 40 

Sva se njegova želja sastoji u Isusovoj molitvi: Da 
budu jedno! To potvrđuje i pismom o. Stanku Baniću, 
franjevcu, od 2 1 . kolovoza 1958.: “Neobično mije drago 
čuti o lijepom skladu između Vas i tamošnjeg svećenstva. 
To je Duh Božji! Ubi caritas et amor, Deus ibi est!” 41 
“To krasno djeluje na narod, koji i te kako shvaća onu 
riječ: ‘Ecce quam bonum et jucundum, habitare fratres 
in unum.’” 42 

Sluga Božji se raduje svakom svećeničkom pozivu. 
Prati s ljubavlju rast svećeničkog zvanja, i koliko može 
od poklona obilato daje za sjemenište, sjemeništarce, 
bogoslove i siromašne svećenike 43 

Uslijed pomanjkanja svećenika osnovao je još davne 
1939. Djelo za svećenička zvanja, organizirao prve 
subote u mjesecu, kao svećenički dan i dan molitve za 
dostatan broj pozvanih i posvećenje već zaređenih 
prezbitera. Ljubav im je iskazao i osnivanjem 
svećeničkog doma i svećeničke menze. 

Doista je pobudna riječ kojom je predusreo, zamislio 
i ohrabrio jednog svog rođaka na putu do svećeništva. 
“Znaj veći dar ne možeš dati sebi, svojim ukućanima, 
hrvatskom narodu, već dobrim svećeničkim životom. 
Sve su prilike takove da možeš takav postati. Ali znaj da 
je bolje biti dobar kršćanin, nego zao svećenik!” 44 
“Najveća je kazna za narod, reče drugom zgodom, 
ako ga Bog liši svećenika, ali i zli svećenici su nesreća za 


38 Pismo provincijalu o. Ivanu Kukuli S.J., 10. lipnja 1956., 
AP, sv. XIII, str. 401. s. 

39 Pismo Mladomisnicima Družbe Isusove, 16. kolovoza 1957, 
AP, sv. XIII, str 525. 

40 Pismo o. Edomiru Ciku S.J., 7. kolovoza 1 954., AP, sv. XII, 
str. 265. 

41 Pismo o. Stanku Baniću O.F.M., 21. kolovoza 1954., AP, sv. 
XIII, str. 592. 

42 Pismo o. Stanku Baniću O.F.M., 4. lipnja 1 957., AP, sv. xIII, 
str. 494; usp. Pismo o. Stanku Baniću O.F.M., 16. prosinca 1958., 
AP, sv. XIV, str. 64 ls. 

43 Pismo provincijalu o. Ivanu Kukuli D.I., listopad 1953., AP, 
sv. XII, str. 202; Pismo vlč. Matiji Burja, mladomisniku iz Krašića, 
4. siječnja 1957., AP, sv. XIII, str. 452. 

44 J. VRANEKOVIĆ, Dnevnik , sv. II, str. 167s.; usp. J. 
B ATELJA, Živjeti iz vjere, str. 181. 

narod.” 45 ' ^ 

Znakovita je i ova njegova usporedba: “Prije će pasti 
zvijezde s neba, nego li tko potpuno istrijebi Katoličku 
crkvu s lica zemlje prije konca svijeta. Zato možemo 
vjerovati i njegovim riječima: 'Ni vrata paklena neće je 
nadvladati! ' Ako bije tko mogao srušiti, bili bi to u prvom 
redu loši svećenici.” 46 

Svećenik koji je mlak u duhovnom životu ne može 
biti goruć niti u vršenju svojih pastoralnih dužnosti. Nije 
se zgražao nad takvim ljudima, ali je žalio što su Božjem 
djelu uskratili punu ljubav, očinski i ponizno popravljao. 
‘Peccata sacerdotum - peccata nostra! ’ Da su svećenici 
bili radini i požrtvovni, drugačije bi bilo. O Bože, što će 
iza 50 godina opet za nas reći! Qui stat, videat ne cadat! 
- Koji stoji neka pazi da ne padne!” 47 

Doista, prema svjedočanstvu Sluge Božjega Alojzija 
Stepinca “nije dosta biti svećenik, već je važno biti dobar 
svećenik!” 48 

“Da nam je samo svećenika Božjeg duha - spasit 
ćemo jadni naš narod!” 49 “Sa sto dobrih svećenika mogu 
preporoditi dijecezu!” 50 

A što je rekao svojim neposrednim slušateljima, to 
danas govori i nama. 

10. Apostol Bogorodičine slave 

Svećenik mora voditi duše. Kako ih voditi k Bogu? 
Po primjeru Svete Bogorodice! Često potiče na odanost 
prema Majci Božjoj, kako je on obično naziva. “Vjerni 
Kraljici svećenika, Majci Božjoj. Ona će vam pokazati 
pravi put i isprositi snage i vama i vašem stadu u 
sadašnjim olujama.” 51 Svećeniku koji ga moli za 
blagoslov na početku svojeg pastoralnog rada 
preporučuje prije svega neograničeno pouzdanje u Boga, 
a kao drugo da bude veliki štovatelj Bogorodice. Po 
svjedočanstvu tolikih svetaca ona je “vodovod nebeskih 
milosti”. Upravo je imperativ za svakog svećenika da 
bude iskren i duboki štovalac Bogorodice. Uzmogne li 
tu pobožnost presaditi u srca svojih ovaca, može biti 
uvjeren u uspjeh svoga svećeničkog djelovanja. 52 

4. teJKo a 4 U>t* Mttt VOK ć'UV/> lNAP-00^ 

45 J. BATELJA, Živjeti iz vjere, str. 179. 

46 Pismo Studenticama, Krašić, bez datuma, J. BATELJA, 
Živjeti iz vjere, str. 179. 

47 J. VRANEKOVIĆ, Dnevnik , sv. II, str. 143. 

48 Pismo vlč. Matiji Burja, Krašić, 4. siječnja 1957., AP, sv. 
XIII, str. 452. 

49 J. VRANEKOVIĆ, Dnevnik , sv. II, str. 298. 

50 Nav. mj., sv. I, str. 83. 

5 1 Pismo svećenicima slaviteljima 10. obljetnice svećeništva, 

Krašić, 7. lipnja 1954., Ap, sv. XII, str. 242. 

52 Pismo vlč. Marku Periću, 21. rujna 1954., AP, sv. XII, str. 
275. 


Drugom svećeniku čestita što je započeo svoju pastirsku 
službu pod dobrim znakom: “Assumptio Beatissimae 
Virginis Mariae! A onda je došla lijepa svetkovina: Ime 
Marijino, signum pobijede nad krvnim neprijateljima 
duša.” 53 

U pismu svećenicima Marija i svećenik današnjice 
iznosi razloge i potrebu svećeniku štovanja Bogorodice. 
Svećenik u ovim danima koji su puni pogibiji za njegov 
svećenički život, njegovu svećeničku čast, a što je i 
najvažnije za njegov vječni spas mora držati stalno pred 
očima uzor Blaženu Djevicu Mariju, koja se u ovim 
danima pravog potopa zla i opačine, pojavljuje na nebu 
čovječanstva kao ona otajstvena duga, što se pojavila 
na nebu u vrijeme iza općeg potopa. Nije sigurno slučaj 
da baš sada bezbošci sviju dlaka i boja tako bijesno 
udaraju na Mariju i izvrgavaju ruglu pobožnost prema 
Majci Božjoj. Što više da pokažu prezir i mržnju prema 
Njoj, svakom zgodom pišu malim slovom njezino sveto 
i uzvišeno ime. Svećenik mora biti sol terrae i lumen 
mundi. Mora slijediti Mariju u čistoći, koja je izložena 
danas teškoj pogibli, a svećenik mora ostati čist pod 
svaku cijenu. Mora slijediti Bogorodicu u poslušnosti. 
Ne nalazimo na čitavom svijetu u svojoj povijesti 
čovječanstva poslušnijeg stvorenja nego je bila Marija. 
Svećenik je obećao kod ređenja svome ordinariju: 
reverentiam et oboedientiam. 

Poslušnosti nema bez žrtve. Svećenik koji nije u 
stanju ništa žrtvovati za Boga i Crkvu Njegovu, nije 
shvatio niti kršćanstvo, a kamoli bit svećeništva. I 
najmanji povjetarac progona mora otpuhnuti takav list 
sa stabla Crkve. Marija je uzor, speculum justitiae, ali 
dobra mati, Mater sacerdotum. “Zato, braćo svećenici, 
držimo najprije sami bez prestanka pred očima speculum 
justitiae, neokaljanu Majku Božju! Ako taštim ženama 
nikada ne dosadi zuriti u zrcalo, da isprave i najmanje 
nedostatke na licu, zašto bi nama kada dosadilo upirati 
oči u speculum justitiae, neokaljanu Majku Božju, da 
očistimo svaku mrlju sa svoje duše.” 54 

Taj marijanski vid života i svećeničkog služenja Sluge 
Božjega Alojzija Stepinca i njegove misli o svećeništvu 
završit ću riječima iz pisma što ga je on napisao 
nepoznatom naslovniku iz sužanjstva u Krašiću. “Odakle 
slabom čovjeku Alojziju Stepincu toliko pouzdanje? To 
i Vi već naslućujete u vašem pismu. Iz pouzdanja u Majku 
Božju! Takovo pouzdanje čestitam Vama i svima 
ostalima.” 55 ■ 


53 Pismo vlč. Josipu Frkinu, 1 . listopada 1958., Ap, sv. XIV, str. 
622. 

54 Pismo svećenicima: “Marija i svećenik današnjice”, srpanj 
1954., Ap, sv. XII, str. 209. ss. 

55 A. BENIGAR, Alojzije Stepinac, hrvatski kardinal, str. 298. 

Moderan, nemoderan, ali Božji! 


Što su to naši mladi redovnici i svećenici tih sudbonosnih 
godina nakon 1945. “dobili kao dar od velikog Biskupa iz Krašića”? 
Rukovet svojih uspomena na našeg novog Blaženika sabrao je 
za naš list o. MILJENKO BELIĆ Dl 


L ik kardinala Alojzija Stepinca bogat je i sadržajan, 
tako da omogućuje našoj znatiželji i našem studiju 
nekoliko pristupa, od kojih svaki ima nam reći ne tek 
nešto, nego i mnogo. Ovaj moj članak iznijet će nešto 
moje, osobno; iznijet će kako sam ja doživio velikog 
Nadbiskupa. To ipak neće biti nešto vezano tek za jednog 
pojedinca, jednog od mnogih takvih, nego što smo tada 
doživljavali svi mi, čitava naša generacija kao takva, a u 
Kristovoj Crkvi u Hrvata. Sudbonosne 1945. godine 
navršio sam 24 godine života i kao pripravnik svećeništva 
u Družbi Isusovoj te godine pošao na jednogodišnju 
pastoralnu praksu. U jesen 1946. nastavio sam studij 
bogoslovije i dovršio ga 1950. Dakako, svako od nas, 
tadašnjih mladih, na svoj je način proživljavao ono što se 
je tada zbivalo. Ipak, postoje neke nevidljive niti koje na 
neki svoj način povezuju više-manje sve pripadnike iste 
generacije. U tom smislu, mislim, nešto od onog što sam 
ja tada doživljavao, doživljavali su i drugi. 

Što seje tada zbivalo u mojoj dragoj Hrvatskoj? Što 
seje zbivalo u Kristovoj Crkvi tada, napose kod nas u 
Hrvata? Godine 1945. nastupio je politički i ideološki 
režim, nadahnut marksizmom. Na području religioznosti 
taj je režim nastupao kao ateističan. U nekim je točkama 
bio antiteističan. Konkretni teren - i u vremenu i u 
prostoru - mijenjao se je: nekad je bio zmijski lukav, 
nekad brutalan (vlast su imali oni koji su proveli ono što 
kazuje tužna ali i uzvišena riječ - Bleiburg). Od 1948. 
godine postaje vidljiv lom s Informbiroom. Taj lom imao 
je posljedice u dva smjera: i pokušaj neke suradnje s 
tadašnjim Zapadom (ali koji je istodobno pokušavao biti 
tolerantan prema komunistiškom režimu, no onom koji 
je prekinuo sa Staljinom); i pokušaj uvjeravanja Staljina 
i njegova bloka da je taj režim nepokoleblivo vjeran 
nenatrunjenom, autentičnom marksizmu i lenjinizmu. 

Što smo tada doživljavali mi tadanji bogoslovi? Mi 


koji smo se slomili da u onim vremenima za koju godinu 
budemo Kristovi svećenici, svećenici Njegove Crkve u 
dragom nam Hrvatskom narodu, narodu u onim onakvim 
vremenima? Brzo nam je bilo jasno, i postajalo je sve 
jasnije, da je naročito važno upravo ono specifično 
svećeničko, dubinsko, u užem smislu baš duhovno. Jest, 
znali smo i htjeli smo poštovati ožiljke udaraca po glavi 
nekih od naših tadanjih kolega - spomenimo samo to, a 
kao simbol ostaloga - ali smo istodobno nekako “osjećali” 
da još pri tom, i u dubljim slojevima svega toga, ima još 
nešto i još važnije. Nismo to formulirali - a možda i ne 
bismo ni umjeli striktno formulirati - no u našim je dušama 
to bilo posve jasno. Vjera je stvarnost. Bog je Bog i za 
ovu situaciju, Bog i za mene u ovoj - baš u ovoj! - 
situaciji zaista jest Bog, Bog u teoriji, Bog u mojoj praksi; 
Bog kada nema drugog svjedoka osim Boga sveznajućeg 


Vjera je stvarnost. 

Bog je Bog i za ovu situ- 
aciju, Bog i za mene u ovoj - 
baš u ovoj! - situaciji zaista jest 
Bog, Bog u teoriji, Bog u mojoj praksi; 
Bog kada nema drugog svjedoka osim 
Boga sveznajućeg i svoje savjesti; 
Bog pri mom susretu s drugima, 
pojedincima ili zajednicama. 

O. Miljenko Belić Dl, rođ. 1921. u 
Đakovu, završio je filozofiju i teologiju u 
Zagrebu. Predavao je filozofske discipline na 
Visokoj bogoslovnoj školi u Đakovu i na 
Vrhbosanskoj visokoj teološkoj školi u Sarajevu. 
Sudjelovao je na domaćim znanstvenim 
skupovima i na međunarodnim tomističkim i 
skotističkim kongresima u Oxfordu, Beču, 
Rimu, Padovi i Salamanki. Umirovljeni je 
profesor ontologije i metafizičke antropologije 
na Filozofskom fakultetu Družbe Isusove u 
Zagrebu. 


i svoje savjesti; Bog pri mom susretu s drugima, 
pojedincima ili zajednicama. Dakako, nažalost, i naša je 
generacija imala svojih slabosti; daleko smo od želje da 
bismo sa hvastali i izdizali nad druge. Ali znali smo već 
tada, a kroz život to smo sve više i više doživljavali, da 
čovjekova definicija tek je djelomično izrečena kad 
kažemo daje čovjek životinjsko biće obdareno razumom 
(animal rationale); postoji i nadopuna, da je čovjek 
životinjsko biće obdareno razumom i - još više - stvoren 
u Kristu (animal rationale - creatum in Christo). I u tom 
gledamo svoj bit, svoj program, svoje ispravljanje lutanja, 
svoju nadu za budućnost - u vremenu i u vječnosti, u 
Kristu, još preciznije Njegovu Srcu, baš Srcu, s 
Nebeskom Majkom. 

Tim nas je smjerom usmjeravalo -po volji i zamislima 
Duha Svetoga - ono naše vrijeme, i njemu, baš u tom 
vremenu, našem tadanjem vremenu, svijetli lik velikog 
Nadbiskupa. 

Napose želim istaći onaj njegov utjecaj što ga izriče 
naslov ovog napisa: “Moderan, nemoderan, ali Božji”. 
A što je to nek’ objasni događaj u vezi s papom Pijom 
XII. Kao što je poznato, Pijo XII. običavao je kroz sve 
ratne godine prigodom Božića iznositi božićnu poruku 
mira. Kao jedan od uvjeta same mogućnosti mira među 
narodima on je spominjao i poštivanje međudržavnih 
ugovora. Tamo negdje, valjda 1942. ili 1943. ja sam se 
tada toj točki Papina govora jako čudio. Bio sam mlad i 
neiskusan, nisam znao gledati u budućnost. “Kako 
nesuvremeno!” tako sam, otprilike, tada mislio. A bilo 
je - tada, a i sada je - vrhunski suvremeno! Tada su se 
međudržavni ugovori bez ikakvih “skrupula” brzo i lako, 
a jednostrano, otkazivali. Nije trebalo dugo čekati pa da 
postane sasvim bjelodano kako je Papa tada bio 
nadvremenski suvremen. 

A stupica prividne sigurnosti nije samo na religioznom 
području štetna. O Aleksandru Solženjicinu, otprilike u 


vrijeme kad je on dobio Nobelovu nagradu za književnost, 
napisao je jedan književni kritičar kao veliku pohvalu da 
je on imao hrabrosti biti nemoderan (pišem prema 
zapamćenju). Dakako, upravo time osigurao si je 
potrebnu slobodu i velik umjetnički domet. 

Taj poticaj - i smjerom inspiracije i njenim intenzitetom 
- tada je zračio iz nadbiskupa i kardinala Alojzija: 
moderan, nemoderan - to uopće nije važno. Presudno 
je: Božji, ili ne Božji. Takav je on bio u cijelom svom 
liku. 

No mene seje tu dojmila još jedna pojedinost. Radilo 
se o njegovu otvorenom zahtjevu, a pred komunističkim 
vlastima, za poštivanje sakramenta svete ženidbe baš u 
koliko je to Kristov sakrament. “To je sveta tajna”, tako 
je njima rekao. Ja se ne sjećam kojom zgodom, pred 
kojim osobama, u kojem kontekstu. To je vjerojatno 
negdje zapisano, no ja ne bih znao naći gdje je to 
objelodanjeno. I zato u prosudbi mogu se osloniti samo 
na to svoje takvo zapamćenje. Uvjeren sam daje sve u 
Nadbiskupovu nastupu bilo primjereno temi razgovora, 
bez nelijepog predikanja; ali jest bilo riskantno da će ga 
odbaciti ili ismijati. No to tog svetog čovjeka nije 
zanimalo. Zanimalo ga je je li to - ovdje i sada - nešto 
Božje: da ili ne. 

Ovakve konkretne pojedinosti čuvale su nas da se 
ne izgubimo pod samim općim dojmom njegova primjera 
i tako se izgubimo u nekoj neodređenoj magli. 

“Putna oprema” 

Još sam nešto iz onoga vremena zapamtio i doživio 
kao svoju “putnu opremu” za cijeli moj kasniji život. Po 
ljudskoj slabosti dojmovi s vremenom blijede, ali je to što 
sada kanim iznijeti, i danas važno kako je bilo onda. Pa 
neka i ovo moje spominjanje obnovi i učvrsti u meni 
ozračje onih doživljaja. 

Ispričat ću događaj. Bilo je to 1952. godine, kad je 
zagrebački Katolički bogoslovni fakultet bio izdvojen iz 


U našem tadanjem raz- 
mišljanju nije bilo u pitanju 
' što ’ će se od nas za Crkvu tražiti. U 
nama je živjela želja da ‘ način 
kako ' ćemo mi to izvesti 
bude što dostojniji. 

zagrebačkog Sveučilišta. To je izdvajanje imalo nekoliko 
neugodnih posljedica na raznim segmentima i nivoima. 
Uz drugo, bogoslovi su izgubili studentske povlastice za 
služenje vojnog roka. Nema više mogućnosti studentskog 
odgađanja vojnog roka, pa od sada moraju ići kad budu 
pozvani, makar to bilo pod vidikom studija u vrlo 
nezgodno vrijeme. Također rok služenja po vremenskoj 
dužini trajanja i po načinu i vrsti nije bio više studentski. 
Baš u to doba našao sam se sa skupinom svojih tek 
nešto mlađih kolega, i to onih koji su bili pogođeni baš 
tom promjenom. Kako su vedro ti dragi mladi ljudi gledali 
na svoju tadanju bogoslovsku situaciju! Kako su bili 
ponosni - ali ponizno ponosni - bez ikakve bahatosti, 
kako su svojom vedrinom i svojom spremnošću na sve 
htjeli pomoći svojim biskupima: “Neka biskupi pitaju nas 
je li nama draže ići ovako vojsku, ili bi nam bilo draže da 
oni popuste.” A radilo seje, u koliko sam pravo zapamtio, 
o pokušajima komunističkog režima da od biskupa iznudi 
obustavu zabrane za ono tadašnje zaista nedopustivo 
svećeničko udruženje. 

Svi smo pri tom nekako osjećali Stepinca koji je tada 
bio kardinal i bio je kao zatočenik u Krašiću. U našem 
tadanjem razmišljanju nije bilo u pitanju ‘što’ će se od 
nas za Crkvu tražiti. U nama je živjela želja da ‘način 
kako’ ćemo mi to izvesti bude što dostojniji. Slikovito 
rečeno, mi smo tada osjećali da je Kardinal dvjesta 
koraka ispred nas (odnosno, da smo mi dvjesta koraka 
iza njega). Ali, daje on kojom nesrećom klonuo i svoju 
prednost od tih dvjesta koraka na stazi zauzimanja za 
Kristovu Crkvu smanjio za pedeset koraka, tako da bi 
njegova prednost imala ostati sto pedeset koraka, bilo bi 
se dogodilo ipak nešto drugo: mi bismo povećali naše 
zaostajanje, i kasnili bismo ne samo sto pedeset koraka, 
nego dobrano više. 

Iz toga je vremena i ovaj moj doživljaj koji sam doživio 
u Đakovačkoj biskupiji prigodom korizmenog ispo- 
vijedanja u jednoj našoj lijepo vođenoj seoskoj župi. 


Moderan , nemo- 
deran - to uopće nije 
važno . Presudno je: Božji , ili 
ne Božji. Takav je on bio 
u cijelom svom liku. 


Tu je bila ljubav 
prema Kristovoj Crkvi , 
a to znači prema Isusu , prema 
Njegovu Srcu y prema Nebeskoj Majci , 
a s time , na naš specifičan sveće- 
nički način , i prema našoj 
dragoj Hrvatskoj. 


Okupilo nas se je možda i dvadesetak ispovjednika. 
Dovršivši ispovijedanje narod seje razišao, a mi smo 
pošli župniku domaćinu na večeru. Komentirali smo vijest 
koja seje upravo tih dana javila. Jedan naš po godinama 
nešto stariji subrat, a na glasu kao izvrstan vjeroučitelj, 
bio je kažnjen (ne sjećam se više kojom kaznom) zato 
što je organizirao održavanje vjeronauka u crkvi. 
Obrazloženje osude: on je uveo u crkvi školu općeg 
obrazovanja, tu postoji raspored sati za pojedine grupe, 
odnosno razrede, tu se govori o postanku svijeta, itd., 
ukratko, to je škola općeg obrazovanja. 

U toj grupi svećenika te večeri ja sam vjerojatno bio 
najmlađi; drugi su bili malo stariji od mene, uglavnom 
oko srednje životne dobi. Jedan je od nas rekao - a svi 
smo mislili isto - otprilike ovako: “Povlačili smo se mnogo, 
možda i previše. Sada povlačenja više nema. Pa koga 
zatvor pogodi, neka ga pogodi!” 

Baš te večeri - sjećam se dobro - razgovarali smo i 
o svetom Kardinalu u Krašiću, uz drugo zato što je i do 
nas, ondje skupljenih te večeri, došlo jedno pismo s 
Kardinalovom porukom za jednog između nas ondje. Ovo 
iz Krašića, i ono naše “sada povlačenja više nema”, ne 
smije ga biti, ne može ga više biti - kako je to skladno 
išlo zajedno! 

Kako bi nas krivo shvatio - ili točnije rečeno, uopće 
nas ne bi shvatio - onaj koji bi u toj svećeničkoj večeri 
nakon ispovijedanja vidio tek nešto što književnici opisuju 
kao trenutak odluke glavnog junaka kad drama, odnosno 
tragedija, već ide prema svome vrhuncu! Nije tu bilo 
nikakvog teatralnog nimbusa. Tu je bila ljubav prema 
Kristovoj Crkvi, a to znači prema Isusu, prema Njegovu 
Srcu, prema Nebeskoj Majci, a s time, na naš specifičan 
svećenički način, i prema našoj dragoj Hrvatskoj. 

I to je moja generacija - i ja u njoj - dobila kao dar 
od velikog Biskupa iz Krašića. ■ 

Stepinac i masonstvo 


Na temelju dosadanjih radova ugledni povjesničar dr. IVAN MUŽIĆ iznosi 
sintezu svojih istraživanja o Stepinčevu shvaćanju slobodnoga zidarstva. 


I. dio 

S tepinac je promatrao sva zbivanja, dakle i ona 
politička, s metafizičkoga aspekta, pa je zato osuđivao 
sve pokrete i postupke koji su bili protivni kršćanstvu. 
Veliku je opasnost gledao u materijalističkoj i ateističkoj 
doktrini komunizma. Godine 1935. bogoslovima u 
Germaniku poručio je: “Najveća opasnost u mojoj 
domovini nije ni nacionalni socializam, ni borba između 
Srba i Hrvata, pravoslavnih i katolika, već boljševizam.” 1 
Međutim, Stepinac je držao daje boljševizam duhovno 
čedo slobodnoga zidarstva i zato je zaključivao daje 
glavna opasnost za hrvatski narod i Katoličku crkvu bilo 
masonstvo. 2 Ante Trumbić je zapisao dne 29. lipnja 
1934. o svomu susretu sa Stepincem i ovo: “Ne boji se 
za budućnost hrv. naroda u krilu Kat. crkve. Kad Hrvati 
ne bi bili katolici, kao narod bi ih nestalo. Čini utisak da 
u svojem budućem radu namjerava se baciti svom 
snagom na promicanje vjerskih interesa i ustati na 
odbranu vjerskih interesa protiv dosadašnje masonsko- 
pravoslavne antikatoličke politike... Osuđuje svaku 
kampanju koja se ovdje vodi preko režimske stranke. 
Hoće da stvaraju, kaže, ‘duhovno jedinstvo’, bez ikakva 
duha. To je kao framasoni (kroz cijelo vrijeme bjesni 


1 Eugen K. Beluhan, Stepinac govori. Valencia, 1967., s. 363. 

2 Činjenica je daje masonstvo u jugoslavenskoj državi između dva 
rata vodilo bespoštednu borbu protiv Katoličke crkve. Srpska 
povjesničarka Nadežda Jovanović proučila je masonsku građu u Arhivu 
Jugoslavije u razdoblju između dva rata. Na temelju toga je sljedeće 
zaključila: “Glavna oštrica njene (masonske - pr. I.M.) delatnosti bila 
je usmerena protiv uticaja Katoličke crkve i delovanja klera“ (N. 
Jovanović, Odnos okupatora i kvislinga prema masoneriji u Srbiji 

1941-1942. Godišnjak grada Beograda, knj. XVIII, 1971., s. 79.). 
Opsesivna ideja jugoslavenskog masonstva između dva rata bila je 
težnja odvojiti Katoličku crkvu u Jugoslaviji od Svete stolice. U tomu 

se smislu često raspravljalo na sastancima loža. Usp. I. Mužić, 

Masonstvo u Hrvata. V. izdanje, Verbum, Split, 1997., s. 353.-379. 


protiv framasona), koji govore o čovječanstvu, o bratstvu, 

0 Bogu, koga su stvorili po svome kalupu, a protiv svake 
prave religije, a u prvom redu protiv Katoličke crkve. 
Mjesto duhovnog jedinstva stvaraju duhovni kaos. 
Zavađaju, kvare, truju našu mladež, sprečava se učenje 
vjeronauka itd.” 3 

Nadbiskup je u svomu Dnevniku (kako je kadkad u 
razgovorima sam nazivao svoje bilješke koje je vodio 
na Kaptolu kao nadbiskup osobno ili preko tajnika) dne 
30. svibnja 1934. zapisao i sljedeće: “U Jugoslaviji vlada 
danas masonerija. Na žalost i u srcu hrvatskog naroda u 
Zagrebu ugnijezdila se ta paklena družba, leglo nemorala, 
korupcije i svakog nepoštenja, zakleti neprijatelj Crkve 
katoličke pa prema tome i hrvatskog naroda. Bez znanja 

1 odobrenja masonerije ne može nitko doći na uplivni 
položaj. Nije šala uhvatiti se s njom u koštac, a ipak se 
mora u interesu Crkve, naroda hrvatskoga i same države 
Jugoslavije ako misli i dalje egzistirati. Jer ovo nasilje 
koje danas vlada podržava masonerija. A nasilje vodi u 
propast. Ne vidim ni to kako bi hrvatski narod mogao 
egzistirati kraj ovakvih nasilja. Baš ta nasilja dovela su 
već tako daleko da najveći dio Hrvata već pomišlja da 
kida sasvim sa ovom državom.” 4 

Stepinac bilježi u Dnevniku, dne 2. srpnja 1934., da 
je bio u Beogradu i prije podne posjetio sva ministarstva. 
“Bio sam svagdje odmah vrlo ljubezno primljen. Ćuti se 
i nehotice masonski duh u vladi.” 5 Stepinac dne 4. srpnja 


3 Ljubo Boban (priredio), Alojzije Stepinac: Nepoznati dnevnik. 
(U daljem tekstu: Dnevnik ), Danas (Zagreb), broj od 15. kolovoza 
1989., s. 64.-65. 

4 Dnevnik. Danas, broj od 8. kolovoza 1989., s. 65. 

5 Dnevnik, Danas, broj od 22. kolovoza 1989., s. 67. Stepinac je 
imao izvrstan dar zapažanja. “Od trideset i devet vlada, u šest su 
masoni bili predsednici, u trideset i jednoj ministri inostranih poslova, u 

Dr. Ivan Mužić je rođen 14. rujna 1934. 
u Solinu. Diplomirao je 1958. na Pravnom 
fakultetu u Zagrebu. Godine 1967. bio je 
delegat Katoličke crkve u Hrvatskoj na 
Svjetskom kon-gresu katoličkih laika u Rimu. 
Do svršetka 1971. branio je kao odvjetnik 
optužene u više političkih procesa (u Hrvatskoj 
i Bosni i Hercegovini). Na početku 1972. 
protiv dr. Mužića je u Splitu kreiran politički 
proces sa suspenzijom odvjetničke pisarnice. 

Svoje radove dr. Mužić je započeo objav- 
ljivati već kao srednjoškolac. Poznata su mu 
djela: Razmatranja o povijest Hrvata ; 
Hrvatska politika i jugoslavenska ideja ; 
Izrael i Antikrist ; Katolička crkva u 
Kraljevini Jugoslaviji ; Stjepan Radić ; 
Masonstvo u Hrvata ; Podrijetlo i pravjera 
Hrvata ; Pavelić i Stepinac. 

Osvrti na dosadašnje Mužićeve knjige koje 
su u stručnim recenzijama dobile najviša priz- 
nanja, objavljeni su na hrvatskom, nje- 
mačkom, talijanskom, engleskom, španjol- 
skom i francuskom jeziku. Ime dr. Mužića 
uneseno je u najuglednije internacionalne 
biografske leksikone. Dr. Mužić je u znak 
posebnog priznanja za znanstveni rad 
promoviran 7. lipnja 1989. na Malti u 
počasnog doktora jedne od najcjenjenijih 
sveučilišnih zaklada u svijetu The Marquis 
Giuseppe Scicluna International University 
Foundation. Zbog znanstvenih zasluga od- 
likovan je i brončanom medaljom glasovite 
Albert Einstein International Academy 
Foundation- USA. Član je Talijanske arheo- 
loške akademije (Accademia Arheologica 
Italiana ) u Rimu. 

Rezultati koje dr. Mužić iznosi o 
najosjetljivijim temama moderne hrvatske 
povijesti nikoga ne ostavljaju ravnodušnim. 
Činjenica je da se poslije nekog vremena 
nakon objavljivanja pojedinih Mužićevih 
knjiga njegovi zaključci, makar i šutke, gotovo 
u cijelosti prihvaćaju. 

Dr. Mužić je u predavanju “Stepinac - 
Božji svjedok i branitelj ljudskih prava“, koje 
je dne 13. prosinca 1990. na Papinskom franje- 
vačkom učilištu Antonianum organizirala 
Papinska međunarodna marijanska akademija, 
dokumentirao odnos Stepinca i prema mason- 
stvu. 


1934. bilježi i ovaj dojam iz Beograda: “Masonerija drži 
čvrsto uzde u rukama. Indirektno sam to i Kralju 
spomenuo u razgovoru, da ga ne uvrijedim, jer mnogi 
tvrde daje i on mason. Gđica Kristić (Miss Any Kristich) 
pričala mije da Kralj ne voli masone ‘jer će, veli, srušiti 
i prestolje’.” Stepinac pod istim datumom bilježi da ga 
je posjetio francuski zastupnik Robert Schumann i 
dodaje: “Schumann mije pričao da kralj dolazi na jesen 
u Pariz radi zajma, ali da će biti protiv i tražiti prije da se 
Jugoslavija uredi federativno. Dodao mije kao uvjereni 
katolik, daje ovome kriva masonerija, koja dirigira iz 
Pariza i našom zemljom.” Stepinac dne 5. kolovoza 
1934. zapisuje i ovo: “U isto vrijeme dok se vršio Slet 
prodavala se u gradu brošura o Strossmayeru pod 
zaštitom državnih vlasti. Brošuru je napisao neki Mijo 
Mažuran. No inspirator je bio po nalogu lože masonske 
dr. Šurmin...” 6 

Stepinac je u svojoj okružnici od 6. kolovoza 1934., 
koju je adresirao na župne urede, napisao da će dnevnik 
“ Hrvatska straža i ubuduće biti ‘najjača obrana proti 
bujici nemorala i bezvjerstva, što ga u vjerni hrvatski 
katolički narod širi masonska i liberalna štampa. ’“ 7 
Hrvatska straža je predvodila u borbi protiv masonstva. 
Župnik Josip Vraneković zapisuje i ovo Stepinčevo 
sjećanje: “ Sjećam se, koliko je puta dragi naš o. Janko 
(Šimrak) znao doći k meni, pa samo pokaže bolno lice, 
rekavši: ‘Pa znate, kako je! ’ Znao sam ja dobro! Zapravo 
sam Hrvatsku stražu uz ono malo pretplatnika sam 
uzdržavao. Taj jedini naš dnevnik imao je malu tiražu, 
ali je bio solidno uređivan. Kako su ga se protivnici bojali, 
osobito masoni! Velika je zasluga Šimrakova, što je 
raskrinkao masone. Kako su bijesni bili, kad je jednoga 
dana u Hrvatskoj straži osvanula slika lože! Točno je 
bilo označeno i mjesto, gdje koji od ‘braće’ sjedi. 
Razbijali su glavu, kako je to otkriveno i nikako nisu 
mogli doznati... ‘Masoni su strepili pred svakim njezinim 
brojem’ reče Kardinal. - U Francuskoj je bio nađen na 
željezničkoj pruzi ubijen sudac, koji je vodio istragu o 
nekom masonskom škandalu. O. Janko se raspisao o 
tome, da je sam francuski konzul došao k meni 
intervenirati, neka bi se prestalo s tim pisanjem.” 8 


dvadeset i četiri ministri prosvete, u dvadeset i dve ministri pravde, u 
dvadeset i sedam ministri trgovine i industrije, u šesnaest ministri unu- 
trašnjih poslova, a u dvadeset vlada ministri finansija. Masona je bilo 
u gotovo svim političkim partijama../ 4 (Zoran D. Nenezić, Masonerija 
u Srba od početka 18. veka do danas. Blic /Beograd/, broj od 
22.-23. studenoga 1997., s. 11.) 

6 Dnevnik, Danas, broj od 22. kolovoza 1989., s. 67.-69. 

7 Hrvatska straža, VI/1934., 188, 1. 

8 Aleksa Benigar, Alojzije Stepinac, hrvatski kardinal Ed. Glas 
Koncila i Hrvatska franjevačka provincija, Zagreb, 1 993., s. 252. 

Stepinac je na biskupskom sastanku 28. siječnja 1939. 
o Hrvatskoj straži sudio ovako: “Veliku je uslugu učinila 
svojom beskompromisnom borbom protiv masonerije, 
protiv marksizma i pučkofrontaštva.” 9 Na strani Stepinca 
u odnosu prema masonstvu posebno su se od 1934. i 
1935. angažirali katolički laici okupljeni oko Jeronimskog 
društva. 10 

Stepinac 12. kolovoza 1934. bilježi: “Složan napadaj 
masonske i liberalne štampe na naše katoličke svetinje 
biva iz dana u dan sve veći i žešći. Javno prodavanje 
brošure o Strossmayeru po zagrebačkim ulicama i 
trgovima, u kojoj se lažnim dokumentima agitira proti 
katoličke Crkve i na podli način napada sv. Otac i 
katolička Crkva uopće, a brani masonerija i marksizam, 
prisiliše me, da sam javno reagirao i izdao jedno 
upozorenje na vjernike preko Hrvatske straže ”' 1 

Dne 5. listopada 1934. Stepinac je primio u posjet 
francuskoga poslanika Schumanna i zapisuje: “Da lije 
Francuska shvatila da se režim u Jugoslaviji mora 
promijeniti, jer se Hrvatima čini velika nepravda? 
Sumnjam, da će išta učiniti, jer tamna masonska družba, 
ta zlokobna noćna ptica drži u svojim pandžama 
Francusku a preko nje i Jugoslaviju. Jao narodu koji 
padne u ruke masoneriji i ljudima bez srca, bez poštenja, 
jer su bez vjere.” 12 

Stepinac poslije ubojstva kralja Aleksandra u 
Francuskoj bilježi: “1 1 . X. Danas je bio kod mene biskup 
Njaradi pa mije u razgovoru spomenuo da nije isključeno 
daje intelektualni začetnik umorstva masonerija, jer se 
je Kralj Aleksandar u posljednje vrijeme počeo hladno 
ponašati prema masoneriji. Ništa se ne bi čudio, jer ta 
tamna družba kadra je sve i ona je začetnik premnogih 
zala što biju čovječanstvo. Dobio sam telefonsku 
obavijest da su napali biskupsku kuriju u Banjaluci i 
neke katoličke institucije u Sarajevu. Sve mi se čini da 
bi masonerija rado izrabila ovaj momenat da udari po 
Crkvi katoličkoj. Jer u mutnome je najlakše loviti. 12. 
X. U gradu Zagrebu razni elementi nastoje da iskoriste 
položaj i udare na Kat. crkvu. Dr. Bakšić poručio mije, 
da je doznao, da se spremaju demonstracije protiv 
nadbiskupa zbog Okružnice , (u povodu smrti kralja 
Aleksandra - o. pr.) koja daje ‘odviše suha’. Razloga 
za to ne bi bilo jer je već izašla i druga u Katolič. Listu 


9 Benigar, ibid., s. 255. 

10 “Stepinac je često u masoneriji vidio neprijatelja hrvatskog 
naroda i hrvatske državotvornosti. Svi koji su pod krovom ove zgrade 
radili i djelovali, svi su to shvaćali i zato je izlazila ta posebna biblioteka 
MOSK-a, Moderna socijalna kronika .“ (Radovan Grgeč u razgovoru 
s Emilom Čić. Narod, IV/1998., 60, 17.) 

1 1 Dnevnik, Danas, broj od 29. kolovoza 1989., s. 66. 

12 Dnevnik, ibid. 


koju su primile sve redakcije, a poslana je i policiji, a 
koja okružnica nije ‘suha’ da ne bi uredovala možda 
radi zvonjenja. Očito toj ‘masi’ nije do pijeteta prema 
pok. Kralju, nego do nečeg drugog. Ona je nesvjesno 
oruđe masonerije, koja misli da je sad došla faza da 
obračuna sa Kat. crkvom.” 13 

Stepinac 18. listopada 1934. bilježi da se u Beogradu 
susreo s Vojom Janjićem i da mu je on priopćio “da su 
svi članovi regentskog vijeća i zamjenici masoni” te da 
masoni nisu htjeli pozvati patrijarha Vamavu u dvor kad 
je kralj dopremljen u Beograd a da su posebno htjeli 
spriječiti da kralj bude nošen u crkvu. Dne 19. listopada 
1934. Stepinac je susreo patrijarha Vamavu i upozorio 
ga na masonstvo kao na najveću nesreću i pogibelj i da 
bi tu Pravoslavna crkva trebala nešto poduzeti. Stepinac 
je pod istim nadnevkom zabilježio i susret s knezom 
Pavlom. “Boljševizam je naš veliki neprijatelj, nastavih, 
i u interesu je države i te kako da se suzbije. ‘Jest’, 
odgovori Pavle, ‘to je pravi neprijatelj, a drugi je 
masonerija! ’ Bio sam čisto osupnut tim riječima, jer kao 
daje pogađao moje misli. ‘Je li, molim Vas’ upita knez 
dalje, ‘g. Perović mason?’ Visočanstvo, toga ne mogu 
ustvrditi jer ne znam ali mnogi tvrde. ‘A gospodin 
Stanković?’ Za njega svi tvrde, odgovorih.” 14 

Stepinac dne 1 1 . siječnja 1935. bilježi susret s knezom 
Pavlom. “Potužio sam mu se u ime nadbiskupa, što nam 
je vlada imenovala za bana masona Kostrenčića. Knezu 
Pavlu bilo je to očito neugodno, pa se ispričavao, da nije 
znao toga.” 15 

U svezi s jednim člankom u zagrebačkim Novostima 
od 17. veljače 1935., Stepinac bilježi ovo: “Danas je 
bila zaista silna navala svijeta na papinskoj proslavi i 
sigurno je bilo neugodno protivnicima katolicizma. Bio 
sam neodlučan da li da istupim ili ne i ja na govornici, 
jer nije običaj da biskup govori u ovakvim zgodama. Ali 
živimo u iznimnim, teškim i borbenim vremenima. U 
strahovitoj borbi sa masonerijom, sektarstvom itd., a i 
državna vlast pod uplivom masona goni nas gdje može. 
Ne daju nam da se javljamo u štampi, pa sam smatrao 
za uputno da ovdje jasno istaknem našu odlučnu volju 
da se poštuju prava Katoličke crkve. Masonske Novosti, 
taj valjda najodurniji list, tendenciozno je po običaju 
iznio neke stvari u krivom svjetlu.” 16 


13 Dnevnik, Danas broj od 29. kolovoza 1989., s. 66.-68. Usp. 
I. Mužić, Masonstvo i ubojstvo kralja Aleksandra u Marseillesu, u 
knjizi Masonstvo..., ibid., s. 331.-353. 

14 Dnevnik, Danas broj od 5. rujna 1989., s. 66.-67. Knez Pavle 
nije bio mason. (Mužić, Masonstvo..., ibid., s. 452.). 

15 Dnevnik, Danas, broj od 12. rujna 1989., s. 68. 

16 Dnevnik, Danas broj od 19. rujna 1989., s. 64. 

Nadbiskup Stepinac u razgovoru (dosad neobjavljena 
fotografija iz privatne zbirke dr. I. Mužića) 


Dne 27. travnja 1935. Stepinac zapisuje: “Sinoć je 
policija plijenila u sjemeništu bogoslovskom brošure koje 
izdaje UDSK. Zaplijenila je brošuru Tko vlada u Rusiji 
i Židovska masonerija. Iz ovog se očito vidi da kod nas 
ima vlast masonerija, odnosno Židovi, jer je masonerija 
samo njihovo oruđe. Hrvatski narod, a ni Jugoslavija 
neće imati mira dok se ne riješi ovog prokletog sjemena 
masonskog, koje se poput šišmiša skriva i iz busije udara 
na sv. Crkvu katoličku najjače uporište naroda i domovine 
i moralnog poretka.” Na dan 29. travnja 1935. Stepinac 
je primio jednog narodnog zastupnika iz Čakovca koji 
se kandidirao na Jevtićevoj listi i koji je tražio jednu 
izjavu u tisku u korist Jevtićeve vlade, jer će prema njemu 
svećenstvo svojim držanjem pomoći Mačekovoj grupi 
u kojoj ima neprijatelja Crkve. “Ja sam mu odgovorio, 
da se Crkva nema ničemu dobrome nadati ni s lijeva ni s 
desna i kako ne vjerujem više u pravdu u ovoj državi 
gdje vladaju masoni i Židovi. Pa nisu ministri sadašnji 
masoni, reče mi! Toga ni ja ne kažem, ali sigurno je to 
da se po masonskom diktatu radi kod nas. Naveo sam 
mu niz primjera kako se radi.” 17 

Stepinac je, na dan 1 . listopada 1935. u povodu kada 
je Književni Glasnik (nakladnik, glavni i odgovorni 
urednik Rikard Simeon) pisao protiv izgradnje osam novih 
crkava u Zagrebu, smatrajući daje to neprimjereno u 
vrijeme teške gospodarske krize, zapisao: "... Kako se 
vidi ovaj vjetar duva iz masonsko-komunističkih 
krugova. Ali poplašit se nećemo nego ćemo nastaviti, jer 


17 Dnevnik, Danas broj od 26. rujna 1989., s. 64. 


se radi o velikim dobrima hrvatskog naroda.” 18 

Dne 10. veljače 1936. došao je u posjet Nadbiskupu 
dr. Premužić. U Dnevniku je o tomu susretu zapisan 
ovaj podatak: “Nuzgredice, govoreći o masonima, rekao 
je dr. Premužić: ‘Ja sam ureda radi 1914. branio 
atentatore u Sarajevu, pa su mi sami priznali da su radili 
po napucima lože. Loža mi još ni danas (kao što mije 
tada poručila) ne može oprostiti toga i uvijek me napada 
gdje joj se pruži prilika.” 19 

Konkordatsku borbu protiv Katoličke crkve u 
Kraljevini Jugoslaviji predvodili su jugoslavenski masoni, 
a vodili pripadnici Srpske pravoslavne crkve i srpski 
komunisti. Stepinac je dobro osjećao i ulogu masonstva 
u odnosima između Crkve i države u Kraljevini 
Jugoslaviji. On je masonstvo smatrao “nečasnom 
družbom” koja nastoji “uvijek da odnose između Crkve 
katoličke i države što više zamuti, da može u mutnom 
što više uloviti ne birajući pri tome nikakova sredstva.” 20 
Masonsko vodstvo započelo je i vodilo konkordatsku 
borbu novinskim člancima i knjižicama. U tim člancima 
i knjižicama tvrdilo se, da se namjeravanim konkordatom 
ugrožavaju srpstvo, pravoslavlje i suverenitet države 
Jugoslavije. Pisci tih tekstova bili su najviše masoni. Milan 
Stojadinović, tada predsjednik Vlade, u svojim uspo- 
menama, govoreći o protukonkordatskoj borbi kaže da 
su “najaktivniji bili slobodni zidari”. 21 

Nakon 10. listopada 1935. Stepinac je jedno vrijeme 
vođenje Dnevnika prepustio Dragutinu Nežiću. Nežić u 
Dnevniku , dne 25. kolovoza 1937., zapisuje: “25. VIII. 
1937. u 10 sati došao je (kod-o. pr.) Nadb. Koadjutora 
predsjednik Senata kraljevine Jugoslavije Dr. Mažuranić. 
Razgovarali su čitavi sat. Došao je da čuje mišljenje 
nadb. što bi valjalo učiniti da se situacija u zemlji još 
više ne pogorša. Stojadinović (pripovijeda Mažuranić) 
junački se borio, ali je eto došlo do apsurda da se 
pravoslavac bori za konkordat sa pravosl. Crkvom, sa 
masonerijom i sa komunistima a vođa hrv. naroda Dr. 


18 Dnevnik, Danas broj od 24. listopada 1989., s. 64. Mrzitelji 
Crkve koriste se potpuno istim demagoškim parolama i 1 998. kada se 
crkvenim novcem (koji uglavnom dolazi kao pomoć iz inozemstva) 
grade nove crkve i tako zapošljavaju hrvatski radnici. 

19 Dnevnik, Danas broj od 21. studenoga 1989., s. 66. O ulozi 
masona u atentatu na Franju Ferdinanda usp. Mužić, Masonstvo i 
atentat na nadvojvodu Franju Ferdinanda u Sarajevu u knjizi: 
Mužić, Masonstvo..., ibid.,s. 221.-275. Nenezić svoje razmišljanje o 
ulozi masona u Sarajevskom atentatu ovako stilizira: “Pojedinačno 
učešće nekih od navedenih masona u organizovanju atentata u 
Sarajevu, ne može biti stvar masonske organizacije u Srbiji, posebno 
što je loža , Ujedinjenje 4 bila pod francuskom zaštitom. 44 (Nenezić, 
Masonerija..., ibid., Blic, broj od 20. studenoga 1997., s. 11.) 

20 Nadbiskup -koadjutor o važnosti konkordata između crkve 
i države. Jutarnji list, Zagreb, XXV/1 936. ,8950, 2. 

21 Milan Stojadinović, Ni rat ni pakt. Otokar Keršovani, Rijeka, 
1970., s. 483. 

Maček daje čudnu izjavu.” U Dnevniku je priloženo 
pismo koje je 1 . rujna 1937. Stepinac uputio predsjedniku 
vlade Milanu Stoj adino viču u kome se navode primjeri 
lošeg odnosa prema Katoličkoj crkvi u državi i u kojemu 
se zaključuje i ovo: “Kraj takovih prilika nije čudo da 
katolici smatraju Ministarstvo prosvjete običnom 
ekspoziturom masonske lože i zbog toga nikad ne mogu 
steći povjerenja u državnu upravu dok se radikalno ne 
učini reda u Ministarstvu prosvjete.” 22 

Vlada Kraljevine Jugoslavije odustala je najviše pod 
pritiskom masona, koji su potaknuli komuniste i Srpsku 
pravoslavnu crkvu, od ratifikacije konkordata. 23 Ona je 
tako formalno kapitulirala pred Srpskom pravoslavnom 
crkvom, a stvarno pred masonskim vodstvom. Međutim 
rezultat konkordatske borbe bio je da su se sada gotovo 
svi katolički vjernici osjetili neravnopravnim građanima 
i daje hrvatske biskupe i hrvatsko svećenstvo zahvatilo 
potpuno razočaranje u državu. Tada su mnogi u 
Katoličkoj crkvi konačno radikalizirali svoja politička 
shvaćanja. Poslije atentata na Stjepana Radića god. 1928. 
konkordatska borba, odnosno odustajanje od konkordata, 
bilo je drugi, i to nepopravljivi, udarac već narušenu 
jedinstvu građana tadanje Kraljevine. Na Biskupskim 
konferencijama u Zagrebu od 22. do 28. listopada 1 937., 
istaknuto je da nakon događaja s konkordatom više ne 
treba nikakvo uvjeravanje u ravnopravnost Katoličke 
crkve u Jugoslaviji. 24 Očito obespravljenje Hrvata i 
Katoličke crkve u Kraljevini Jugoslaviji bilo je veliki 
čimbenik želji za stvaranjem samostalne hrvatske države 
u najširim slojevima naroda, a tako i u krugovima 
Katoličke crkve. 25 

Masoni svoje protukatoličke namjere nisu posebno 
skrivali. Istaknuti mason Vojislav Kujundžić je u jednom 
govoru u siječnju 1940. pozvao državu da stvori 
autonomnu “katoličku crkvu” i naglasio da treba što prije 
raskinuti svaku vezu s Rimom. 26 Nadbiskup Stepinac 
je upravo zbog tavih masonskih stajališta u govoru na 
hodočašću u Mariji Bistrici u srpnju 1940., a u povodu 
podizanja Križnoga puta govorio o masonstvu kao o 


22 Dnevnik, Danas broj od 16. siječnja 1990., s. 64.-66. 

23 Usp. I. Mužić, Idejna stajališta jugoslavenskog masonstva 
prema katolicizmu. U knjizi: Mužić, Masonstvo..., ibid., s. 353.- 
379. 

24 Mužić, Katolička Crkva, Stepinac i Pavelić. II. izdanje, 
Domino vić, Zagreb, 1997., s. 196.-200. 

25 U Katoličkoj crkvi smatralo se daje između dva rata, dakle od 
1918 do 1941. prešlo na pravoslavlje od 200 do 300 tisuća katolika. 
(Theodore Dragoun, Le Dossier du Cardinal Stepinac. Nouvelles 
Editions Latines, Pariš, 1958., s. 22.-24. Usp. i Giuseppe Masucci, 
Misija u Hrvatskoj. Drina, Madrid, 1967., s. 39.-40.) 

26 Voj. Kujundžić, Slobodno-zidarska čitanka. Istina o 
slobodnom zidarstvu. Beograd, 1940., s. 119., 120. i 122. 


“nemani”. 27 Ljubo Boban, nabrajajući spektar problema 
i događaja na koja se Stepinac osvrtao u Dnevniku , 
posebno navodi Stepinčevu “opsjednutost mason- 
stvom”. 28 Međutim iz konkretnih primjera koje spominje 
Stepinac u Dnevniku očito je da je on bio dobro 
informiran o pripadnosti vrhunskih političara masonstvu 
i o masonskoj pozadini mnogih protukatoličkih akcija. 
Masonska dokumentacija u Arhivu Jugoslavije u 
Beogradu, potvrđuje daje Stepinac u svojim prosudbama 
uloge masonskoga čimbenika u Kraljevini Jugoslaviji bio 
sasvim u pravu. 

Stepinac je o masonstvu mogao mnogo zaključivati i 
iz činjenice da masonstvo djeluje isključivo zakulisno u 
najstrožoj tajnosti i da nijedan mason u cijeloj slobodno- 
zidarskoj povijesti nije poznat po svetom životu. 

II. dio 

Stepinac je pozdravio proglašenje NDH 10. travnja 
1941. On je na suđenju 3. listopada 1946. istaknuo da 
nije bio persona grata ni Nijemaca ni ustaša i dodao: 
“Ali bih (bio) ništarija kad ne bih osjetio bilo hrvatskog 
naroda, koji je bio roblje (u) bivšoj Jugoslaviji.” On je 
tada također naveo da je “govorio o pravu hrvatskog 
naroda na slobodu i nezavisnost”, daje sve to u skladu 
“sa moralnim principima i nitko to ne može hrvatskom 
narodu braniti.” 29 Ovako piše u sačuvanome izvornom 
zapisniku, a u literaturi se to citira na ovaj način: “Hrvatski 
se narod plebiscitarno izjasnio za Hrvatsku državu i ja 
bih bio ništarija, kad ne bih osjetio bilo hrvatskog naroda, 
koji je bio rob u bivšoj Jugoslaviji.” 30 

U tijeku rata Stepinac u jednom pismu Svetoj stolici, 
koje je poslano iz Zagreba 24. svibnja 1943., ističe kao 
jedno od velikih dobara koje je učinila vlast NDH 
činjenicu da je “režim u Hrvatskoj zabranio 
masonstvo.” 31 To je Stepinčevo mišljenje shvatljivo s 
obzirom na međuratni krajnje neprijateljski odnos 
masonstva prema Katoličkoj crkvi. Stepinac neovisno o 


27 Zagrebačko zavjetno hodočašće na Bistricu. Katolički list, 
91/1940., 28, 337. Usp. i Eugen Beluhan Kostelić, Stepinac govori. 
Valencia, 1967., s. 229. 

28 Dnevnik, Danas, broj od 30. siječnja 1990., s. 67. 

29 U zbirci “Hruškovec“, koja je vlasništvo slikara i publiciste 
Tomislava Hruškovca, čuva se izvornik stenografskog zapisa govora 
koji je na suđenju 3. listopada 1946. održao nadbiskup Stepinac. Ovaj 
je zapisnik reproduciran u tjedniku Hrvatsko slovo dne 2. listopada 
1998. Usp. T. Hruškovec, Blaženi kardinal Alojzije Stepinac u 
komunističkim očima. Hrvatsko slovo, IV/1998., 180, 16.-17. 
Navedene Stepinčeve misli citirao sam prema objavljenoj reprodukciji 
izvornika. U zagradama sam označio dvije riječi koje su očito 
ispuštene. 

30 Usp. na primjer: Lav Znidarčić, Alojzije Stepinac. Matica 
Hrvatska, Zagreb, 1998., s. 43., 87. 

3 1 Le Saint Siege et les victimes de la guerre janvier - decembre 
1943. Libreria editrice Vaticana, 1975., s. 223. 

Interijer masonske lože u Beogradu (fotografija iz privatne zbirke dr. I. Mužića) 


svomu shvaćanju masonstva nije mrzio nijednog masona 
kao osobu. 32 U ovom smislu, među ostalim primjerima, 
važno je i Stepinčevo zalaganje za (u NDH) “zatvorenog 
masona” Ivu Mihovilovića. 33 Stepinac je u pozadini 
svjetskoga masonstva zamišljao židovstvo, ali je činjenica 
da se u tijeku II. svjetskog rata kao malo tko u Europi 
zauzimao za progonjene Židove. Louis S. Breier, 
predsjednik američkih Židova i ravnatelj programa 
“Američkog židovskog komiteta”, izjavio je 13. listopada 
1 946. daje Stepinac “bio jedan od rijetkih ljudi u Europi, 
koji su se digli protiv nacističke tiranije, u doba kada je 
to bilo opasno” i daje on uz papu Pija XII. bio “najbolji 
zastupnik progonjenih Židova u Europi”. 34 Stepinac se 

32 Poznato je daje Stepinac bio u dobrim osobnim odnosima s 
masonom (urarom i pučkim piscem) Jankom Matkom (1898.-1970.). 
0 masonstvu J. Matka usp. Mužić, Masonstvo..., ibid., s. 706., 750. 
J. Matko je objavio o Stepincu ijednu knjigu pod naslovom Kardinalova 
ljubav. Ed. Naklada Matko, Zagreb, 1993., s. 207. 

33 Navod Lava Znidarčića u pismu koje mije uputio iz Zagreba 
8. siječnja 1991. Usp. i Znidarčić, Alojzije Stepinac, ibid., s. 128. 

34 Vinko Nikolić (priredio), Stepinac mu je ime. Knjižnica 
Hrvatske revije, Mtinchen - Barcelona, 1978., s. 418. 


posebno zauzimao i za Židove, koji su po dolasku Hitlera 
na vlast, bježali preko Hrvatske. 35 

U tijeku II. svjetskoga rata i poraća, prema 
istraživanjima don Ante Bakovića, 603 svećenika, 
bogoslova, sjemeništarca, redovnika i redovnica 
podnijelo je mučeništvo. Baković zaključuje “da u cijeloj 
povijesti kršćanstva nije bilo strašnijeg i odvratnijeg 
mučenja nego što su ovi mučenici... mučeni i ubijani in 
odium fidei et in odium Croatie .” Baković ističe daje 
na djelu bio i sotonizam. 36 

Stepinac je i u komunističkomu režimu ostao simbol 
vjernosti Svetoj stolici i hrvatskom narodu 37 , a to znači 
daje ostao glavni bedem otpora namjeri da se Katolička 

35 Znidarčić, ibid., s. 22. 

36 Narod, IV/1998., 60, 2.-3. (Broj od 15. rujna 1998.). Neposred- 
no poslije II. svjetskog rata smatralo se u crkvenim krugovima daje 
broj navedenih žrtava mnogo manji. Usp. (Krunoslav Draganović), 
Martyrium Croatiae. Typis Staderini, Romae, MCMXLVI, (tiskano 
kao rukopis), s. 6.-19. 

37 Režim je u novinama tvrdio “daje Stepinac centar oko kojeg se 
spleću sve niti zločinačkog djelovanja ustaško-križarskih grupica“ 
(Narodni list, II/ 1946., 398,1). 

Veliki dio svećenika i crkvenih osoba komu- 
nisti su ubili poslije završetka rata. U periodu 
od 1941. do 1951. većina svećenika ubijena je 
od partizana i četnika, često na nečuveno sadi- 
stički način. Lucijan Kordić to precizira ovako: 


Razapeti živi 2 

Pilani živi 2 

Izbodeni živi i ispečeni 2 

Bačeni u vatru i živi izgorjeli 4 

Prerezani grkljani 3 

Poslije mučenja stavljeni u vreću 
i bačeni u more 2 

Izmučeni i bačeni živi u jarak 8 

Kruto mučeni i napokon ubijeni 15 

Ubijeni, poliveni benzinom i spaljeni 15 
Strijeljani 12 

Na razne načine i bez suda ubijeni 196 

Obješeni 3 

Rezani nožem 3 

Umrli nakon mučenja u zatvoru 4 

U logorima izmučeni i umrli 7 

Nestali... vjerojatno ubijeni 28 

Prisiljavan trčati potkovan kao konj 1 

Kamenovan 1 

Sadiranje kože na živu čovjeku 2 


Lucijan Kordić, Mučeništvo Crkve u Hrvat- 
skoj. Ziral, Chicago, 1988, s. 24. Popis većine 
poubijanih svećenika i redovnika objavljenje 
prvi put u Hrvatskom kalendaru za 1955 (Chi- 
cago, 1 954), a ponovno je tiskan u knjizi Vinko 
nikolić (priredio ), Bleiburg: Uzroci i posljedice. 
Knjižnica Hrvatske revije, Munchen - Barce- 
lona, 1988, s. 51-64. Do danas ne postoji točan 
popis ubijenih svećenika, redovnika, redovnica 
i istaknutih katoličkih i javnih radnika koji su 
suđeni radi katoličkog uvjerenja, a ne zbog 
političkog rada. 

Izvor: Ivan Mužić, Pavelić iStepinac. Logos, Split, 
1991., s. 83. 


crkva u Hrvata odvoji od Rima. Nova je vlast, želeći 
onemogućiti Stepinca u navedenom otporu, počela s 
pripremama u najvećem državnom vrhu da ga izvede 
pred sud i to zbog tobožnje suradnje s nacističkim 
režimom procjenjujući da će se takvom optužbom dobiti 
potpora i na Zapadu. Među Hrvatima se nekritički 
popularizira mišljenje da su za suđenje Stepincu 
odgovorni samo Tito i velikosrbi iz Beograda. To je 
stajalište Hrvoje Kačić pokušao ovako konkretizirati: 
“Moje saznanje je da su Beograd i Josip Broz donijeli 


odluku o uhićenju nadbiskupa, i to bez ikakvih 
konzultacija sa Zagrebom. Do te konstatacije došao je 
Emilio Pallua, koji je u to vrijeme obnašao poslove tajnika 
Svetozara Ritiga (tadašnjeg župnika crkve sv. Marka u 
Zagrebu i ministra u vladi NRH i predsjednika Vjerske 
komisije NRH). Dr. Pallua mije rekao daje dan prije 
uhićenja Nadbiskupa Stepinca prenio poruku Vladimira 
Bakarića samom nadbiskupu da neće doći do hapšenja. 
Dakle i sam Bakarić je ostao zatečen. Međutim, željelo 
seje pokazati da se takve odluke donose u Beogradu, a 
ne u Zagrebu.” 38 Navedeno se mišljenje Pallue ne može 
prihvatiti. O tvrdnji da Bakarić nije znao da će Stepinac 
biti uhićen i suđen, Svevlad Slamnig logično zaključuje: 
“Kada je pri kraju ljeta 1946. bio uhićen tajnik tadašnjeg 
zagrebačkog nadbiskupa, medijska je kampanja protiv 
omiljeloga crkvenog velikodostojnika, koja je i dotad 
bila krajnje neugodna i mučna, dosegnula vrhunac 
neukusa. Svi smo znali daje to uvertira nadbiskupovu 
uhićenju i suđenju. Svi? Ako je vjerovati dr. Hrvoju 
Kačiću..., našla se ipak jedna naivna duša u Zagrebu 
koja ništa od toga nije primijetila i koja je, za razliku od 
svih drugih građana, uključivši i djecu, bila - citiram 
Kačića - zatečena (to jest, iznenađena) nadbiskupovim 
uhićenjem. Taj prostodušni čovjek zvao seje dr. Vladimir 
Bakarić, a u to je doba obnosio nevažnu i opskurnu 
dužnost predsjednika vlade i čelnika vladajuće 
stranke...” 39 Tijekom procesa Lisaku i družini (koji je 
počeo 9. rujna 1946.) “bilo je očigledno da se postupak 
c/a Lisak, Šalić vodi na taj način da dovede do 
nadbiskupova uhićenja.” 40 Moglo se sa sigurnošću 
zaključivati da će poslije sinkroniziranih napada u 
novinama, radiju i tzv. “masovnim sastancima” slijediti i 
Stepinčevo uhićenje. 41 

Prof. Emilio Pallua bio je u odnosu na problematiku 
masonstva, gotovo nenormalno plašljiva osoba i kao takav 
je nepouzdan svjedok o stvarnoj pozadini suđenja 
Stepincu. On mije, na moje traženje određene masonske 
dokumentacije, 1. veljače 1982., odgovorio daje tu 
dokumentaciju imao i predao msgr. Augustinu Juretiću, 
napominjući mi i ovo: “Dapače ja sam učinio nešto što 
sam više puta u životu uspješno učinio, naime da sam 
izbrisao tada iz mog pamćenja sve što je pisalo u tom 
dossieru. Rezultat je da ja danas znam ono što je svatko 
znao, ali ne i podatke iz ovog konvoluta... Moram reći 
da masoni iz mog prijateljskog kruga i do danas drže 


38 Razgovor s prof. dr. Hrvojem Kačićem. “ Beograd i Tito 
odlučili su uhititi Stepinca “. Glas Koncila, XXXVII/1998., 37, 7. 

39 Glas Koncila, XXXVII/1998., 38, 22. 

40 Znidarčić, ibid., s. 33. 

41 Znidarčić, ibid., s. 115. 

Dr. Alojzije Viktor Stepinac, nadbiskup zagrebački 

vrlo savjesno potpunu diskreciju o toj organizaciji, a 
što moram reći da visoko cijenim.” 

Činjenica je da su se nakon završetka rata 1 945. protiv 
hrvatskoga naroda i Katoličke crkve u Jugoslaviji našli u 
zajedničkoj fronti komunisti i hrvatsko-srpski masoni (bez 
obzira na neke međusobne razlike u shvaćanjima). 
Postojala je i najuža suradnja između državnoga 
komunističkog vrha i masonskih prvaka u zemlji. Tako 
je bilo dogovoreno, na sastanku u Zagrebu u kabinetu 
republičkog “ministra socijalnog staranja” Hinka 
Krizmana - istaknuta predratnog masona, Viktora 
Novaka i Duška Brkića (Srbina po nacionalnosti) tadanjeg 
“ministra pravosuđa”, da se objavi Novakov rukopis 
Magnum crimen 42 u kojemu se, na temelju laži i 
falsifikata, optužuje cijela Katolička crkva za svoje 
držanje u ratu. Poslije II. svjetskog rata u vodećih 
jugoslavenskih masona protukatolicizam je ostao njihova 
temeljna opsesija. Oni su i novu jugoslavensku državu 
shvatili kao mogućnost da se na bilo koji način pokuša 
stvoriti samostalna hrvatska katolička crkva, nezavisna 


42 Večernji list, XXXIII/1989., 9382, 10.-1 1. 


od Rima. Viktor Novak, neosporni dosmrtni prvak i 
poslijeratnoga jugoslavenskog masonstva, odmah nakon 
rata nastavio je rukovoditi bjesomučnom hajkom protiv 
Katoličke crkve. 43 

Masonska se protukatolička politika mogla uspješno 

komunistički vođe bili masoni. Zoran Nenezić u prvomu 
izdanju svoje knjige Masoni u Jugoslaviji naveo je (na 
posredan način - inicijalima, koji je dešifrirao u Kazalu 
osoba) da su pripadnici loža bili: Josip Broz Tito, Edvard 
Kardelj i Vladimir Bakarić. 44 Vjenceslav Cencić navodi 
daje general Ivan Gošnjak u pismu Titu ustvrdio da su 
masoni bili: Josip Broz, Edvard Kardelj, Vladimir Bakarić 
i niz drugih jugoslavenskih komunističkih rukovodilaca. 
Cencić dalje tvrdi da je Ranković srušen ne zbog 
prisluškivanja Tita nego zbog izvještaja o masonima, 
odnosno zbog zaključka njegove stručne službe da masoni 
vladaju komunističkom Jugoslavijom. Cencić posebno 
navodi da mu je obavještajac Kopinič potvrdio daje sve 
to što je Gošnjak napisao Titu istina. 45 Josip Broz Tito 
je osobno potvrdio svoju najintimniju povezanost s 
masonima kada je priznao daje upozorio Sovjetski Savez 
o datumu Hitlerova napada. “Mi smo upozorili Sovjetski 
Savez. Ja sam se, na primjer, sastao sa sovjetskim vojnim 
atašeom i rekao mu da se njemačka vojska kreće prema 
njihovoj granici i da sam siguran da će doći do napada. 
Imao sam informacije iz Zagreba, od nekih , slobodnih 
zidara’ koji su bili upoznati sa onim što se sprema. Sve 
sam mu to saopćio i kazao da to treba primiti ozbilj- 


no... 


Vodstvo jugoslavenskih masona nastavilo je odmah 


43 Viktor Novak je u nizu članaka, a posebno u knjizi Magnum 
Crimen, optužio hrvatsku Katoličku crkvu zbog suradnje s nacističkim 
režimom, a sam je u Beogradu 13. kolovoza 1941. potpisao Apel 
srpskom narodu u kome su komunisti nazvani “razbojničkim 
bandama 14 , a Srbi pozvani na pokornost njemačkom okupatoru. Novak 
je u nadbiskupu Stepincu gledao najvećeg neprijatelja masonstva i 
zato mu je bilo posebno stalo da Stepinac bude uklonjen iz javnoga 
života. U svojemu predavanju “Vatikan i jugoslovenski narodi pred 
drugi svetski rat“ na Međunarodnom naučnom skupu: Ustanak u 
Jugoslaviji 1941. i Evropau Srpskoj akademiji nauka i umetnosti, u 
Beogradu 1971., zaključio je sljedeće: “Stepinac je ne samonarečima 
nego i u agitaciji bio prvoborac protiv komunizma i masonerije. 44 
(Referat u posjedu pisca, s. 7.). 

44 Zoran D. Nenezić, Masoni u Jugoslaviji (1764-1980). 
Narodna knjiga, 1984., (I. izdanje), s. 417., 632., 634., 646. Nenezić je 
ponavljao i poslije izdanja te knjige tvrdnju daje Tito bio mason. Usp. 
Z. Nenezić, Uloga masona u raspadu Jugoslavije. Blic, broj od 5. 
XI. 1997., s. 11.; Nenezić, Masonerija u Srba..., Blic, broj od 28. 
XI. -1. XII. 1997., s. 15. 

45 V. Cencić, Masonerija. Slobodni tjednik, broj 78 od 25. rujna 
1996., s. 16., 33. 

46 Vjesnik, treće izdanje XXXV/1 975., 9988., 3-4. Usp. Josip Broz 
Tito, Autobiografska kazivanja. I, Institut za savremenu istoriju, 
Beograd, 1982., prvo izdanje, s. 253. 

nakon završetka II. svjetskog rata s brutalnim napadima 
na Svetu stolicu i Katoličku crkvu u Hrvata. U ime 
jugoslavenskih masona u tomu smislu se pred inozemnim 
masonstvom posebno eksponirao Dušan Tomić. 47 
Tomić, između ostaloga posebno ističe da je duhovni 
pokrovitelj katoličkog klera, koji je sudjelovao u zločinima 
protiv Srba i Židova u Nezavisnoj Državi Hrvatskoj, bio 
nadbiskup Stepinac. “Dušan Tomić autor je tri 
‘okružnice’ koje teško optužuju Hrvate... Napisao ih je, 
kako kaže, da bi upozorio svjetsku masoneriju, a posebno 
američke i europske lože, na krivicu Katoličke crkve i 
Hrvata u drugome svjetskom ratu, te osobito na 
protumasonsku djelatnost nekih istaknutijih svećenika 
prve Jugoslavije. Masonski analitičar Tomić optužuje i 
Vatikan za podržavanje ratnih zločinaca, odnosno za 
nekažnjavanje svećenika koji su, po njegovu shvaćanju, 
činili nedopuštene radnje. Očito je da su Tomićeva 
izvješća... napisana u Parizu na francuskom jeziku, 
predstavljala upute masoneriji kako treba tretirati Crkvu 
u Hrvata i same Hrvate... Pojava rečenih masonskih 
dokumenata danas u Hrvatskoj - koji su dosad bili 
potpuno nepoznati - potvrđuje kako je masonerija 
oduvijek radila protiv interesa Hrvatske i kako su u krivu 
oni koji masoneriju hrvatskoj javnosti pokušavaju 
prikazati kao ‘demokratsko dostignuće’...” 48 U pozadini 
komunističkoga suđenja Stepincu stajali su također vodeći 
hrvatski i srpski masoni. “Optužnicu protiv nadbiskupa 
Alojzija Stepinca na suđenju u Zagrebu praktično su 
podigli jugoslavenski masoni. Osobito svojim djelima 
Dušan Tomić i Viktor Novak. Kada usporedite točku po 
točku optužnice protiv nadbiskupa Stepinca vidi se da 
su prepisivane iz njihovih knjiga i obrazlagane onim 
argumentima i dokumentima, koje su oni nudili.” 49 
Maksimilijan (Makso) Baće pamti (iz neposrednih 
saznanja) da je Tito, kada je došao do uvjerenja da 
Stepinac neće prihvatiti njegov prijedlog o odvajanju 
Katoličke crkve od Rima, zaključio da se treba riješiti 
Nadbiskupove nazočnosti u Hrvatskoj. O ovome se 
zahtjevu razgovaralo s upraviteljem nuncijature u 
Beogradu (msgr. Patrik Hurley), koji je zatražio doku- 
mentirano obrazloženje. Sigurno je, misli i Baće, da su 


47 Tomićeve knjige poslao je autoru ovoga teksta u fotokopiji, iz 
Pariza u studenomu 1993., dr. Leo Košuta, koji je radio kao bibliotekar 
u Nacionalnoj knjižnici u Parizu sve do svoga umirovljenja 1985. U 
redakciji Roberta Tafre, godine 1994., u Splitu, a u nakladi Iberia, 
objavljena je knjiga pod naslovom La Chiesa cattolica nella Ha 
guerra mondiale secondo le fonti della propaganda serba. U toj 
su knjizi izdane, kao pretisak, na francuskomu jeziku, sve tri knjižice 
Dušana Tomića protiv Katoličke crkve. 

48 D. Grakalić, Otkrića: dokumenti o slobodnim zidarima. 
Panorama, broj od 24. kolovoza 1994., s. 14.-15. 

49 Ivica Mlivončić, Stepinac i masoni. Rukopis, s. 25. 


Stepinac ili Sveta stolica prihvatili Titovo traženje da se 
suđenje Stepincu ne bi dogodilo. Kada je navedeni plan 

0 izgonu Stepinca iz zemlje propao, odlučilo se o 
Nadbiskupovim “zločinima” početi sakupljati optužm 
materijal, koji se dakako nije mogao pronaći. 
Komunistički je vrh u Beogradu poslao, prije uhićenja 
Stepinca, Viktora Novaka u Zagreb da sudjeluje u 
kompletiranju dokumentacije za proces. 50 Tito je o 
uklanjanju Stepinca iz Hrvatske razgovarao s Hurleyem 
već “na početku 1946.”. 51 

Josip Hrnčević piše da je kratko prije početka 
kaznenoga postupka protiv Stepinca pošao u Zagreb da 
bi pregledao svu dokumentaciju i tamo sastavio nacrt 
uvodnoga dijela optužnice, a nacrt ostalih dijelova 
sastavljali su Blaževićevi suradnici Dragutin Despot i 
Božidar Kraus, dok je definitivni tekst optužnice djelo 
tadanjega javnog tužitelja Hrvatske Jakova Blaževića. I 
sam Hrnčević priznaje da je “taj dokument u duhu 
tadašnjeg vremena bio dobrano protkan elementima 
propagande.” Kad je “posao” sastavljanja optužnice bio 
gotov, pošli su Jakov Blažević, Duško Brkić i Hrnčević 
na razgovor k Aleksandru Rankoviću, koji se tada nalazio 
na Bledu. Nakon kraćega razgovora s Rankovićem, 
primio ih je i Tito. 52 U procesu Nadbiskupu eksponirani 
su samo Hrvati, osim Krausa, koji je bio hrvatski Židov. 
Iz različitih izjava vodećih komunističkih vlastodržaca u 
Jugoslaviji (Josipa Broza Tita, Milovana Đilasa, Vladimira 
Bakarića, Jakova Blaževića i drugih) nedvojbeno proizlazi 
da je glavna namjera novog režima prema Katoličkoj 
crkvi bila odvojiti tu Crkvu od pape. Odvajanje Katoličke 
crkve u Hrvata od Svete stolice dugo su i jednodušno 
željeli velikosrbi, masoni i komunisti i svi su vjerovali da 
će taj cilj lako postići uklanjanjem Stepinca. 

III. dio 

Kada je nadbiskup Stepinac izjavio da se ne želi braniti 

1 da neće tražiti branitelja, Vrhovni sud Hrvatske je 24. 
rujna 1946. javio Nadbiskupskomu duhovnom stolu da 
predloži dvojicu branitelja. Generalni vikar biskup Salis 
Sewis je, 25. rujna 1946., zamolio da se Nadbiskupu 
imenuju kao branitelji dr. Ivo Politeo i dr. Ivo Andres. 
“Sud je prihvatio prvoga, a mjesto drugoga imenovao je 


50 Sve informacije iz ovoga pasusa dao mije prof. Maksimilijan 
Makso Baće dana 20. i 21. rujna 1998. u Splitu. Svjedočanstvo M. 
Baće potvrđuje sva do sada poznata objavljena građa. Usp. Stella 
Alexander, Trostruki mit Život zagrebačkog nadbiskupa Alojzija 
Stepinca. Golia, Zagreb, 1990., s. 98., 104., 128. 

5 1 Tito je tada od Hurleya zatražio da Sveta stolica razriješi Stepinca 
i postavi drugog nadbiskupa, “jer da će Stepinca inače morati zatvoriti“ 
(Znidarčić, ibid., s. 34., 75.). 

52 J. Hrnčević, Svjedočanstva. Globus, Zagreb, 1984., 173.-174. 

dr. Natka Katičića.” 53 Žarko Vimpulšek, predsjednik 
sudskoga vijeća koje je sudilo Stepincu, opisuje daje 
Nadbiskup odbio imenovati branitelje i nastavlja: “Budući 
da optuženi po zakonu mora imati branitelja, kada su u 
pitanju teška krivična djela, mi smo mu to i predočili. 
Usprkos tome ostao je pri svom. Onda smo mu mi 
imenovali dva branitelja. I to zaista dva odlična branitelja 
- ljude koje ja mogu i danas, nakon tolikih godina, 
ocijeniti kao naj savjesnije, najpoštenije branioce - dra 
Ivu Politea i dra Natka Katičića. Dr. Ivo Politeo je inače 
poznat po svom intransigentno korektnom shvaćanju 
pojma branioca -advokata... Ja sam iz ličnog poznavanja 
znao da Politeo nije bio religiozan, štaviše da je bio 
protivnik klerikalaca... Kasnije je dr. Politeo držao 
obrambeni govor za Stepinca, u kojem je malo pretjerao. 
Postavio se potpuno u poziciju Stepinca...” 54 

Ivo Politeo ( 1 887.-1 956.), priznat u međunarodnim 
krugovima kao ugledni pravnik, bio je među pokretačima 
i suradnicima promasonske Nove Evrope , ali nije bio 
mason. Ivan Andres (1 883.-1959.) bio je vezan uz HSS, 
više puta zatvaran u NDH i u komunističkoj državi. On 


53 Benigar, ibid., s. 128. 

54 Ž. Vimpulšek, Predgovor. U knjizi: Jakov Blažević, Mač, a ne 
mir Za pravnu sigurnost građana. Ed. Mladost, Zagreb - Prosveta, 
Beograd - Svjetlost, Sarajevo, Zagreb, 1980., s. 17. 


nije bio mason. Natko Katičić (1901 -1983.) bio je član 
lože Ivan grof Drašković u Zagrebu. U doba NDH bio 
je uhićen ujesen 1941., i iz zatvora otpušten u siječnju 
1942. Prema podacima jugoslavenske UDB-e sudjelovao 
je na nekim masonskim sastancima i poslije II. svjetskoga 
rata (1952. u Zagrebu). 55 U knjizi Proces Alojziju 
Stepincu donijeta je cijela obrana Ive Politea i Natka 
Katičića. Politeova obrana (u toj knjizi) iznosi trideset 
stranica, a Katičićeva tri stranice i četiri retka. 56 Katičić 
je branio Stepinca u svezi s točkom drugom i trećom 
optužnice, a to se odnosilo na optužbu za vjerske prijelaze 
i vojni vikarijat. Njegova obrana ne samo što je veoma 
kratka nego se po osobnoj hrabrosti branitelja i širini 
pravnoga obrazloženja ne može ni usporediti s 
Politeovom obranom. 57 Stella Alexander o obrani 
Stepinčevih branitelja zaključuje ovo: “Politeo je svojom 
obranom pokazao veliku hrabrost. Bio je djelomično 
zaštićen svojim profesionalnim položajem, poznatim 
protivljenjem vlastima NDH i činjenicom daje godine 


55 Mužić, Masonstvo..., ibid., s. 401 .-402., 699., 735., 738., 743. 

56 Marina Štambuk Škalić - Josip Kolanović - Stjepan Razum, 
Proces Alojziju Stepincu. Dokumenti. Ed. Kršćanska sadašnjost, 
Zagreb, 1997., s. 188.-222. 

57 To može biti jedini razlog zašto Benigar donosi Politeo vu cijelu 
obranu, a Katičićevu ne donosi. (Benigar, ibid., s. 546.-58 1 .) 

U tijeku i nakon suđenja Stepincu 
nijedna državna struktura na samo- 
zvanom “demokratskom a to znači 
masonskom Zapadu, nije se posebno (oz- 
biljno) angažirala kod Tita i drugih ko- 
munističkih prvaka u obranu nevino op- 
tuženoga zagrebačkog Nadbiskupa. 


1928. branio Tita kad mu je sudila i zatvorila ga predratna 
vlast... Dr. Katičić je preuzeo obranu protiv optužbi za 
prisilni prijelaz na katoličku vjeru. Njega su predložile 
vlasti, pa je već u početku vrlo pomnjivo dao na znanje 
da je postavljen po službenom nalogu i da samo vrši 
svoju dužnost... Njegova je obrana bila tako dobro 
zasnovana te je lako moguće da je usput unaprijed 
zaštićivao i sebe od svakog prigovora zbog ‘prevelike 
revnosti’.” 58 Nije poznato jesu li održavani posebni 
dogovori u svezi s tim suđenjem između N. Katičića i 
njegove masonske subraće. 

Odnos vlasti prema dvojici branitelja nije bio jednak. 
Obojica su u toj obrani bili pod političkim pritiskom i 
policija je spriječila susrete s predstavnicima Crkve. 
Međutim odnos komunističke vlasti prema Politeu bio 
je posebno strog. “Da uplaši dr. Politea, Ozna je strogo 
nadzirala njegovo kretanje i rad. Nitko nije mogao doći 
s njime u dodir. Trojica su agenata čuvala njegov stan i 
danju i noću.” 59 Lav Znidarčić misli da ovaj Benigarov 
navod ne stoji i daje on osobno “tijekom priprema za 
proces i za vrijeme sama procesa više puta bio u 
odvjetničkoj pisarnici dr. Politea” donoseći potrebne 
dokumente. 60 Međutim sam Znidarčić ne može nadzor 
nad Politeom sa sigurnošću isključiti. “Možda je stan dr. 
Politea u to vrijeme i bio pod prismotrom, ali mene nitko 
nije u to vrijeme sprečavao da ga posjećujem...” 61 
Činjenica je da Politeo nakon toga procesa nije doživio 
nastavak dotadanje blistave karijere. On je poslije 1950. 


58 Stella Alexander, Trostruki mit..., ibid., s. 125. 

59 Benigar, ibid., s. 529. 

60 Znidarčić, ibid., s. 35. 

61 Znidarčić, ibid., s. 82. Koliko je Benigar bio savjestan biograf 
osvedočio sam se osobno, kada me je uAntonianumuu povodu jedne 
moje posjete Rimu, detaljno ispitivao na temelju čega temeljim neke 
moje (do tada) objavljene sudove o Stepincu. 


odustao od obrana u političkim procesima. 62 Žarko 
Vimpulšek svjedoči: “Najbolje ga karakterizira ova 
činjenica: kada je umro, njegova udovica je morala tražiti 
pomoć od komore da bi ga imala čime sahraniti, jer nije 
ostavio nikakvih sredstava. Tako je on pošteno vodio 
svoju advokaturu.” 63 Natko Katičić je život završio kao 
sveučilišni profesor i redovni član Jugoslavenske 
akademije znanosti i umjetnosti. 

U tijeku i nakon suđenja Stepincu nijedna držav- 
na struktura na samozvanom “demokratskom* 6 , a 
to znači masonskom Zapadu, nije se posebno (ozbilj- 
no) angažirala kod Tita i drugih komunističkih prva- 
ka u obranu nevino optuženoga zagrebačkog Nad- 
biskupa. Naprotiv, protukatolički su elementi u zemlji i 
inozemstvu ponavljali komunističke laži o Stepincu. Tako 
je talijanski novinar (bivši katolički svećenik) Carlo 
Falconi objavio 1965. na talijanskom jeziku knjigu Šutnja 
Pija XII u kojoj o Stepincu propagira izmišljotine 
jugoslavenskog režima. “Teško je odrediti čije su veće 
‘zasluge’ za ovu poganu knjigu Carla Falconi-ja Šutnja 
Pija XII; da li Ive Mihovilovića, nezahvalnog franje- 
vačkog đaka, Frane Barbierija, profesionalnog falsi- 
fikatora, ili Ivana Lazića, poznatog progonitelja i 
preodgoj itelj a katoličkih svećenika po komunističkim 
logorima, a koju je potpisao Falconi, nu, sigurno je jedno, 
daje ona plod mržnje i laži.” 64 Uz Viktora Novaka (rod. 
1 889., a umro u Beogradu 1 977.) u pisanju o Katoličkoj 
crkvi prednjačio je Ive Mihovilović (1905.-1988.). On 
je bio vrlo aktivan u masonskim Novostima tridesetih 
godina, a poslije rata se specijalizirao za Vatikan, o kojoj 
je tematici objavio i nekoliko bezvrijednih knjiga. 65 1 
hrvatski su komunisti neprekidno sugerirali domaćoj i 
inozemnoj javnosti daje Stepinac zločinac. Tako je Ante 
Marković kao predsjednik Izvršnoga vijeća sabora SR 
Hrvatske, dakle kao predsjednik hrvatske Vlade, primio 
strane novinare akreditirane u Jugoslaviji i između ostaloga 
im rekao: “Što se tiče Stepinca, reafirmiranje onih koji 
su doveli do zločina, mržnje, istrebljenja ljudi, nijedno 
civilizirano društvo ne može održati.” 66 Ante Marković 
je, prema nedokazanoj tvrdnji Zorana Nenezića, 


62 Tko je tko u NDH Hrvatska 1941.-1945. Minerva, Zagreb, 
1 997., s. 327. Ova tvrdnju treba uzeti s rezervom, s obzirom daje npr. 
Politeo zastupao Lava Znidarčića pred ministarstvom unutrašnjih 
poslova SR Hrvatske od 1 95 1 . pa nadalje. 

63 Blažević, ibid., s. 17. 

64 V. Nikolić (priredio), Stepinac mu je ime. Knjiga druga, 
Kršćanska sadašnjost, Zagreb, 1991., s. 450. 

65Tiskana su mu i predavanja pod naslovom Vatikan prema našem 
narodu kroz historiju. Ova tri predavanja izdao je u Zagrebu 
Centralni komitet Narodne omladine Hrvatske 1952. kao “Priručnik 
za rukovodioce Narodne omladine“. 

66 Vjesnik od 18. ožujka 1985., s. 3. 

blaženim mučenika kardinala Alojzija Stepinca 


mason . 67 

Režim - usprkos služenju svim sredstvima 
strahovlade nije uspio iniciranjem “Ćirilo-metodskog 
društva” u Hrvatskoj i svećeničkim udruženjem “Dobri 
pastir” u Bosni i Hercegovini stvoriti raskol u hrvatskom 
katolicizmu. Gospodari centara moći su i na primjeru 
katoličkih Hrvata, tek nakon dugo vremena, uspjeli 
shvatiti staru istinu da mučeništvo Crkvu samo jača i 
tada su se odlučili za obračun metodama subverzije, koju 
su proglasili demokracijom. 

Komunistički su prvaci poslije osude Stepinca u 
privatnim susretima izjavljivali da ih ne smeta njegov 
hrvatski nacionalizam nego njegova privrženost papi . 68 
Masoni i komunisti načelno nisu bili protiv stvaranja 
i postojanja formalno samostalne hrvatske države 
pod uvjetom da ta državna tvorevina ne bude kato- 
lička. Iz toga se može zaključiti da je njihova mržnja 


67Nenezić, ibid., Blic, broj od 5. studenoga 1997., s. 11. 

68 Usp. I. Mužić, Alojzije Stepinac i hrvatska država. U knjizi: 
Mužić, Katolička crkva..., ibid., s. 314., 334.-335. 


Masoni i komunisti 
načelno nisu bili protiv 
stvaranja i postojanja formalno 
samostalne hrvatske države pod u- 
vjetom da ta državna tvorevina ne bude 
katolička. Iz toga se može zaključiti 
da je njihova mržnja na rimokato- 
licizam bila nadahnuta (u povi- 
jesti kršćanstva dobro pozna- 
tim) okultnim pobudama. 


na rimokatolicizam bila nadahnuta (u povijesti krš- 
ćanstva dobro poznatim) okultnim pobudama. 

Mrzitelji katolicizma u (iz svojih centara plaćeničko- 
dirigiranom) tisku ne prestaju o Stepincu svuda po svijetu 
propagirati preživjele izmišljotine i pozivajući se na njih 
zamjeravaju Papi njegovu beatifikaciju . 69 Protivnici su 
proglašenja Stepinca blaženim duhovni potomci onih koji 
su ga sudili za života . 70 Preživjeli komunisti su posebno 
aktivni u pisanju protiv Stepinca . 71 

Posebno je zanimljiv odnos određenih židovskih 
krugova prema beatifikaciji Stepinca, koji je spašavao 
Židove i kome bi zato trebali biti osobito zahvalni. 
Memorijalni centar holokausta Yad Vashem tri puta je 


69 To se posebno očituje u jednom letku kojega je u rujnu 1998. 
izdala “Grupa slobodnih kršćana“. Prava namjera financijera te 
tiskovine razotkriva se već u naslovu: “Da lije došlo vrijeme da se 
razmisli i o Papi?“ Susret s takvim protukatoličkim štivom može služiti 
kao pravi test vjernicima da razmisle kako je došlo vrijeme da se 
nauče u svakidašnjosti prepoznavati Duha tmine, koji se oduvijek lažno 
predstavlja kao Anđeo svjetla. 

70 Isusovac Vladimir Horvat zaključuje: “Srpski lobi i masoni u 
Francuskoj stvorili su negativno javno mišljenje o kardinalu Stepincu 
kao suradniku Nezavisne Države Hrvatske. “ (Slobodna Dalmacija, 
broj od 29. rujna 1 998., s. 6.). Mnogim moćnicima smeta i postojanje 
samostalne hrvatske države dok se u njoj podržava Stepinčev kult. 
“Ali za taj i takav soroševski svijet, soroševsko slobodno društvo, za 
jednostrana socijalistička shvaćanja, za masonska shvaćanja, mi smo 
zemlja, koja je loš primjer drugima. . .“ (F. Tuđman u razgovoru za list 
Mi , Usp. Mi, godište XXII, broj 9 za rujan 1998. Prilog lista Mi, VIII/ 
1998., 7, 16). 

71 Tijekom prve polovice 1998. u Šuvarovu je glasilu Hrvatska 
ljevica (u Zagrebu) izlazio poseban feljton pod naslovom Dossier 
Stepinac: Kolaboracionist ili mučenik. 

(do listopada 1998.) odbio proglasiti kardinala Stepinca 
Pravednikom među narodima. Ravnatelj Wiesenthalova 
centra u Parizu, uputio je (u drugoj polovici rujna 1998.) 
zahtjev predstojniku Vatikanskoga tiskovnog ureda da 
se odgodi Stepinčevo proglašenje blaženim dok se ne 
obave i dodatna povijesna istraživanja. Očito je da 
odgovorni iz toga Wiesenthalova predstavništva umišljaju 
daje došlo vrijeme kada mogu naređivati i Papi kaka će 
upravljati Crkvom . Josip Čurić spominjući (na 
predstavljanju Znidarčićeve knjige o Stepincu) navedeni 
zahtjev da se odgodi Stepinčeva beatifikacija, zaključuje 
da kroz Wiesenthalov centar “govori glas Sotone 46 . 72 
Predsjednik Središnjeg vijeća Izraelita Francuske Jean 
Kahn zamjerio je Papi proglašenje blaženim “jednog 
nacističkog kolaboratora“. 73 Navedeni primjeri nisu jedini, 
ali je Sveta stolica na sve takove prosvjede reagirala na 
normalan način: apsolutnim ignoriranjem. “O Hrvatima 
je, očito, dozvoljeno nekima i u nas i u Izraelu, i drugdje 
u svijetu, javno iznositi i najgnusnije klevete. Tako je 
tadašnji gradonačelnik Jeruzalema, Tedy Kollek, u 
kolovozu 1993. za jedne novine rekao: ‘Hrvati su gori 
od nacista! 4 Znakovito je da ni predstavnici Židovske 
općine Zagreb, ni Koordinacije židovskih općina u 
Hrvatskoj, do danas nisu dali nikakvu izjavu u povodu 
tih kleveta?“ 74 Treba istaknuti da ne misle svi Židovi 
loše o Stepincu. Francuski filozof (i Židov) Alain 
Finkielkraut osuđuje “medijski bijes” koji je izazvala 
beatifikacija Stepinca. 75 

Prosvjedi protiv Stepinčeve beatifikacije važni su 
samo zbog prepoznavanja pravih izvora mržnje na 
rimokatolicizam i hrvatski duhovni identitet. 

Normalni Hrvati sva događanja u svezi sa 
Stepinčevom beatifikacijom prosuđuju također kroz 


72 Slobodna Dalmacija, broj od 1. listopada 1998., s. 47. 

73 Jutarnji list, broj od 5. listopada 1 998., s. 4. Treba istaknuti da i 
dokumenti otkriveni u najnovije vrijeme potvrđuju da su nacional- 
socijalisti tretirali Stepinca kao neprijatelja Trećeg Reicha. Usp. 
Slobodna Dalmacija, broj od 6. listopada 1998., s. 3. 

74 Ljubica Štefan, Stepinac i Židovi. Croatiaprojekt, Zagreb, 1 998., 
s. 137. Lj. Štefan (rod. 1922.) dobila je izraelsko priznanje Pravednika 
među narodima. Činjenica je daje Koordinacija židovskih općina u 
Hrvatskoj u priopćenju od 30. rujna 1998. istaknula i sljedeće: “Židovi 
u Hrvatskoj zahvalni su kardinalu Stepincu što se za vrijeme ustaške 
Nezavisne Države Hrvatske zauzimao za spašavanje mnogih Židova 
i što je uspio spasiti od ustaškog i nacističkog genocida stanare 
staračkoga doma Lavoslav Schwarz , nekoliko grupa židovske djece 
i više stotina konvertiranih Židova u mješovitim brakovima. Beatifikacija 
kardinala Stepinca autonomna je odluka Katoličke crkve i Koordinacija 
židovskih općina u Hrvatskoj ne želi toj odluci prigovarati. . . Smatramo 
da će sud o sveukupnu držanju kardinala Stepinca prema ustaškoj 
Nezavisnoj Državi Hrvatskoj dati povijest.“ (Slobodna Dalmacija, broj 
od 1. listopada 1998., s. 64.). 

75 Slobodna Dalmacija, broj od 8. listopada 1998., s. 21. 


činjenicu da se Sveta stolica i u suvremenom svijetu 
dokazala kao jedini stvarni pobornik stvaranja i održanja 
neovisne države Hrvatske. 


Sažetak 

Stepinac je zaključivao: 

1 . daje međunarodno masonstvo in- 
strument bogatih Židova, koji vladaju 
velikim dijelom svijeta, 

2. da u Kraljevini Jugoslaviji 
vladaju Židovi i masoni, 

3. da je komunizam duhovno čedo 
masonstva. 

Vrednovanje spomenutih Stepinčevih 
shvaćanja nije tematika ovoga rada, u 
kojemu se samo želi upozoriti sljedeće: 

1. da je Stepinac volio židovski 
narod i da je - kada je pisao da iza mason- 
stva stoje Židovi - mislio samo na određene 
Židove, 

2. da su hrvatski i srpski masoni u 
monarhističkoj Jugoslaviji uglavnom 
potajno (posebno manipulacijama u 
parlamentu i političkom životu), a u 
komunističkoj Jugoslaviji javno i nasilno, 
htjeli odvojiti Katoličku crkvu u Hrvata 
od Svete stolice, 

3. daje Stepinac bio prisiljen boriti 
se protiv masonskoga plana o stvaranju 
hrvatske katoličke crkve, neovisne o 
Rimu, 

4. da su uz Josipa Broza i vodeći 
jugoslavenski masoni (posebno Viktor 
Novak i Dušan Tomić) (su)odgovorni za 
mučeništvo nadbiskupa Stepinca. 


Osobe, a posebno autori izvan Crkve i u Crkvi, koji 
raspravljaju o Stepincu ne uzimajući u obzir navedene 
činjenice, samo dokazuju da su ozbiljni intelektualni 
invalidi. 

U Splitu, 15. listopada 1998. ■ 

(Ovaj je tekst lektorirao prof. Vlade Lozić.) 

S Nadbiskupom u prevratnim danima 

Iz dnevničkih zapisa i zapamćenja 


Predsjednik Velikog križarskog bratstva , dr. LAV ZNIDARČIC, 
iznosi svoja sjećanja i dnevničke zapise o suradnji s nadbiskupom Stepincem 
u katoličkom apostolatu od 1. svibnja do 15. kolovoza 1945. g. 


M oja neposredna suradnja s nadbiskupom Alojzijem 
Stepincem počinje nakon što sam izabran za 
glavnog tajnika Velikog križarskog bratstva u Zagrebu 
(1940. g.). 

Suradnja se povećavala nakon mog imenovanja 
predsjednikom Velikog križarskog bratstva ( 1 942. g.). 

Susrete i razgovore, kao i sadržaj suradnje, zapisivao 
sam u svom dnevniku, pismima ili posebnim bilješkama. 
Ovdje donosim što se događalo u “ prevratnim danima ” 
1945. g., od 1. svibnja 1945. g. do 15 kolovoza 1945. g. 

* * * 

U nastojanju da se sve organizirane katolike u 
Hrvatskoj, a posebno u Zagrebu, okupi i njihov rad 
koordinira, vodstvo je križarske organizacije potaklo 
razne inicijative. Bio je to konac 1944. g. i početak 1945. 
g. Prvi širi sastanak je bio na blagdan sv. Franje Saleškog 
29. siječnja 1945. g. Nadbiskup je ovo naše nastojanje 
ne samo pozdravio, nego i pomogao. Sam je služio sv. 
Misu na dan zaštitnika katoličkih novinara i poslije sv. 
Mise ostao s nama u ugodnom razgovoru. 

Do kraja travnja te zadnje ratne godine često sam ga 
posjećivao i razgovarao o aktualnim temama, a bilo je i 
susreta radi spašavanja života ugroženih pojedinaca. 

Od 29. travnja 1945. g. u gradu je stroga pripravnost. 
Dne 6. svibnja 1945. g. (zadnji broj tjednika 
“NEDJELJA” s datumom 6. svibnja 1945.) izdanje nalog 
za povlačenje vojske iz Zagreba. Prije par dana mi je 
tajnik papinskog Legata u Hrvatskoj kazao da mu je od 
strane vlasti rečeno (Erih Lisak), da se Zagreb neće 
minirati. 

Oko 1 1 sati sam otišao nadbiskupu Stepincu, saopćio 
mu da se ne povlačim iz Zagreba. Želim odgovarati za 
svoj rad u križarskoj organizaciji i ne mogu dopustiti da 
članstvo bude pozivano na odgovornost, a da mene nema. 


Odobrio mije odluku. Naglasio sam da želimo snositi 
sudbinu Crkve. 

U Nadbiskupovom sam predsoblju susreo poznatog 
industrijalca Ivana Koheka, koji je došao Nadbiskupu 
po savjet radi financijske pomoći dr. Vlatku Mačeku. 
Prilikom razgovora mije Nadbiskup kazao, daje mladi 
čovjek, koji je bio prije mene kod njega, inženjer koji 
moli Nadbiskupovu intervenciju da se ne ruše mostovi 
preko Save u Zagrebu. 

U gradu je velika nervoza, neki ostaju, a neki se 
povlače. 

Prenoćio sam izvan svog stana. 

Dne 7. svibnja 1945. g. 

Prije i poslije podne bio u nadbiskupskom dvoru. 
Susreo dr. Gjuru Kumičića, koji mi je rekao da ga je 
prije dva dana susreo poglavnik dr. Ante Pavelić i pitao 
ga da li će se povlačiti. Kada mu je Kumičić rekao da 
neće, povjerio mu je da on preda grad Zagreb 
partizanima u času njihova ulaska. 

Zajedno s tajnikom papinskog Legata bio kod 
njemačkog generala Geigera, koji je imao svoj štab u 
Bosanskoj ulici u Zagrebu. Tajnik papinskog Legata je 
tražio da mu se omogući da pod papinskom zastavom 
pođe u susret partizanima, kao parlamentarac, radi 
sprječavanja nereda i djelovanja kriminalaca. General 
Geiger je odgovorio da ne raspolaže podacima o kakovim 
se partizanskim jedinicama koje su pred gradom radi, te 
da to ne može omogućiti. 

U gradu se osjeća pustoš, pojedine vojničke jedinice 
prolaze kroz Zagreb. 

Nazvao me Felix Niedzielski i moli da se povučem, 
on taj čas odlazi. Odbio sam sa obrazloženjem da ne 
mogu napustiti organizaciju i mladež prepustiti njezinoj 
sudbini. Osjetio sam da mu je bilo žao što ga odbijam. 

To je bio naš zadnji (telefonski) razgovor. 

Popodne se nije znalo, što se pred Zagrebom događa. 
Otišao sam Nadbiskupu. Nije bio u svom stanu, šetao je 
u vrtu i molio časoslov. Rekao sam mu kakova je 
situacija. Nadbiskup nije znao s kim bi mogao razgovarati, 
ali je bio spreman učiniti potrebno da spriječi nered u 
gradu. 

Nadbiskup je bio sasvim miran. Spomenuo mije da 
se s generalom Luburićem ne može razgovarati. To se 
odnosilo na Luburićev ekstremni stav prema događanjima 
u Hrvatskoj. 

Utorak, 8. svibnja 1945. g. 

Ujutro bio kod Legata Svete stolice. S 
parlamentarnom se misijom ne ide. Susreo dr. Gjuru 
Kumičića, bio sam kod njega i u njegovom stanu. Nema 
nikakve stvarne vlasti. 

Nadbiskup je bio otišao tražiti generala Luburića s 
molbom da se dalje ne bori. 

Na povratku kući oko 13 sati u Ilici sam susreo 
Nadbiskupov automobil; Nadbiskup se vraćao kući od 
zapadne strane Zagreba. 

Pratimo radio vijesti. Emisije vodi moj kolega i prijatelj 
Strecha 1 . Radio stalno emitira proglas dr. Kumičića. Oko 
1 5 sati je radio najavio da će uskoro biti pročitana posebna 
obavijest. Telefonski sam nazvao kolegu Strechu i pitao 
o čemu se radi. Odgovorio mije: “Samo slušaj, svaki 
čas će biti emitirano”! Doista za par minuta je javljeno 
daje Jugoslavenska armija ušla u Zagreb. 

Ulice su bile prazne, a u Primorskoj se ulici (gdje 
smo stanovali) pojavio jedan partizanski oficir s pištoljem 
u ruci. Nitko mu nije prišao... tek naknadno jedan 
“simpatizer” iz naše kuće. 

Petak, 11. svibnja 1945. g. 

U petak 11. svibnja prvi javni “miting” nove vlasti. 
Protiv nadbiskupa Stepinca govorio Marko Belinić. Inače 
opći poziv na denunciranje. Mitingu nismo prisustvovali, 
već ga slušali preko radija u prostorijama vodstva 
križarske organizacije. 

Ponedjeljak, 14. svibnja 1945. g. 

Bio sam u uredu za tisak nove vlasti; vodio ga je 
Nikola Rupčić, bivši pravaš, koji je na “robiji” pristupio 
komunistima. Tražio sam da nastavimo sa izdavanjem 
našeg tjednika “NEDJELJE” - odmah mije negativno 
odgovorio, s obzirom na pisanje “NEDJELJE” u toku 
rata. Odgovorio sam mu, daje vladina cenzura i nama 
stvarala ne male probleme. Kasnije sam saznao, daje o 


1 Strecha je neposredno nakon ulaska partizana u Zagreb ubijen, 
bez suda! 


mom zahtjevu izvijestio vladu i CK partije, koji je u to 
vrijeme bio sasvim nepoznat, kao u nekoj ilegali. 

S dr. Josipom Andrićem i prof. Kuzmom Moskatelo 
razgovarao o listu koji želimo svakako što prije pokrenuti. 
Njih dvojica se načelno slažu. “Seniorat” više ne postoji, 
jer je 1941. g. sam sebe raspustio, a HKAD “Domagoj” 
je 1942. g. faktički prestao djelovati. 

Prestala je izlaziti “LUČ”. Katolička akcija, koju vodi 
msgr. Pavao Jesih, nije za širu publiku izdavala novine. 

Danas su došli predstavnici USAOH-a (Ujedinjeni 
savez antifašističke omladine Hrvatske) k Marici 
Stanković, radi suradnje s križarima. Nakon toga smo 
mi sami razgovarali o nastaloj situaciji. Kako se radi o 
političkoj ogranizaciji svaka je suradnja načelno s naše 
strane neprihvatljiva. 

Utorak, 15. svibnja 1945. g. 

U 9 sati došli Zdenka Kirinić i Marijan Šakić od 
USAOH-a, radi suradnje. Razgovor nije donio nikakav 
rezultat. 

Posjetio Nadbiskupa. Predložio sam mu dogovor za 
sutra, s obzirom na ponude koje nam se stavljaju. 
Nadbiskup je prihvatio prijedlog. Govorio sam mu i o 
namjeravanom pokretanju tjednika. 

Popodne sjednica u VKS-u (Veliko križarsko 
sestrinstvo) radi poziva na suradnju od strane USAOH- 
a. Dugo se nismo mogli složiti. 

Srijeda, 16. svibnja 1945. g. 

Sjednica kod Nadbiskupa. Msgr. Jesih nije htio doći, 
makar je njegov suradnik vlč. Povoljnjak rekao da će 
doći. Dr. Olga Makuc telefonski javlja da neće doći. 
Nadbiskup telefonski nazvao msgr. Pavla Jeshia da dođe. 
Vidjelo se daje msgr. Jesih neraspoložen. Za tjednik je 
dao odobrenje. Pristalo se na moju stilizaciju. 

Četvrtak, 17. svibnja 1945. g. 

Bio u Radničkoj komori (gdje sam zaposlen). Svi smo 
otpušteni s posla. Komunistički sindikalist i preuzimatelj 
Komore Adam Katić nam je stavio do znanja da će 
nova vlast vladati stotinu godina. 

Danas je Nadbiskup uhićen. 

Kaptol nije ništa poduzeo. Navečer do 19 sati i 45 
min. čekali smo da li će se Nadbiskup vratiti. 

Petak, 18. svibnja 1945. g. 

U Radničkoj sam komori potpisao da sam otpušten. 
Prvi put susreo u hotelu “Palače” sestru Anku nakon tri 
godine. Mnogo sam joj toga rekao, posebno što se tiče 
Nadbiskupovog uhićenja. Tvrdi da će oni narodu 
“dokazati”. Odgovorio sam da to ne treba, jer da narod 
zna tko je i što je nadbiskup Stepinac i kako je djelovao 
za vrijeme NDH. 

Subota, 19. svibnja 1945. g. 

Ujutro s dr. Andrićem vodio razgovore radi lista koji 
bismo pokrenuli. 

Nedjelja, 20. svibnja 1945. g. 

Trebala je biti Krizma, kao svake godine (Duhovi), 
ali se ove godine nije održala. 

Od 20. do 21. svibnja 

Svaki dan kod papinskog Legata, radi novonastale 
situacije. Prima vrlo srdačno i rado razgovara o svemu. 
Razgovori o listu koji bi se zvao “KRIŽ”. 

S obzirom da nova vlast još nije stupila u nikakove 
kontakte s crkvenim vlastima, traže kontakte. 

Dne 25. svibnja 1945. g. 

Tito došao u Zagreb; izgleda da nije htio primiti 
papinog legata Marconea, kao ni biskupe; kad su se 
prijavili, otputovao je. Neprimanje biskupa je motivirano 
njegovom bolešću, dok se iz novina vidjelo daje primio 
razne delegacije za svoj rođendan. 

Dne 26. svibnja 1945. g. 

Razgovori o listu “KRIŽ”. 

Petak, 1. lipnja 1945. g. 

Podnio molbu biskupu Lachu, poseban podnesak za 
tjednik “KRIŽ”. 

Dr. Andrić traži da se u vezi sa izdavanjem tjednika 
razgovara s bivšim, članovima “Seniorata”. Opažam da 
sam nije za to, ali su mu to prigovorili, posebno dr. Zlatko 
Katunarić. 

Subota, 2. lipnja 1945. g. 

Sv. Otac održao govor protiv nacionalsocijalizma. 
Bio kod Legata i pripremio govor Sv. Oca za list. 
Posjet biskupa i svećenstva kod Tita. 

Tražio dr. Lončara radi lista. 

Nedjelja, 3. lipnja 1945. g. 

Nadbiskup pušten iz zatvora. Kratko sam ga vidio. 
Tražio dr. Pavla Lončara, našao ga u nadbiskupskom 
dvoru, nije htio sa mnom uopće govoriti. 

Ponedjeljak, 4. lipnja 1945. g. 

Danas prvi put susret Nadbiskupa s Josipom Brozom. 
Prije susreta sam molio Nadbiskupa da posreduje za 
uhićenog dr. FelixaNiedzielskog. Rado je obećao. 

Nakon susreta s Titom, Nadbiskup mije rekao daje 
govorio za Felixa, a inače mije rekao: “Govorili smo 
muški.” 

Bio kod papinskog Legata, radi tjednika “KRIŽ”. 
Odobrio je moj smjer lista. 


Utorak, 5. lipnja 1945. g. 

Bio kod Nadbiskupa radi “KRIŽA” - neću nikako 
suradnju bilo kakovih političara. Nadbiskup to odobrava. 

Četvrtak 7. lipnja 1945. g. 

Posjetio papinskog Legata - Rittig je obećao da će 
se biskupska konferencija održati, vlada to forsira. Doći 
će nadbiskup iz Zadra, kao i biskup iz Rijeke. 

Petak, 8. lipnja 1945. g. 

Posjetio Nadbiskupa, govorili o Rittigu i drugim 
tekućim pitanjima. 

Biskup Lach mi saopćio da novčane pomoći za tjednik 
nema, jer da Nadbiskupija nema sredstava. Odgovorio 
sam da nam onda partizani neće imati što opljačkati. 

Jesih je prigovorio dr. Andriću radi lista - postoji 
opozicija od strane bivših seniora prema novom tjedniku. 

Subota, 9. lipnja 1945. g. 

Držanje bivših članova “Seniorata” prema “KRIŽU” 
nepovoljno. Prigovaraju da ću ja sve prevariti, da su to 
“križarska posla”. 

Vode se razgovori o “KRIŽU” - stvaraju se 
poteškoće. 

Nedjelja, 10. lipnja 1945. g. 

Prije podne bio kod Beluhana radi suradnje u tjedniku. 
Drži se hladno. 

Popodne razgovor s Maricom Stanković u VKS-u. 
Kaže mi da mi mnogi ne vjeruju. Izgleda da mi i neki iz 
križarskih redova ne vjeruju... 

Srijeda, 13. lipnja 1945. g. 

Vode se razgovori o listu. Postajem nervozan. 

Četvrtak, 14. lipnja 1945. g. 

Za sutra dogovorili sjednicu u Sv. Jeronimu radi 
konačne odluke u pogledu lista. 

Beluhanu sam odlučno odgovorio. Dobro se svršilo. 
Ljudi su maleni. 

Petak, 15. lipnja 1945. g. 

Sjednica radi lista, besplodno se raspravljalo. Iznio 
sam svoj prijedlog, koji je prihvaćen. Napisao sam dopise 
i odnio Nadbiskupu, koji ih je odobrio. 

Subota 16. lipnja 1945. g. 

Pozvani smo k Nadbiskupu; naš je prijedlog 
prihvaćen. Dobili smo i pismeno rješenje. 

Ujutro je bila sjednica, ima nejasnih stvari i različitih 
gledišta. List će se zvati “NOVI ŽIVOT”. 

Srijeda, 27. lipnja 1945. g. 

Dobili rješenje za izdavanje lista od strane vlasti. 

Možemo izlaziti samo mjesečno i to u 3000 primjeraka. 
To je obično zafrkavanje. Jedni su za izlaženje, a drugi 
ne. 

Ponedjeljak, 2. srpnja 1945. g. 

Bio kod papinog Legata i kod Nadbiskupa. Kratko 
sam razgovarao i s biskupom dr. Petrom Čule, koji je u 
Zagrebu. Došli su još neki biskupi, ali konferencije neće 
biti. 

Četvrtak, 12. srpnja 1945. g. 

Izišao proglas o prijavi članstva svih društava. Nova 
situacija, što ćemo učiniti? 

Petak, 13. srpnja 1945. g. 

Bili kod Nadbiskupa, raspravili situaciju. Bilo bi 
najbolje raspustiti sva katolička društva, da ne moramo 
predavati popise članova, koji bi onda mogli biti i te 
kako maltretirani. 

Utorak, 24. srpnja 1945. g. 

Izišao proglas za domobranske časnike i dočasnike. 
Idemo u logor. 

Srijeda, 25. srpnja 1945. g. 

Pozvani smo da se javimo u zatvor, iako je rat 
prestao. Ne radi se o pojedincima, nego zajednički 
(kolektivno). 

Kao domobranski dočasnik otišao s drugima u logor 
Maksimir. 

Situacija je nejasna. 

Srijeda, 1. kolovoza 1945. g. 

Jučer sam saslušan, a danas navečer otpraćen u 
zatvor na Savskoj cesti u Zagrebu. Pratio me jedan 
vojnik. U tramvaju mije Hella kazala daje Nadbiskup 
raspustio katoličke organizacije. 

Srijeda, 15. kolovoza 1945. g. 

Pušten iz zatvora. Hvala Blaženoj Gospi! Supruga 
mije rekla da se Nadbiskup za mene zanimao, daje bila 
kod njega i nije mu znala ništa kazati zbog čega sam 
otpremljen u zatvor na Savskoj cesti. Odgovorio joj je 
da mi ništa ne može pomoći ali neka mi pošalje paketić 
slanine (špeka) koji mu je taj dan netko donio na dar. 

* * * 

Popis osoba koje se spominju: 

ANDRIĆ dr. Josip - pravnik i ekonomist, urednik izdanja 
Društva sv. Jeronima u Zagrebu. Skladatelj, književnik. 

BELINIĆ Marko - kožarski radnik, član CK KPH, živi u 
Zagrebu. 

BELUHAN dr. Milan - župnik župe Sv. Marije u Zagrebu. 
Kanonik i generalni duhovnik križarske organizacije (VKB i 


VKS). 

BERUS r. Znidarčić Anka - profesor, član CK KPH. 

ČULE dr. Petar - biskup mostarsko-duvanjski i trebinjsko- 
-mrkanjski. Proveo u zatvoru Zenica pet i pol godina. 

JESIH msgr. Pavao - svećenik Zagrebačke nadbiskupije. 
Aktivan u raznim djelatnostima Crkve u Zagrebu. Vodio Kato- 
ličku akciju od 1936. do 1945. g. Umro u Rimu. 

KATIĆ Adam - sindikalni radnik, komunist. 

KOHEK Ivan - industrijalac, vlasnik tvornice “Grič” u 
Zagrebu. 

KUMIČIĆ dr. Gjuro - sin hrvatskog književnika Eugena 
Kumičića.. Pravnik, po nalogu Ante Pavelića izvršio predaju 
grada Zagreba partizanskim jedinicama 8. svibnja 1945. g. 

KUNTARIĆ dr. Zlatko - pravnik, odvjetnik u Zagrebu. 
Istaknuti član “SENIORATA”. 

LACH dr. Josip - pomoćni biskup zagrebački, generalni 
vikar. 

LISAK Erih- ustaški pukovnik, glavni ravnatelj za javni 
red i sigurnost /Zagreb, 1912.-1946./ 

LONČAR dr. Pavao - svećenik, prebendar i kanonik 
Zagrebačke nadbiskupije. Za vrijeme NDH osuđen na smrt, 
pomilovan. Aktivan u katoličkom javnom životu. Predavač 
na Katoličkom bogoslovnom fakultetu u Zagrebu. 

LUBURIĆ Vjekoslav MAKS - ustaški pukovnik i 
domobranski general, zapovjednik “željeznice” na povlačenju 
hrvatske vojske prema Sloveniji u svibnju 1945. g. Ubijen u 
Španjolskoj. 

MAČEK dr. Vladimir -političar, nakon ubojstva Stjepana 
Radića u beogradskoj Skupštini predsjednik HSS-a i vođa 
sveukupne opozicije u Jugoslaviji. Umro u emigraciji (USA). 

MAKUC dr. Olga - profesorica, članica vodstva 
Katoličke akcije u Zagrebu. 

MASSUCCI dr. Josip - tajnik papinskog legata u Hrvat- 
skoj od 1941. do 1946. godine 

MOSKATELO prof. Kuzma - član uredništva HKD “Sv. 
Jeronim”. Profesor francuskog jezika, novinar i stručnjak 
za jezik. 

NIEDZIELSKI dr. Felix - vođa križara u Banjaluci i treći 
predsjednik Velikog križarskog bratstva u Zagrebu. Ubijen 
1947. godine u Banjaluci. 

Opat MARCONE RAMIRO Josip - legat Svete stolice u 
Hrvatskoj, benediktinac. U Hrvatskoj boraviood 1941. do 1945. 
godine 

RITTIG msgr. Svetozar- župnik župe Sv. Marko u Zagrebu. 
Prišao partizanima 1943. g. Bio ministar u komunističkoj vladi 
za vrijeme suđenja nadbiskupu Stepincu. 

RUPČIĆ Nikola (Nine) - pravnik. Kao hrvatski nacionalist 
na robiji u Mitrovici prišao komunistima. Novinar. Bio u zatvoru 
kao informbirovac. 

STANKOVIĆ prof. Marica - profesorica, voditeljica 
“orlića” i “križarica”. Provela u zatvoru Požega 5 godina. Umrla 
1957. g. 

STRECHA - domobranski dočasnik, stručnjak na Radio- 
-postaji Zagreb. 

TITO, Josip Broz - radnik, generalni sekretar KPJ u 
Beogradu. Predsjednik FNRJ, Maršal Jugoslavije. I 

Titov komunizam i Katolička crkva 

Neka od mojih sjećanja 


Msgr. FRANE FRANIC, nadbiskup splitsko-makarski u miru, 
sažeo je svoja sjećanja na teške dane borbe Crkve protiv komunizma, te 
staleških svećeničkih udruženja i Teološkog društva Kršćanska sadašnjost. 
Ovdje donosimo prijevod njegovog članka s talijanskog izvornika. 


U mojem gradu Splitu Titov komunistički režim 
uspostavljenje dvadeset dana nakon pada fašizma, 
kojijebio zauzeo Split u svibnju 1941. i pripojio ga Italiji. 

Titovi su komunisti pobili mnogo ljudi, mladih Hrvata, 
progoneći napose one koji su bili poznati praktični katolici 
i nacionalno svjesni Hrvati. 

Protjerani iz našega grada, komunisti su se vratili na 
vlast u Dalmaciji u studenome 1 944. kao ratni pobjednici. 
Ponovno su otpočeli pokolje kontrarevolucionara. Bilo 
je dovoljno da jedan komunistički tajnik stavi znak križa 
pored imena u anagrafskim spisima, da bi ta osoba 
dospjela na splitsko groblje ili bila prokazana općinama 
u Dalmaciji za strijeljanje. 

Nakon pada Zagreba, sjeverne Hrvatske, te Bosne i 
Hercegovine, komunisti su nastavili s bezbrojnim 
pokoljima kontrarevolucionara. Samo u Splitskoj biskupiji, 
tijekom rata i neposredno poslije njega, ubijeno je bez 
suđenja 47 svećenika, dijecezanskih i redovnika, dok je 
broj intelektualaca i hrvatskih seljaka katolika ubijenih 
nakon rata nepoznat. Vratio sam se iz Rima s doktora- 
tom iz teologije u srpnju 1941 ., za vrijeme fašističke oku- 
pacije koja je jasno pokazala da ni režim njemačkog 
nacizma, a niti talijanski fašistički režim nisu bili režimi 
osloboditelji za hrvatski narod; stoga smo se držali daleko 
od njih tijekom cijelog drugog svjetskog rata. 

Komunisti, koji su aktivno bili prisutni u gradu tijekom 
rata, priznali su da je naš stav bio korektan i iskren. 
Unatoč tome, ubili su mnoge svećenike! Ubili su one 
koje su smatrali “opasnijima” za njihovu ateizaciju, ili - 
kako su oni govorili - “marksizaciju” naroda. 

Ali Providnost je bdjela nad nama: dopustila je mnoge 
žrtve za dobro Katoličke crkve. 

2. Nakon što sam se vratio u Split, ondašnji splitski 
biskup, msgr. Kvirin Bonefačić, imenovao me je profe- 
sorom u biskupskoj sjemenišnoj gimnaziji, koja je bila 


izjednačena s državnim školama. Talijani su priznali to 
izjednačenje i za svoju državu Italiju, ali su udaljili tri 
mlada hrvatska profesora: prof. Rafaela Radiću, prof. 
Ivana Pavlinovića i prof. Franu Franića. 

Fašistički režim je dokinuo Višu teološku školu u 
Splitu, a svi studenti teologije iz Splitske biskupije bili su 
prisiljeni nastaviti studij u zadarskom sjemeništu; Zadar 
je bio pripojen Italiji nakon I. svjetskog rata. 

Nakon povlačenja Italije g. 1943. Viša teološka škola 
u Splitu ponovno je otvorena, a ja sam odmah bio imeno- 
van profesorom dogmatike i vicerektorom Bogoslovije. 
Pošto su komunisti došli na vlast u Splitu, pustili su me 
bez posebnih poteškoća i dopustili mi da obavljam moje 
svećeničke dužnosti u dvama sjemeništima, priznajući 
daje moj stav tijekom rata bio ispravan. 

3. Kad je g. 1948. msgr. Mate Garković (rektor 
Bogoslovije i profesor pastoralne teologije u našoj školi) 
otišao u Zadar, najprije kao generalni vikar a zatim kao 
nadbiskup, imenovan sam rektorom Bogoslovije u Splitu. 
Bilo kao vicerektor a zatim, s većim autoritetom, kao 
rektor, ulazio sam u rasprave s komunističkim vlastima 
u Splitu i Zagrebu, glavnim gradom Federativne Repu- 
blike Hrvatske. Naši susreti su bili učestali zato što su 
komunisti gotovo cijelo sjemenište, koje je 1941. 


Ali Providnost je bdjela 
nad nama: dopustila je mnoge žrtve 
za dobro Katoličke crkve. 

Naravno, 

svom sam “prijatelju ” 

(Vicku Krstuloviću -o. ur.) 
odgovorio da ne mogu ni u kojem 
slučaju prihvatiti njegov prijedlog već, 
naprotiv, želim ostati vjeran papi do 
smrti kao što su učinili zagrebački 
nadbiskup i mostarski biskup. 


pretvoreno u vojnu bolnicu, upotrebljavali u istu svrhu. 
Tražio sam da sjemenišni prostor ostane slobodan, ali 
razgovori su bili teški, mnoga obećanja, a bez konkretna 
rezultata. 

4. Godine 1951., kad sam bio posvećen za pomoćnog 
biskupa Splitsko-makarske biskupije (17. prosinca 1950.) 
s jedne i s druge strane probudila se nada - riječ je o 
dva različita nadanja. U Splitu su komunisti starog biskupa 
msgr. Bonefačića, osamdesetjednogodišnjaka, smatrali 
neslomljivim neprijateljem komunista i “nesposobnog” 
za pregovore. Osim toga, nakon pokolja i mnogih 
zatočenja svećenika, shvatili su kako nije jednostavno 
uništiti vjeru u Boga, tako duboko usađenu u svijesti 
vjernika, isto kao što nije bilo dovoljno ubiti kapitaliste 
da se uništi kapitalizam. Naprotiv, sva ta nasilja polučila 
su suprotan učinak: sjemeništa i samostani bili su sve 
brojniji. Komunisti su promijenili način te su, predvođeni 
Staljinom, odlučili iznutra uništiti Crkvu, ustanovom 
“svećeničkih udruženja” koja su morala djelovati pod 
njihovim nadzorom i prema njihovim smjernicama. Ta 
društva su imala jasan cilj - stvoriti nacionalne katoličke 
crkve, bez pape. 

5. Tako su me komunisti pozvali govoreći da žele 
postići “modus vivendi” s Crkvom - potpuna sloboda 
Katoličke crkve, pod uvjetom da priznamo komunistički 
režim. Naravno, odmah sam odgovorio kako problem 
priznavanja njihova režima ne postoji, zbog toga što smo, 
prema katoličkom moralu, već bili podvrgnuti njihovu 
režimu. Oni su, ipak, govorili kako žele vratiti zgradu 
bogoslovije, biskupsku palaču, jamčiti slobodu vjerske 
izobrazbe, itd. Naravno, o svemu sam izvijestio svog 


biskupa msgr. Bonefačića, koji je imao povjerenja u 
mene, te sam mogao nastaviti s razgovorima kroz skoro 
dvije godine (1951 -1952.). Moj sugovornik bio je Vicko 
Krstulović, ondašnji predsjednik Dalmacije (obuhvaćala 
je biskupije: splitsku, zadarsku, šibensku, hvarsku, 
dubrovačku i kotorsku), i Titov general u ratu od 1941 . 
do 1945. Bio je Splićanin, obučen u komunističkoj školi 
i prije drugog svjetskog rata tajnik Komunističke partije 
u Dalmaciji. Sviđao mi se kao osoba. Divio sam mu se 
kao sugrađaninu koji je riskirao život u ratu, ratujući 
takoreći bez oružja protiv talijanske i njemačke 
suvremeno oprememljene vojske. Odmetnuo se u 
dalmatinske planine u partizanski rat. Tito je uz pomoć 
zapada uspio stvoriti vlastitu vojsku, a Krstulović je bio 
imenovan generalom. Postali smo gotovo prijatelji i on 
je bio velika moja nada. Uz čestitke za Božić i Uskrs 
slao mije košare pune svih Božjih dobara, o kojima sam 
mogao samo sanjati. Te posjete su negativno utjecale 
na mnoge naše svećenike i laike. Govorili su daje stari 
biskup bio heroj boreći se protiv komunista, dok je novi 
biskup postao “prijatelj komunista”. 

6. U jesen 1952. Biskupska konferencija u bivšoj 
Jugoslaviji zabranila je “staleška svećenička udruženja” 
s “NON LICET” upisa u ta društva. Bila je to jedina 
Biskupska konferencija u katoličkom svijetu pod 
komunizmom koja je zabranila takva udruženja. Zabrana 
je učinjena prema smjernicama pape Pija XII. i kardinala 
Stepinca, koji je 1946. godine osuđen na 16 godina 
zatvora, a tada se nalazio u rodnom Krašiću, gdje su ga 
komunističke vlasti premjestile iz lepoglavskog zatvora. 

Promicatelji “NON LICET” bili su dalmatinski 
biskupi: iz Šibenika msgr. Ciril Banić, iz Splita msgr. Kvirin 


Kad su se biskupi 
BKJ službeno izjasnili s 
“NON LICET” znao sam o čemu 
se radi. Riječ je bila o odluci: ili izdati 
Isusovu Crkvu ulaskom u “staleška sve- 
ćenička udruženja” ili ostati vjeran Kristu 
i Papi i biti spreman 
na svaku žrtvu. 

Bonefačić i Hvara msgr. Miho Pušić. 

Msgr. Bonefačić je “NON LICET” proglasio s oltara 
svoje katedrale na svetkovinu Krista Kralja. Prema 
starom kalendaru naredna nedjelja bila je svetkovina Svih 
Svetih. Msgr. Bonefačić je htio da ja služim pontifikal u 
katedrali, što sam prihvatio drage volje. Pred propovijed 
javno sam se osvrnuo na “NON LICET” BKJ, kojoj - 
na osnovi ondašnjeg propisa kanonskog prava - nisam 
mogao prisustvovati budući da sam bio pomoćni biskup. 

7. Da biste mogli razumjeti moj stav s obzirom na 
“NON LICET”, moram se vratiti malo unatrag na 
razgovore sa Vickom Krstulovićem, predsjednikom 
oblasti Dalmacije. U razgovoru od studenog 1952., 
mjesec dana prije biskupske konferencije u bivšoj 
Jugoslaviji, taj čovjek mi je ozbiljno predložio da se 
zauzmem za odjeljenje Hrvatske od Svete stolice, kao 
što se komunistčka patrija odijelila od Moskve, i da 
osnujem nezavisni hrvatski patrijarhat za hrvatsku 
katoličku crkvu sa sjedištem u Zagrebu. 

8. Ovdje je potrebno podsjetiti daje isti prijedlog Tito 
dao zagrebačkom nadbiskupu Alojziju Stepincu, koji ga 
je odmah odbio. Tako je učinio i mostarski biskup msgr. 


Petar Čule s političkim vlastima u Bosni i Hercegovini. 
Zbog njihova odbijanja obojica prelata bila su osuđena 
na 16 godina zatvora (službeno ne zbog toga, nego zbog 
već uobičajenog razloga u ono poslijeratno vrijeme - 
suradnje s “fašistima i nacistima”, okupatorima naše 
zemlje za vrijeme rata). 

U tom razgovoru gosp. Krstulović mije rekao kako 
postoji staleško udruženje katoličkog klera zaduženo da 
ostvari “hrvatsku nacionalnu crkvu”. Tek tada mije bilo 
jasno zašto sam primljen prijateljski i kako mi je je gosp. 
Krstulović obećao vratiti biskupsku palaču (nacionalizira- 
nu od komunista splitske općine) i zgradu sjemeništa, 
dat dobru mjesečnu plaću i potpunu slobodu u pastoralu. 
“Možete propovijedati o Bogu, Kristu, Mariji i svemu 
što hoćete, slobodno ćete moći poučavati vjeronauk u 
osnovnim i srednjim školama, samo se odvojite od pape”, 
tumačio je gosp. Krstulović. Bio sam zahvalan svojem 
sugovorniku na njegovu iskrenu prijedlogu, zato jer je 
policija tvrdila, da bi uvjerila svećenike da se upišu u 
“svećenička udruženja”, da nije riječ o odvajanju od pape, 
nego o njihovoj lojalnosti socijalističkoj državi Jugoslaviji. 

Naravno, svom sam “prijatelju” odgovorio da ne mogu 
ni u kojem slučaju prihvatiti njegov prijedlog već, 
naprotiv, želim ostati vjeran papi do smrti kao što su 
učinili zagrebački nadbiskup i mostarski biskup. 

Tako su završili naši političko-crkveni razgovori. 
Gosp. Krstulović je nadodao, na rastanku, dajugoslaven- 
ski narodni socijalistički režim ne bi dopustio da jedan 
stranac, ili papa Talijan, bude na čelu Katoličke crkve u 
Jugoslaviji. Tako smo bili iskreni jedan prema drugome. 
Kad su se biskupi BKJ službeno izjasnili s “NON 
LICET” znao sam o čemu se radi. Riječ je bila o odluci: 
ili izdati Isusovu Crkvu ulaskom u “staleška svećenička 
udruženja” ili ostati vjeran Kristu i Papi i biti spreman 
na svaku žrtvu. 

9. Moram razjasniti dvije stvari: BKJ je bila jedina 
Konferencija u svijetu koja je pod komunističkim režimom 
zabranila spomenuta udruženja. Za to je trebalo dosta 
hrabrosti. 

Ova izjava nije predvidjela sankcije protiv neposlušnih 
svećenika i taj nedostatak bio je izvorom različitu 
ponašanju biskupa prema “udruženjima”. Biskupi koji 
su u svojim biskupijama proglasili “NON LICET” bez 
sankcija, nisu uspjeli ugušiti “udruženja”. Čini se da neki 
biskupi (Bar, Sarajevo) nisu proglasili “NON LICET” 
zato što je veći broj svećenika u njihovim biskupijama 
bio već upisan u ta udruženja (koja su bila jednaka, iako 
su u različitim Republikama imala druga imena). 

10 . “Tri lava”, tako su prozvana tri biskupa BKJ koji 
su promicali “NON LICET” g. 1952. (biskupi Banić, 
Bonefačić i Pušić) proglasili su “NON LICET” u svojim 

Jasno da je “stari lav ” 
od mene očekivao izričitu zabra- 
nu sa sankcijama “udruženjima” 
jer je i on sam na svetkovinu Krista 
Kralja rekao u katedrali da su spo- 
menuta udruženja utemeljili komu- 
nisti ne da spase Crkvu, već da je 
unište, kao što je bilo u Kini. 


katedralama odmah po povratku iz Zagreba, te su zato 
morali snositi posljedice, odnosno progonstva od strane 
komunističke policije. 

Msgr. Banić bio je istjeran iz svoga sjedišta Šibenika 
(došao je najprije u Split, a zatim u Zagreb) kao i njegov 
generalni vikar, msgr. Ante Radić, kojemu je msgr. Banić 
dao punu vlast. 

Msgr. Pušić je podnio verbalna progonstva i 
demonstracije tijekom pastoralnih pohoda i, kroz određeno 
vrijeme, praktički je bio zatvoren u sjeditšu u Hvaru. 

Msgr. Bonefačić je, kao što rekoh prije, proglasio 
“NON LICET” nakon snažne propovijedi u katedrali 
na svetkovinu Krista Kralja. Slijedilo je proganjanje njega 
i njegova tajnika, vlč. Josipa Marendića, kojega su teško 
pretukli u Sinju. 

Msgr. Bonefačić je priveden na policiju gdje su mu 
“isprali mozak”. Nije izdržao i izišavši od policije javno 
je govorio kako se svećenici, u ime civilne slobode, mogu 
upisati u “udruženja”. Kad je nakon nekoliko dana došao 
k sebi, povukao je dopuštenje. Slijedilo je “ispiranje 
mozga”, zatim novo dopuštenje svećenicima da se upišu 
u “udruženja” i novo povlačenje dopuštenja i tako se i 
treći put dogodilo isto. 

Videći da mu nedostaje snage, msgr. Bonefačić 
pismeno je zamolio Svetu stolicu da ga razriješi dužnosti 
biskupske službe u Splitu. Poslije je meni napisao dekret 
u kojem mi daje sve ovlasti koje se odnose na disciplinu 
klera i problem “udruženja”, također punu i isključivu 
odgovornost pred građanskim vlastima. Objasnio mije 
da, ako bi me policija ispitivala o tom pitanju, da kažem 
kako je podnio ostavku Svetoj stolici i da stoga nije više 
odgovoran u biskupiji i daje svu vlast dao pomoćnom 
biskupu Franiću. 


Jasno daje “stari lav” od mene očekivao izričitu zabra- 
nu sa sankcijama “udruženjima” jer je i on sam na svet- 
kovinu Krista Kralja rekao u katedrali da su spomenuta 
udruženja utemeljili komunisti ne da spase Crkvu, već 
daje unište, kao što je bilo u Kini. 

11 . Prihvatio sam ovo teško zaduženje povjeravajući 
se Gospodinu i Majci Božjoj, nadajući se da će me oni 
zaštiti u mojim slabostima. Bio sam uvjeren da se radi o 
obrani Katoličke crkve u Splitskoj biskupiji, u Dalmaciji 
i cijeloj Jugoslaviji jer mije u srcu ostala izjava gosp. 
Vicka Krstulovića o pravoj svrsi tih udruženja, kao što 
sam već prije rekao. 

Nakon izvjesnog vremena, videći da je opasnost 
“udruženja” još prisutna u biskupiji, napisao sam na 
temelju moga dekreta formalnu zabranu “udruženja” s 
ozbiljnim sankcijama (suspensio a divinis et ab officio) 
za sve svećenike koji nisu htjeli napustiti udruženja (bilo 
ih je 6 upisanih), da se ubuduće ne usuđuju upisati ili 
surađivati s udruženjima. Datum dekreta bio je 7. srpnja 
1953., a predan je na ruke “per manus” svim svećeni- 
cima. 

Slijedila je snažna reakcija: zagrebačke i splitske 
novine napale su me kao “fašistu i izdajnika naroda”. 

12 . Nekoliko dana poslije, 15. srpnja, otišao sam u 
neretvanski dekanat, na krajnjem jugu biskupije, u 
pastoralni pohod župama, zamjenjujući u tom poslu 
poštovanog msgr. Bonefačića. Ukratko, prijetili su mi 
linčom. Komunisti su se često i na različitim mjestima 
sastajali i vikali: “Smrt fašisti, ratnom zločincu, izdajniku 
naroda, biskupu Franiću ” 

Demonstracije su počele 16. srpnja 1953. na blagdan 
Gospe Karmelske, u župi Bagalović, u blizini Neretve. 
Te večeri, nakon misnog slavlja u kojem smo podjelili i 
sv. Potvrdu, rekoše mi da mije zabranjeno ići u obližnju 
župu Borovci, te ako odem da će me ubiti na brdu koje 
dijeli dvije župe, Nova Sela i Borovce. Dana 18. srpnja 


Bio sam uvjeren da 
se radi o obrani Katoličke crkve 
u Splitskoj biskupiji, u Dalmaciji i 
cijeloj Jugoslaviji jer mi je u srcu os- 
stala izjava gosp. Vicka Krstulovića 
o pravoj svrsi tih udruženja. 

uputio Sam se s dva svećenika preko brdašca prema 
župi Borovci. Na vrhu malog brdašca (oko 100 metara 
visine), čekala nas je skupina mladih komunista s 
kamenjem u rukama. Okružili su samo mene, ostavljajući 
dva svećenika izvan kruga (sa strane). U tom trenutku 
sam se ozbiljno pripremio na smrt, ali sam smogao snage 
i rekao: “Učinite brzo ono što morate učiniti, ja se ne 
mičem!” Odgovoriše: “Mi nećemo nikoga ubiti bez 
pravedne osude”. Moram priznati da me je tog trena 
prošao smrtni strah. Završila je tako okrutna i barbarska 
igra i mi smo mogli proslijediti prema župi Borovci, gdje 
nas je narod čekao za sudjelovanje na Misi i Potvrdi. 

Sutradan poslije podne, 19. srpnja, autobus koji je 
vozio u Metković nije nas htio primiti zato što se radilo o 
biskupu, već poznatom kao neprijatelju naroda, ali jedan 
hrabri seljak nam je posudio svoja kola i konja i tako 
smo stigli u Metković, gdje je narod sakupljen na trgu 
pozdravljao biskupa s velikim oduševljenjem, želeći na 
taj način protestirati protiv komunista. 

Nakon ove narodne manifestacije uvidjeli smo da se 
situacija sve više pogoršava. Ipak, nastavili smo našom 
misijom. Sutradan, 20. srpnja 1953., Metković je slavio 
zaštitnika župe, sv. Iliju proroka. Rano sam ustao, slijedeći 
savjet mojih vjernika koji su predvidjeli velike 
manifestacije protiv mene u gradu, i odmah sam otišao 
u župnu crkvu. Oko devet sati komunisti su se sastali na 


gradskom trgu i počeli su miting protiv biskupa Franića, 
“fašiste, ratnog zločinca, izdajnika naroda”. Glasovi su 
se čuli u crkvi. Oko deset sati dođe delegacija koja me 
pozvala “u ime naroda” da se pokažem pred “narodnim 
sudom” da bi me “narod”, odnosno komunisti osudili. 
Nisam poslušao tu naredbu i oni nisu ušli u crkvu da me 
prisilno odvedu, poštivali su sveti hram. Oko jedanaest 
sati počeli smo slavljem Mise i Potvrde. Poslije Mise 
ručali smo u sakristiji jer su komunisti bili još u gradu. 
Poslije podne, oko četiri sata, komunisti su se razišli s 
mitinga i otišli odakle su i došli, tj. iz obližnje istočne 
Hercegovine. Tada smo uvidjeli razliku između hrvatskih 
komunista u Metkoviću i srpskih komunista. Pošto su 
srpski komunisti otišli, hrvatski komunisti iz Metkovića 
su nas pustili u miru i mogli smo slobodno hodati ulicama 
grada. Tako smo zahvalni “našim komunistima” koji su 
nam, vjerojatno, spasili život. 

Nakon slavlja Mise i Potvrde u župi Bijeli Vir župljani 
nisu otišli kućama jesti, nego su ostali sa mnom i s drugim 
svećenicima da nas brane od komunista koji su nadgleda- 
li situaciju izdaljega kako bi izbjegli izravni sukob s naro- 
dom. 

Poslije podne produžili smo u susjednu župu Vidonje, 
u pratnji vjernika spremnih da nas brane. Tako smo stigli 
na odredište, a narod nas je oduševljeno dočekao. Svi 
su bili spremni umrijeti za vjeru! Oko pola noći dođoše 

Druge su dalmatinske 
biskupije (...) slijedile naš 
primjer, tako da je Dalmacija, 
s obzirom na udruženja, ostala čista. 
Nijedan svećenik, dijecezanski ili redov- 
nik, koji je slavio Misu nije bio član tih 
udruženja. Tako smo ostali potpuno 
vjerni papi i to mi se čini da je zna- 
čajna povijesna zasluga cijele bi- 
skupije i Splitske metropolije. 


komunisti iz istočne Hercegovine, njih oko 600 s puškama 
i okružiše župnu kuću u kojoj je spavalo dvadesetak 
svećenika onoga kraja. Nasilu su odveli mene i mog 
pratioca, o. Aleksandra Barbalića, isusovca iz Splita, i 
pregledavši nam dokumente uvedoše nas u policijsko 
vozilo. Nisu nas tukli, ali su nas mučili i pljuvali iza nas. 
Odveli su nas u Makarsku, na pola puta između 
Metkovića i Splita i ostaviše nas u franjevačkom 
samostanu gdje smo ručali. Oko 16.00 sati mladi 
komunisti koji su se našli na ljetnim odmorima u 
Makarskoj nasilno uđoše u samostan i pronađoše me 
unutra. Dva policajca, jedan s desne, a drugi s lijeve 
strane, uzeše me i odvedoše među komuniste koji su se 
naoružali rajčicama i pokvarenim jajima i to su mi bacali 
po glavi, udarajući me i vičući slogan protiv mene. Sa 
mnom je bio otac isusovac. Odvedoše nas u kamion, a 
bijesni narod opkolio je kamion kamenjem, tako da smo 
u trenutku razmišljali samo o svojoj skoroj smrti i 
razmijenili smo oproštenje grijeha. O. Barbalić je 
pogođen u vrat kamenom i počeo je krvariti. Vozač je, 
bojeći se gorega, uspio pobjeći s kamionom i tako se i 
toga puta spasismo. 

Događaj se ponovio u Omišu, gradiću blizu Splita, i 
kasnije u blizini sjemeništa gdje sam boravio, jer su sada 
protagonisti bili naši splitski komunisti. 

Slični događaji ponavljali su se do svršetka 1959. 
godine. Onih godina posjetio sam cijelu biskupiju idući iz 
župe u župu, iako nisam imao auto, a sredstva javnog 
prijevoza nisu me htjela uzeti. Teško sam se razbolio 


zbog neprestanih stresova i bio sam primljen u bolnicu u 
Zagrebu gdje sam kroz dva mjeseca visio između života 
i smrti. U svibnju i lipnju 1960. godine malo sam došao 
k sebi i bio sam podvrgnut dvjema operacijama, a na 
drugoj, kao što su mi rekli liječnici, bio sam ponovo blizu 
smrti. 

Spasio sam se i ovoga puta. Prema mišljenju liječnika 
sva ta progonstva ostavila su traga: šećernu bolest. 

13 . Da bi se razumjela situacija i razlozi mojih žestokih 
progonstava moramo se vratiti opet malo unatrag. 

Godine 1954. msgr. Bonefačić je bio razriješen 
biskupske dužnosti u Splitsko- makarskoj biskupiji i ja 
sam imenovan apostolskim administratorom iste 
biskupije, a preuzeo sam je 26. lipnja 1954. godine, na 
blagdan Srca Isusova. Komunistička vlast je kombinirala 
nova progonstva u našoj biskupiji. Nisu zatvorili novoga 
splitskog biskupa, ali me je gosp. Guzina, ondašnji 
predstavnik policije, pozvao. Rekao mi je kako je 
pripremljeno suđenje protiv dvaju splitskih sjemeništa s 
nakanom da se zatvore. Mogao sam ih spasiti jedino 
ako dadem mogućnost potpore “svećeničkom 
udruženju”. Nije tražio da povučem svoj dekret od 7. 
srpnja 1953. jer, govorio je drug -predstavnik policije, 
oni su znali da se papa Pijo XII. protivio “svećeničkom 
staleškom udruženju” i bilo je očito da sam i ja, po želji 
Pape, morao učiniti nešto protiv tih udruženja. Nije htio 
da upotrijebim sankcije. 

Odgovorio sam da nemam običaj ponašati se 
farizejski, naročito ne s Papom, i da stoga nisam mogao, 
u tako odlučnom trenutku za biskupiju i za njega, prihvatiti 
prijedlog. Onda mije predstavnik policije, kojega sam 
poznavao, ljubazno rekao: “Učinite što hoćete, ali suđenje 
protiv sjemeništa uskoro će započeti i završit će 
zatvaranjem sjemeništa.” 

Tako smo se rastali, svaki sa svojim mirom. Nekoliko 
dana poslije primio sam vijest o početku suđenja pred 
mjesnim sudom protiv obaju sjemeništa, optuženih “da 
rade protiv naroda”. Optužba se nije odnosila na biskupa, 
ali je bilo jasno da sam prvoptuženi bio ja. 

Kao što mije već rekao predstavnik policije, lažno, 
montirano suđenje završilo je zatvaranjem obaju 
sjemeništa na šest godina, ne zauvijek. Odlučili smo se 
žaliti, a ponovno suđenje završilo je u kolovozu 1956., i 
potvrdilo presudu prvog stupnja. 

14 . Nekoliko dana kasnije dođoše agenti OZNA-e, 
tako se zvala tajna policija, i opkoliše zgradu bogoslovije, 
ostavljajući nam kuhinju u podzemlju i nekoliko soba u 
krajnjem sjeveru zgrade, dvije u prizemlju, dvije na prvom 
katu i dvije na drugom: ukupno šest soba. Morali smo 
isprazniti sav namještaj u oduzetom prostoru. U 
preostalom prostoru ostala su četiri svećenika i četiri 

redovnice čuvati bogosloviju, moliti i oplakivati ovaj 
tragični gubitak. 

Sutradan nas je posjetio splitski gradonačelnik govore- 
ći kako se sjemeništa više neće otvoriti zato što nam 
neće vratiti oduzeti prostor i kako bi bilo za nas bolje da 
prodamo namještaj. “Ovo je prijateljski savjet”, reče 
gradonačelnik, komunist. 

Sjemeništarci su morali završiti srednju školu u drugim 
sjemeništima, a studenti filozofije i teologije nastavili su 
studij u Zagrebu, Đakovu i Pazinu. 

Tom prigodom mi je jedan profesor s Teološkog fakul- 
teta rekao da smo biskupovom krivnjom izgubili sjeme- 
nište i bogosloviju, te da je s povijesnog stajališta to 
pogreška. Reče da bi Zadar, na primjer, imajući obadvije 
škole, mogao dobiti apsolutnu prednost da osvoji naslov 
damlatinske metropolije i tako bi Split ponovno ostao 
potčinjen zadarskoj biskupiji. 

Naravno, takva primjedba me još više ražalostila. 

Nekoliko dana poslije primio sam pismo od kardinala 
Alojzija Stepinca, kojega je narod držao svecem. Čestitao 
mije na hrabrom ponašanju prema staleškim svećenič- 
kim udruženjima, koja je u tom pismu kardinal nazvao 
“đavolskim, osnovanim od komunista da iznutra unište 
Crkvu” i da ih je zato on anatemizirao. Isplatilo se, dakle, 
boriti protiv njih, iako uz cijenu gubitka sjemeništa i bogo- 
slovije. To me je pismo obradovalo. Toliki su svećenici 
bili na mojoj strani, izuzev pojedinaca koji se nisu usudili 
izjasniti u korist udruženja zbog srama pred subraćom. 

15 . Moram reći da su se dva svećenika, nakon moga 
dekreta od 17. srpnja 1953., povukla iz Udruženja, a 
četvorica se nisu htjela povući nakon što sam primijenio 
sankcije. Nisu slavili Misu, niti su obavljali druge 


(...) primio sam pismo 
od kardinala Alojzija Stepinca , 
kojega je narod držao svecem. Čes- 
titao mi je na hrabrom ponašanju prema 
staleškim svećeničkim udruženjima , koja 
je u tom pismu kardinal nazvao “đa- 
volskim, osnovanim od komunista 
da iznutra unište Crkvu” (...) 


Prema BKJ, “Kršćanska 
sadašnjost” bilo je veća opas- 
nost od kleričkih udruženja jer su 
se u njih upisivali (kao što se govorilo) 
manje “dobri ” svećenici, dok je u TDKS- 
u bilo profesora teološkog fakulteta, 
dakle - pod intelektualnim vidom - krema 
hrvatskog klera. 


svećeničke dužnosti, ali im je Komunistička partija davala 
mjesečnu plaću kako bi mogli živjeti bolje od drugih. 

Suspenzija tih tvrdoglavih svećenika bila je za mene 
najžalosniji događaj u biskupskom životu, ali rezultat toga 
bijaše da se u Splitsko-makarskoj biskupiji nijedan sveće- 
nik, ni redovnik ni dijecezanski, nije usudio upisati ili sura- 
đivati s tim udruženjima. Druge su dalmatinske biskupije, 
bez dekreta kao što je bio naš, (tj. sa sankcijama), slijedile 
naš primjer, tako daje Dalmacija, s obzirom na udruženja, 
ostala čista. Nijedan svećenik, dijecezanski ili redovnik, 
koji je slavio Misu nije bio član tih udruženja. Tako smo 
ostali potpuno vjerni papi i to mi se čini daje značajna 
povijesna zasluga cijele biskupije i Splitske metropolije. 

16 . Naredni su događaji tražili dosta žrtava od biskupa 
i svećenika. Mnogi su se ispričavali policiji kako se ne 
mogu upisati niti surađivati s udruženjima govoreći da s 
biskupom nema šale, a oni ne mogu biti svećenici kad 
ne bi mogli slaviti svetu Misu i obavljati druge svećeničke 
i crkvene dužnosti. Bila su to slaba braća koja su se 
pozivala samo na moj dekret od 7. srpnja 1953. 

Nakon šest godina, od 1954. do 1962., politika prema 
Crkvi u Titovoj Jugoslaviji malo se promijenila: državne 
vlasti su nam vratile najprije bogosloviju a zatim jedan 
dio sjemeništa koje je bilo potpuno zauzeto. Od jeseni 
1962. mogli smo početi sa školom i životom uvijek sa 
sve većim brojem sjemeništaraca. Nikad ih nismo imali 
toliko i, nemajući dovoljno prostora, bili smo prisiljeni slati 
ih u druge biskupije ili redovničke zajednice. 

U ono vrijeme naša nadbiskupija je bila rudnik 
svećeničkih i redovničkih zvanja, pa su svi dolazili u našu 
nadbiskupiju tražiti koje zvanje. Bila je to istinska milost 
Božja, darovana nam možda kao nagrada za žrtve 
podnesene zbog našega stava prema staleškim svećenič- 

Nakon potanke analize, 
biskupi su postali svjesni kako se 
po dobroj cijeni prodaje sloboda Crkve; 
zato su odlučno zabranili to društvo 
(Kršćanska sadašnjost - o. ur.) 
na blagdan svetog Mihaela 
Arkanđela 1982 . g. 


kim udruženjima. Tako smo protumačili bogatstvo sveće- 
ničkih i redovničkih zvanja. 

17 . Moram nadodati da smo isti stav zauzeli i prema 
Teološkom društvu “Kršćanska sadašnjost” (TDKS) 
koje su osnovali profesori Teološkog učilišta u Zagrebu. 

Nakon što je 1978. godine kardinal Franjo Šeper, 
ondašnji prefekt Kongregacije za nauk vjere, na Radio- 
Vatikanu osudio ta udruženja kao protucrkvena, mi smo 
primijenili protiv TDKS-a iste sankcije koje smo 1953. 
koristili protiv staleških svećeničkih udruženja. U tom 
času samo smo mi odredili sankcije protiv tog Društva, 
ali su nas slijedile biskupije Splitske metropolije i naš 
radikalni stav je utjecao i na druge biskupije. Ipak, 
Društvo se širilo, naročito u sjevernoj Hrvatskoj, u Istri 
i Bosni i Hercegovini. Za vrijeme Biskupske konferen- 
cije u bivšoj Jugoslaviji održanoj u Đakovu od 28. do 
30. rujna 1982., na prijedlog nadbiskupa zagrebačkog 
msgr. Franje Kuharića odobrenje dekret (29. rujna) koji 
zabranjuje ta društva s novim “NON LICET” koji je 
jednoglasno prihvaćen. 

Za mene i moju biskupiju i metropoliju bio je to 
radosni dan. 

Prema BKJ, Teološko društvo “Kršćanska 
sadašnjost”, bilo je veća opasnost od kleričkih udruženja 
jer su se u njih upisivali (kao što se govorilo) manje “dobri” 
svećenici, dok je u TDKS-u bilo profesora teološkog 
fakulteta, dakle - pod intelektualnim vidom - krema 
hrvatskog klera. TDKS se skrivao iza tobožnjih razloga 
mira između Crkve i države. Financijski je bio podržavan 
od strane komunističke države i mogao je izdavati knjige, 
čak i one potrebne Crkvi. Nakon potanke analize, biskupi 
su postali svjesni kako se po dobroj cijeni prodaje sloboda 
Crkve; zato su odlučno zabranili to društvo na blagdan 


svetog Mihaela Arkanđela 1982. 

Naravno, profesori u Zagrebu naljutili su se na 
splitskog nadbiskupa i pisali u talijanskim katoličkim 
novinama (Famiglia cristiana) protiv njega, kao i u 
njemačkom tisku, govoreći da se radi o konzervativcu 
koji u svojoj nadbiskupiji nije uveo nijednu koncilsku 
reformu. 

Međutim, Splitsko-makarska nadbiskupija je jedina 
u bivšoj Jugoslaviji sazvala biskupsku sinodu g. 1986. i 
1 987., a radovi sa sinode, objavljeni u knjizi “Crkva danas 
i sutra” (Split, 1988.) svjedoče suprotno. 

Suvremena hrvatska demokratska povijest ukazuje 
na to da su kardinal Stepinac i kardinal Šeper imali pravo 
kad su odredili liniju ponašanja Crkve, liniju slobodnog 
dijaloga s komunističkom državom, van navedenih dvaju 
društava koja su postojala i djelovala pod zaštitom 
Komunističke partije u bivšoj Jugoslaviji, slobodnog 
dijaloga kojeg smo započeli nakon Koncila slijedeći 
primjer Pija XII. i njegovih nasljednika. 

18 . Napominjem da me je u jesen g. 1982. 
Komunistička partija htjela osuditi i “strpati” u zatvor, 
opet pod optužbom “radio je protiv naroda”, ali 
Komunistička partija u Zagrebu to nije dopustila kako bi 
očuvala međunarodni ugled jugoslavenske države. Te 
godine, ipak, vodila se kampanja protiv splitskog 
nadbiskupa u splitskom i zagrebačkom tisku. Neki komu- 
nisti, kao npr. Jakov Blažević, stari Titov prijatelj, napisali 
su daje komunistička partija izdala svoja osnovna načela 
i daje vidljivi dokaz tome to što je splitski nadbiskup još 
na slobodi. 

19 . Također, pod pastoralnim vodstvom msgr. Ante 
Jurića, moga nasljednika od 16. listopada 1988., Splitska 
nadbiskupija nastavila je sve do danas priznavati 
biskupijski zakon, proglašen od Biskupske sinode, prema 
kojem su pod sankcijama zabranjena svećenička staleška 
udruženja i Teološko društvo “Kršćanska sadašnjost” 
(vidi “Crkva danas i sutra”, Akti Splitske Sinode, Split, i 
“Crkva u svijetu”, str. 59, čl. 34c). 

S padom komunizma u demokratskoj Hrvatskoj, 7. 
svibnja 1990., pale su i sve strukture koje su postojale i 
djelovale pod njegovim pokroviteljstvom, dakle i gore 
navedene organizacije s njihovim statutima. 

Tako je i povijest dala svoj sud o njima. 

Split, 2 1 . prosinca 1993. ^ 

Izvor: Robert Tafra (ured.), La Chiesa Cattolica nella II A 
Guerra mondiale. Secondo le fonti della propaganda 
serba, Iberia, Split, 1994, s. 235.-252. 

Prevela: s. Viktorija Gadža 

Katedrala Uznesenja Marijina/Sveti Duje 


Povijesno-umjetnička vrijednost splitske katedrale je toliko puta isticana i 
današnjim vjernicima je poznatija negoli njen religiozno-duhovni značaj. Upo- 
zorivši i na njezine spomeničke odlike, don SLAVKO KOVACIC u ovom tekstu 
ističe bitno bogoslužno, duhovno i crkveno-povijesno značenje katedrale. 


S vi se sjećamo vremena kad se moglo govoriti i pisati 
o crkvama kao spomenicima, ali se jedva moglo 
dogoditi da se pri tom čuje i koja riječ o njihovom 
religiozno-duhovnom značenju, o onomu stoje njihova 
bit. Proći će zacijelo još dugo vremena, dok se taj 
mentalitet prevlada. Koliko je nazočan i u vremenu 
hrvatske slobode i demokracije u svijesti mnogih ljudi o 
čijoj dobronamjernosti ne treba dvojiti, pokazuje i sudbina 
ovoga teksta. 

Napisan je za nesuđeni dokumentarac koji je 
Hrvatska televizija trebala emitirati u rano jutro na dan 
Papina posjeta Splitu. Ovdje neimenovani televizijski 
djelatnik sa zadovoljstvom je prihvatio prijedlog da se u 
toj prigodi prikaže katedrala baš kao katedrala, da 
poglavito bude naglašeno njezino bitno bogoslužno, 
duhovno i crkveno-povijesno značenje, s tim da se 
upozori i na njezine spomeničke odlike, koje su inače 
toliko puta isticane i javnosti općenito poznate. 

Međutim, taj projekt nije prošao. Mjesto toga u 
spomenutom smo vremenskom terminu mogli gledati 
inače izvrsni dokumentarac s čisto povijesno-umjetničkim 
gledanjem na katedralu. Gledalac koji baš i ne zna što je 
to u biti katedrala iz njega to nije ni mogao doznati. Iz 
autorova teksta, koji je dijelom on sam govorio na vrlo 
živ i neobično prihvatljiv način hodajući po samoj 
katedrali, prosječni je gledalac mogao dobiti dojam daje 
katedrala poglavito neka vrsta crkvenog muzeja ili 
galerije. Njemu se, dakako, tu nema što zamjeriti, ali u 
ovoj prigodi ipak se moglo očekivati pogled na katedralu 
s pretežno vjerskoga gledišta. 

Katedrala i ujedno dragocjeni spomenik svjetske 
kulturne baštine 

Split je nadaleko poznat najviše po dobro sačuvanim 
ostacima Dioklecijanove palače i po umjetničkim remek- 


djelima koja su se tijekom stoljeća nataložila u njegovu 
gradskom i duhovnom središtu, u katedrali Uznesenja 
Marijina, ili - kako Splićani odvajkada govore - Svetoga 

Duje. 

Katedrala ipak nije ni muzej, ni galerija sakralnih 
umjetnina. Sve su te umjetnine ondje samo zbog nečega 
što se u njoj događalo i događa, što je pojedinim slikarima, 
kiparima i drugim umjetnicima bilo izvor umjetničkog 
nadahnuća i ujedno poticaj za stvaranje njihovih djela, a 
što je prije svega imalo služiti skladnom obavljanju 
kršćanskoga bogoslužja, i to, za razliku od onoga u ostalim 
crkvama, središnjega bogoslužja cijele pojedinačne crkve 
ili biskupije, kojemu barem na najveće blagdane predsjeda 
mjesni biskup. Izraz katedrala nastao je po biskupskoj 


Katedrala ipak nije ni muzej , 
ni galerija sakralnih umjetnina. 

Sve su te umjetnine ondje samo zbog 
nečega što se u njoj događalo i doga- 
đa , što je pojedinim slikarima , kiparima i 
drugim umjetnicima bilo izvor umjetnič- 
kog nadahnuća i ujedno poticaj za stva- 
ranje njihovih djela , a što je prije sve- 
ga imalo služiti skladnom obavlja- 
nju kršćanskoga bogoslužja. 

katedri, koja simbolički označuje njegovu konkretnu 
službu predsjedanja u bogoslužju, u naučavanju, u 
vršenju svete vlasti, dakle mnogovrsnoj službi 
predstojnika svekolike mjesne crkve kao zajednice 
Kristovih vjernika. Stoga se pojam katedrale ne bi smio 
suziti na ne znam kako lijepu i umjetnički vrijednu zgradu 
i pojedinačne sakralne umjetnine u njoj. S povij esno- 
umjetničkoga gledišta, može se, dakako, govoriti i o tom 


Don Slavko Kovačić rođenje 1938. god. 
u Kučićima kod Omiša. Za svećenika je zare- 
đen 1964. god. 

Studirao je na Teološkom fakultetu u Zagre- 
bu i Fakultetu crkvene povijesti Papinskog sve- 
učilišta Gregoriana (gdje je i magistrirao). 
Hrvatsku crkvenu povijest je specijalizirao na 
Teološkom fakultetu u Zagrebu, gdje je obranio 
doktorsku disertaciju. 

Od 1 974. god. je profesor crkvene povijesti 
na Teologiji u Splitu, te voditelj Nadbiskupskog 
arhiva. 


Stoga se pojam 
katedrale ne bi smio 
suziti na ne znam kako lijepu 
i umjetnički vrijednu zgradu 
i pojedinačne sakralne 
umjetnine u njoj. 


estetskom okviru, ali je još primjereniji govor, pogotovo 
slušateljstvu koje je u većini vjerničko, o onomu što 
katedralu čini katedralom. 

Istina je da splitska katedrala kao spomenik kulturne 
baštine, pretkršćanski i kršćanski, privlači mnoge ljubitelje 
starina i umjetnosti, ali se pri tom ne bi smjelo smetnuti s 
uma da ona prije svega privlači katoličke vjernike koji 
se u njoj sastaju poglavito radi toga da u zajedništvu 
svoje vjere mole i slave Boga. 

Ta je katedrala osobita i u tom svom osnovnom 
značenju. Iznad njezinih glavnih ulaznih vrata na kamenoj 
ploči uklesan je natpis: Ecclesia metropolitana 
primatialis , što u hrvatskom prijevodu znači 
metropolitanska i primacijalna crkva. Dok je za većinu 
drugih katedrala adekvatan hrvatski sinonim stolnica, 
splitska je i danas, jer je metropolitanska crkva, 
prvostolnica. 

Splitska prvostolna crkva kao mjesto štovanja sv. 
Dujma i drugih svetaca 

Tu veličanstvenu osmerokutnu građevinu dao je u 
svojoj carskoj palači sagraditi rimski car Dioklecijan oko 
300. godine poslije Krista. Trebala je biti njegov mauzolej. 
Međutim ona već više od 13 stoljeća nosi ime 
salonitanskoga biskupa sv. Duje ili Dujma (lat. Domnio , 
Domnius ), žrtve krvavoga progona koji je baš taj Car, 
nagovoren od zeta i suvladara Galerija, poduzeo protiv 
kršćana. Nakon propasti nedaleke Salone ovdje su 
najvjerojatnije sredinom 7. stoljeća položene Mučenikove 
kosti, pa je nesuđeni carski mauzolej tako postao 
mjestom čašćenja Dujmovih zemnih ostataka. Taj 
Mučenik se od tada tu štuje kao uzor vjernik, glasnik 
Kristove evanđeoske poruke i Božji svjedok, glavni 
zaštitnik grada Splita i Splitske nadbiskupije; najsvečanije, 
dakako, na njegov blagdan koji pada 7. svibnja. 

Tu se uz presv. Bogorodicu i sv. Dujma napose štuju 

Barokni oltar u kapeli sv. Dujma 


još i drugotni zaštitnici Dujmova grada: salonitanski 
mučenik sv. Staš, vjernik laik, po zanimanju obrtnik, i 
splitski nadbiskup sv. Arnir, suvremenik sv. Tome 
Becketa poput kojega je i on položio život u obrani 
crkvenih prava od presizanja svjetovnih moćnika. 

Najvažnije sakralne umjetnine u bogoslužnoj i 
bogoštovnoj funkciji 

Ta je katedrala tijekom tolikih stoljeća dobila niz 
remek-djela sakralne umjetnosti, koja na svoj način 
izražavaju i naglašavaju njezin bitni duhovni sadržaj i 
njezinu osnovnu funkciju u životu katoličkih vjernika. 
Najviše njih i najvrjednija nastala su u 13. stoljeću: 
drvene vratnice s urezbarenim prizorima iz Kristova 
života, djelo domaćega majstora Andrije Buvine ( 1 214.), 
drvena korska sjedala i kamena propovjedaonica. 
U tom je razdoblju započeta i gradnja zvonika, koji je 
potpuno dovršen tek početkom 16. stoljeća. Od drugih 
graditeljskih zahvata treba svakako spomenuti staru 
kapelu sv. Dujma s antičkim sarkofagom u sredini, u 
kojemu su, kako je već spomenuto, nekoć bili njegovi 
ostaci. Dovršena je 1427. godine. Novi barokni oltar s 
rakom u kojoj su sada Svečeve kosti, iz 18. stoljeća, 


nalazi se u sjevernoj kapeli. Nasuprot stare kapele sv. 
Dujma sličnu je kapelu u čast drugoga gradskog 
zaštitnika, sv. Stasa, također salonitanskog mučenika, 
izradio god. 1448. domaći kipar i graditelj Juraj 
Dalmatinac. U njoj se umjetničkom ljepotom posebno 
ističe kameni reljef s prizorom Kristova bičevanja. 

Kad se govori o splitskoj prvostolnici kao o mjestu 
naročitog štovanja sv. Bogorodice i spomenutih sv. 
mučenika, ne smije se smetnuti s uma daje u njoj kao i 
u svakoj drugoj crkvi uvijek u središtu pozornosti 
bogoštovlje, na koje vjernika sveci, posebno mučenici, 
svojim riječima i životom upućuju. Središte svega života 
i djelovanja kršćanske crkve jest sakramentalno 
bogoslužje, posebno krsno i euharistijsko. S obzirom na 
krštenje spomenimo kao zanimljivost da se u Splitu do 
prošloga stoljeća sve novokrštenike krštavalo samo u 
katedralnoj krstionici sv. Ivana Krstitelja, poznatoj po 
krsnom zdencu obloženom omamcntiranim pločama iz 
ranoga srednjeg vijeka; na jednoj je od njih prikazan lik 
hrvatskoga kralja, možda Zvonimira. Nedaleko toga 
zdenca nalazi se i sarkofag splitskoga nadbiskupa Ivana, 
prema tradiciji vjerovjesničkog biskupa o kojemu opširno 
pripovijeda srednjovjekovni kroničar Toma Arhiđakon 
pripisujući mu ključnu ulogu u početnom pokrštavanju 
Hrvata. S druge strane položen je sarkofag nadbiskupa 
Lovre, glavnoga promicatelja velike crkvene obnove u 
1 1. stoljeću. 

Glavni oltar od raznobojnog mramora s drvenim 
kipovima anđela koji uzdignutim rukama pridržavaju 
drvenu kućicu, koju na prednjoj strani resi slika presv. 
Bogorodice, ističe se, kao cjelina, skladnom 
jednostavnošću. 

Središnju ulogu Kristove muke u povijesti ljudskoga 


Izraz katedrala nastao 
je po biskupskoj katedri , koja 
simbolički označuje njegovu konkretnu 
službu predsjedanja u bogoslužju , u na- 
učavanju, u vršenju svete vlasti , dakle 
mnogovrsnoj službi predstojnika sve- 
kolike mjesne crkve kao zajednice 
Kristovih vjernika. 

spasenja na umjetnički način naglašavaju dva velika 
drvena raspela: veliko gotičko u obliku stabla života 
iz 14. stoljeća i drugo kasnogotičko koje je sredinom 
15. stoljeća izradio splitski kanonik kipar Juraj Petrov. 

U katedralnoj riznici, među mnogim umjetničkim 
predmetima i kodeksima, nalazi se i glasoviti Splitski 
evangelijar iz 6.-8. st., najstarija knjiga u Hrvatskoj i 
šire. U njoj su tekstovi četiriju evanđelja pisani 
poluuncijalnim pismom. Nekoć se mislilo da ju je ispisao 
baš sv. Duje vlastitom rukom. Stoga su biskupi sufragani, 
obećavajući nakon svoga ređenja u toj katedrali vjernost 
splitskomu metropoliti, stavljali ruku baš na tu knjigu. 
Na nekim njezinim listovima zapisano je više takvih 
zavjernica, među njima i ona “hrvatskog biskupa” 
imenom Grgura, što je najizravnije svjedočanstvo o 
postojanju baš tako naslovljavanih biskupa, za koje Toma 
Arhiđakon kaže da su, uz biskupsku službu na nekim 
područjima u unutrašnjosti Hrvatske, bili ujedno ravnatelji 
kraljevske kancelarije i dvorske kapele. 

Mjesto ključnih događanja hrvatske vjerske i narodne 
povijesti 

U splitskoj katedrali održane su mnoge biskupijske, 
pokrajinske i nacionalne sinode ili koncili. Neke su od 
njih imale veliku važnost za vjerski, crkveni, društveni i 
kulturni život cijeloga hrvatskog naroda. 

Najčešće se spominje takva sinoda održana oko god. 
925., u doba hrvatskoga kralja Tomislava. Sazvana je 
na poticaj spomenutoga kralja, zahumskoga kneza 
Mihajla i drugih prvaka. Na njoj je odlučeno da se 
salonitansko-splitskom nadbiskupu kao nasljedniku sv. 
Dujma prizna “prvenstvo” među svim biskupima u 
dotada bizantskoj Dalmaciji i u Hrvatskoj, a grad je Split 
bio proglašen sjedištem novoustrojene metropolije. 
Ustroj ba jedinstvene crkvene pokrajine za područje svih 
biskupija u nekoć bizantskoj Dalmaciji i cijeloj Hrvatskoj 
dokaz je daje tada na tom cijelom području vladao isti 
hrvatski kralj, što neposredno, a što kao vrhovni vladar. 

Glagoljanje 

Tadašnji je papa Ivan X. bio nasjeo lažnim tvrdnjama 
nekih protivnika sv. Metodija i stoga je prije te Sinode 
postavio strogi zahtjev, da se u hrvatskim krajevima 
isključi upotreba slavenskog jezika u bogoslužju. 
Međutim, sudionici su Sinode to pretočili u znatno 
ublaženu i hipotetički izraženu zabranu, svedenu na misno 
bogoslužje, a i za to dodali: Osim ako bi bila nestašica 
na latinsku školovanih svećenika , posebno 
naglašavajući da, u svakom slučaju, crkveni službenici 
slavenskoga bogoslužnog jezika mogu Bogu služiti kao 
“niži klerici i monasi”. To je bilo dovoljno da se glagoljaši 
i glagoljsko bogoslužje održe među Hrvatima. 



Ivan Pavao II. i nadbiskup Jurić pred oltarom sv. Dujma, 
4. listopada 1998. 


Nije u tomu ništa promijenila ni zabrana donesena 
na reformnoj sinodi održanoj opet na istomu mjestu, 
god. 1060. pod predsjedanjem papinskog legata opata 
Majnarda, iako je, čini se, bila strože oblikovana. Bit će 
da je na nekoj od sljedećih sinoda bila opozvana, jer 
hrvatsko se glagoljaštvo unatoč nje održalo, te od 13. 
stoljeća u Rimu i drugdje bilo općenito smatrano 
zakonitim običajem. 

Tako se bez smetnje glagoljalo i u samoj splitskoj 
katedrali za što postoje jasna svjedočanstva od 17. 
stoljeća. Zaštitnikom glagoljaša i općenito zastupnikom 
prava upotrebe hrvatskoga jezika u čitanjima iz Svetoga 
pisma, propovijedima i pučkim pobožnostima u toj 
katedrali pokazao se nadbiskup Stjepan Cosmi (1678 - 
1707.). Premda učeni latinski pisac rodom iz Venecije, 
on je, požurujući izdanje novoga glagoljskog misala, 
ovako pisao Svetoj stolici: “Plače hrvatska ( ilirska ) crkva 
bojeći se da bude napuštena od Rimske koja je njezina 
majka i toliko ljubljena učiteljica, jer vidi da će ovakvim 
postupanjem na kraju propasti ona vrlo rijetka povlastica 
koju je dao Ivan VIII. u devetom stoljeću i koju su 
njegovi nasljednici sačuvali, da se u svetim tajnama služe 

Ivan Pavao II. pozdravlja okupljene vjernike na Žnjanu, 4. listopada 1998. 


svojim jezikom.” 

Hodočasnici i razni ugledni posjetioci 

U splitsku katedralu nisu dakako dolazili, i ne dolaze, 
samo vjernici iz Splita i njegove uže okolice. Ona je 
svojom ljepotom i duhovnim značenjem i zračenjem 
privlačila mnoge iz udaljenih krajeva, pa i najviše 
uglednike. Zna se daje 29. rujna 892. u nju kao pobožni 
hodočasnik došao hrvatski vladar knez Muncimir. 
Osobno je donio povelju kojom je potvrdio darovnicu 
svoga oca kneza Trpimira splitskoj Crkvi, te je s nekim 
darovima položio na oltar sv. Dujma. Na drugoj splitskoj 
sinodi održanoj u toj katedrali god. 928. bio je nazočan i 
neimenovani hrvatski vladar sa svojim prvacima (cum 
Croatorum principe et eius proceribus). Povijesna su 
vrela zabilježila i posjet ugarsko-hrvatskoga kralja 
Andrije II. iz 1217. i zatim Bele IV., jednoga od njegovih 
nasljednika, bjegunca pred tatarskom najezdom god. 
1242. U 19. stoljeću posjetili su je carevi Franjo I. i 
Franjo Josip I. 

Već je spomenuto da su tijekom mnogih stoljeća u 
splitskoj katedrali bili zaređivani novi biskupi svih 
biskupija Splitske metropolije. Kad je u prvoj polovici 
12. st. dio hrvatske obale Jadrana osvojila i duže vremena 
pod svojom vlašću držala Mletačka Republika, pa onda 


biskupima s toga područja priječila odlazak u Split, papa 
je Inocent II. god. 1139. strogo zahtijevao, da se i 
unaprijed svi rede u onoj katedrali u kojoj “počivaju 
kosti sv. Dujma”. U sačuvanim obrascima zakletve 
vjernosti novozaređenih biskupa sufragana iz konca 12. 
i početka 13. st. naglašena je njihova dužnost da u toj 


Ona i Dujmove relikvije 
u njoj znak su pobjede progo- 
njenih vjernika nad progoniteljima 
bez obzira koliko oni bili moćni. Jedini je 
uvjet da se poput sv. Dujma , i bi. Alojzija 
Stepinca , pri tom ne uzdaju ni u oružje , 
ni u silu nego u Boga , u snagu Kri- 
stova evanđelja i njegove sve- 
opće spasiteljske ljubavi. 

Ivan Pavao II. pozdravlja okupljene vjernike u Gospinu prasvetistu u Solinu, 4. listopada 1998. 


katedrali svake godine osobno sudjeluju u proslavi 
blagdana sv. Duje, a u slučaju spriječenosti, preko svojih 
predstavnika. 

U splitsku su katedralu navraćali i mnogi papinski 
legati, od onih koji su službeno predsjedali sinodama, do 
nekih koji su u papino ime u različitim prigodama rješavali 
teža crkvena pitanja. U 12. su stoljeću i trojica splitskih 
nadbiskupa: Petar, Gerard i sv. Amir nosili trajni naslov 
“legata Apostolske stolice”. Zanimljivo je spomenuti da 
je papinski legat Albert, koga su Splićani bili izabrali za 
svoga nadbiskupa, što on nije prihvatio, dvadesetak 
godina nakon toga, tj. god. 1187., postao papom te 
izabrao ime Grgur VIII. (1187.-1188.). Ivan Pavao I., 
neposredni prethodnik sadašnjega Pape, dok je bio 
kardinal i mletački patrijarh, sudjelovao je u proslavi 
“13 stoljeća kršćanstva u Hrvata”, održanoj u Splitu i 
Solinu 1976. godine, te tom prigodom govorio na 
svečanosti u splitskoj katedrali. 

Najglasniji glasnik Kristova evanđelja, papa Ivan 
Pavao II. u Dujmovoj katedrali 

Splitski je nadbiskup Arnir davne 1177. godine 
pozivao u Split papu Aleksandra III., čiji je brod, tjeran 
olujom, bio doplovio na Vis, ali njemu se žurilo u Veneciju 
radi sklapanja mira s carem Fridrihom I., pa se mogao 


samo usputno zaustaviti u Zadru, gdje je bio dočekan 
gromoglasnim klicanjem i pjevanjem himni i popijevki 
na hrvatskom jeziku. 

Evo, mi smo doživjeli daje u taj povijesni grad došao 
papa Ivan Pavao II., odazivajući se na poziv nadbiskupa 
msgr. Ante Jurića i predstavnika grada Splita, koji slavi 
1700. godina svojih prvih početaka. Došao je unatoč 
svoje već poodmakle dobi i tjelesne slabosti, nošen 
snagom Duha, neslomljivom voljom i očinskom ljubavlju. 
Dočekan je na Znjanu i u Gospinu prasvetištu u Solinu 
još gromoglasnijim klicanjem i pjevanjem na hrvatskom 
jeziku, na kojemu je i sam pjevao i uputio svima poruku 
mira, opraštanja, nade i ohrabrenja, posebno u 
izvršavanju Kristova poslanja koje je ostavio svojim 
učenicima svih vremena, pa tako i današnjim vjernicima, 
posebno mladima: “Bit ćete mi svjedoci.” 

Čineći dodatni napor posjetio je i prvostolnicu, koja, 
ako možda ni kao građevina nije najstarija crkva na 
svijetu, za kršćanstvo svejedno ima posebno veliko 
značenje. Ona i Dujmove relikvije u njoj znak su pobjede 
progonjenih vjernika nad progoniteljima bez obzira koliko 
oni bili moćni. Jedini je uvjet da se poput sv. Dujma, i 
bi. Alojzija Stepinca, pri tom ne uzdaju ni u oružje, ni u 
silu nego u Boga, u snagu Kristova evanđelja i njegove 
sveopće spasiteljske ljubavi. ■ 

0 spisima patera Antuna de Mella Dl 


Priopćenje Kongregacije za nauk vjere 

Budući su djela p. de Mella pobudila i u našem puku interes ali i sumnju u 
njihovu pravovjernost, donosimo cjelovito priopćenje Kongragacije za nauk vjere. 
Vjerujemo da je svakom vjerniku katoliku nakon ovog priopćenja jasno kako treba 
postupati s onim što ga udaljuje od majke Crkve i što mu dušu ” truje". 


P ater Antun de Mello (1931 -1987.), isusovac iz Indije, 
u svijetu je vrlo poznat zbog svojih brojnih knjiga, 
koje su prevedene već na mnogo jezika pa su se proširile 
po mnogim zemljama, premda nisu njegovi svi tekstovi 
koji mu se pripisuju. Njegova djela, koja skoro uvijek 
imaju oblik kratkih zgodopisa, sadrže neke osnovne 
vrednote istočnjačke mudrosti koje mogu pomoći čovjeku 
u postizanju gospodarenja samim sobom i kidanju lanaca 
koji nas priječe biti slobodnima i vedro se postaviti pred 
svim ugodnim i neugodnim događajima u našem životu. 
U svojim prvim spisima p. de Mello priznaje da su na 
njega jako utjecale duhovne budističke i taoističke struje, 
a ipak se je još držao u okvirima kršćanske duhovnosti. 
U tim knjigama on raspravlja o raznim vrstama molitve, 
o prošnji, o zagovoru, o zahvaljivanju, dapače i o 
razmatranjima tajni Kristova života i drugim vjerskim 
otajstvima. 

Ali, već na nekim mjestima ovih prvih knjiga opaža 
se postupno udaljavanje od bitnih poglavlja kršćanske 
vjere. Objavu koju nam je donio Krist on zamjenjuje 
nekom intuicijom Boga bez ikakve forme i slike tako da 
govor o Bogu postaje govor o čistoj praznini. On tvrdi, 


Po de Mellovom nauku 
“Bog” je neka kozmička stvarnost, 
koja je neodređena i svuda prisutna bez 
osobnih oznaka pa se zapravo po tom 
učenju Božja osobnost niječe. 


De Mello ne prizna- 
je Isusa Sinom Božjim, 
nego ga jednostavno smatra 
onim koji nas uči da su svi 
ljudi djeca Božja. 


da bismo Boga vidjeli ne treba nam ništa drugo nego 
promatrati svijet. Ništa se o Bogu ne može reći - kaže 
on - osim daje naša jedina spoznaja o njemu ta da mi o 
njemu ne možemo ništa spoznati. Raspravljati o Božjoj 
opstojnosti već je besmisao - tvrdi on. Ovo korjenito 
suprotno govorenje već vodi u pobijanje Svetoga pisma, 
tj. da pisanje Svetog pisma o Bogu nije valjano. Riječi 
Svetoga pisma - prema de Mellu - treba smatrati samo 
kao pokazatelje koji mogu poslužiti samo za to da ljudi 
pristanu na uvođenje šutnje o Bogu. Na drugim je 
mjestima njegov sud o svetim knjigama različitih religija, 
ne isključujući ni Bibliju, mnogo stroži: te religije priječe 
ljudima slijediti svoj zdrav razum pa oni postaju glupi i 
okrutni. Religije, uključujući i kršćansku, spadaju u 
najveće zapreke koje se protive otkrivanju istine. Ova 
istina, uostalom, nikada nije određena u svojim točnim 
sadržajima. Mišljenje daje Bog jedne religije pravi Bog, 
potpuna je fanatična zabluda. Po de Mellovom nauku 
“Bog” je neka kozmička stvarnost, koja je neodređena i 
svuda prisutna bez osobnih oznaka pa se zapravo po 
tom učenju Božja osobnost niječe. 

Pater de Mello iskazuje poštovanje prema Isusu i 

Vrhovni Pastir Ivan Pavao II. pozdravlja svoj vjerni hrvatski puk u Mariji Bistrici, 3. listopada 1998. 


naziva se njegovim “učenikom”. Ali on promatra Isusa 
samo kao učitelja među tolikim drugim učiteljima. Prema 
de Mellu jedina je razlika između drugih učitelja i Isusa 
u tome stoje Isus uvijek bio “budan” i potpuno slobodan, 
što drugi to nikako nisu bili. De Mello ne priznaje Isusa 
Sinom Božjim, nego ga jednostavno smatra onim koji 
nas uči da su svi ljudi djeca Božja. Njegove tvrdnje o 
konačnoj ljudskoj sudbini također izazivaju velike 
dvojbe. On nekada govori o našem “rastvaranju” u 
neosobnom Bogu, kao što se sol rastapa u vodi. U drugim 
prigodama izjavljuje da uopće nije važno pitanje o 
čovjekovoj sudbini poslije smrti. Nas mora zanimati - 


Da bi zaštitila dobro 
vjernika ova Kongregacija 
je smatrala prijeko potrebnim putem 
ovog priopćenja izjaviti i razjasniti da su 
gore izložena stajališta p. de Mella 
nespojiva s katoličkom vjerom i da 
mogu prouzročiti teške štete. 


kaže on - samo sadašnji život na zemlji. Što se ovoga 
života tiče, budući da zlo treba smatrati neznanjem, 
objektivna pravila moralnosti ne postoje. Dobro i zlo su 
samo procjene naše pameti koje mi namećemo stvarnosti. 

U svezi s ovim što je izloženo, može se lako razumjeti, 
prema ovom piscu, da koje god Vjerovanje ili “ispovijed 
vjere” bilo u Boga bilo u Krista mi govorili, ne postižemo 
ništa drugo nego priječimo da bilo tko pristupi istini. 
Crkva, koja Božju riječ u Svetom pismu pretvara u 
“idol”, dolazi do toga da Boga tjera iz Hrama. Prema 
tome, ona je izgubila vlast naučavati u Kristovo ime. 

Da bi zaštitila dobro vjernika ova Kongregacija je 
smatrala prijeko potrebnim putem ovog priopćenja izjaviti 
i razjasniti da su gore izložena stajališta p. de Mella 
nespojiva s katoličkom vjerom i da mogu prouzročiti 
teške štete. 

Vrhovni Svećenik Ivan Pavao II. je u audijenciji danoj 
potpisanom prefektu Kongregacije odobrio ovo priop- 
ćenje, koje je Kongregacija izradila na svojoj redovitoj 
sjednici, i naredio je da bude objavljeno. 

U Rimu iz sjedišta Kongregacije za naukvjere , 24. 
lipnja 1998., na blagdan rođenja sv. Ivana 
Krstitelja. 

Josip kard. Ratzinger, prefekt 

Tarcizij Bertone SDB, bivši nadbiskup u Vercelli, tajnik 

Izvor: L'Osservatore Romano , 23 Agosto 1998., p. 4. | 

Preveo s talijanskog izvornika: don Srećko Bezić 

